
श्रीजगन्माता के आशीर्वाद से सम्पूर्ण विश्व के कल्याण की कामना से आरंभ 
किये गये मङ्गलमय महायज्ञ की पूर्णाहुति हो चुकी है | गायत्री-मंत्र की कोटि आहुतियों 
का संकल्प लेकर संवत्‌ २००३ पौष संक्रान्ति के दिन जिस विराट आयोजन का सूत्रपात 
हुआ था उस महान्‌ उत्सव की, संकल्प की पूणता के साथ साथ, संवत्‌ २००६ पौष संक्रान्ति 
के दिन पूर्ति हुई । किन्तु वास्तव में २००३ की पौष संक्रान्ति इस यज्ञ की आदि तिथि 
नहीं है एवं २००६ की पौष संक्रान्ति इसका न्त दिन भी नहीं दै; क्योंकि जिस महाभि से 
यह अनुष्ठान सम्पन्न हुआ है वह यज्ञारम्भ के बहुत पहले से प्रज्वलित थी एवं यज्ञसमास्ति 
के बाद भी वैसे ही प्रज्वलित है| उक्त अखण्ड ग्रमि द्वारा अनुष्ठित Baw महायज्ञ 
विश्व का कल्याण करेगा | 
पुराण आदि के अवलोकन से ज्ञात होता है कि अतीत काल में भारतवर्ष में 
अतीर्द्रियदर्शी ऋषि सुनि लोग नाना प्रकार के यज्ञ AMS में व्यस्त रहते थे | राज्य 
सिंहासनारूढ़ क्षत्रिय भी अपने अधिकार के ्रनुसार यज्ञ करते थे। उस समय साधारणतः 
सभी लोग यज्ञ को लौकिक ओर अलोकिक सभी प्रकार की फल-प्रासि का प्रधान उपाय 
समभते थे | इसलिए उस समय हमारे देश में यज्ञ की महिमा के सम्बन्ध में सभी 
को गाढ़ श्रद्धा थी [९ 
किन्तु समय के फेर से यज्ञ का तात्पर्य ओर रहस्य वर्तमान समय में अधिकांश लोगों 
को ज्ञात नहीं है | एक समय जिसका प्रत्यक्ष और परीक्षित सत्य के रूपमें सर्वत्र आदर था 
आज वह सम्यक ज्ञान और विधिपूर्वक अनुष्ठान के अभाव से एक निरथक आचार के 
' रूप में बदल गया है | यथार्थ बात तो यह है कि जो लोग सदाचारसम्पन्न एवं प्राचीन 
परम्परा के पक्षपाती होने से श्रद्धालु हैं वे भी यज्ञ के तत्त्व और प्रयोग के विषय में उत्तम 
जानकारी नहीं रखते | इसी लिए आज यज्ञ का विज्ञान साधारण जनता की बुद्धि का 


गीता में (४।२१) कहा है-यज्ञहीन का यह लोक भी नहीं है और परलोक भी नहीं हे । 
ब्राह्मण लोग ब्रह्म-प्रा की अभिलाषा से जिन जिन उपायों का श्रवलम्बन करते थे उनमें स्वाध्याय, दान 
और तपस्या के साथ यज्ञ का मी उल्लेख है-"'तमेते वेदानुवचनेन ब्राह्मणा विविदिषन्ति यज्ञेन दानेन 
तपसानाशकेन ।? छान्दोग्योपनिषत्‌ में जिन तीन धर्मस्कन्धों का उपदेश है उनमें यज्ञ का विशिष्ट 
स्थान 8 i 

अगम्य हो पडा है एवं यज्ञ के प्रति अधिकांश स्थलों में अनादर और Card दिखाई 
दे रहा है। 

` यज्ञ किसे कहते हैं, उसका वास्तविक स्वरूप क्या है, उसकी फलवता की भीत कहाँ पर 
है--इंन सब प्रश्नों का विचारशील व्यक्ति के मन में उठना स्वाभाविक है। इनका समा- 
धान भी शास्त्र से हो जाता है | कात्यायन मुनि ने स्वरचित श्रौतसूत्र में ( १-२-२ ) देवता | 
के उद्देश्य से द्रव्यत्याग को यज्ञ कहा है? | यह जगत्‌ अनन्त विचित्रताश्रों से परिपूर्ण है | 
जो सब सूक्ष्म ओर गुप्त शक्तियाँ इसका संचालन `करती हैं ऋषियों की परिभाषा में उनका 
नाम देवता है--देवाधीनँ जगत्‌ सर्वम्‌ | देवता साकार हैं या निराकार इसका निर्णय 
इस प्रसंग में अनावश्यक है | फिर भी यह सत्य है कि देवता शक्तिरूप होने से एक ओर 
स्वभावतः निराकार होने पर भी नित्य साकार और दूसरी ओर संकल्प वश और प्रयोजन के | 
अनुसार प्राकृत ग्राकारसम्मन्न रूप से भी प्रतीत होते हैं। शक्ति जैसे मूल में एक होने 
पर भी उपाधि के मेद से नाना प्रकार की है एवं गुणों के वैषम्य के कारण हुआ यह नानात्व 
भी विचित्र है वैसे ही यद्यपि देवता एक और अभिन्न है तथापि बाह्य दृष्टि से उसके श्रवान्तर ' 
मेद असंख्य हैं | * एकं सद्‌ विप्रा बहुधा वदन्ति? यह श्रुति का ही (क्रखेदसं० १।१६४।४६) | 
निर्देश है | इन सब मेदों के पारमार्थिक दृष्टि से न रहने पर भी व्यवहार दृष्टि में ये असत्य 
नहीं हैं | | 

देवता के उद्देश्य से द्रव्य ALY करने का शास्त्रीय विधान है | उक्त द्रव्यार्पण एक 

दृष्टि से देखने पर देवता के लिए, हृवि आदि भक्ष्य प्रदान करने के सिवा और कुछ नहीं है | 


१ भामती में वाचस्पति मिश्र ने उन्हीं का अनुसरण करते हुए कहा है--“देवतामुद्दिश्य हविरवमृश्य 
नच तद्विषयसत्त्वत्याग इति यागशरीरम्‌ 1?” 

२. याज्ञिक लोग ओर वेदान्त-दशंन देवता का विग्रहवत्त्व (साकारता) स्वीकार करते È | इसकी, 
पोषक युक्तियाँ वेदान्त-दशंन के देवताधिकरण में शाङ्करभाष्य तथा भामती आदि में दी हुई हैं ( ब्रह्मसूत्र | 
१।२।२६-२२)। मीमांसक लोग देवता का मन्न्नरूप से वणन करते E इस मत-भेद में वास्तविक | 
कोई विरोध नहीं है। यास्क ने देवता के आकार-विचार के अवसर पर देवता पुरुषविध ( साकार ) | 
और अपुरुपविध ( निराकार ) है इन दो पक्षों का समाश्रय कर देवता उभयविध है याँ स्वयं सिद्धान्त | 
किया है। (निरुक्त ७६।१-२; ७७-१७) 1 न, 

३ निरुक्त मत में स्थानानुसार मुख्य देवता तीन हैं-पृथिवी या भूलोक का देवता अभि | 

अन्तरिक्ष या भुवर्लोक का देवता वायु एवं बुलोक का देवता सूर्य अम्य सब देवता इन्ही के अन्तर्गत 

हँ । किन्तु निरुक्त में ही परम सत्य का शोध भी दिया गया है, एवं बृहद्देवता में उसी का समर्थन है। | 
इस मत में मुख्य देवता एक है और अनन्त नाना रूप उसी की केवल स्तुति है। भिन्न देवता भी एक | 
ही आत्मा के भिन्न भिन अङ्ग हैँ । ऋषियों ने एक हो प्रकृति कौ नाना रूपों में स्तुति की है । एक अग्नि | 
की जैसे बहुत चिनगारियाँ होती हैं वैसे ही आत्मा की विभिन्न प्रकार की विभूतियाँ होती है । | 


~ 

शक्ति व्यक्ते आर AAT मेद से दो ही प्रकार की है। श्रव्यक्त शक्ति द्वारा कोई कार्य सम्पन्न 
नहीं होता | कार्य साधन के लिए शक्ति को उद्बुद्ध कर प्रयोग करना पड़ता है | जिस शक्ति 
से जो कार्य सम्पन्न होता है वह शक्ति जाग्रत्‌ होने पर एवं समुचित रूप से उसका विनियोग 
होने पर स्वाभाविक नियम से उस कार्य को अ्रवश्य ही करती है | उसके लिए कोई बाहरी 
नियन्त्रण आवश्यक नहीं है | कार्य करने पर शक्ति का अपचय अवश्य होता है। इसलिए 
यदि शक्ति को AGI रखना हो तो उक्त ग्रपचय की पूर्ति के लिए अर्थात्‌ शक्ति की पुष्टि 
के लिए उसमें भक्ष्य का समर्पण आवश्यक है | जिसके प्राप्त होने पर शक्ति पुष्ट होकर 
अपना संरक्षण करने में समर्थ हो वही शक्ति का आहार है | शक्तियों के नाना होने पर भी 
जैसे उनका मूल एक ही है बैसे ही शक्ति का आहार स्थूल रूप से विभिन्न होने पर भी मूल 
में एक ओर ्रभिन्न है | सुप्त शक्ति निष्क्रिय होती है, इसलिए उसे आहार की आवश्यकता 
नहीं रहती किन्तु उसके द्वारा कार्य भी सिद्ध नहीं होता | यदि कार्य साधन करना हो तो 
शक्ति को जगाकर और उसे उसके अनुरूप आहार देकर समर्थ करना चाहिये | यदि ऐसा 
न हो तो वह कार्यक्षम नहीं हो सकती | इसी का नाम देवता के उद्देश्य से द्रव्य त्याग है। 

शतपथत्राह्मण में यज्ञ पञ्चाङ्गसम्पन्न कहा गया है | पुराणों में इन पांच अज्ञों का 
उल्लेख है--जैसे देवता, fader, मन्त्र, ऋत्विक्‌ और दक्षिणा: 

(१) देवता | एक आत्मा की विभिन्न विभूतियाँ ही देवता हैं। दृष्टिभेद से 
देवताश्रों को तीन श्रेणियों में विभक्त किया जाता है--जैसे ग्राजानज देवता, कर्म देवता और 
आजान देवता | ग्राजानज देवता और कर्म देवता कर्मफल के भोक्ता हैं। वे दिव्य 
लोक में रहकर कृत कर्म का फल भोग करते रहते है, किन्तु आजान देवता ऐसे नहीं हैं। 
वे सब देवता सृष्टि के आदि काल से उद्भूत हुए हैं | सूर्य, चन्द्र, वायु, वरुण, इन्द्र ग्राद 
इस श्रेणी के wenig हैं | वे स्तुति और meas सन्तुष्ट होते हैं एवं कर्मफल प्रदान 
करते हैं | वे दिव्य, साकार ओर ऐश्वर्यसम्पन्न हैं| यदि साधक में साधना की योग्यता हो 
तो उनका प्रत्यक्ष भी हो सकता है| संस्कार, ब्रह्मचर्य धारण, स्वाध्याय, श्रौत और स्मार्त 
कमा के अनुष्ठान, योगाभ्यास आदि विविध उपायों से देवताग्रों का दर्शन प्राप्त होता है| 
अरशिमा आदि ऐश्वर्य से सम्पन्न योगी जैसे एक ही समय में नाना शरीर धारण करने में समर्थ 
होता है वैसे ही आजानसिद्ध देवता भी उस तरह की शक्ति से सम्पन्न होते हैं। इसीलिए 
शङ्कराचार्य ने कहा है--“एकैका देवता बहुभी रूपैरात्मानं प्रविभज्य बहुषु यागेषु युगपदङ्गतां 
गच्छुतीति परैश्च न इश्यते अन्तर्धानादिक्रियायोगात्‌ |! (ao wo शारीरकभाष्य १।३।२७) 

(२ ) हविर्यज्ञ | वह आजान देवताश्रों का उपजीव्य ( जीवनाधार ) यज्ञ में दिया 
जानेवाला ग्राहुति-द्रव्य है| एक बार हविद्रेव्य का जितना अंश देवतादि के अर्पण 
किया जाता है उसे आहुति कहते हैं। आहुति शब्द का प्राचीन अर्थ आह्वान या आहूति 

है (ata ब्राहमण में इसी प्रकार का निर्देश है )। श्राहुति द्वारा यजमाने देवता का 
आह्वान करते हैं या बुलाते हैं। आहुति फल-प्रासि का मार्ग है | यदि केवल एक ही इवि 
का विधि के साथ समर्पण किया जाय तो देवता उसी को बहुत समझ कर सन्तुष्ट होते हैं | 
अग्नि में हवि aiy करना वस्तुतः देवता के मुख में ही ग्रर्पण करना है | हवि uf में 
प्रविष्ट होकर ग्रमृत रूप में परिणत होता है। यही याज्ञिक लोगों का सिद्धान्त है | 

(२) मन्त्र । शक्तिसम्पन्न शब्दराशिः मन्त्र है जिसके प्रभाव से हवि देवता के 


समीप भोग्य रूप से पहुँचता है | 


(४) ऋत्विक्‌ | जिस विद्वान्‌ ब्राह्मण को यज्ञ करने के लिए ्रामन्त्रित किया 


जाता है उसका नाम ऋत्विक्‌ है | 

(५ ) दक्षिणा | यज्ञ के अन्त में ब्राझणाँ को उनके पारिश्रमिक रूप में जो दिया 
जाता है उसी द्रव्य का नाम दक्षिणा है| कर्मकरा कर यदि दक्षिणा न दी जाय तो कर्म 
पूर्णरूप से फल उत्पन्न नहीं कर सकता | 


प्रश्न उठ सकता है, द्रव्य त्याग करने का भार किसके ऊपर है? उसके उत्तर में | 


निम्नलिखित वक्तव्य पर्याप्त होगा--त्यागरूप कर्म के फल की जो आकांक्षा करता है उसी 


के ऊपर उसका मार है अथवा फल की APSA न करके भी कतेव्य बुद्धि से जो त्याग | 
करता है उसके ऊपर है | कर्म सकाम श्रौर निष्क्राम रूप दो प्रकार के हैं, इसलिए यज्ञ भी | 


सकाम शौर निष्क्राम भेद से दो ही प्रकार का है | स्वर्ग की कामना करनेवाला पुरुष जैसे 


यज्ञ करके उसके फलस्वरूप स्वर्ग को प्राप्त होता है वैसे ही श्रन्य किसी फल की कामना से 


कमं करने पर भी कामनापूर्वक कर्म करनेवाले को ही उस फल की प्राप्ति होती है। यहाँ 
“पर कामना से व्यक्तिगत स्वार्थसिद्धि की अमिलाषा समभनी चाहिये | यद्यपि निष्काम 


-s 


कर्म में इस-तरह की व्यक्तिगत फलाक़ाङच्षा नहीं रहती तथापि स्वयं निष्काम भाव से कर्म oc 
करने पर भी इस कर्म का फल मुझे होकर औरों को हो इस प्रकार की ग्राकाङक्वा रहती | 


ही है। जगत्‌ का कल्याण, सब लोगों का हित शौर सुख, यह भी कर्मफल है | 


इस फल की श्राकाङ्का निष्काम कर्म करनेवाले को भी हो सकती है | ऐसी कामना | 
रहने पर भी परार्था कामना होने के कारण वह कलुपित नहीं है | विष्णु-कामना तथा | 
मोक्ष-कामना जैसे कामना रूप से प्रतीत होने पर भी वस्तुतः कामना नहीं है वैसे ही ओरों | 
की सङ्गल-कामना से कर्म का निष्कामत्व विनष्ट नहीं होता | साक्षात्‌ परहित की ्राकाङ्का | 
न कर केवल ier बुद्धि से ग्रर्थात्‌ शास्रीय विधि के अनुशासन से अथवा भगवत्प्रेरणा | 
से भी कर्म का अनुष्ठान हो सकता है | वह निष्काम कर्म का उच्चतम आदर्श है| किन्तु 


फलाकाह्ला न करने पर भी कर्म यदि किया जाय तो समय पर अवश्य फल उत्पन्न करेगा ही | 
वह फल व्यक्तिगत रूप से. कर्मकर्ता द्वारा ईप्सित न होने के कारण व्यापक रूप से सारे 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS कि 
j Lx] 

विश्व में femora है | यह दो प्रकार का निष्काम कर्म ही यज्ञ का उत्कृष्ट स्वरूप 
है | EU तरह के कर्म से बन्धन तो होता नहीं, बल्कि जो बन्धन पहले से रहता है वह भी 
शिथिल हो जाता है | इसलिए गीता में कहा है--“यज्ञार्थांत्‌ कर्मणोऽन्यत्र लोकोऽयं कर्म- 
बन्धनः”? ( ३-६ ), अथवा “यज्ञायाचरतः कर्म समग्रं प्रविलीयते ? ( ४-२३ ) 

देवता के उद्देश्य से द्रव्यत्यागरूप यज्ञ के और दिये जा रहे द्रव्य के ग्रमि में 
प्रक्षेरूप होम के अनेक अवयव हैं| जो त्याग करता है, जिसके द्वारा करता है, 
जिसके उद्देश्य से त्याग करता है एवं जिसमें aM करता है--ये सभी त्याग ( और 
होम ) क्रिया के पथक्‌ प्रथक aaa हैं। यदि अमूते क्रिया को मूर्त होना हो तो 
इन सब uad में से प्रत्येक की कार्यकारिता यथासंभव आवश्यक होती है। जो 
त्याग करता है ओर जो BAMA प्रक्षेप करता है वह कर्ता अर्थात्‌ यजमान और उसका 
प्रतिनिधि उससे क्रीत ग्रध्वयु हेर | जिसका त्याग करते हैं वह कर्म है| वह देवता की 
भोग्यवस्तु या हवि आदि है। जिसके द्वारा त्याग अर्थात्‌ aft में प्रक्षेप करते हैं 
वह करण है। वह दो तरह का है--हृवि के प्रक्षेप में धारक रूप से साधकतम करण 
जुहू श्रादि हैं एवं प्रकाश रूप से साधकतम करण मन्त्र आदि है। इस प्रकार करण दो 
प्रकार के हैं । जिसके उद्देश्य से, जिसकी प्रीति या तृप्ति के लिए, त्याग क्रिया निष्पन्न होती 
है वह सम्प्रदान अर्थात्‌ देवता हे | जिसमें अर्थात्‌ जिसको आधार बनाकर हवि आदि का 
समर्पण किया जाता है वह अधिकरण ग्रर्थात्‌ अभि है। देश, काल ग्रादि भी इसी प्रकार 
अधिकरण-श्रेणी में परिगत होते हैं। 

सकाम और निष्काम भेद से कर्म भिन्न है, इसलिए यज्ञ का स्वरूप भी भिन्न है। 
सकाम कर्म भी कामनाओं के नानात्व से नाना प्रकार का है। तेल चाहनेवाला ओर मक्खन 
चाहनेवाला--ये दोनों यद्यपि सकाम है तथापि दोनों के कर्म एक से नहीं कहे जा सकते | 
तेल की चाहवाले को तेल की प्राप्ति के लिए सरसों आदि पीसने चाहिये किन्तु मक्खन की 
चाहनेवाले को उसकी बिलकुल आवश्यकता नहीं है। उसके feu आवश्यक है दूध या 
दही मथना | पुन्रेष्टि और कारीरी एक फल के साधक नहीं है । 

नित्य कर्म में व्यक्तिगत फलानुसन्धान न रहने पर भी ग्रानुपङ्गिकं रूप से फल का 
उदय होता ही है, इसलिए स्वाभाविक नियम के अनुसरण का नियम है | निषिद्ध कर्म 
से केवल चित्त की ऊध्वेगति ही बन्द होती है सो बात नही है, किन्तु निषिद्ध कर्म के अनुष्ठान 
से अधोगति होती है परिणाम में दुःख का उदय होता है। फलानुसन्धान न रहने के 
कारण काम्य कर्म द्वारा भी चित्त मलिन होता है। काम्य कर्म से ( दुःखमिश्रित ) 


| १. हवि-त्याग और अशि में प्रक्षेप इन दोनों क्रियाओं में से पहिली का कर्ता यजमान और 
दूसरी का कर्ता अध्वयु है । 

अनित्य सुख का उदय होनेपर .चित्त शुद्धि का व्याघात होता है ORES कां 
मार्ग कुछ समय के लिए रुक जाता है | इसलिए शास्त्र ने कहा है--“नित्यनैमित्तिके कुर्यात्‌ 
प्रत्यवायजिहासया | मोच्चार्थी न प्रयतेत तत्र काम्यनिषिद्धयोः qp? इसी कारण बौधायन ने 
अपने धर्मसूत्र में कहा है कि ग्रग्न्याधान आदि नित्य कर्म क्षेमसाधन हैं। वैध भोग भी 
भोग ही है | निषिद्ध मोगके समान उससे पतन न होने पर भी साक्षात्‌ रूप से उससे कोई 
सहायता नहीं मिलती | निषिद्ध भोग से भोगवासना क्रमशः बढ़ती है] वैध भोग से 
भोगवासना क्रमशः शान्त हो जाती है| इसलिए शास्त्र में बहिमुंख चित्तवाले के लिए 
उसका विधान है। किन्तु जिसका चित्त बाहर घूमते घूमते Ad हो चुका हो और विषय- 
भोग के दोषों को देखता हुआ वैराग्य युक्त हो गया हो उसके लिए साधारण बैध कर्मा की 
आवश्यकता नहीं है | 


यज्ञ की चर्चा छेड्ने पर बैदिक ग की is जीवन-धारा का एक सुमधुर चित्र 

gaea पर अङ्कित हो उठता है | इसलिए पहले वैदिक क्रिया-कलाप का थोड़ा परिचय 
देना वश्यक प्रतीत हो रहा है । वैदिक युग में आर्यजाति के सामाजिक जीवन में अग्नि 
देवता का स्थान बहुत ऊ चा था | उस समय तीनों वर्ण और तीनों आश्रमों में किसी न 
किसी रूप में अग्नि परिचर्या और अग्नि उपासना प्रचलित थी | ब्रह्मचर्य अवस्था में 
ब्रह्मचारी को सायंकाल ओर प्रातःकाल शुद्ध स्थान से अग्नि लाकर पञ्चभूसंस्कार की प्रक्रिया 
से भूमिसंस्कार कर उस अग्नि में समिधाग्रां का आधान करना पड़ता था | ब्रह्मचर्य जीवन में 

अन्त तक अर्थात्‌ समावर्तन काल तक इस नियम का पालन करना पड़ता था। विवाह के 
बांद चतुर्थी कर्म के अन्त में? शुभ दिन में आधान कर स्मार्ताग्नि ग्रहण करनी पड़ती थी | 
सहोदर भाई के न रहने पर यही नियम प्रचलित था | सहोदर भाई के रहने पर 
पिता की मृत्यु के श्रनन्तर धन बाँटते समय श्रग्नि-ग्रहण आवश्यक होता था | 
वैवाहिक अग्नि का ग्रहण किये बिना कोई ग्रहस्थ नहीं बन सकता था | कारण 
चाहे जो कुछ भी हो यदि कोई अग्नि ग्रहण न कर सकता था तो उसका अन्न, ATA होने | 
के कारण, लोग ग्रहण करना नहीं चाहते थे | उसकी TANE कहकर लोग निन्दा करते 
थे | किसी अनिवार्य कारण से आधान के समय MTA न॑ कर सकने पर प्रायश्चित्त कर पीछे | 


१. काम्य कर्म से चित्त शुद्धि नहीं होती सो बात नहीं हे । चित्त शुद g | 
घि अवश्य होती है, पर वह 
भोग की उपयोगिनी होती है ज्ञान की उपयोगिनी नहीं। आचार्ये सुरेश्वर ने अपने वातिक में कहा a! 
E de PIRA भोगसिद्ध्यर्थमेव सा 1" इसीलिए मधुसूदन सरस्वती ने कहा हे-- | 
aufs काम्यान्यपि शुद्धिमादधति धर्मरवाभाव्यात्‌ तथापि सा तत्फलभो न्ये | 
rici, त्फलभोगोपयोगिन्येव न ज्ञा नोपयो | 
२, चतुथी ad के बाद ही पली में भार्या सिद्ध होता : 
sq: p n) है, इसलिए चतुर्थी-कर्म के अन्त में 

आधान aga था | ब्राह्मण के लिए तो यह नियम अवश्य पालनीय था | अग्नि का 
आधान न करने पर आत्मशुद्धि नहीं होती थी, अतएव परमेश्वर की उपासना अथवा याग- 
कर्म में अधिकार उत्पन्न नहीं होता था | ग्रहस्थ-धर्म भार्या के साथ किया जाता है | इसीलिए 
आधान के समय भी भार्या का रहना आवश्यक था | ग्रहस्थ आश्रम में अग्निसेवा ही मुख्य 
उपासना मानी जाती थी | इस अग्नि का BT नाम Wa या ग्रावसथ्य अग्नि अथवा पाकामि 
है | इसी aaa में सभी end कर्म करने पढ़ते हैं अन्नपाक (रसोई) भी इसी अग्नि में करने 
का विधान है | विशिष्ट लक्षणों से युक्त वैश्य कुल आदि से श्रथवा श्ररणि का मन्थन कर 
अग्नि का संग्रह करना पड़ता था | 
अराणमन्थन की प्रणाली सर्वसाधारण को ज्ञात नहीं है, इसलिए, यहाँ पर उसका 
विवरण दिया जा रहा है। शमीगर्भ ( शमी के वृक्ष पर उगे हुए ) पीपल के वृक्ष की 
पूर्वमुख या उत्तरमुख या ऊपर को फैली हुई शाखा को पीछे की ओर ताके विना काटकर उसके 
काठ से ग्रधराराण ओर उत्तरारणि का निर्माण किया जाता है। शमीगर्भ पीपल वृक्ष के न 
मिलने पर साधारण पीपल की शाखा से भी उक्त कार्य किया जा सकता है m 
लम्बाई २४ AGA, चौड़ाई ६ ग्रङ्ग,ल और ऊँचाई v अङ्गाल होती है| श्रराण की 
मनुष्य रूप में कल्पना करने पर शास्त्रानुसार उसके छुः भाग होते हैं। उनमें पहला भाग 
Y अज्ञ,ल--मस्तक, नेत्र, कान और मुख उसके श्न्तर्गत हैं| दूसरा भाग ४ अज्ञ ल-- 
गर्दन, छाती ओर हृदय उसके अन्तर्गत हैं| तीसरा भाग छुः अज्ञ,ल--पेट, कमर और 
वस्ती उसके अन्तर्गत हैं। चौथा भाग २ अज्ञ ल--वही गुह्य स्थान है। उक्त भाग 
याशिक लोगों में देवयोनि के नाम से परिचित है| पाँचवाँ भाग ४ अङ्ग ल--दोनों जाँच 
उसके अन्तर्गत हैं| छुठे भाग में दोनों घुटने और पैर सन्निविष्ट हैं। उस भाग का 
प्रमाण ४ ग्रङ्गल 2| चौथे भाग के अन्तर्गत दो ALA के योनिस्थान का मन्थन कर 
अभि को उद्दीप्त करना पड़ता है | उस स्थान से उद्भूत अ्रमि“कल्याणकारिणी होती है। 
यह स्थान का नियम प्रथम मन्थन के लिए ही है। उसके बाद के aet के समय 
स्थानविशेष की अर्थात्‌ देवयोःनि के विचार की कोई ग्रावश्यकता नहों है | ग्रभिमन्थन 
कार्य में प्रमन्थ, चात्र, ओविली, नेत्र आदि उपकरणों की आवश्यकता पड़ती है? | 
१ चान्न--जिस काष्ठ में रस्सी लपेट कर मन्थन किया जाता है उसका नाम चात्र है । उसका 
परिमाण १२ अङ्गल हे! ओविली=चात्र के ऊपर चात्र को रोकने के लिए जो छेदवाला काष्ठ लगाया 
जाता हे उसका नाम ओविली है। उसकी भी माप १२ अङ्गल हे । नेन्नर-मन्थन रज्जु वह सन 


अथवा गोवाल से बनाई जाती है 1 प्रमन्थ--अस्िमन्‍्थन के लिए चात्र के अधोभाग में उत्तर अरणि काष्ठ 
से अलग जो आठ अँगुल की कील लगाई जाती हे उसका नाम प्रमन्थ है। श्रधोभाग में प्रमन्थ से जड़े 


हुए चात्र के ऊपर NAM रखकर चात्र को नीचे अरणि के देवयोनि स्थान में रखकर नेत्र द्वारा तीन 
बार लपेट कर प्रमन्थन करना पड़ता है । मन्थन कालमें भ्रराण को केवल भूमि में न रखकर संस्कृत 
भूमि या कृष्णसार GET के चर्म कै ऊपर रखने का नियम है । 

उस afa की जीवन पन्त जतन के साथ रचा करना ग्रहस्थ का. कत्तव्य enc शया R | 


इसका कुण्ड गोलाकार .बनाना पड़ता है | यदि किसी को स्त्री के साथ. वानप्रस्थ आश्रम 
ग्रहण करना हो तो उसे इस WA को साथ ले जाना पड़ता है। यदि स्त्री के साथ न 
जाकर एकाकी वनगमन करना हो तो जाने के पूर्व अमि का विसर्जन करना पड़ता है| उस 
afa में औपासन होम आदि ्रात्मसंस्कारकारी सभी पाकयज्ञों को करने का नियम है | 
उस aft को अपने स्थान से उठाकर बाहर ले जाने का शास्त्र का आदेश नहीं है। यदि 
पुत्र आदि के उपनयनादि. संस्कार अथवा शान्ति, पौष्टिक आदि कर्म बाह्यशाला में करने हों 
तो उन्हें लौकिक अभि में ही करना उचित है | 

ग्रौपासन होम, वैश्वदेव, WAY, AF, मासिक श्राद्ध, श्रवणा, झलगव--ये सब 
कर्म पाकयज्ञ के अन्तर्गत हैं। ग्रौपासन होम सायंकाल और प्रातःकाल किया जाता है | 
स्थूल दृष्टि से सायंकाल ओर प्रातःकाल के ये दो होम एथक प्रथक्‌ प्रतीत होते हैं, किन्तु 
वास्तव में दोनों के मिलने पर एक ही कर्म सिद्ध होता है; कारण कि दोनों के संयोग से 
एक ही फल की Safa होती है। इसलिए इन दो में से किसी एक का अनुष्ठान कर 
दूसरे का त्याग करने पर फल की उत्पत्ति नहीं होती | सायंकाल से लेकर प्रातःकाल तक 
इस कर्म का विस्तार है | दही में सने हुए चावल अथवा Adal द्वारा हाथ से होम करने 
का विधान है। सायंकाल के प्रधान देवता aia हैं ओर अ्रङ्गदेवता प्रजापति हैं | प्रातः- 
काल के प्रधान देवता सूर्य हैं ओर श्रङ्गदेवता. अमि हैं। यह कर्म जीवनपर्यन्त सपत्नीक 
को करना चाहिये | न करने पर प्रत्यवाय होता है | 

पक्षादि कर्म | “पक्षादि! कहने से यद्यपि प्रतिपदा का बोध होता है तथापि 'सन्धि- 
ममितो यजेत' अर्थात्‌ सन्धि से पहले और बाद में यज्ञ करना चाहिये। इस नियम के 
अनुसार विशेषज्ञ लोगों ने पर्व के ( ्रमावास्या-पूरिमा के ) चतुथीशा और प्रतिपदा के 
प्रथम तीन अंशों को यज्ञकाल माना है| इसीलिए अ्रमावास्या ओर पूर्णिमा के चतुथीश 
को भी यागकाल जानना HI | 

वैश्वदेव कर्म | यह देवयज्ञ, भूतयज्ञ, पितृयज्ञ, मनुष्ययज्ञ और ब्रह्मयज्ञ नाम के पाँच 
महायज्ञों का पर्याय.हे | इन पश्च महायज्ञों का अनुष्ठान गृहस्थ के प्रतिदिन के अवश्य 
कर्तव्य कर्मों के अन्तर्गत है | इसके प्रभाव से weer जीवन में होनेवाली पाँच प्रकार 
की ग्रवश्यम्माविनी feat से उत्पन्न पाप धुल जाते हैं। चूल्हा, Raan आदि 
पाँच गृहस्थ के सूना या हिंसाकारक स्थान हैं | गार्हस्थ्य जीवन के साथ लगे हुए उक्त पाप से 
मुक्ति पाने के लिए पञ्च महायज्ञों की व्यवस्था है | पञ्च महायज्ञ वास्तव में समस्त 
विश्व के प्राणियों की सेवारुप हैं। ऊपर के देवलोक, ऋषिलोक और पितृलोक, मध्य में 
मनुष्यलोक और नीचे अन्य प्राणी या तिर्यग्‌ योनि जीवलोक--इस प्रकार पाँच श्रेणियों में 


\ 

जगत्‌ के सर्कल प्राणी सन्निविष्ट दै | देवताओं के निमित्त नित्यहोम देवताओं को तृप्त 
करता है| यही देवयज्ञ 2| मनुष्येतर जीवों के लिए जो बलिदान या ग्राद्दार-प्रदान 
है वही भूतयज्ञ है | पशु, पक्षी, कीट, पतङ्ग, पिपीलिका आदि एवं एथ्वी, वायु ओर जल 
के देवता, औषधि, वनस्पति के अभिमानी जीव, मन्यु देवता, आकाशस्थ कामदेबता आदि 
इस भूतयज्ञ से आप्यायित होते हैं | पितृपुरुषाँ की aia के लिए नित्य ही उनके उद्देश्य से 
जो बलिप्रदान किया जाता है वही “पित्रयज्ञ' कहलाता है और कुछ न दे सकने पर “पितृभ्यः 
स्वधा” कहकर Beda: जलपात्र देने की व्यवस्था है (द्रष्टव्य बौधायन )। नित्य 
अतिथिसेवा ओर ब्राह्मण के लिए अन्न या फलमूल का दान मनुष्ययज्ञ है | आपस्तम्ब 
के मत में प्रतिदिन मनुष्य के लिए यथाशाक्ति दान देना भी मनुष्ययज्ञ के अन्तर्गत है | 
नित्य स्वाध्याय या वेदपाठ श्रधिक नहीं तो प्रत्येक वेद के प्रथमं मन्त्र का पाठ, वह भी न 
हो सके तो प्रणव का जप ब्रह्मयज्ञ या ऋृषियज्ञ के नाम से परिचित है। इस वेदपाठ 
में किसी दिन किसी कारण से अनध्याय नहीं हो सकता | प्राचीनकाल में यह वेदपाठ 
“त्रह्मसत्र' कहा जाता था | 

पार्वण | यह छुः पुरुषों के उद्देश्य से प्रति Barware को किया जानेवाला नित्य 
कर्म है | 

ग्रष्टका श्राद्ध | हेमन्त BCMA इन दो Baa के चार महीनों में प्रत्येक 
कृष्णाष्टमी के दिन यह किया जाता है| यह अवश्य कतव्य होने पर भी किसी-किसी शाखा 

में विशेष कारणों से विलुप्त हो गया है | 

| मासिक श्राद्ध | यह प्रतिमास करणीय है | । 

श्रवणा कर्मः श्रावण मास की पूर्शिमासे श्रगहन मास तक प्रतिदिन सन्ध्या समय 
सपा के लिए घृत मिश्रित सत्तू का बलिदान करना पड़ता है | उसका नाम श्रवणा कर्म 

झूलगव | इस कर्म के देवता ईशान हैं ओर द्रव्य गो है। कलियुग में वह निषिद्ध 

है | उसके बदले में किसी-किसी शाखा में स्थालीपाक की व्यवस्था है | 


१ समस्त विश्व के समस्त प्राणियों का स्मरण कर यथाशाक्ति अन्नादि द्वारा उनकी तृप्तिया 
सेवा करने का भाव पञ्चमहायज्ञों का प्राण है। पारस्कर WA के भाष्यकार हरिहर द्वारा उद्धृत 
निम्नलिखित दो vat में यह भाव पुन्दर ढङ्ग से प्रकाशित हुआ हे-- 

देवा मनुष्याः पशवो वयांसि सिदधाश्च यक्षोरगदेवसंघाः । 

प्रेताः पिशाचास्तरवः समस्ता ये चान्नमिच्छन्ति मया प्रदत्तम्‌ ॥ 

पिपीलिकाकीटपतङ्गकाया बुमुक्षिताः कर्मेनिबन्धबद्धाः। 

तप्त्यर्थमन्नं हि war. sew तेषामिदं ते मुदिता भवन्तु॥ 
अनवाद अ्रनावश्यक है । इसमें देवता से लेकर पिपीलिका और वृक्ष तक कें जीवों का नाम 
निर्देश किया गया हे । - 

ऊपर जिन सब कमों के नाम कहे गये हैं वे सब za कर्म हैं ओर duca से किये 
जाते हैं | 

श्रौत कर्म wa कर्म से सर्वथा भिन्न हैं एवं वे सब कर्म we aia से किये भी नहीं 
जा सकते | उनके लिए श्रौत अग्नि का ्राधान आवश्यक होता है | श्रौत अग्नि तीन 
प्रकार की है | आहवनीय, गाहूपत्य ओर दच्चिणाग्नि। एक ही दिन तीन अग्नियों की 
स्थापना होती है। प्रत्येक अग्नि का कुण्ड भिन्न आकार का होता हे | ः्रांहवनीय का 
कुण्ड चौकोर, MEA का गोलाकार ओर दक्षिणाग्नि का अद्धचन्द्राकार | गाइपत्य अग्नि 
साधारणतः हाव के पाक के लिए व्यवहार में लाई जाती है | पत्नी संयाजादि याग भी उसमें 
किये जाते हैं । दक्षिणांग्नि से साधारणतः पितृकमं करने की व्यवस्था है | आहवनीय ही 
मुख्य यज्ञाग्नि है | मुख्य श्रौत (MNT) अग्नि की स्मार्त अग्नि की तरह जन्मभर रक्षा करनी 
पड़ती है| यदि किसी कारण से बीच में अग्नि का विच्छेद हो जाय तो पुनः विधिपूर्वक 
आधान कर उसे सुलगा लेना चाहिये | पिता के जीवत रहते अग्निहोत्री होने पर ही पुत्र 
का ग्राधान में अधिकार होता है | पिता के पश्चात्‌ तो पुत्र का अधिकार स्वतः सिद्ध 2 | 
श्रौत कर्म में तीनों अग्नियों की आवश्यकता होती है | किन्तु स्मार्त कर्म में एकमात्र 
गृह्याग्नि आवश्यक है| सभ्याग्नि इन चार श्रग्नियाँ से प्रथक्‌ पाँचवीं अग्नि है | - उसका 
श्रीतसूत्र में ही विधान है | वह सभामण्डप में स्थापित कर रखनी पडती है | इसीलिए 
उसका नाम सभ्य अग्नि है। प्रत्येक अग्नि का स्थान प्रथक्‌ एथक है | 


श्रौत कर्म हविःसंस्था और सोमसंस्था के भेद से दो प्रकार के हैं| अग्निहोत्र, दर्श, 
पूर्णमास, आग्रयण, चातुर्मास्य, निरूढपशुबन्ध और दर्वाहोम ( पिण्ड पितृयज्ञ आदि ) 
पहले के अन्तर्गत हैं | यदि दर्श और पूर्णमास की पृथक यज्ञ रूप से गणना न की जाय तो 
सौत्रामणी को संस्था के अन्तर्गत समभना चाहिये | द्वितीय संस्था के अन्तर्गत अग्निष्टोम, 
अत्यग्निशेम, उक्थ्य, षोडशी, वाजपेय, अतिरात्र और आतोर्याम हैं | 


. 'ग्राधानसिद्ध वैतानिक अग्नियों में अभिहोत्राद कर्म किये जाते हैं। अमिहोत्र इस 
प्रकार के एक होम का नाम दै जो ग्राम के उद्देश्य से सायंकाल ओर प्रांतःकाल किया जाता 
है। उस में गोदुग्ध, यवागू, तण्डुल, दही, घी आदि विविध वस्तुओं का विधान है | 
सायंकाल में afa मुख्य देवता है, किन्तु प्रातःकाल में सूर्य मुख्य देवता है। यह श्रौत 
कर्म ही वास्तविक AeA है | बहुत: से लोग स्मार्त औपासन होम को अगिहोत्र समझते 
हैं। यह ठीक नहीं है AANA AR प्रशस्त और अ्रवश्य करणीय कर्म है। न करने 
पर, अत्यवाय लगता हैं | परम संकटकाल में भी उसका परित्याग नहीं किया जाता | दशपूण- 
मासादि यदि न किये जाये तो भी कोई हानि नहीं, किन्तु अमिहोत्र अवश्य ही करना' चाहिये | 

यदि हो सके तो च्ेमान को स्वयं ही उसका अनुष्ठान करना चाहिये | असमथ होने पर 
ऋत्विक्‌ द्वारा प्रतिनिधि रूप में कराने की व्यवस्था है | 

दर्शपूर्णमास | यह ग्रमावास्या AR पूर्णिमा को किया जाता है | आधान के पश्चात्‌ 
यदि ्रमावास्या पड़ जाय तो भी उसमें इष्टि न कर आनेवाली पूर्णिमा से ही इष्टि का 
आरंभ करना चाहिये | दर्शेष्टि उसके बाद होती है। इसमें सपत्नीक यजमान और चार 
ऋत्विजों की आवश्यकता पडती है जैसे अध्वयु, ब्रह्मा, होता और ग्रमीश्र | दर्श पूर्णमास के 
छुः याग सब इष्टियो की प्रकृति या आदर्श हैं, सब इश्टियाँ विकृति हैं | प्रकृति में आवश्यक 
सव zrg का उपदेश रहता है, किन्तु विकृति में वह adi रहता | यह भी यावज्जीवन 
करना चाहिये | असमथ' के लिए AAT: ३० वर्ष तक करना उचित है | इस यज्ञ में बहुत 
से पदार्थों के अनुष्ठान की आवश्यकता होती है। | 

चातुर्मास्य | इसके चार पर्व हैं--(१) बलिवैश्वदेव,--फाल्णुन की पूर्णिमा से, (२) 
बरुणप्रधास--ञ्रापाढकी पूरिमा से, (३) पाकमेध्य--कार्तिक की पूर्णिमा से एवं (v) 
शुनासीरीय -फाल्णुन शुक्ल प्रतिपदा से अनुष्ठेय है | चातुर्मास्य जीवन भर करना पड़ता है | 
अन्यथा केवल एक बार कर के उसके बाद पशुयाग, सोमयाग आदि किये जाते हैं| जिसे 
यावडजीवन करने की इच्छा हो उसको यह प्रतिवर्ष करना चाहिए । ees, पाशुक ओर 
सौमिक मेद से चातुर्मास्य वीन प्रकार का है | (इसका विस्तार कात्यायनश्रोतसूत्र के 
पू बे अध्याय में देखना चाहिये ) | 

निरूढपशुबन्ध | यह प्रतिवर्ष वर्षाऋतु में किया जाता है| | 

ग्राग्रयणेष्टि या नवान्न इष्टि । नवीन अन्न उत्पन्न होने के बाद यह किया जाता है | 
आहिताग्नि ( अर्थात्‌ जिसने अग्नि का आधान किया हो ) इस इष्टि द्वारा याग करके नवान्न 
ग्रहण करता है । जो ्राहिताग्नि नहीं है ओर औपासनिक है वह Wu में निदिष्ट क्रम के 
अनुसार इसका अनुष्ठान करता है | 

सौत्रामणी | यह एक पशुयाग है | स्वतन्त्र ओर ग्रङ्गभूत--याँ दो प्रकार के पशुयागों 
का विवरण मिलता है | स्वतन्त्र याग में एकमात्र ब्राह्मण का अधिकार है | वह निस्य, काम्य 
और नैमित्तिक भेद से तीन प्रकार का हो सकता है। इस याग में होम के लिए गोदुग्ध 
के साथ सुरा का भी विधान है |; पयोग्रह ओर सुराग्रह में से सुराग्रह का देवता सुत्रामा 
है। इसी कारण इस याग का नाम सौत्रामणी पड़ा है। कलियुग में सुरा निषिद्ध होने 
से निन्दित है। किसी किसी आचार्य ने उसके बदले पयोग्रह की: व्यवस्था की है | 
सौत्रामणी याग यदि फलाकाह्वा रहित होकर किया जाय तो नित्य कर्म के अन्तर्गत है और 
हविर्यज्ञका एक प्रकार से मेदमात्र है। वह यदि ऐश्वर्य ( “ऋद्धि” ) की आकाङ्का से किया 
जाय तो काम्य रूप में परिणत होता | सौत्रामणी में तीन या पाँच पशुओं की बलिका 

विधान है । ` श्रापस्तम्प्रं के मतानुसार तीन पशुवाली सौत्रामणी नित्या कहलाती है तथा 
पाँच पशु की सौत्रामणी को कोकिल सौत्रोमणी कहते हैं। कात्यायन के मत में पाँच पशु- 
वाली सौत्रामणी को नित्या कहते हैं । चरण्‌ सोत्रामणी नामक एक ओर याग हे वह 
राजसूय के अन्तर्गत है | | 

‘aan | यहाँ पर सोमयाग के सम्बन्ध में संक्षेप से कुछ कहा जा रहा है। इसका 
दूसरा नाम ahaa है | प्राचीन काल में सोमलता से रस निक्राल कर उससे होम किया 
जाता था | इसलिए इसका नाम “सोमयाग” पड़ा | वर्तमान समय में उक्त लता अत्यन्त 
दुलेभ है, अतः उसके बदले “Chea? व्यवहार में लाई जाती है| यद्यपि यह याग 
एक ही दिन में सम्पन्न हो सकता है तथापि यदि अज्ञों के साथ इसका अनुष्ठान करना हो 
तो पाँच दिन लग जाते हैं | इस याग में १६ ऋत्विजों की आवश्यकता होती है | ये aed 
(aida), ब्रह्मा ( अथर्ववेदीय ), होता ( ऋग्वेदीय si उद्गाता ( सामवेदीय ) 
इन चार समूहों में विभक्त रहते हैं। प्रत्येक समूह में चार ऋत्विक रहते हैं | ये चार समूह 
क्रमशः यजुवँद, अथर्ववेद, AAT ओर सामवेद के प्रतिनिधिरूप होते है | सोमयाग में 
तीन ही वेदों का सम्बन्ध दिखाई देता है | प्रथम इस याग में चार संस्थाएँ हैं~जेसे अमि- 
शेम, उक्थ्य, षोडशी ओर अतिरात्र | इन चारों से और तीन संस्थाश्रों का उद्धव है जैसे 
maaa, वाजपेय और आप्तोर्याम | स्मृति के मतानुसार ये चार संस्थाएँ ही नित्य हैं | 
पाँच दिनों में किस दिन कौन कर्म करना चाहिये, यह श्रौतसूत्र में निर्दिष्ट है | 

वाजपेय | केवल ब्राह्मण और क्षत्रिय का इसमें अधिकार है | सस संस्थाओं के 
अन्तर्गत वाजपेय में बैश्य का भी अधिकार है | यह कर्म शरत्काल में किया जाता है | 
सात्रामणी के समान वाजपेय में भी सुराहोम का विधान है। किन्तु वह कलिकाल में 
वर्जित $1 nRa लोग सोमसुरा के स्थान में ताम्रपात्रस्थ गोडुग्ध के साथ सोमरस 
का व्यवहार करते हैं, क्योंकि गोहुग्ध यदि ताम्रपात्र में रखा जाय तो वह सुरातुल्य 
हो जाता है | 
राजपूय | इसमें एकमात्र राज्यसिंहासनारूढ़ क्षत्रिय का ही अधिकार है| इष्टि 
पशुयाग ओर सोमयाग ये तीनों ही इसमें समप्रधान रूप से विद्यमान रहते हैं | 
अश्वमेध | यह भी एक प्रकार का सोमयाग ही है |. इसमें.सवनीय पशु wae 
इसलिए इसका नाम अश्वमेध पड़ा है। अमिषिक्त चक्रवर्ती राजा इसका अ्रधिकारी है। 
फाल्गुन मास में शुक्लाट्टमी या नवमी तिथि को इसका आरंभ होता है। इसमें Mar 
S है | इसमें होताको 
पूर्व दिशा में उत्पन्न द्रव्य, ब्रह्मा को दक्षिण दिशा में उत्पन्न वस्तु, ग्रध्वयु को पश्चिम दिशा 
की वस्तु और उद्गाता को उत्तर दिशा की वस्तु दक्षिणा के रूप में दी जाती है| किन्तु 
भूमि, पुरुष और ब्राह्मण-सम्पत्त दक्षिण में नहीं दी जा सकती | मत 

yeahs, cata, पितृमेध आदि anit का उल्लेख भी श्राप ग्रन्थों में पाया जाता है | 
जो “अतिष्ठा? या सब भूमियों का अतिक्रमण करनेवाली स्थिति को प्राप्त करने की इच्छा करता 
है, उसके लिए पुरुषमेध यज्ञ का विधान है। यह ४० दिनों में पूर्ण होता है। ब्राह्मण 
और क्षत्रिय इसके अधिकारी हैं | यज्ञ दक्षिणा--ब्राह्मण के लिए सर्वस्व; क्षत्रिय के लिए 
manaia के तुल्य है । तो भी इतना विशेष है कि अश्वमेघ में पुरुष को दक्षिणा के 
Ade बतलाया है, किन्तु पुरुषमेध में पुरुष भी दक्षिणा हो सकता है। जो पुरुषमेध करते 
हैं वे साधारणतः आत्मा में अभि का समारोपण कर सूयोपस्थानपूर्वक वन में चले जाते हैं, 
फिर घर लौट कर नहीं आते । ऐसा होने पर भी यदि घर लौटने की इच्छा करें तो अमिका 
समारोपण आत्मा में न करके दो श्ररणियों में करना चाहिये, करण्‌ कि आत्मा में अग्नि का 
समारोपण करने पर फिर uer जीवन नहीं चल सकता | सर्वमेध यज्ञ सब कामनाओं 
के लिए विहित है। पितृमेध मृत पिता की मृत्यु के वर्ष का स्मरण न रहने पर किया 
जाता है | 

दिनों के हिसाब से यज्ञों के और भी कुछ भेद हैं | जो सब याग एक दिन में पूर्ण 
होते हैं, उन्हें एकाह कहते हैं। जिन्हें सम्पन्न करने के लिए दो दिन से लेकर ग्यारह दिनों 
की अपेक्षा होती है उन्हें अहीन कहते हैं | तेरह दिनों से लेकर हजार वर्षों तक चलनेवाले 
जो याग के अनुष्ठान हैं उनका साधारण नाम सत्र है। द्वादशाह यज्ञ अहीन और सत्र 
दोनों नामों से अमिहित होता है । 


३ 

तान्त्रिक होम के स्वरूप की आलोचना करने पर प्रतीत होता है कि वैदिक याग में 
जिस प्रकार मन्त्रादिजन्य संस्कार द्वारा साधारण ala को दिव्य म्नि में परिणत किया जाता 
है एवं उस दिव्य अग्नि में आत्मसंस्कारसाधक और अ्रन्यान्य यागादि कर्म किये जाते है 
ठीक वैसे ही तान्त्रिक होम की प्रक्रिया मी जाननी चाहिये | बाह्य अग्नि संस्कार आदि 
के प्रभाव से होमाग्नि और इष्टाग्नि में परिणत हो किस प्रकार Gen तक के स्वरूप में 
प्रकाशित होती है उसका क्रम स्पष्टरूप से जाना जा सकता है | दो ग्ररणि-काश्ठींकी परस्पर 
रगड़ से अग्नि के उत्पन्न कर अथवा अन्य शास्त्रीय उपायों से अग्नि का संग्रह कर 
वह विशेष प्रकार के पात्र में रखी जाती है। यद्यपि वह केवल बाह्य अग्नि ही है 
तथापि साधारण AA से उत्कृष्ट है। उस श्रम्ि-के साथ कुछ अशुद्ध क्रव्याद अभि 
मिली रहती है। -उसके हटाकर निरीक्षण, प्रोक्षण, ताडन, अवशुरठन ओर अमृती- 
करण इन पाँच उपायों से बाह्य afa का शोधन किया जाता है। उसके पश्चात्‌ भावना 
द्वारा मूलाधार से सुघुम्रा मार्ग में गई हुई चैतन्यरूप zu को तृतीय नेत्र से बाहर निकाल कर 
उसे शुद्ध बाह्यामि में मिलाकर उस संयुक्त AfA का शिववीर्यरूप से देवीगर्भरूप अभिकुण्ड 

में निक्षेप किया जाता है | उस व्यापार के वागीश्वरीगर्म में वागीश्वरबीज के निषेक का 
अनुकल्प समझना चाहिये। उसके AAA इन्धन द्वारा आच्छादन कर उपस्थापन, उपा. 
सन और प्रज्वालन किया जाता है | साथ ही साथ भावना करनी पड़ती है किं यही बागीश्वरी, 
गर्भ में अमि का धारण और पोषण है | यहाँ तक के कर्म के सिद्ध होने पर भावना द्वारा 
अग्निदेव के पुसवन, सीमन्तोन्नयन और जातकर्म संस्कार कर नामकरण किया जाता है | 
नामकरण संस्कार के पहले तक अग्नि को केवल “होमाग्नि' समभना चाहिये | किन्तु नाम- 
करण द्वारा होमाभि इष्टामि का रूप धारण करती है | उपास्य देवता के नाम के अनुसार 
aa का नामकरण होता है--जैसे ललिता के उपासक की अग्नि का नाम ललेतामि 
इत्यादि | तदनन्तर भावना द्वारा ही त्रा के नामकरण के पश्चात्‌ होनेवाले विवाहपर्यन्त 
सब संस्कार किये जाते हैं। तबुपरान्त परिषेचन, परिस्तरण आदि कर्मों के अन्त में हवन 
से पहले हवन-द्रव्य के अनुसार ग्रभिदेव का ध्यान किया जाता है| यदि समिधों से होम 
करना हो तो AA का दण्डायमान रूप में ध्यान करना चाहिये, किन्तु आज्य होम के समय 
अग्नि का दण्डायमान रूप में ध्यान न कर उपविष्ट रूप में ध्यान करना चाहिये | ध्यान के 
बाद भ्रमि को मन ही मन ्रलङ्कारों से विभूषित कर खुवा द्वारा उनकी जिह्वां में आहुति 
दी जाती है। aA की सात जिहा हैं| उनमें से प्रत्येक में आहुति देनी चाहिये अथवा 
प्रयोजन के अनुसार किसी एक ही femr में देनी चाहिये | एक एक जिहा एक एक दिशा 
में फैलती है। तदनुसार छुः fast का प्रसार छुः दिशाओं में रहता है। एक जिहा 
बीच में रहती है। ईशान, पूर्व और ग्रभिकोण में तीन और विपरीत दिशाओं में नैऋत, 
पश्चिम और वायुकोण में तीन । इन छ; जिह्ाओ्रों के नाम क्रमशः हिरण्या, कनका, TET, 
कृष्णा, सुप्रभा और अतिरक्ता हैं ।१ उत्तर दक्षिण में स्वतन्त्र रूप से कोई जिह्वा नहीं 


१ संस्कार रलमाला में उद्दत वचन में भी सात नाम दिखाई देते हैं, किन्तु वहाँ पर यह 
विशेष है कि हिरण्या के स्थान में सुवर्णा शब्द प्रयुक्त हुआ है । वहाँ पर जिहाश्रो के सन्निवेश में भी 
थोड़ा अन्तर है। गृद्यसंग्रह में ओर मार्कण्डेय पुराण में अग्नि की सात जिहाश्रो के नाम इस प्रकार 
उल्लिखित है-काली, कराली, मनोजवा, सुलोदिता, सुधमंवर्णा, स्फुलिंगिनी और शुचिस्मिता 
(Zo सं०) या बिश्वा (मार्कण्डेय पुराण) । पौराणिक मत से ear प्राणियों की वदा मङ्गलकारिणी I 

= भविष्य पुराण में जो सब अभि जिहाओं के नाम है, उनमें से कितने ही प्रथम सात नामों से और कितने 
ही दूसरे सात नामों से अभिन्न है । गृह्य संग्रह में एक दूसरी नामावली पाई जाती है। वह इस प्रकार है 
कराली, धूमिनी, sr, लो दिता, महालोहिता, सुवणा और VT | प्रथम छः का क्रमशः भोग 
ma Bess Se नाग, पिशाच, गन्धव और यम । सातवीं या पद्मरागा दिव्य जिहा है | उद्सी में 
"तस्यां तु होमयेन्नित्यं सुसमिद्ठ हुताशने” 


~ 1 पद्मरागा का 
में भो है। नाम भविष्यपुराणो क्त नामावली 

रहती | जो मध्य में है वही उत्तर दक्षिण तक विस्तृत है| उस मध्यजद्दा का नाम 
हे 'बहुरूपा' | उसमें आहुति देने से सब अर्थ सिद्ध होते हैं, ऐसा शास्त्रा में निर्देश 
है। उस जिह्डा में इष्ट स्वरूपा जगजननी का आवाहन कर पूजा के अन्त में अद्भदेवी, 
नित्या, ओधत्रय (ap दिव्य, सिद्ध और मानव-ये तीन प्रकार के गुरु), 
ञ्रावरणदेवता ओर यज्ञेश्वरी-सबके निष्काम भाव से aga दी जाती है| प्रधान 
देवता की आहुति उसके अनन्तर विहित है। इस प्रकार आहुति देने के बाद 
महाव्याहृ॒ति हाम की व्यस्त समस्त रूप से समाप्ति कर ब्रह्मापेण आहुत त से wu में स्थिति 
प्राप्त की जाती है | 


पूर्वोक्त विवरण से ज्ञात होता है कि चिदमि कर्मकर्ता के नेत्र से निकलकर जब तक 
वाह्याम्नि से संयुक्त न हो तव तक वाह्याम चाहे कितनी ही शुद्ध क्यों न हो होमामि का कार्य 
नहीं कर सकती | अवश्य चिदसि संचार के पहले वाह्यामि को शुद्ध करना आवश्यक 
हे । जैसे मूर्ति बनाकर उसमें यद्यपि प्राणप्रतिष्ठा करनी पड़ती है तथापि उस मूर्ति का ही 
अवलम्बन कर पूजा करनेवाले के पूजनादि सब व्यापार होते हैं, वैसे ही वाह्यामि में भी 
भीतर से चिदम्नि का संचार किये बिना याग क्रिया नहीं हो सकती | अवश्य, यह सब 
प्रक्रिया साधारण अवस्था में भावना द्वारा ही करनी पड़ती है, किन्तु भावना भी ठीक तरह 
करने के लिये उच्चाङ्ग का योग कर्म में अधिकार रहना आवश्यक है| 


होमामि चेतन या प्राणमय है। पहले शरीर रचना कर उसके पश्चात्‌ उसका 
संस्कार कर उसमें चैतन्य का संचार करना चाहिये | उसके बाद चेतन safe की दिव्य 
भाव में स्थिति होती है, जिसके कारण उस श्रभि में ही पराशक्ति की वाह्मस्फुरण रूप से 
प्रतीति होती है। उसके पश्चात्‌ उसका व्रह्मामि रूप से अनुभव कर ब्रह्मापण॒ कार्य सम्पन्न 
करना चाहिये | 


तान्त्रिक याग के प्रसङ्ग छुः प्रकार के कुल यागों का उल्लेख यहाँ पर किया जा रहा 
है। उन छु; यागों में प्रथम बाह्य स्थण्डिल "fa के अवलम्बन से सिद्ध होता है एवं षष्ठ 
आत्मचैतन्य रूप संवित्‌ का अवलम्बन करके किया जाता है | जड़ से चैतन्यरूप में क्रम- 
विकास का मार्ग मध्यवर्ती चार यागों में स्पष्टतः दिखाई देता है। इन छः यागों में पूर्व 
qd की wag पर पर याग श्रेष्ठ है। तदनुसार संवित्‌ में जो याग निष्पन्न होता है वही 
सर्वश्रेष्ठ है, इसमें सन्देह नहीं है। उसकी भी एक उत्तर अवस्था है; उस समय गुरु-शरीर 
का आश्रय लेकर याग निष्पन्न होता है। उसका एक प्रकार से सप्तम याग के रूप 
में वर्णन करना उचित है | इन सब यागों का विस्तारपूर्वक निरूपण यहाँ पर अना- 
वश्यक है | 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


[ १६ ] 
(x) 


यहाँ पर हम क्रमशः यज्ञ के अन्तरङ्ग भाव को समभने की चेष्टा करेंगे | गीता में 
. (४।२५-३०.) श्रीभगवान्‌ ने बहुत से ast का प्रतिपादन किया है। किन्तु समन्वय दृष्टि 
से यदि देखा जाय तो उन सब aa में से सभी याँ में एक ही आदश विद्यमान 
फिर भी लक्ष्य की अपेक्षाकृत स्पष्टता अथवा अस्पष्टता वश उनमें तारतम्य प्रतीत होता 
है। दूसरे प्रसङ्ग में भगवान्‌ ने कहा है ( गी० १०२५ ) कि नाना प्रकार के Fat में में 
“जप यज्ञ? स्वरूप हूँ | शास्त्र में रन्यत्र भी दिखाई पड़ता हे कि सम्पूणं कर्मकाण्ड, दान 
zik तपस्या--ये सब मिलक्रर भी जपयज्ञ की सोलह कलाओं में से एक कला के 
समान मी नहीं हैं । जप, विशेषतः मानस जप, अति श्रेष्ठ साधन है, इसमें सन्देह नहीं है | 
धर्मसूत्रकार बौधायन ने कहा है, “सर्वक्रतुयाजिनामात्मयाजी विशिष्यते |" अर्थात्‌ 
सब प्रकार के यज्ञों से आत्मयाग ही श्रेष्ठ हैः | मानस जप यदि भली भाँति किया जाय तो 
आत्मयाग में परिणत होता है। इसी लिए उसकी इतनी बड़ी महिमा है | 
“यज्ञ” शब्द से कर्म का बोध होता है, इसमें सन्देह नहीं है | किन्तु जिस किसी कर्म 
के यज्ञ नहीं कहा जा सकता | यद्यपि काम्य कर्म भी यज्ञ नाम से परिचित है तथापि बह 
यज्ञ का वास्तविक आदर्श नहीं है, यह पहले ही कहा जा चुका है। जिस कर्म से शुद्धि-- 
देहशुद्धि, इन्द्रियशु दवि, अहड्लारशुद्धि ओर चित्तशुद्धि होती है, जिस कर्म का फल स्वार्थ नहीं 
परार्थ है, जिस कर्म से नया आवरण नहीं बनता बल्कि पहले का आवरण क्षीण हा जाता है, 
जो मार्ग जीव को क्रमशः कल्याण के मार्ग में अग्रसर होने में सहायता देता है और 
अन्त में महाज्ञान तक प्राप्त कराता है वही यज्ञ है। इसी लिए, गीता में कहा है, यज्ञार्थ से 
अतिरिक्त श्रन्य कमा से बन्धन होता है | वास्तव में निष्काम भाव से किया गया, फला- 
काङ्खा रहित योगस्थ कर्म या स्वभावसिद्ध कर्म ही यज्ञ है। पहले ही कहा जा चुका है कि 
फलाकाङ्घा न रहने पर भी यदि कर्म विधिपूर्वक किया जाय तो वह स्वाभाविक नियम के अनु- 
सार फल उत्पन्न किये बिना नहीं रह सकता एवं उक्त फल निष्काम कर्मकर्ता में स्थित न 
होकर सम्पूर्ण विश्व की साधारण सम्पत्ति के रूप में ब्याप्त हो जाता है एवं adar की प्रीति 
उत्पन्न करता है | वह प्रीति, प्रसन्नता या प्रसाद ही निष्काम कर्मकर्ता का योग्य पुरस्कार है | 


LJ 


१ आधान के परचात्‌ सब अरमनियाँ यजमान में स्थित होती हे sa सभय गाहंपत्य अग्नि 
यजमान के प्राण रूप में रहती है, दक्षिणासि अपान रूप में रहती है, आहवनीय व्यान रूप में रहती है 
सभ्य ओर आवसथ्य अभियो क्रमशः उदान और समान रूप में रहती है । ये पांच अझ्नियाँ आत्मर्थ-- 
आत्मा में आहित रहती हें 1 उस समय बाहर अम्य कोई ala नहीं रहती । इसीलिए उस समय 
“आत्मन्येव जुहोति”, श्रात्म। में ही हवन होता है । इसका नाम भ्रात्मयाग--आात्मनिष्ठा और आत्मप्रतिष्ठा 
है ( बौधायन पू० २१०-२११)। 

ae 
वही “अमृत” हे | पञ्चमहायज्ञों का अवशिष्ट अन्न “यज्ञि” शौर यजमान का भोग्य 
अन्न CAA कहलाता है । वस्तुतः वह प्रसाद या भगवत्प्रीति का रूपान्तर मात्र है | उसको 

खाने से चित्त शुद्ध होता है एव' श्रशुचि स्पर्श से उत्पन्न पाप, बुद्धि पूर्वक किये गये पाप और 

अबुद्धिपूवक किये गये पाप नष्ट हो जाते हैं| 

त्याग और ग्रहणे ही दो कर्म के ङ्ग हैं । जो असार होने से हेय है, उसका 

त्याग करना और जे ससार होने से उपादेय है, उसका ग्रहण करना, ये दोनों ent ही 
कर्म या यज्ञ का स्वरूप है | प्रकृति-राज्य में सभी पदार्थ सांकर्य दोष से युक्त हैं। यहाँ 

ऐसी कोई वस्तु नहीं है जिसमें बिलकुल मल हो और ऐसी भी वस्तु नहीं है जिसमें केवल 

मल ही मल हो और कुछ न हो। जगत्‌ की सभी वस्तुओं में शुद्ध और श्रशुद्ध अंश 

सम्मिलित है | क्रिया-कोशल से gage मिश्रित पदार्थ से क्रमशः उस अशुद्ध अंश का 
त्याग और शुद्ध अंश की वृद्धि होती है । उक्त क्रियाकौशल ही यज्ञ का रहस्य है | जिसके 

द्वारा यह त्याग ग्रहण्रूप सारासार विवेचन क्रिया निष्पन्न होती है वही चैतन्य शक्ति है | 

यज्ञीय परिभाषा में उसी का प्रतिनिधि हे यथाविधि सुसंस्कृत “ग्रझि' | शक्ति के सुप्त रहने पर 
कर्म नहीं होता | उसे जगाकर ओर साधनादि द्वारा संस्कृत कर उससे कर्म किया जाता 
है। श्रम्न्याधान आदि क्रिया उसी की केवल पारिभाषिक संज्ञा | कुण्डलिनी के जागे 
बिना जैसे योग-क्रिया सिद्ध नहीं होती वैसे ही होमाझि के प्रज्वलित हुए बिना यज्ञ का काम 
भी सिद्ध नहीं होता | 

मूल शक्ति के एक ओर अभिन्न होने पर भी व्यवहार-भूमि में वह नाना और भिन्न 

है। मूल शक्ति में यद्यपि क्रम नहीं है तो भी जागतिक शक्ति में जो क्रम है उसका अपलाप 
नहीं किया जा सकता | स्तरभेद से ऊध्वंगति या विकास की क्रमिक अभिव्यक्ति आदि 
उसी के ऊपर निर्भर हैं। ऊपर चढ़ने की सीढ़ी पर पदार्पण करने के पहले सर्वप्रथम 
शक्ति के जागरण का अनुभव होता है| उसके बाद इसी स्तर में जाग्रत्‌ शक्ति के प्रभाव 
से मलिनांश दूर हो जाता है और शुद्धांश प्रकाशित होता है | उसके. नन्तर उच्चतर 
'भूमि की जाग्रत्‌ शक्ति में उस शुद्धांश की आहुति दी जाती है। पहली अग्नि से दूसरी 
alfa तीव्रतर होती है। प्रथम भ्रम्मिपरीक्षा में जिसका शुद्धांश रूप से निर्णय किया जाता 
है, द्वितीय अ्रभि में आहुति देने के बाद उस शुद्धांश में भी सूक्ष्म मल दिखाई देता है | 
दूसरी ai उसे जला देती है और उस शुद्धांश को शुद्धतर करके प्रकाशित करती है | 
यद्यपि वह शुद्ध अंश मी सर्वथा अशुद्धि रहित नहीं है तथापि द्वितीय fu की क्रिया से 
बह अशुद्धि प्रतीत नहीं होती | उसके बाद तृतीय अग्नि की क्रिया चलती है। इस 
प्रकार जब तक ग्रशुद्धि रहती है तब तक श्रि की दाहिका शक्ति दहनकार्य में और 
मलापसारण कार्य में व्यापत रहती है | सत्त्व से मल के पूर्णतया निकल जाने पर वह 


R 

विशुद्ध सत्त्व के नाम से परिचित होता है। foe समय फिर ग्रभि नहीं रहती, 
क्योंकि मल या अशुद्धि दाह्य है--दाह्य के न रहने पर दाहिका शक्ति भी कार्य नहीं करती | 
तब फिर afa श्रम नहीं कही जा सकती |. तब वह विशुद्ध ज्योति मात्र है| उसमें एक 
ओर विशुद्ध ज्योति और दूसरी ae विशुद्ध सत्त्व विद्यमान रहते हैं | 
विषय को ओर अधिक स्पष्ट कर समझाने का प्रयत्न कर रहा हूँ | मनुष्य देहात्म-' 
बोध लेकर जिस भूमि में विद्यमान है, वही निम्नतम भूमि है। जैसे विभिन्न जीव लोकों में 
पृथ्वी निम्नतम है वैसे ही ज्ञानभूमियों में से जिस भूमि में स्थूल देह में ग्रात्मप्रतीति होती है वही 
निम्नतम भूमि है| इस कारण इस अधोभूमि में ही पहले से शक्ति का जागरण? 
आवश्यक है | जाग्रत्‌ शक्ति का पहला ही कार्य आत्मबोध को स्थूल देह से हटा कर ऊपर 
के स्तर में ले जाना है | व्यष्टि मानव देह या पिण्ड, समष्टि देह या ब्रझाण्ड एवं 
महासमष्टि देह या विश्व सर्वत्र ही विश्लेषण करने पर ग्रन्नमय, प्राणमय, मनोमय, विज्ञान- 
मय ओर आनन्दमय---इन पांच प्रधान स्तरों या कोषों का पता चलता है | अन्नमय 
कोष स्थूल है | पहले उस कोष से अमिमान निकल कर प्राणमय कोष में जाता है। उसके 
लिए सप्तधातुमय अन्नमय कोष के सार वीर्यरूप बिन्दु का दोहन कर seat अनुरूप | 
अनल (Afa ) में आहति देनी पड़ती है | ऊध्वरेतस्त्व अथवा बिन्दु की ऊर्ध्वगति का यही 
मूल साधन है। पञ्चामिमय महायज्ञ के प्रारम्भ में पहले भी अमि में या जठरानल में सौम्यवस्तु' . 
या Bert की आहुति देने से अर्थात्‌ प्राणाभिहोत्र यज्ञ के प्रभाव से क्रमशः सप्तम धातु का | 
विकास होता है | जो अभिमान स्थूल देह में अहं-भाव प्रकट करता है वह मूलतः उसी , 
: बिन्दु का अवलम्वन करके रहता है | साधारणतः बिन्दु की आहुति देना संभव नहीं है. 
इसलिए बिन्दु बहिमु ख होता है ओर अवश्य॑भावी मृत्यु का कारण होता है।* ज्ञानपूर्वक 


१ यद्यपि एक प्रकार से शक्ति सवंदा और सवंत्र जाग्रत्‌ ही है तथापि जब तक उसकी अपने को : 
प्राप्ति नहीं होती तब तक उसकी सुप्त में ही गणना की जाती है । शक्ति को प्राप्त करना ही शक्ति का 
जागरण है। तमो वह व्यवहार भूम में अवतीण होती है। । 

र बिन्दु की बहिमु ख होने की रीति याँ है--मजुष्यदेह में विद्यमान असंख्य नाड़ियों या : 
सिराओं में हृदय से संलझ मनोवहा नाम की एक नाड़ी है । उसकी शाखा प्रशाखाएं सारे शरीर d र 
व्याप्त रहती हैं। उस नाड़ी के सम्बन्ध में इस प्रकार का विवरण मिलता है-- ; 

अश्वत्थनाडीवद्‌ व्याप्ता द्विसप्ततिशताधिका। 

नाड़ी मनोवहेत्युक्ता योगराख्नविशारदैः ॥ : 

ति में कहा है- भरन्नमयं हि सौम्य मनः।” मनोवहा नाडी अन्नरस द्वारा हृदयान्तवती | 

मन को आप्यायित करती. हे । यही अन्नरस को सूक्ष्मसत्ता सम्पूर्ण देह में तेज के रूप में संचित होती है. ' 
जिसके कारण देह में कान्ति, सौन्दर्य, लावण्य, धृति, स्वास्थ्य आदि गुणों का विकास होता है। किसी ; 

% Or a 
बिन्दु की ऊध्वैगति होने पर “जीवनं बिन्दुधारणात्‌” इस नियम के अनुसार नित्य जीवन 
अवश्यम्भावी है * | 


बिन्दु की आहुति पड़ती है द्वितीय अभि में | उसका ओजोरूप सार भाग प्राणमय 
द्वितीय कोष की पुष्टि करता है | देह का प्रथम aga वीर्य है, वह अन्नमय कोष का पोषक 
है। द्वितीय aga ओज है, वह प्राणमय कोष का पोषक है | किन्तु जब तक ओज शुद्ध 
नहीं होता तब तक मनोमय कोष को पुष्ट नहीं कर सकता | उस शुद्धि के लिए तृतीय 
अभि में ओज की आहुति देनी पडती है | तब ओज निर्मल होकर मन के रूप 
में प्रस्फुटित हो उठता है। ओज का मलिन अंश निकल जातो है और शुद्ध अंश मनोमय 
कोष की पुष्टि करता है | मन का धर्म संकल्प ओर विकल्प है, अतः मनोमय सत्त्व सर्वथा 
निर्मल नहों है | साधारणतः मनुष्य मात्र ही उक्त विकल्प के अधीन है। चतुर्थ uud 
मन की आहुति होने पर मन से वह विकल्पांश इट जाता है और विशुद्ध संकल्पमात्र शेष 


कारण से चित्त में कामना का उदय होने पर कामना और उसकी सहकारिणो इन्द्रियाँ मिलकर उस 
व्यापक तेज को मथ कर स्थूल वीर्य रूप में परिणत करती हैं । साथ ही साथ मनवहा नाड़ी उसे सारे 
शरीर से खींचकर घनीभूत बिन्दु का रूप प्रदान करती है एव” अपने बहिमु ख वेग से देह से निकाल 
देती है, देह में रहने नहों देती । बिन्दु-क्षरण का यही तात्पर्य हे । महर्षि अत्रि ने इसी कारण अन्नरस, 
कामना और TANI नाढ़ो इन तीन कारणों के सम्मिलन से अभिव्यक्त बीज को “Praia” नाम दिया 
है। (द्रव्य नोलकण्ठ चतुर्धर का भारत-प्रदीप ) । बिन्दु का क्षरण होता है कालाश्नि कुण्ड में । जरा, 
मरण, विकार, मालिन्य श्रादि उसी के फल हैं। 

१ ज्ञानपूवंक न होने पर भी स्वाभाविक नियम के अनुसार बिन्दु की ऊध्वंगति क्षीणरूप से 
(मन्द्रगति से) होतो हो है। उस गति को रोकने कौशक्ति किसी में भी नहीं है। वही क्रमशः 
शुद्ध होकर सहस्तार के मध्य बिन्दु में-सदाख्या कला में -प्रकट होता है। Mame में प्रसिद्ध है कि 
शङ्किनी नाड़ी अन्न का सार लेकर मस्तक में सुधा का सग्रह करती है । 

“अन्नसार समादाय मूध्नि संचिनते सुधाम्‌ ।” 

थही देहिक प्रकृति का नियम है । किन्तु यह सुधा या चन्द्रबिन्दु पूर्ण अक्षर बिन्दु नहीं है, आंशिकरूप से 
इसका क्षरण होता है | इसी लिए ब्राह्मी स्थिति नहीं होतो भौर कालराज्य से छुटकारा नहीं मिलता । वस्तुत 
यह बिन्दु ही निरन्तर कालाझि कुण्ड में गिर रहा है जिसके कारण जीव-देह जरा ओर मृत्यु से अपना 
बचाव नहीं कर सक्न रहा है । ज्ञानपूवक बिन्दु की क्रमिक ऊध्वंगति सिद्ध होने पर स्थिति प्राप्त होती है । 
यह ऊध्वंगति-सिद्धि क्रम ,के बिना भी हो सकती है। तो भो सज्ञानभाव आवश्यक हैं। ऐसा 
भीं हो सकता है ( अवश्य उसका कथन यहाँ पर नहीं हो रद्दा है) कि ऊध्वंगति का प्रश्‍न ही नहीं, 
किसी प्रकार की भौ गति नहीं होती, सब प्रकार कौ गतियों के मध्य में ही गतिहीन स्वप्रकाशमय स्थिति 
प्राप्त हो जाती है। किन्तु प्रकाश को स्वप्रकाश होना आवश्यक है नहीं तो उसका रहना मो न रहने 
के समान है । 

रह जाता है| इसी का नाम विज्ञान है। विज्ञान के द्वारा विज्ञानमय कोष की पुष्टि होः | 
2) यही योग भूमि अथवा ऐश्वरिक जीव की भूमि है? | विज्ञान में अनुकूलता sh. 
प्रतिकूलता दोनों ही हैं | अनुकूल ज्ञान सुख और प्रतिकूल ज्ञान दुःख है | प्रतिकूलता हूँ. 
विज्ञान का मल है | इसलिए विज्ञान की भी अनुरूप अमि में आहुति देनी पढ़ती है। 
पञ्चम अअझि में शुद्ध होकर विज्ञान ग्रानन्दरूप में परिणत होता है | यही पञ्चम aaa) 
जो आनन्दमय कोष का उपजीव्य है। उसमें मल न होने के कारण उसका शोधन aj. 
होता | यह नित्य, अमृत और अक्षय है। चाहे व्यष्टिरूप हो चाहे suf. 
यह आनन्दमय कोष ही मां-की गोद है अर्थात्‌ आनन्दरूपा माँ की सत्ता है। या. 
पञ्चम ग्रमृत विशुद्ध सत्त्वमय परमानन्द है । इसकी फिर आहुति नहीं देनी पड़ती | 

आहुति भले ही न देनी पड़े तो भी कहना पड़ता है कि वहाँ पर भी एक प्रकार क॑ , 
आहुति है। एक प्रकार से वही अन्तिम आहुति है| यद्यपि उसका अन्य आहुतियों $ . 
समान आहुति रूप से वणन करना ठीक नहीं है फिर भी श्राहुति से अन्य कोई योग्य ना. 
भी तो उसे नहीं दिया जा सकता | वही “ब्रह्माझौ ब्रह्मणा हुतम्‌” है । आनन्दमय ह 
कोष भी कोषों में ही गणनीय है, इसलिए उसका भी अ्रतिक्रम करना पड़ता है| वह एब; 
ओर आत्मसमपेण या अपने को रिक्त करना है और दूसरी ओर पूर्ण आत्मस्वरूप र 
प्रतिष्ठा--अ्रपरिच्छिन्न, अनन्तस्वरूप शक्तिमय ग्रात्मस्वातन्त्र्य में अधिष्ठान है l 

जहाँ तक मृत्यु का सम्बन्ध है अथवा मलिनता है वहाँ तक तो आहुति क ; 
आवश्यकता है | वहीं तक ग्रमि भी है| उसके अनन्तर आत्मस्वरूप में «rf का समा. 
रोपण होता है। श्रमृतीकरण और मल का अपसारण पूर्ण होने पर लौकिक दृष्टि हे 
आहुति के लिए अवकाश नहीं रहता। किन्तु यथार्थ में quit के मार्ग में यहाँ पर 
भी आहुति को आवश्यकता है | उक्त प्रकार से प्राप्त आनन्द या परमानन्द का भी समर्पर : 
करना पड़ता है | वह नित्य सत्तारूप होनेपर भी द्वितीय रूप में ही आस्वादित होता है | इसलिए | 
वह भी एक प्रकार से भोग के ही ग्रन्तर्गत है | जब तक उसका समर्पण नहीं होता तब तव 
भोक्तुभोग्य भाव से रहित aza विशुद्ध चैतन्य में स्थिति नहीं होती है | “चिदवसानं. 
भोगः” | वस्तुतः आनन्द ही तो प्रियतम को उपहार देने के लिए एकमात्र योग्य वस्तु है| 
पहले पाँच दिव्य मियं में आनन्द के साथ मिश्रित रूप से निरानन्द का अर्पण हुआ है। . 
उसके कारण आनन्द का उज्ज्वलतम रूप क्रमशः स्वायत्त हुआ | चरम आहुति में उस ; 

१, यद्यपि यह जीव की हो भूमि है तो भी साधारण जीव की नहीं । विज्ञान भूमि का st 
विज्ञानमय और सत्यसंकल्पतावश योगसिद्ध है, इसलिए वह जीव होने पर भी इश्वर'पदवाच्य Qi उ 
भूमि में मनोवहा नाड़ी की कोई क्रिया नहीं होती। i 

महान्‌ आनन्दका भी या अमृत का भी समर्पण कर आनन्द से परे weed में स्थिति 
ma की जाती है | ऐसा होने पर मूल अविद्या की ग्रन्थि खुल जाती है और इन्द्वातीत 
परम साम्य में प्रतिष्ठा प्रात हो जाती है | “हिरण्मयेन पात्रेण सत्यस्यापिहित॑ मुखम्‌ |? 
आनन्द ही वह हिरण्यमय पात्र है, जिसके द्वारा पूर्ण सत्य का स्वरूप aaa है | 

मृत्यु उन्हें देनी होगी, अमृत भी देना होगा, दुःख उन्हें देना होगा, उसके बाद 
आनन्द भी देना होगा | उन्हें हेय देना होगा साथ ही साथ उपादेय भी देना होगा | तभी 
तो निर्मल प्रकाश का उदय होगा | तभी तो एक मात्र वह सर्वातीत, द्वन्द्वातीत, सत्ता 
ही, जो सब रूपों में अनन्त दन्द्रमय विचित्र विकासा के रूप में प्रकाशमान हुई है, प्रत्यक्ष 
दृष्टिगोचर होगी | अमृत और मृत्यु, दुःख और सुख उन्हीं के रूप हैं। लौकिक या 
अलौकिक किसी अभि की सामर्थ्य नहीं है जो उस चरम आहुति या पूर्णाहुति का ग्रहण कर 
सके, क्याँकि वह निर्मल ग्रमृत है | एकमात्र ब्रह्माम्नि या विशुद्ध चैतन्य रूप ग्रमि में ही 
उस परम ्रमृत सोम को धारण करने की क्षमता है| उसमें afm और सोम एकाकार 
होते हैं--चैतन्य और आनन्द, अथवा शिव और शक्ति सामरस्य प्रात्त करते हैं। इसी 
का नाम परिपूर्ण सत्य है। 

योगी लोग साधारणतः पाँच स्तरों में विश्व को विभक्त कर व्याख्या करते हैं, इसलिए 
यहाँ पर भी पाँच स्तर लिये गये हैं। यह संख्या का निर्देश केवल समभाने की सुविधा 
के लिए है | पाँच स्तर-विभाग लिये हैं इसीलिए अप्नियों का भी पाँच रूपों में एवं अग्नियों 
द्वारा शोधित श्रमृत का भी पाँच रूपों में ग्रहण किया गया है? | वास्तव में स्तर अनन्त 
ओर ग्रसँख्य हैं---अ्रथ च एक ही स्तरहीन अखण्ड सत्ता सर्वत्र विराजमान È | 

दिव्य पाँच श्रग्नियाँ की क्रिया समाप्त होने पर अग्लियों का आत्मा में पूर्णरूप से 
आरोप हो जाता है| उस समय आत्मभाव अनात्मसत्ता से हट कर अपने स्वरूप में 
स्थित हो जाता है | 


१ याजिकां की पञ्चाझियो का उल्लेख पहले ही किया जा चुका हे । उपनिषत्‌ में vafa- 
विद्या के प्रसंग में पञ्चाझि का वर्णन है । तपस्वो लोग वानप्रस्थ आश्रम में पन्नतपा करते थे ( भागवत 
४--२३--५; ११।१८ ) वे लोग जिन सूर्यादि पाँच श्रप्निथों का अवलम्बन करते थे, वह दूसरा प्रकार है । 
प्रस्तुत निबन्ध में अग्नियाँ का जो विभाग दिखाया गया हे उसका सम्बम्ध कोप भेद के साथ है। कार्य- 
भेद से भी अग्नि के भिन्न भिन्न नामो का उल्लेख शाक्षा में पाया जाता हे । उदाहरणाथं--मारुत, चान्द्रमस, 
शोभन, हुताशन, हव्यवाहन, वह, साहस, वरद, BE, नठराझि, क्रव्याद, वाडव, संवतंक, पावक आदि 
नामों का उल्लेख किया जा सकता है । सुरेश्वराचार्य ने देहस्थित- कालाझि; वाडवाझि, वैद्युताप्नि, 
vina, waite प्रभृति का उल्लेख किया है ( दक्षिणामूति वातिक ९१०) | 

सृष्टि-रहस्य अत्यन्त विचित्र है। यहाँ अमृत और मृत्यु, "rege ES 
शुद्ध सत्त्व AR रजस्तम, अच्छा ओर बुरा साथ साथ संलग्न रहते हँ o आत्मबलि रू 
यज्ञ के द्वारा उनका विभाग कर शुद्ध सत्त्व अंश के सम्बन्ध से ऊपर उठा जाता है | AYR 
अंश का तत्काल के लिए परिहार करना पडता है | क्रमशः ऐसी अवस्था प्राप्त होत 
है जिसमें aga रहता है, मृत्यु नहीं रहती, आनन्द रहता है, दुःख नहीं रहता, सार बह 
रहती है, असार वस्तु नहीं रहती, शुद्ध सत्त्व रहता है, रज और तम नहीं रहते | यहीं ५ 
शोधन का एक प्रकार से अन्त कहा जा सकता है। इसके श्रनन्तर महाज्ञान का उदः 
होने पर श्रमृत और मृत्यु का भेद नष्ट हो जाता है। आनन्द और दुःख का फिर पृथा 
रूप से बोध नहीं होता | उत समय दिखाई देता है एक ही स्वप्रकाशमय चिदानन्दमः 
महाप्रकाश मानो भीतर और बाहर ओतग्रोत भाव से ( वस्तुतः भीतर बाहर उस समय कह 
है ! ) श्रपने में विराजमान । यही पूर्ण साक्षात्कार की अवस्था है 


Cah.) 

यज्ञ के लिए ( “यज्ञो वै विष्णुः” ) या भगवान्‌ के लिए जो कर्म है अथवा यज्ञरा 
जो कर्म है उसे यदि सम्पन्न करना हो तो सर्वप्रथम देहाभिमान की शुद्धि आवश्यक SH 
है | एक और aA के अभिमान की और दूसरी ओर समष्टि या महासमष्टि देह 
अभिमान की शुद्धि आवश्यक है | वस्तुतः प्रकृति या स्वभाव के गुणों द्वारा ही एवं मूल मे 
चित्शक्ति की प्रेरणा से ही सब कर्म होते हैं। किन्तु मनुष्य जब तक अहङ्कार से विमो हित 
रहता है तब तक अपने में कतृ त्व का अभिमान करता है | उक्त मिथ्याभिमान के कारर्‌ 
कर्मविपाक्र होने से होनेवाले सुख-दुख भोग से सम्बद्ध हो पड़ते हैं। यज्ञरूप कर्म बा 
जड़ में इस प्रकार के अशुद्ध अभिमान का मोह नहीं रहता और व्यक्तिगत आकङ्क! 
की पूर्ति की कामना भी नहीं रहती । इसलिए वह विशुद्ध कर्म है | 


f 


* यहाँ पर क्रम का अवलम्बन करफे ही पर पर अ्रवस्थाओं का उदय भौर उसके बाद साक्षा' 
त्कार की बात कही गई PO. यह क्रम अवश्य ही अनेक भ्रकारों से हों सकता -है। किन्तु यह सत्य ' 
है कि वास्तविक साक्षात्कार अक्रम है--उसमें क्रम नहीं है अर्थात्‌ क्रम मी वहाँ पर अक्रम में पूर्ण रूपसै | 
प्रकट होता है । साधक की योग्यता के तारतम्य अथवा शक्ति के तारतम्य से क्रमभेद होता है! * 
आणव, शाक्त और राम्भवं इन तीन उपायां में से शाम्भव उपाय श्रेष्ठ है। अनुपायकी तो कथा हौँ ' 
नहीं हे--भनूपाय में किसी उपाय के नियन्त्रण के बिना हो परमेश्वर का पूणं समावेश होता है। | 
meaa उपाय में भो क्रमिक साधना की आवइयकता नहीं रहती । एक साथ अखण्ड सत्ता का भाग 


होता है । प्रातिभ ज्ञान में क्रम नहीं है । उसमें एक 8 qd "E 
रूप से होता है । ही क्षण में सब का पूण प्रतिभास अपरोक्ष 

STERY उसका आरम्म करने के पूर्व ही देहस्थित आधार कुण्ड में होमामि को 
प्रज्वालत करने की आवश्यकता होती है । वह श्मनि यद्यपि मूल में एक ही है तो भी उसके 
आकृतिगत और प्रकृतिगत अनेक भेद हैं । तदनुसार कर्मगत sk अधिकारगत भेद मी 
विद्यमान हैं | प्राण और अपान के संघर्ष से अथवा प्रणव और आत्मा के ध्यानरूप मन्थन 
से अथवा अन्य किसी उपाय से ग्रां, को प्रज्वलित करना पड़ता है। अनादि काल से 
जो अमूल्य रत्न उपेक्षित होकर गुप्त रूप से पढ़ा हुआ है उसका उस प्रदीप्त अग्नि के आलोक 
से अन्वेपण कर आविष्कार करना चाहिये । लौकिक आलोक तो क्या दिव्य आलोक भी 
उस ‘gafa पदार्थ को प्रकाशित करने में समर्थ नहीं है | 


योगी लोग जिसको कुण्ड लनी का उद्बोधन कहते हैं वह इस होमाम्नि बोधन का ही 
भीतरी पर्याय है | आत्मविस्प्रत, संशयाच्छुन जीव श्वास प्रश्वास के ग्रधीन रह कर इडा 
पिङ्गलामय कालराज्य में विचरण कर रहे हैं| जब तक कुण्डलिनी नहीं जगती तब तक 
काल-मार्ग का त्याग कर सुधुम्रारूप मध्यमार्ग में प्रवेश नहीं हो सकता एवं मध्यमार्ग में 
प्रविष्ट हुए बिना योगस्थ होकर कोई कर्म करने का भी कोई उपाय नहीं है [* मध्य मार्ग 
में कुछ दूर तक प्रवेश पा सकने पर ही समझ में आवेगा कि स्थूल शरीर से निष्क्रमण और 
सूक्ष्म देह के प्रथम स्तर में प्रवेश हुआ है | श्वास कालनाडी को छोड़ना आरम्भ कर देता 
है ओर सुषुम्ना में प्रविश होकर नीचे ऊपर संचार करता रहता है | बाह्य जगत्‌ की स्मृति 
उस समय प्रायः लुप्त हो जाती है, किन्तु भीतर चैतन्य उज्ज्वल रूप से प्रस्फुटित हो उठता 


१ 'मध्य' कहने से वास्तव में शुद्ध चित्‌ का बोध होता है, कारण कि वही सब वरतुओं कौ 
अन्तरतम है एव' उसकी मित्ति पर खड़ा होकर ही सम्पूर्ण विश्व प्रकाशित है। किन्तु मायिक अवस्था 
में शुद्ध चित्‌ निजस्वरूप में रहकर भी मायिक खेल के लिए श्रपने स्वरूप का गोपन करती है और 
स्वभावतः प्राण, बुद्ध और देइ भाव धारण कर हजारों नाडियाँ के जाल में व्याप्त हाती है और नाडीमा 
का अनुसरण करत, है । उन सब नाडडिथों में मध्य नाडी प्रधान है। वह देह के ऊपर से नीचे तक 
फैली है। वही प्राणशक्ति का श्राश्रय है । सब ना।डयों के उदय और विश्रान्ति का वही एक मात्र 
आधार है। जब तक उस नाडी का विकास नहीं हाता तब तक साधक का पशुभाव नष्ट नहीं होता 
परमेश्वर के समान सृष्टि आदि पाँच कर्मा के कत्त त्व की भावना, विकल्पक्षय, शाक्तिसंकोच, शक्तिविकास 
आदि बहुत से उपायों से उक्त विकास हो सकता है ( द्रष्टव्य प्रत्यभिज्ञाहृदय )। योगकुण्डलिनी उप- 
निषत्‌ में जो शा[क्तचालनरूप सरस्वतीचालन और प्राणरोधरूप नाना प्रकार के कुप्मकों का उल्लेख È 
उसका भी एक मात्र फल यही है । धवज्ञानभैरव में शाक्तक्षोभ, gota आदि और भी कितने ही 
विशिष्ट उपायों का विवरण दिखाई देता हे । समौ का मूल लक्ष्य मध्यनाडी में प्रवेश È । 

है | आगे की भूमि में सुषुम्ना के अन्दर स्थित वज्रा नाडी Ht प्रवेश होता है cau देह के 
प्रथम स्तर से निकल कर दूसरे स्तर में स्थिति होती है | उस समय aa नाडी की शाखा- 
प्रशाखाओं में संचार होता रहता है | इसके बाद चित्रिणी नाडी में प्रविष्ट होने पर संशय- ६ 
रहित ज्ञान का उदय होता है | ह्वदयग्रन्थि कट जाती है और विकल्पमय age जीवभाव र 
नष्ट हो जाता है। इसी का नाम aga देह के तृतीय स्तर में विश्राम-लाम है | उस समय! 

ज्ञानसूर्य का उदय होता है एवं ह्ृदयक्रमल उस सूर्य की निर्मल किरणों के संस्पर्श से प्रस्फुटित 5 
हो जाता है, खिल जाता है| चित्रिणी के भीतर की ब्रह्मनाडी में प्रवेश पाने पर अपना र 
स्वरूप हृदय से लेकर TANIA ( ARA महाद्यून्य ) तक स्पन्दनशील दिखाई देता है| र 
यही ब्रह्मनाल में स्थिति है, शुद्धकारण देह में या महाकारण देह में स्थिति है एवं 5 


al FAT 


त्त 


५ Q 


१ भूतशुद्धि तन्त्र में लिखा है कि agar के श्रन्दर कुछ ऊपर वज्रा और उसके ऊपर चित्रिणी 

नाड़ी स्थित हे । इसी लिए सुपुम्रा त्रियुणारूप में प्रतीत होती है अर्थात्‌ वज्रा और चित्रिणी के साथ न 

संमिलित होकर त्रिसूत्र रूप में दिखाई देती. है । गोतमीतन्त्र के मतानुसार सुपुम्ना सवतेजोमदी a 

त्रिवर्णानुसार agar अभिरूप ओर तमो गुणात्मिका है, वज्रा सूर्यरूप और रजोगुणात्मिका है तथा चित्रिणी सु 
चन्द्ररूप और सत्त्वयुणात्मिका है । ऐसी भावना करने का विधान है । ब्रह्मनाड़ी “शुद्ध बोधप्रबोधा” और 
त्रियुणातीता श्रथच सर्वगुयमयी है । वह qatar स्थित स्वयंभूलिंग छिद्र से लेकर सहस्रार में fun 
परम शिव पर्यम्त फैली है। ब्रह्मरन्ध्र उसी के मुँह में है-सुपुख्ना का मूल भी यहीं पर है। श्रीतत्त्व- 

चिन्तामणिकार पूर्णानन्द कहते हैं कि मेरु के मध्य में सुपुम्ता है, उसके मध्य में ( कन्द से दो अंगुल suc 
स्थित लिंगस्थान से निकली हुई ) वज्रा नाडी है और वज्रा के मध्य में प्रणव-विलसित चित्रिणी नाडी 
विराजमान है । ब्रह्मनाडी चित्रिणी कै भी अन्दर है। छुरिकोपनिपत्‌ में gga के अन्तर्गत केवल्य- 
नाडी का प्रसंग श्या है । वह सभवतः ब्रह्मनाडी का नामान्तर है। मण्डल ब्राह्मणोपनिषत्‌ के राजयोग- 

भाष्य में TTA हो ब्रह्मनाडी कही गई है । शास्त्र में और भी बहुत से स्थलों में इसी प्रकार वर्णन आया - 


है। स्थूल दृष्टि से aga को ब्रह्मनाडी कहने में कोई दोष नहीं हे । : 


२ छत्तीस ge के प्राण-संचार-माग के एक छोर पर हृदय है और दूसरे छोर पर द्वादशान्त १ 
या Aana पद है ( जहाँ पर महा प्रकाश का अनुभव होता है) उस माग में निरन्तर बिना किसी बै 
प्रयत्न के वर्णो' का उदय होता रहता है । वह स्वामाविक है । किन्तु पद और मन्त्र का उदय साधक के ९ 
प्रयत्न कै बिना नहीं हाता । वर्ण के उदय में पर और सूक्ष्म भेद से तारतम्य 21 जिसका परवण के ^ 
रूप में उल्लेख किया गया है उसकी भी परतर ओर परतम ये दो अवस्थाएँ हैँ । सर्वोत्तम अथवा गंभीर” र 
तम श्रवस्था ही परतम वर्ण के उदय रूप से प्रसिद्ध है। यही नाद का परम स्वरूप है । उसमें सम्पूर्ण ₹ 
वर्ण परस्पर कें पार्थक्य का त्याग कर अविभक्त रूप से सामान्यतः निरन्तर ध्वनित होते हैं । वह नित्य” 
उदित हैं, उसका तिरोभाव कभी नहीं होता । वारतविक अनाहत नाद का यही स्वरूप है | à 

जगज्जननी सकी गोद में विश्राम है? | विशुद्ध waa ही मुख्य भोग है। उससे 
बढ़कर ओर कोई भोग नहीं है | उस समय चैतन्यमय स्थिति ओर अत्यन्त शान्ति होती है | 
उस समय वस्तुतः भोग और शान्ति अथवा स्थिति और क्रिया का भेद नष्ट हो जाता है अर्थात्‌ 
सब कुछ रहते हुए भी मानो कुछ मी नहीं रहता | 

आगम में कहा है, यज्ञ का यथार्थ स्वरूप तभी हृदयंगम होता है जब इन्द्रियगोचर 
और इन्द्रियातीत सम्पूर्ण ज्ञेय पदार्थों की ग्राहुति देने की योग्यता प्रास हो जाती sa 
समय इन्द्रियाँ ga होती हैं ( हवि के आधार होससाधन जुहू को खुक्‌ कहते हैं), 
स्वयं होता है होता, अपने आत्मरूपी शिव होते हैं अम्नि और शक्तियाँ होती हैं 
अग्रिज्वालाएँ, अर्थात्‌ परिच्छिन्न चिदात्मा स्वयं ह्वी होता बनकर ARSA, 
विशुद्ध चैतन्यात्मक निज स्वरूपभूत अभि में girada सत्र विषयों की इन्द्रियों द्वारा 
हुति देता है । निज बोधरूप fa में सब भाव समर्पित होकर अपनी अपनी प्रथकृता 
ओर भेद का त्यागकर एकमात्र बोधरूप में स्फुरित होते हैं। इसी का नाम ग्रमृतीमाव 
है। इस प्रकार बोध के प्रदीप्त दोनेपर इन्द्रियों की अधिषान्नी देवियाँ इस अम्रत का भोग 
करती हैं अर्थात्‌ परमबोध रूप से परामर्श करती हैं । देवियाँ तुस होकर परमबोध के साथ 
अभेद को प्राप्त होती हैं। उस समय मह्दास्वातन्त्य का उदय होता है और परम प्रकाश के 
साथ श्रद्वौ तभाव में स्थिति होती है | यही पूर्णता का पूर्वरूप है | 


CRNS) 
यज्ञ के रहस्य अर्थ की कुछ कुछ आलोचना की जा चुकी है | सकाम कर्म- 


१ कारणदेह और महाकारण देह में भेद हे । कारणदेह मायामय, श्रज्ञानात्मक और 
आनन्दप्रधान है, किन्तु महाकारण देह महामायामय, ज्ञानात्मक और हादप्रधान हे दोनों देह 
यद्यपि afaa रूप हैं तो मी प्रथम अशुद्ध और द्वितीय नित्य शुद्ध है। पहला त्रिगुणमय और प्राकृत है 
दूसरा शुद्ध सत्त्वमय और अप्राकृत है । स्थल और लिंग शरीर कारण से उद्‌भूत ओर संसार में संचरण 
शील हैं। महाकारण शरीर कारण से अतीत ओर स्वरूपानन्द का आस्वादन करनेवाला है। प्रथम 
का क्षेत्र एकपाद विभूति है और द्वितीय का चेत्र त्रिपाद विभूति है । तन्त्रमतानुसार महाकारण देह ही 
Jaa देह है--जाग्रत्‌ कुण्डलिनी से उसकी उत्पत्ति हाती है । वेदाम्त आदि ग्रथों में कोई प्रयोजन न 
होने के कारण महाकारण देह की आलोचना नहीं है, किन्तु नाथ योगियों ने, कबीरादि सन्ता ने, दत्तात्रेय 
आदि अवधूत पुरुषों ने तथा वैष्णव, शैव और शाक्त आगम के अनुयायी सभी साधकों ने किसी न किसी 
रूप में स्पष्टतया इसे स्वीकार किया है । इस देह में चित्र शक्ति साक्षात्‌ रूप से स्थित है । यही खिष्टीय 
साधक समाज Pneumatic Body जो Pneuma या चित्‌ शक्ति द्वारा सदा प्रकाशित है। कारण- 
देह की एक पीठ मायामय है, वही प्रचलित कारण शरीर है, वही निर्मल महाकारण के नाम से परिचित 
है। वही विशुद्धज्ञानदेह है । 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


[ २६ ] 


काणिडयों और साधारण जनता की यज्ञ के स्वरूप ओर उद्देश्य के सम्बन्ध ES 
धारणा हो निष्काम भाव से ग्रनुष्ठित यज्ञ का तात्पर्य उससे web अधिक गंभीर दै [१ पञ्चकोप, 
भेद की दृष्टि से अथवा सुपुम्ना की अन्तर्वाहिनी ऊर्ध्वगति की दृष्टि से एक ही अद्वितीय लक्ष 
अध्यात्म मार्ग के भाग्यवान्‌ पथिक के सामने प्रकट होता è | निष्काम कर्म रूप यज्ञ का गूद्तम 
आदर्श आत्मत्याग है | आत्मसाक्षात्कार के साथ साथ स्व-स्वरूप में स्थिति ही ात्मयाग, 
का चरम फल है | यज्ञ के आदर्शभूत उत्कर्ष का इस परम लाभ की ( “यं लब्ध्वा चापरं 
लाम मन्य॒ते नाधिकं ततः? ) दृष्टि से ही सुधी लोगों ने निणँय किया है | 
किन्तु जब तक परम सौभाग्य उदित नहीं होता तब तक किसी की भी यज्ञ के इत 
महान्‌ लक्ष्य की ओर दृष्टि नहीं पड़ती | जो इस दृष्टि को प्राप्त होकर यज्ञ का अनुष्ठान 
करते हैं, वे कहते हैँ--: 
८यत्रेन्धन॑ द्वैतवनं . मृत्युरेव महापशुः | 
अलौकिकेन यज्ञेन तेन नित्यं यजामहे |? 
१ . [ भट्ट श्रीवीरवामनक | 
asa जिसमें इन्धन है, मृत्यु ही जिसमें महापशु है, ऐसे अलौकिक यज्ञ को, जे 
अति उच्च आदर्श है, समभने में क्लेश नहीं होता | आचार्य अभिनव गुप्त ने कहा हैं हि 
जिनका यही afan जन्म हो और जिनके ऊपर चित्शक्ति सुप्रसन्न हों एकमात्र ऐसे विरे 
महात्मा के हृदय में ही ऐसे रहस्यमय यज्ञ का स्वरूप प्रतिफलित होता है। वह जन- 
साधारण का बुद्धिगम्य नहीं है :-- | 
“एष यागविधि; कोऽपि कस्यापि हृदि वर्तते | 
यस्य॒ प्रसीदेच्चिक्र द्रागपश्चिमजन्मनः ||” 
किन्तु यज्ञं की एक और दृष्टि है जो इस महान्‌ आदर्श के साथ सम्बद्ध 2]! 
इसकी सूचना पहले ही दी जा चुकी है | wet में ग्रनेक स्थलों में यज्ञ विश्वरच्षा क 


१ “सर्वे वेद्यं हव्यम्‌, इन्द्रियाणि चः, शक्तयो ज्वालाः, स्वात्मा (शवः पावकः, स्वयमेव होता! 

( परशुरामकल पसूत्र १1२६ )। इस विश्वहाम का या सर्वेत्याग का aqa ही निम्नलिखित पद्य में किः 
एक महापुरुष ने किया है-- 

“अन्तः Genf निरन्तरमेधम।ने मोद्दान्धकारपरिपन्थिनि संविदमौ | 

करिमंश्चिदद्‌सुतमरीचिविकासभू[ख् विश्वं जुहोमि वसुधादिशिवावसानम्‌ ॥”? 
अर्थात्‌ पृथ्वी तत्त्व से लेकर शिव तत्पर्यन्त, ३६ तत्त्व और उनसे विरचित सम्पूर्ण विश्व की मैं संवि 
अशि में--विशुद्ध महाचैतन्य रूप अभि में--आइुति देता हूँ । महान्धकारका विनाश करनेवाले ओ 
अलौकिक किरणों को फैलानेवाले ये अग्निदेव निरन्तर हृदय में प्रदीप्त हो रहे हैं। जो महान्‌ श्रग्निदे 
शिवतत्त्व को निगल सकते हैं वे तत्त्वातीत ्रखण्ड प्रकाश है इसमें सन्देह ही क्या है ? 

श्रेष्ठतम शक होने से “विष्णु” रूप में वणित हुआ 2| श्रीभगवान्‌ ने गीता में 
(३-१०-१६ ) कहा दै कि सृष्टि के आरम्भ से ही प्रजापति ने यज्ञ के साथ मनुष्यों को सम्बद्ध 
कर उनकी रचना की | उन्होंने कहा है मनुष्यों का कर्तव्य देवताओं की भावना करना है 
अर्थात्‌ हविद्रऽव्य द्वारा देवताओं का dasa करना है | इस प्रकार मनुष्यों द्वारा संवद्धित 
देवताओं का कर्तव्य मानवों की भावना करना है अर्थात्‌ उनका MARA करना है, सब 
प्रकार से उन्हें Baia भोग देना है | इन सब देवप्रदत्त सम्पत्तियों का देवताओं के उद्देश्य 
से अर्पण न करके भोग करने से ऋणी होना पड़ता है। इस तरह परस्पर भावना द्वारा ही 
विश्वचक्र चलता है | जगत्‌ का कल्याण करनेवाली इस महानीति को उन्होंने सृष्टि के प्रारम्भं 
में प्रचलित किया | उन्होंने किसी से भी अपने लिए भावना करने को नहीं कहा | मनुष्य 
देवताओं के लिए भावना करें अपने लिए नहीं | देवता भी मनुष्यों के लिए भावना करें; 
अपने लिए नहीं | यही परामर्थ कर्म है | जीव के साथ भगवान्‌ के ग्रान्तरिक सम्बन्ध की दृष्टि 
से भी यही नीति दीख पड़ती है | क्योंकि जो भक्त अनन्यचित्त होकर भगवान्‌ का ध्यान करते 
हैं, अपने सम्बन्ध में चिन्तन करने का जिनको अवसर नहीं, भगवान्‌ स्वयं उनका योगक्षेम 
करते हैं, अर्थात्‌ उनके लिए चिन्ता करते हैं| इससे स्पष्ट ज्ञात होता है कि जो व्यक्ति 
व्यक्तिगत भाव से अपनी कामना पूर्ति की चेष्टा करते हैं, जो छुद्र अहङ्कार के अधीन 
होकर स्वयं ही अपनी सब कमियों को दूर करने के लिए प्रवृत्त होते हैं, उनके लिए विशेष रूप 
से भगवान्‌ को चिन्ता करने का अवसर नहीं होता---भगवान्‌ उनका सारा भार नहीं लेते | 
भाव यह कि जो यज्ञार्थ कर्म से विमुख है, जो स्वार्थ चिन्ता में लवलीन है, दूसरों की चिन्ता 
में जिसका हृदय तत्पर नहीं होता, जो भगवान्‌ द्वारा परिचालित मङ्गलमय यज्ञात्मक% ““जगत्‌- 


जिसमें किसी का भी स्वरूप कभी लुप्त नहीं होता उस परमसाम्यमय अ्रघण्डप्रकाश में सब 
देश, सब काल, स्थल और सूक्ष्म सभी वस्तुएँ अपनी अपनी विशेषता को लेकर भी श्रभिन्न रूप से सदा 
विद्यमान हैं। योगवासिष्ठ रामायण में (निर्वाण, उत्तरादूधं, सगे १२५-१२-१४) कहा है-- 
अतीतं वतंमानं च भविष्यत्‌ स्थलमप्यणु | 
तथा दूरमदूरं च निमेषः कल्प एव च ॥ 
स्वरूपमजहत्येव सामान्ये भाति सवं दा | 
सर्वात्मनि स्थिताम्येव ॥ 
अर्थात्‌ अतीत, अनागत ओर वतमान, दूर ओर निकट, निमेष और कल्पये सब अव्यक्तःस्व* 


रूप सत्तासामान्यरूपी स्वात्मा में नित्यस्थित है । 
#ड्योतिष्टोमादि-काभ्य कर्मों से चिरस्थायी स्वर्गादि भोग और ऐश्वर्य के सिद्ध होने पर भी 


जरा, जम्म और मृत्यु को पीड़ा से छुटकारा नहीं मिलता । इसी लिए श्राति ने स्पष्टरूप से सकाम यशां 


कौ निन्दा की ह .. 
gar ह्येते अदृढा यज्ञरूपा अष्टादशोक्तमवरं येषु कर्म | 


एतंनूश्रेयो येऽभिनन्दन्ति मूढा जरामृत्युं ते पुनरेवापि यस्ति॥ 


= 

चक्र” का अनुवर्तन नहीं करता, उस इन्द्रियाराम व्यर्थ-जीवन व्यक्ति के लिए्रिईव-संस्थान | 
में कोई विशिष्ट स्थान नहीं है- वह कालचक्र में पीसे जाने को बाध्य होता है। तथापि काल-, 
चक्र मी ब्रह्म-चक्र के ही Brava है, इसलिए इस निष्पेषण का फल भी परिणाम में शुमावह 
होता है--कारण कि उसी से यथासमय उसको सत्य दृष्टि का उन्मेष होता है ओर वह सत्य 

भाव से भावित होने में समर्थ होता है | | 


CS") 


यहाँ पर श्री माँ के आश्रम में अनुष्ठित महायज्ञ के सम्बन्ध में आनुषङ्गिक रूप 
से दो एक बातें कहना आवश्यक प्रतीत हो रहा है| यद्यपि इस विषय में कुछ कहने की 
मुझमें योग्यता नहीं है तथापि न मालूम किसकी प्रेरणा से कुछ कहने को उद्यत हुआ हूँ । 
यह यज्ञ साधारण यज्ञ नहीं है यह समभने में विलम्ब नहीं होता | देखा जाता है कि 
पहले से ही एक Paca महाशक्ति की प्रेरणा से वह क्रमशः कार्यरूप में परिणत हुआ है | 
वह किसी व्यक्ति विशेष के रवार्थ अथवा कल्याण की कामना से किया गया हो सो बात 
नहीं है, किसी सम्प्रदाय विशेष या देश विशेषका भी वह नहीं है। इस अनुष्ठान का 
सुफलस्वरूप जो श्रेय और प्रेय उत्पन्न होगा वह भी किसी व्यक्ति विशेष, सम्प्रदाय विशेष 
या देश विशेष की सम्पत्ति नहीं है | सम्पूर्ण मनुष्यों का सर्वाङ्गीण कल्याण ही इसका 
एकमात्र उद्देश्य है । इस महायज्ञ का यद्यपि निष्काम भाव से ही अनुष्ठान हुआ था तथापि 
संकल्प के समय मनुष्य मात्र की इष्ट-प्रीति ही इसका उद्देश्य मानकर संकल्प किया गया था || 
मनुष्यों का इष्ट यद्यपि बाह्य दृष्टि से yam ve प्रतीत होता है तो भी मूल में वह एक और 
अभिन्न है। आनन्द aad विशुद्ध अपरिच्छिन्न परमानन्द ही सबका एकमात्र इष्ट | 
जो जिसे चाहता है, प्यार करता है, वह आनन्द के लिए ही चाहता है | यद्यपि रूप, नाम, 
प्रकाश और पद्धति भिन्न है तो भी सभी की ग्रभिलषणीय वस्तु निर्मल आनन्द के अतिरिक्त 
आर कुछ नह है | व्यवहार में चाहना AK चाहने की प्रक्रिया के भिन्न होने पर भी लक्ष्य 
भिन्न नहीं है | उस श्रानन्दरूप् महाशक्ति की प्रीति या प्रसन्नता ही इस महायज्ञ का उद्देश्य 
है । इश्टदेव के प्रसन्न होने पर ही सब देवता प्रसन्न होते हैं, मार्ग के सब कण्टक दूर हो जाते 
हे--!तस्मिस्तुष्ट जगत्‌ तुष्टं प्रीण्ति प्रीणितं जगत्‌ |? इष्ट के साथ सम्बन्ध स्थापित होने पर 
किसी को नन्द की कमी नहीं रह सकती | इष्ट ही शक्ति या बल है। शक्ति प्रास 
होने पर जीव जडत्व से छूट कर और पशुभाव को कुचल कर स्वयं ही शिवस्वरूप में 
विराजमान होता है | त्मा यद्यपि मल के सम्बन्ध से प्राकृत जीव या पशुभाव में प्रकट 
होता है तथापि यथार्थं में वह शिव ही है। मलका आवरण हट जाने पर वह अपने 

स्वभाव शिर्थरूपता में पुनः प्रतिष्ठित होता है | इसी लिए श्रुति ने कहा है, '“नायमात्मा 
बलहीनेन लभ्यः |” 

जिस अग्नि से यह मद्दायज्ञ सम्पन्न हुआ है वह साधारण मथित अग्नि नहीं है | 
अग्निदेव के जन्म के बाद लगभग बीस वर्षां तक विधिपूर्वक उनकी परिचर्या कर उनके 
पूर्णविकास के समय उनसे यह कार्य सम्पन्न किया गया है | साधारण अग्नि द्वारा इस 
महान्‌ कार्य का अनुष्ठान होना संभव न था | संवत्‌ १६८३ की दीपावली अमावास्या के 
दिन जो अग्नि प्रज्वलित हुई थी संवत्‌ २००३ को उसी अग्नि से सावित्री महायज्ञ आरंभ 
हुआ | एक दृष्टि से देखा जाय तो यथार्थ में उसी अग्न ने तो अविच्छिन्न रूप से संरक्षित 
होकर इस महाग्नि के रूप में अपने को प्रकट किया | एक ही श्रखण्ड अग्नि है इसमें 
सन्देह नहीं है । किन्तु अन्य दृष्टि से देखा जा सकता है कि यह महाग्नि पूर्वकाल की अमि 
का पूर्णंतम प्रकाश है । काल पूर्णं न होने के कारण इतने दिनों तक उसकी महत्ता लोगों 
की दृष्टि में नहीं कलकी | किन्तु जो eduxi हैं, जो सब कर्मों के सञ्चालक ओर द्रष्टा हैं, 
एकमात्र वे ही उसका रहस्य जानती थीं | 


सब अम्नियां से सब कार्य सम्पन्न नहीं होते हैं इसकी पहले ही मीमांसा हो चुकी है। 
जिस कर्म का उद्देश्य विश्वव्यापी महाकल्याण है वह साधारण AA द्वारा सम्पन्न नहीं हो 
सकता इसमें तनिक मी सन्देह नहीं है | वर्तमान श्रमिदेव उत्पत्ति के समय में भी असाधारण 
थे, इसी लिए उनका इतने समय तक महाकर्म की साधना के लिए जतन से संरक्षण किया 
गयाथा| यदि ऐसा न होता तो संवत्‌ १६८३ की दीपावली को ही होम के अन्त में इस 
afi का विसर्जन हो जाता | वर्तमान समय में बङ्गदेश के सहश “अराजक” प्रदेश में लगभग 
२० वर्ष तक विरोधी शक्तियों के क्रियाशील घेरे के अन्दर इस अग्निको जाग्रत्‌ रखना कोई 
सहज काम न AT | 


माँ ने इस अग्नि का नाम रखा था “विश्वरूप” | इस नामकरण में भी एक रहस्य 
हष्टिगोचर होता है। आगमोक्त होमाग्नि और दिव्यार्नि का उल्लेख पहले ही किया जा 
चुका है | इन अग्नियों की जिझा में ही ग्राहुतियो का समर्पण किया जाता है | अग्नि की 
सात Rgt में से छुः छु; दिशाओं में फैली रहती हैं | मध्य स्थित सातवीं जिह्वा मध्य से 
लेकर उत्तर दक्षिण में फैली रहती है। उसी का शास्त्रीय नाम “बहुरूपा” है | केन्द्रस्थित 
होने के कारण वही प्रधान और सर्वार्थसाधक है। sara ferar में आहुतियाँ का 


' जो फल है “बहुरूपा” जिह्वा में आहुतियों का फल उसकी अपेक्षा कई गुना अधिक है | 


माँ के द्वारा अग्नि का “विश्वरूप?? नामकरण इस बहुरूपा की बात का स्मरण करा देता R 
वह अग्नि की महिमा का ही अभिव्यज्ञक दै | 

और एक बात है। यह अभि वस्तुतः ही दिव्याभि है, यह ir^ दूसरी eh 
से भी समक में आ सकती है। १६८३ संवत्‌ की कालीपूजा के यज्ञ में पूर्णाहुति op 
देकर यज्ञाग्रि की बिना बुताए रक्षा की गई एवं यथाविधि उसकी सेवा भी की गई | जिस 
समय शाइवाग में तालाब के किनारे कुण्ड में सर्वप्रथम इस अभि की स्थापना की गई थी 
उस समय कुण्ड के नीचे तीन वड के पत्तों में माँ ने स्वयं दिव्य लिपि में यामि के कोयले, 
से कुछ लिख दिया था| यह अभिदेव की विशिष्टता का एक उदाहरण है। दिव्य होने 
के कारण ही ग्रांग्नदेव ने एकाधिक बार प्रयोजनातुसार दर्शन दिये थे | ग्रभिदेव की विशालता 
AX व्यापकता कालीपूजा के अवसर पर भी ज्ञात हुई थी | वर्तमान यज्ञ के यजमान श्रद्धेय 
श्रीयुक्त नेपालचन्द्र चक्रबतः को ( जो वर्तमान समय में श्रीमत्‌ नारायण स्वामी के नाम से 
परिचित हैं ) सावित्री याग में प्रदत्त होकर जो कई अलोकिक दृश्य दिखाई दिये थे उनसे 
भी ग्राभ के महत्त्व का अनुमान होता है | | 
इस प्रसङ्ग में और भी एक विषय ध्यान देने योग्य है | वह यह कि इस यज्ञ के आरंभ 
के पहले जिस समय ग्रमिसंग्रह की बात उठी थी उस समय अरणिमन्थन द्वारा ग्राभ को उत्पन्न 
-कर Sah द्वारा यज्ञ सम्पादन करने का प्रस्ताव आचार्य श्रीयुक्त अभिष्वात्तजी ने किया था, 
किन्तु माँ को प्रतीत हुआ था कि यह महाकार्य मन्थन द्वारा उत्पन्न ग्रमि के द्वारासम्पादित नहीं 
हो सकता | ढाका की ग्रमि का इतने दिनों से इसी के लिए जतन से संरक्षण हुआ है यह 
भी उन्होंने समय पर ईशारे से किसी भक्त से कहा था | तथापि बे व्यक्तिगत रूप से fel 
आर विशेष आग्रह प्रकट नहीं करती हैं | कारण कि वे जानती थीं कि जो होनेवाला है 
वही होगा, एव' घटनावश सचमुच वही बात देखने में आई | जिस कार्य के लिए जो ahh 
आवश्यक है उसके समाधान के लिए उसी rf की कार्यकारिता फलदायक होती है। 
शास्त्र कहते हैं, | 
“आहूयैव तु होतव्यं यो यत्र विहितोऽनलः | 


अविदित्वा तु यश्चाग्रि होमयेदविचक्षणः || 

न हुतं न च संस्कारं न च कर्मफलं लमेत्‌ |” 
अर्थात्‌ अम्नि को जाने विना होम करने से होम सिद्ध नहीं होता, संस्कार उत्पन्न नहीं होता 
एवं कर्मफल की प्राप्ति भी नहीं होती | | 
एक कोटि गायत्री मन्त्र द्वारा पूर्वोक्त BH से होम सम्पन्न होने के कारण यह यश 
“सावित्री यज्ञ! के नाम से प्रसिद्ध हुआ | सावित्री या गायत्री सब वेदों की सार है एवं 
उनसे उद्धृत है | यह धर्मसूत्रकार श्रापस्तम्ब का मत है | मनुने भी कहा है कि तीन 
वेदों का दोहन कर सावित्री के स्वरूप का निर्माण किया गया है | इसी कारण सावित्री कां 
अनुवचन होने पर उससे सब वेदों का अनुवचन हो जाता है | सावित्री, गायत्री अथवा 

सरस्वती साक्षात्‌ ब्रह्मविद्यास्वरूपा हैँ। यह बात अवश्य स्मरण में रखनी चाहिये कि 
ब्रह्मविद्या की सहायता के विना पूर्वोक्त महालक्ष्य की सिद्धि नहीं हो सकती | इसी कारण 
«^ श्रन्य wate आहुति न देकर गायत्री मन्त्र से ही आहुति देने की व्यवस्था की गई | 
साक्षात्‌ हो अथवा परम्परा से हो ब्रह्मविद्या ही सब मनुष्यों की एकमात्र इष्ट देवता है । 
जिस स्थान पर यज्ञशाला का निर्माण हुआ था बहुत पहले अर्थात्‌ आश्रम के लिए 
भूमि खरीदने के बाद ही उस स्थान पर uu शरीरधारी ज्योतिर्मय महापुरुषों ने zur 
किया था, यह कहा जा चुका हैं| यह स्थान देव-यजन भूमि है| इस स्थान में भविष्य 
में विश्वकल्याणकारी अनुष्ठान होगा यह जानकर ही उन्होंने आनन्द व्यक्त किया था । यह 
रत्य भी शुभ परिणाम का ही सूचक हे | एक ओर गङ्गातीर, उसके ऊपर ज्ञानक्षेत्र या 
मुक्तिभूम, सवोपरि भावी महायज्ञ का स्थान, यही महापुरुषों के आनन्द का हेतु है ऐसा 
प्रतीत होता है| स्वयं माँ का साक्षात्‌ रूप से इसके साथ सम्बन्ध sae भी उनके 
आनन्द का विशेष कारण माना जा सकता है | 
इस सम्बन्ध में और अधिक कुछ लिखना शेष नहीं है| माँ जिस स्थान पर स्वयं 
कर्णधार हैं उस स्थान पर शुभ फल के विषय में सन्देह को स्थान नहीं है। माँ ने स्वयं ही 
उसका एक "mme भी दिया है ( द्रष्टव्य Yo ८७ )। दुःखपीड़ित जीव उस शुभ दिन की 
प्रतीक्षा कर रहा है । जगत्‌ के ऊपर माँ के आशीर्वाद की दृष्टि हो, विश्व के इष्ट देवता 
प्रसन्न हों, सम्पूर्ण जगत्‌ असत्य, अन्धकार ओर मृत्यु का ग्रास होने से मुक्त होकर सत्य, 
ज्योति ओर ग्रमृत के सदा शान्तिमय मन्दिर में आश्रय प्राप्त करे--यही माँ के श्रीचरणों 
में एकान्त प्रार्थना है | 


श्रीगोपीनाथ कविराज 

शी मा के काशीकाम के आश्रम 


अखण्ड HETAN 
(१) 
महायज्ञ की सूचना :- 


श्री आनन्दमयी माँ के काशीधाम के आश्रम में जो महायज्ञ तीन वर्ष तक 
निरन्तर चलकर गत सौर ३० पौष सं० २००६ (१४-१-५०) को समाप्त हुआ था उसके 
विषय में में जितना ही विचार करती हूँ उतना ही उसकी विचित्रता और उत्कटता 
को देख कर आश्चर्य में पड़ जाती हूँ । ऐतिहासिक युग में इस तरह का कोई 
और यज्ञ हुआ या नहीं इसमें सन्देह है। यह यज्ञ और इसके अङ्गभूत 
साधन देख कर पञ्जाब के श्री त्रिवेणीपुरी जी तथा उत्तर काशी के श्री देवीगिरि 
जी ने कहा था --“इस प्रकार का यज्ञ न कभी हुआ और न कभी होगा ।” 

अब में सोचती हूँ कि उक्त दोनों महापुरुषों की उक्ति सोलह आने सत्य है । 
जिस अचिन्त्य महाशक्ति की प्रेरणा से यह यज्ञ आरम्भ हुआ था एवं जिन्होंने 
हम लोगों को निमित्तमात्र बना कर धूमधाम के साथ इस महायज्ञ की पूर्णाहुति 
की थी उनके ऐश्वर्य और महिमा का स्मरण कर हम लोगों का सिर उनके श्री- 
चरणों में स्वतः ही झुक जाता है। यद्यपि लंगड़े का पवेत लांघना, सूखे वृक्ष का 
नूतन पज्ञवों तथा पुष्पों से लहलहाना साधारण दृष्टि से असम्भव हे, फिर भी 
महाशक्ति की इच्छा से जिस किसी समय में एबं जिस किसी प्रकार से वह सम्भव 
हो सकता है, यह बात इस यज्ञ से ही बहुत कुछ मेरी समझ में आ रही है। 

आज से लगभग पञ्चीस वर्ष qub श्री माँ से जब इस प्रकार के एक यज्ञ का 
संकेत प्राप्त हुआ था तव वे केवल एक कुलवधू थीं। उनके भक्तों की संख्या 
अंगुलियों में गिनी जा सकती थी। उस समय तक श्री माँ का न तो कोई आश्रम 


Se 

ही स्थापित हुआ था और न उसकी स्थापना की कोई कल्पना ही किसी के मन में 
उदित हुई थी । जनता के निकट वे अपरिचित थीं । इसालए ऐसे समय में माँ 
के मुँह से एक महायज्ञ की बात सुन कर यह यज्ञ कहाँ होगा, किस तरह eM, 
एवं छिसके द्वारा होगा इस सम्बन्ध में विचार करने का हमारे पास कोई 
साधन न था। फिर भी माँ के श्रीमुख से वह बात निकली थी, इसलिए 
उसदी अवश्यम्भाविता के सम्बन्ध में हमें सन्देह न था। एवं जब हमें कुछ 
काम काज करना नहीं रहता तव कभी-कभी इस यज्ञ के सम्बन्ध में आँति-भाँति 
के मनसूबे बाँध कर हम कितना आनन्द लूटते थे यह कह नहीं सकती। 
किन्तु जब यद्‌ अस्पष्ट संकेत वास्तविकता में परिणत हुआ तब हमें ज्ञात हुआ 
कि कभी-कभी प्रत्यक्ष सत्य भी अपनी विचित्रता में कोरी कल्पना को भी 
अपने सामने पराभूत करने की सामर्थ्यं रखता है । 
जिस अग्नि से यह यज्ञ हुआ उसकी उत्पत्ति एक काली-पूजा के उपलच्य 
में हुईं थी । श्री माँ के उद्देश्य से कई वार काली-पूजा हुई । इन सव पूजाओं का 
उल्लेख इस यज्ञ के इतिहास में अप्रासंगिक न होगा, विशेषतः श्री माँ के भक्तों में 
अनेकों को उनका ज्ञान नहीं है, अतः इस सम्बन्ध में उनको कौतूहल होना स्वाभा- 
विक है। इसलिए मैं संक्षेप में उनका थोड़ा बहुत उल्लेख यहां कर रही हूँ । 
बाबा भोलानाथ जी के पूर्वेजों के समय से ही दीपावली को उनके घर पर 
'( ढाका जिले के आठपाड़ा कोला गाँव में ) प्रतिवषे कालीपूजा होती थी । यह 
पूजा बडी सात्त्विकता से होती थी एवं इसमें कोई पशुवलि भी नहीं होती थी। 
बहुत पहले शायद पशुत्रलि भी होती हो, किन्तु एक बार इस काली का एक अद्भुत 
प्रादुर्भाव हुआ । सम्भवतः इसी कारण पशुबलि सदा के लिए बन्द हो गई | ऐसी 
एक किंवदन्ती भी है कि एक बार दीपावली के दिन इस वंश के गुरूजी जव 
कालीपूजा करने बैठे थे तब देवी-पूजा के विषय में संदिग्धचित्तवाले किसी 
पुरुष ने मिट्टी की मूर्ति की पूजा निष्फल है एवं इस प्रकार की पूजा से देवी का 
प्रकट होना कदापि संभव नहीं है इस आशय की छोटी सी agar डाली । 
इस पर गुरूजी ने हाथ का अरघा लेकर देवी के गाल पर छूते हुए तनिक आघात 
कर कहा था-“क्याँ री क्या तू ही नहीं आती है ?” आघात करते ही देवी के 
गाल से भर-भर रक्त की धारा वहने लगी थी । यह देख कर उस समय वहाँ 

पर उपस्थित सब लोगां में एक अभूतपूर्व भक्तिखोत उदित हुआ एवं उनका 


_ अविश्वास भी निवृत्त हो गया । 


— 


बाबा भोलानाथ जी के समय वंश की यह वार्षिक पूजा कभी उनके घर 
( आठपाड़ा ) होतो थी ओर कभो जहाँ वे नौकरी करते थे वहाँ होती थी । 
जिस वर्ष भोलानाथ जी को घर से यह समाचार मिलत! कि घर पर पूजा न हो 
सकेगी, उसी वर्ष वे जहाँ उनकी नौकरी रहती वहीं इस पूजा का आयोजन करते 
थे। श्री माँ की उपस्थिति के समय भी उक्त पूजा हुई थी। वावा भोलानाथ जी 
जब वाजितपुर में काम करते थे तव माँ की उपस्थिति में एक वार यह पूजा हुई | 
पूजा करने का स्थान ढाका के नबाव के स्टेट के सुपरिन्टेन्डेन्ट श्री भूदेव बसु के 
बाहर के घर के आँगन में बनाया गया था एवं भोग बनाने का प्रवन्ध बाबा 
भोलानाथ जो के घर के आँगन में किया गया था। दोनों जगह उक्त कार्यों के 
निर्वाह के लिए दो छोटे-छोटे टीन के छप्पर डाल दिये थे। भूदेव वावू तथा 
भोलानाथ जी के घर के बोच और एक घर था। 

मैं पहले ही लिख चुकी हूँ कि बाबा भोलानाथ जी की यह वार्षिक पूजा 
GA शुद्धता से की जातो थी । इस बार की पूजा के लिए भी माँ ने बड़ी शुद्धता के 
साथ चावल वीन-फटक कर रख छोड़े थे । किन्तु कौआ चाच मार कर उन्हें जूठा 
कर गया। अतएव वे हटा दिये गये एवं दूसरी वार फिर भोग के लिए चावल 
ÄM कर साफ कर बनाये गये । रसोई माँ ने नहीं बनाई थी, किसी दूसरी खी ने 
बनाई थी । आधी रात में जब पूजा लगभग समाप्त हो चुकी , पुजारी ने बाबा 
भोलानाथ जी से भोग लाने को कहा। भोग की दाल, साग आदि अन्यान्य 
सामग्री बन चुकी थो, केवल चावल बनाने बाकी थे। पुजारी से यह कहा 
गया तो उन्होंने सोचा क्रि चावल चुरने में कुछ बिलम्ब होगा, इसलिए वे पूजा 
समाप्त कर हवन करने बैठ गये । | 

इधर रसोई बनाने वाली भात उतार कर पत्थर के दो थाला में भात ud 
दाल, साग आदि अलग-अलग सजा कर जलाने की लकड़ियों के ढेर के सहारे 
लेटे-लेटे सहसा सो गई | रसोई घर में केवल एक दिया जल रहा था। माँ वहां 
जाकर रसोई घर के छोटे दरवाजे के बीच में ऐसे बैठ गई कि जिससे और कोई 
रसोई घर में बाहर से घुस न सके । 

पहले ही कहा जा चुका है कि रसोई घर से पूजा का स्थान कुछ दूर था। 
भोलानाथ जी के घर तथा भूदेव बाबू के घर के बीच एक दूसरे घर के केवल दो, | 
कमरे ही न थे, किन्तु एक घर को दूसरे घर से प्रथक्‌ करने के लिए एक के ayes 
एक बहुत से चटाई के घेरे भी थे । इसलिए माँ जहाँ पर बैठी थीं वहाँ से पूजा 
के स्थान की कोई वात सुनना या कुछ देखना सम्भव न था। किन्तु सच तो 
यह है कि माँ वहीं बैठे-बैठे पूजा के मन्त्र आदि साफ-साफ सुन रही थीं और | 
पूजां की विविध क्रियाओं तथा हवनाग्नि को स्पष्टरूप से देख रही थीं। ये सव. 
उनकी केवल कल्पनाएँ या अनुमान नहीं थे। कारण कि जिस समय की बात मै 
कह रही हुँ उस समय श्री माँ केवल बालवधू मात्र थीं । पूजा के विधि-विधानों का 
उन्हे कुछ भी परिज्ञान नथा। इसलिए कहना पड़ेगा कि माँ ने जो देखा था 
वह प्रत्यक्ष देखा था । इसी समय अकस्मात्‌ एक घटना घट गई--श्री माँ ने अपने 
दाहिने अंग से Raga दिव्यकान्ति एक पुरुष का आविर्भाव होते देखा। | 
उसका शरीर ऊँचा और गठा हुआ था एवं कान्ति कुछ लालिमा लिये थी। | 
उसकी शरीर-कान्ति चारों ओर छिटिक गई थी। जैसे स्वच्छ आकाश में पूण 
चन्द्रमा का उदय होने पर उसकी किरणं चारों ओर छिटिक पड़ती हैं वैसे ही उस 
दीप्तिमान्‌ पुरुष की शरीर की दीप्ति से घर, कमरा, रसोई घर आदि सब के सब 
चमक उठे थे । रसोई घए का दीपक उस उज्ज्वल प्रकाश से एकदम मलिन और 
फीका पड़ गया था। माँ के शरीर से बाहर निकल कर उस पुरुष ने जहाँ पर 
भोग सजा कर AL था वहां जाकर भोग माँ के सामने रख दिया तथा अँगूठा, 
मध्यमा ओर अनामिका-इन तीन अँगुलियों से तीन वार अन्न उठा कर ले लिया. 
तदनन्तर वह जहाँ से आविभूंत हुआ था वहीं विलीन हो गया। श्री माँ बैठे-बैठे 
निर्विकार भाव से यह सव देख रही थीं । पूजा के स्थान में उस वक्त भी हवन हो. 
रहा था। जो वहाँ थे उन्हें इसका पता तक न लग. सका कि रसोई के इस छोटे से 
कमरे में कैसी अहुत घटना घट गई! . वह ज्योतिर्मय पुरुष कौन था यह कौन 
बतावे ! यज्ञ श्‍वर ने स्वयं इस मूति में आकर भोग-प्रहण किया अथवा ब्रह्ममयी 
माँ ने अपने को इस रूप में प्रकट कर सोग-अहण किया यह हुम आज तंक मां से 
नहीं जान सके । इन सब विषयों में माँ से यदि पूछा भी जाय तो भी विशेष लाभ 
की आशा नहीं, कारण कि पूछने पर माँ का. बचन रहित मन्द्हास ही उसका 

उत्तर होगा । तो भी हमें इतना तो ज्ञात हुआ कि श्री माँ ही उस दिव्य पुरुष की 
< “गतिसर्ता प्रभु: साक्षी” हैं एवं माँ का श्री अंग ही उसकी उत्पत्ति और लय का 
, थान है | 

अस्तु, हवन समाप्त होने पर बाबा भोलानाथ जी भोग लेने आये । वे भोग 

के दो थाल दोनों हाथों में रख कर चले। सब के आगे-आगे एक आदमी गोबर- 
जल छिड़िकते हुए चला। उसके पीछे एक आदमी हाथ में लाठी लेकर और 
दूसरा लालटेन लेकर जा रहा था। इसी बीच अकस्मात्‌ कहीं से एक काला 
कुत्ता प्रकट हुआ । लाठी मारने पर सी वह भोलानाथ जी को छू कर एक ओर. 
भाग निकला। भोलानाथ जी स्तम्भित रह गये ।. इधर थोड़ी देर में सबेरा 
हो जायगा इस आशङ्का से वे तालाव के किनारे एक आम के पेड़ के नीचे दोनों 
थालो को रख कर जल्दी जल्दी स्नान कर आये और उन्होंने जल्दी नये सिरे से 
फिर भात बनाने की आज्ञा दी। किन्तु उस समय कोए के जूठे चावलों के सिवा 
ओर अरवा चावल घर में न थे। बाजार से चावल खरीद लाकर भोग बनाने का 
अबसर भी उस समय न AT | अगत्या भोलानाथ जो ने माँ से कहा--“बेटी* की 
जब यह व्यवस्था है तब उन कौए के जूठे चाबलों को ही भोग बनाने के लिए 
निकाल दो । . मालूम होता है उन्हीं को खायेगी।” वही किया गया। जब 
भोलानाथ .जी तालाब के किनारे से भोग के थाल लाने को गये तब उन्होंने 
उन थाला को जिस प्रकार वे रख आये थे ज्यों के at देखा। किसीने उन्हें 
छुआ तक नथा। जिस काले कुत्ते ने लाठी की चोट कुछ न गिन कर भोग 

अशुद्ध किया था उसका भी कुछ पता न चला । निवेदित पदाथा का पुन 
निवेदन होना ठीक नहीं, यह बतलाने के लिए ही क्या कोई कुत्ते के रूप में तो 

नहीं आया था यह भी कौन कहे? 

अस्तु, भोलानाथ जी ने वह भोग तालाब के जल में छोड़ दिया और दोनों 
थालों को माँज कर वे पुनः स्नान कर आये | साग भाजी तो दूसरे वतन में पहले 
से बनाई हुई तैयार थी ही, पुनः भात बनाकर भोग लगाया गया। रात खुलने में 
अधिक विलम्ब न देख कर पुरोहित जी जल्दी-जल्दी प्रसाद पाने के लिए बैठे । इस 
रात्रि में जो जो घटनाएँ घटी थीं उन्हें माँ ने भोलानाथ जी से कह कर पुरोहित 


NAO 0 SO तिता सि 


sk यहां पर बेटी शब्द देवी के लिए प्रयुक्त हुआ है । 

को जताने के लिए कहा । भोलानाथ जी ने जब यह वृत्तान्त उुणाइत स कहा तब 
उन्होंने बढी उतावली के साथ कदा--“वह भोग कहां है? वही तो असली भोग 
है। कुत्ते के छूते पर भी वह नष्ट नहीं हुआ । में उसी को ग्रहण करूँगा ।” उन्हे 
जब यह ज्ञात हुआ कि बह भोग जल में छोड़ दिया ' गया ह तव उन्ह बड़ा दुःख 
हुआ और उन्होंने उदास होकर कहा-- “उस महाप्रसाद को पाने का अधिकारी भी 
तो होना चाहिये ! इसी लिए, मालूम होता है, भोग की ऐसी व्यवस्था हुई हू!” 
बाजितपुर के वाद वावा भोलानांथजी को नौकरी ढाका के नवाब के 
शाहबाग में लग गई । वहाँ भी संवत्‌ १९८२ और ८३ की दीपावली को दो बार 
काली-पूजा हुई थी । संवत ११८२ को शाहबाग में जो काली-पूजा हुई थी वह 
भोलानाथ जी की वंशगत पूजा न थी। क्योंकि इस पूजा के होने पर भी मॉं के 
आदेशानुसार दूसरे पुरोहित द्वारा अन्य स्थान में भोलानाथ जी की वार्षिक पूजा 
सम्पन्न की गई थी | शाइवाग में जो पूजा हुईं थी बह पूजा करने के लिए भक्तों ने 
माँ से अनुरोध किया था, किन्तु माँ पूजा करने के लिए सहमत नहीं हो रही थीं | 
यह देख कर अन्त में बाबा शोलानाय जी ने ही माँ पर दवाव डालना आरम्भ 
कर दिया था । एक भाव सदा ही हमने माँ में देखा है, वह यह कि यदि भोला- 
नाथ जी विशेषरूप से माँ से कोई काम करने को कहते तो माँ उसका पालन करने 
का प्रयत्न करती थीं । हमने माँ का ऐसा भाव भी देखा हे कि जब कोई अनुरोध- 
आग्रह उनके ऊपर असर न कर पाता तब उनका शरीर निर्विकार पत्थर के 
समान पड़ा रहता था । 
साँ को सवसाधारण रूप से कभी किसी ने पूजा करते नहीं देखा। माँ के 
अन्दर जो विविध अवस्थाएं प्रकट हुई हैं वे साधारण नहीं हैं। माँ का दीक्षा 
आदि का खेल भी अलोकिक रूप से अपने आप ही सम्पन्न हो गया। बावा 
भोलानाथ जी क कथनानुसार माँ जब काली-पूजा करने बैठी थीं तब वह पजा 
भी जिस रीति से सम्पन्न हुई थी वह भी हमारी जानकारी में सर्वथा नवीन थी । 
माँ की पूजा जिस समय चल रही थी उसी समय बलिदान के लिए हृष्ट-पुष्ट, शुभ 
लक्षण युक्त एक बकरा लाया गया था। बकरे का उत्सग करते समय माँ ने उसे 
अपनी गोद में बैठा कर बहुत देर तक आँसू बहाये । तदनन्तर उसके प्रत्येक अङ्ग 
को मन्त्राँ से पवित्र कर उसे छोड़ दिया। उसके पश्चात्‌ एक अद्भुत घटना हुई l 

बकरा शान्त ओर निर्विकार भाव से अपने आप जाकर वलि के खंटे के पास 
खड़ा हो गया । माँ अपने आसन पर ही काली जी की मर्ति के सामने घुटनों के 
ल पट होकर पड़ी Cel । बलिदान के पहले बकरा जिस प्रकार आतस्वर में चीत्कार 
करता है, माँ ने भी उसी प्रकार तीन वार शब्द किया । तदुपरान्त अपने आप 
बलि का खड्ड हाथ में लेकर उसे अपनी गदन पर रखने लगी । भोलानाथ जी 
को डर लगा कि कहीं माँ पीछे अपना भी इसी प्रकार वलिदान न कर डालें | 
उन्होंने उसे शीग्रता से उनके हाथ से छीन लिया । माँ के हाथ से ag छीन लेने. 
पर माँ उठ बेठीं। इधर बकरे को जव अलि देने के लिए कटघरे पर चढ़ा दिया 
गया तब उसमें अपनी जीवनरक्षा के निमित्त कोई चेष्टा नहीं देखी गयी। 
उसका वही निर्विकार भाव था। माँने अपने शारीर में बकरे के 
समस्त प्राणान्तकर$ भोग ले लिये थे, सम्भवतः इसी लिए उसका इस 
प्रकार का शान्त भाव देखा गया था। बलि हो गई p आश्चर्य का विषय तो यह 
है कि बकरे के कटे शारीर से एक बूँद भी रक्त नहीं गिरा। पीछे वड़ी कठिनाई 
के साथ उसके गले से थोड़ा सा रक्त निकाल कर ae देवी को निवेदित किया 
गया । | | 
इसके वाद संवत्‌ १९८३ की दीपावली को जो काली-पूजा हुई उस काली-पूजा 
के साथ हमारे इस यज्ञ का विशेष सम्बन्ध है। इस वार भी माँ के भक्तों ने माँ के 
हाथ से काली-पजा हो ऐसा प्रस्ताव किया था, किन्तु माँ किसी प्रकार भी सहमत 
नहीं हुई थीं। यहां तक कि पजा होगी या नहीं इस विषय में भी माँ ने 
कोई संकेत नहीं किया था। इसी बीच: एक दिन मेरे पिता जी (जो बाद में 
अखण्डानन्द गिरि नाम से सुपरिचित हुए थे ) माँ को अपने घर भोग देने के 
लिए गाड़ी से ले आ रहे थे। शाहवाग से हमारे घर आने का मागे लाट साहब 
की कोठी के पास से जाता है । इस कोठी के वाहर एक तालाब है। माँ को लिये 
पिता जी की गाड़ी जव उस तालाब के निकट पहुँची तव माँ ने देखा कि जमीन से 
१७-१८ हाथ ऊपर स्थित एक सजीव काली मूर्ति मानो माँ को गोद में कूदने को 
तैयार हो रही है। यह देख कर माँ ने भी मानो काली को अपनी गोद में लेने के 
लिए एक हाथ ऊपर उठा लिया । जो माँ के साथ थे, उन्होंने केवल माँ का हाथ 


— 


क्ष मृत्युकाल में होने वाली पीड़ाएँ | 

उठाना ही देखा, वे और कुळ न देख सके। हमारे घर पहुंच कर जव मा भोजन 
करने बैठी उस समय मी माँने उस मूर्ति को पहले की तरह देखा एव उसे देखते | 
ही फिर अपना हाथ ऊपर उठाया । हमने मॉ को दो वार उक्त रीति से हाथ suc) 
उठाते देखा था, किन्तु उस समय इसका कारण हम कुछ सी न समझ सके। कुछ 
दिनों के अनन्तर माँ ने इस काली मूर्ति के दशनों की बात स्वयं ही प्रकट की थी। | 
इस घटना के तीन या चार दिन वाद एक दिन, जब माँ शाहबाग के अपने 
रसोई घर में बैठ कर रसोई बना रही थीं, श्रीयुक्त भूदेव बाबू आकर वावा भोला- 
नाथ जी के साथ काली-पजा के सम्बन्ध में विचारोवमशा कर Le थे। इस वष 
दीपावली पर कोई कालीपजा होगी या नहीं एवं माँ गतवर्ष का भाँति स्वय पूजा 
करेंगी या नहीं यही सब बातें वे वावा भोलानाथ जी से पूछ रहे थे। श्री माँ के 
शयन-गृह में वैठ कर ये सब वातें चल रही थीं। रसोई घर से माँ के शायन-गृह 
का कोई भाग दिखाई नहीं देता था एबं दूर होने के कारण वहां की बातें भी 
रसोई घर में सुनने का कोई साधन न था। अस्तु, भोलानाथ जी ने भूदेव बावू 
से कह दिया कि माँ स्वयं काली पजा करने क लिए किसी प्रकार सहमत नहीं हो 
रही हैं, एबं पूजा होगी या नहीं इस विषय में भी कोई संकेत नहीं कर रही हैं। 
भूदेव बाबू एक प्रकार से प्रायः निराश होकर लौट गये । 
उसी दिन रात्रि के समय माँ ने भोलानाथ जी से पूछा--“क्या भूदेव बाबू 
कुछ पछने आये थे!” माँ का प्रश्न सुनकर भोलानाथ जी ate पड़े। | 
क्योंकि भूदेव बावू क आगमन के सम्वन्ध में उन्होंने माँ से कुछ नहीं कहा था, | 
एवं जिस समय भूदेव वावू आये थे sa समय रसोई घर से उन्हें देखना या 
उनकी बातें सुनना किसी प्रकार संभव न था, यह बात में पहले ही कह आई 
हूँ। भोलानाथ जी ने उत्तर दिया-“हाँ, भूदेव वात्र आये थे, इस वार भी काली 
पूजा हो और तुम्हीं पूजा करो इत्यादि अनेक बातें कह गये हैं |” यह सुनकर माँ. 
ने कहा--“देखो, तुम्हीं पूजा क्यों नहीं करते ?” माँ की यह बात सुनकर 
भोलानाथ जी बहुत उत्साहित हुए, एवं उन्होंने सोचा कि एक बार जब माँ के मुँह से | 
पूजा की वात प्रकट हो गई है, तब पूजा तो अवश्य होगी ही एवं थोड़ा बहुत BS 
रोध प्रतिरोध करने पर शायद वे स्वयं पूजा करने को भी सहमत हो जायं ! यह 
सोचकर भोलानाथ जी ने उस समय माँ के साथ इस विषय में वादविवाद करना 

उचित. नहीं समझा और बाहर आकर सवको सूचित कर दिया कि माँ ने दीपावली 
न के दिन कालीपूज्ञा करने की अनुमति दे दी है। यह समाचार पाकर भक्तजन 
aga प्रसन्न हुए एवं वे बड़े . उत्साह क॑ साथ' पूजाके सम्वन्ध में आपस में सलाह 
करने लगे । क्योंकि दीपावली का केवल एक ही दिन वाकी रह गया था । निश्चय 
हुआ कि आज रात्रि को ही काली-मूर्ति मंगाने की व्यवस्था कर लेनी चाहिये । 
मूर्ति कितनी बड़ी होगी इस सम्वन्ध में चर्चा छिड़ने पर बावा भोलानाथ जी माँ 
से पूछने के लिए भीतर गये। भीतर जाकर उन्होंने माँ को समाधिस्थ 
अवस्था में देखा । माँ को प्रकृतिस्थ करने के लिए भोलानाथ जी ने बहुत प्रयत्न 
किये, किन्तु सफल नहीं हुए। इसी समय अकस्मात्‌ उनके मष्तिक में एक विचार 
आया । उन्होने सोचा कि sa दिन गाड़ी से जाते समय तथा दूसरी वार भोजन 
करते समय माँ ने हाथ ऊँचा कर जो माप दिखाई थी, संभवतः बही मूर्ति की 
माप होगी। याँ सोच कर उन्होंने माँ को समाधि की अवस्था में ही उठा कर 
ASA और जिस तरह माँ ने हाथ ऊँचा किया था उसी तरह हाथ पकड़ कर 
कमर से उस हाथ तक की नाप लेली । ऊंचाई में वह सवा दो हाथ निकली | 
सर्वसम्मति से निश्चय हुआ कि इस नाम की मूर्ति का ही प्रवन्ध करना चाहिये । 
उस नाप की मूर्ति की खोज करने के लिए बाजार जाने पर विदित हुआ 
कि इतनी बड़ी तैयार मूर्ति कहीं नहीं हे । केवल एक खरी की दूकान में १३ तैयार 
मूर्तियाँ थीं, उनमें से १२ बिभिन्न लोगों की माँग के अनुसार तैयार की गई थीं | 
एक मूर्ति उस स्री ने अपनी इच्छा से थोड़ी बड़ी वनाई थी । केवल बही 
मूर्ति विक्री के लिए शेष रह गई थी। नाप कर देखा गया तो उसकी 
ऊँचाई सवा दो हाथ निकली। अतः वही मूर्ति खरीद ली गई। माँ के 
भक्तों के लिए मानो वह मूर्ति अपने आप तैयार होकर बैठी थी। यदि ऐसा न होता 
तो इतने अल्प समय में इतनी बड़ी मूर्ति नये सिरे से तैयार करना बड़ा कठिन 
काम था । जो हो, जव मूर्ति शाहबाग लाई गई तब उसके कलेवर का रंग देख 
कर माँ ने कहा था प्रायः इसी रंग की कालीमूर्ति उस दिन मेरी गोद में Raa 
को तैयार हुई थी । मूर्ति का घना काला रंग न था किन्तु श्याम वणे था | 
दीपावली के. दिन यथासमय पूजा का आयोजन किया जा चुका था | 
किन्तु उस दिन पूजा के पहले से ही माँ की चेष्टा कुछ अस्वाभाविक-सी थी, जड़ी- 

भूत गंभीर मुद्रा थी । भोलानाथ जी माँ को उठा कर स्नान कराने ले गये । SR | 
करके तालाब से आने पर भी उस भाव में कोई विशेष परिवतेन नहीं d 
feat | नेत्र पहले के समान ही निश्चल थे ओर शरीर पत्थर के समान जड़ के "i 
किसी प्रकार धीरे-धीरे आकर माँ पूजा के कमरे में बैठीं । कमरा लोगों से | 
ठसाठस भरा था । भोलानाथ जी ने माँ से पूजा करने को कहा। माँ ने जमीन पर | 
बैठ कर ही पूजा करना आरम्भ कर fear) यह पूजा भी नवीन ढंग की थी-माँ 
दोनों हाथों से मूर्ति के ऊपर फूल र बेलपत्र TAC रही थीं | कभी कभी अपने 
सिर और पैरों पर पुष्पांजलि चढ़ा रही थीं, फिर स्वयं ही अपने पैरों पर प्रणाम 
कर रही थीं । इस प्रकार कुछ देर तक पूजा चली | इसके बाद माँ सहसा खड़ी 
हो खिल खिला कर हँसने लगी और भोलानाथ जी से बोलीं--“में अब वैठती | 
हुँ तुम पूजा करो । यह कह कर एक पलक में लोगों के बीचोबीच से जाकर 
एकदम काली-मूर्ति से सट कर बैठ TE । यदि वायु एक सूखे पत्ते को उड़ा कर ले | 
जाय तो उस समय जैसी उसकी गति होती है माँ की गति भी प्रायः वैसी ही थी। | 
बाबा भोलानाथ जी पहले से ही पूजा करने के लिए सहमत नथे। माँ की 
यह बात सुन कर वे बोल उठे--“मैंने तो पहले ही कह दिया था कि मैं पूजा नहीं | 
कर सकूंगा।” केवल यह कह कर ज्यां ही उन्होंने माँ की ओर देखा, 
त्यां ही सब के समान स्तम्भित होकर आँखें फाड़ कर माँ की ओर ताकते | 
रह गये। उनके मुंह से और कोई बात नहीं निकली। कारण कि 
इस बीच में माँ के भाव में परिवर्तन हो गया था, साथ ही साथ माँ का | 
चेहरा भी बदल गया था। माँ के शरीर से वख्न गिर पड़ा, सुह में. 
भी काली माँ के ही भाव से जीभ बाहर निकल आई । हम लोग स्तम्भित हो कर | 
निर्निमेष दृष्टि से माँ के मुह की ओर ताकते रहे। और किसी के ऊपर दृष्टि 
डालने की मानो हम लोगों में सामर्थ्य नहीं रही। उस समय का वातावरण एक 


[ 
| 


aon माँ के मुह से एकबार मैंने सुना था कि कुछ लोग सोचते हैं कि जिनको देवी 
स्थिति प्राप्त हो जातीहे उन्हीं की ऐसी निश्चल दृष्टि रहती है। योगियों की भी ऐसी पलक* | 
हीन दृष्टि देखने में आती है, श्रन्यान्य विशेष कारणों से भीं ऐसा होता है । जिनका योगज / 
विविध भावों से परिचय नहीं रहता केवल वे ही इस प्रकार के भाव को दैवी भाव समभते | 
हैं। फिर जहां पर महायोगेश्वर की क्रीड़ा होती है वहां तो सब्र कुछ सम्भव है । 

मुहूते में बिजली की तरह चमचमाता हुआ-सा प्रतीत हुआ था। लोगों की एक 
« बड़ी भीड़ में यह घटना घटी थी फिर भी उसका वर्णन करने की क्षमता किसी में 
नहीं रही । सभी मानो किसी एक अलौकिक भाव में विभोर थे। सभी की दृष्टि 
माँ के मुख की ओर लगी थी। में भी वहाँ पर एक दशक के रूप में विद्यमान 
थी। मेरे मन में भी उस समय यह विचार आया था कि क्या ये हमारी वही माँ 
हैं जो हमारे जागरण, स्वप्न और सुषुप्ति की संगिनी हैं और हैं सर्वविध विचारों 
की अधीश्वरी ? 
उस दिन की घटना के अतिरिक्त उसके बाद भी माँ भिन्न-भिन्न कितने ही 
भावों की मूर्तियों में लोगों से देखी गई इसकी गणना नहीं की जा सकती ? 
कितने ही लोगों ने माँ को कितने ही भिन्न-भिन्न भावों में देखा है। किसी ने माँ 
को राम की मूर्ति में, किसी ने कृष्ण की मूर्ति में, किसी ने राधा की मूर्ति में, किसीने 
दुर्गा की मूर्ति में, किसीने शिव की मूर्ति में, किसीने गौराङ्ग महाप्रभु की मूर्ति में 
ओर किसीने गायत्री, दश महाविद्या आदि के रूप में देखा है और देख रहे हैं । 
और कोई माँ के श्रीविग्रह में अपने-अपने गुरुदेव या इष्टदेव की मूर्ति का दशन 
कर अवाक्‌ रह गये हैं। और कोई कोई माँ में स्थितप्रज्ञ के सम्पूरणं लक्षण देख 
कर आश्चर्य में विभोर हो चुके हैं। कभी कभी माँ में बुद्धदेव तथा इशुस्रीष्ट के 
भावों का भी विशेषरूप से आविर्भाव देखा गया है। मुसलमानों के नमाज़ पढ़ने 
की भावभड्डी भी माँ के शरीर में प्रकट हुईं है। कुरान की आयते भी माँ के मुँह 
से हमने सुनी हैं। नानक साहब की विशेषता माँ में नहीं देखी गई हो सो बात 
नहीं है । माँ क्या हैं और क्या नहीं यह बतलाने की हममें क्या सामर्थ्यं है । जो 
लोग जिस शुद्ध भाव से माँ के सन्मुख गये वे ही तदनुरूप किसी मूर्ति में माँ को 
देख कर कृतकृत्य हुए हैं। स्वयं मैने भी माँ की कितनी ही लीला-क्रीडाएँ देखी 
हैं। कितने ही दिनों तक माँ को बच्चे की नाई देखा है । टहलना, चलना, खाना, 
पहनना सभी बातों में मानो निरी बच्ची हों। माँ का ऐसा स्वभाव देख कर मेरे 
मन में आता कि यदि में माँ की देखरेख न करूँ तो शायद माँ के शरीर की रक्षा 
ही न हो। . सदा ही माँ के ऊपर दृष्टि रखनी पड़ती थी | में सोचती थी कि यदि 
मुझ से थोड़ी भी चूक हो जाय तो संभव है माँ Fel गिर कर चोट न खा जाये | 
दो एक बार माँ ने इस तरह चोट न खाई हो यह बात भी नहीं है। माँ के निकट 

वे अवश्य हीं नगण्य थीं, क्योंकि उनके कारण माँ में किसी तरह की सी mfg 
नहीं दिखाई देती थी । माँ को देख कर मनमें विचार आता कि ये सव कुछ सहन 
करने वाली भूमि माता हैं। . खाने पीने के समय भी वही वात रहती थी। 
कभी माँ को खिलाने बैठती थी, दो एक कौर मुंह में लेते लेते ही वे समाधिस्थ हो 
जाती थीं | फिर कब समाधि भंग होगी इस प्रतीक्षा में ही मैं बैठी रहती थी : ECCE 
दिन रात का कोई नियम नहीं रहता था। सदा ही एक चिन्ता के कारण में अपने 
आहार और निद्रा के लिए भी समय नहीं निकाल पाती थी। रात्रि में माँ के | 
कमरे में लेटी रहती | ASU के समय माँ ने जरा आँखें खोल कर देखा, साथ | 
ही साथ मेरी भी आँखें खुल गई | इतने में मैं उठ बैठी या खड़ी हो गई। किन्तु 
इधर अब वैसा नहीं होता । इसी लिए मैं सोचती हुँ उस समय जो वैसा होता था 
बह केवल इस लीलामयी माँ की इच्छा से होता था। उसमें मेरी अपनी कुशलता 
कुछ न थी। माँ केवल यन्त्र की तरह मुझे चला ले जाती थीं । इस प्रकार माँ 
के न मालूम कितने भावों की लीलाक्रीड़ाएं हुई B | | 
इन सब भावों की लीलाक्रीड़ाओं के अतिरिक्त माँ के ज्ञान की ओर जव | 
मैने दृष्टि डाली तब उसमें भी मुके कितनी ही विचित्रताएँ दिखलाई दीं ! कितने | 
बड़े बड़े पणिडतों ने आकर माँ से कितने अच्छे प्रश्‍न पूछे । मैं तो जानती ही हूँ | 
कि हमारी माँ ब्रह्मरूपिणी हैं, किन्तु फिर भी उन सब परिडतों के जटिल प्रश्‍न सुन | 
कर मन में आशंका होती कि यदि माँ स्पष्ट रूप से इन सब प्रश्नों का उत्तर नहीं. 
देती हैं तो ये सब पण्डित अपने साथ एक गलत धारणा ले जायेंगे। इसलिए | 
मन ही मन प्रार्थना चलती--“माँ, तुम इन लोगों को सन्तोषजनक उत्तर दे दो | 
जिससे ये गलत धारणा न ले जायें ।” अनेक बार इस प्रार्थना का फल भी देखती | 
थी | माँ इस तरह उन सव जटिल प्रश्नों की मीमांसा कर देतीं कि जिसे सुन कर | 
पण्डित दङ्ग रह जाते थे एवं हमारी अवस्था उनसे भी बढ़चढ़ कर होती थी। और | 
अनेकवार माँ के मुंह से एक अत्तर भी स्पष्टरूप से बाहर नहीं निकलता था । हम | 
लाख प्रार्थना करते फिर भी फल कुछ नहीं होता था। वास्तविक जिज्ञासुओं के | 
भेद से या आधारभेद से ऐसा होता था या नहीं यह कौन बतलावे ? मैं ज्ञानी | 
हूँ यह प्रचार करने के लिए तो माँ बातें करती न थीं। जो कि बिना बिचारे सभी | 
के लिए ज्ञान की धारा खोल देतीं। कभी कभी ऐसा भी देखा जाता कि मानो माँ | 


क कक 

महायोगी हैँ--योगी की दृष्टि से शिक्षा दे रही हों। और कभी-कभी माँ के मेह से 
वेदिक और तान्त्रिक मन्त्रो को पद्यवद्ध रूप में धाराप्रवाह से निकलते हमने सुना है 
साथ ही साथ विविध प्रकार की आसन मुद्राएँ भी हो गई हैं। श्री माँ के इन सब 
अनन्त ( असीम ) भाव और रूपों को मैं कैसे सीमित कर दूँ ? आज कल जो 
लोग माँ के सहज सरल भाव से परिचित हैं वे उपयुक्त भावों की कल्पना तक 
नहीं कर सकेंगे। 
अस्तु, अव इन सब बातों को छोड़ कर काली-पूजा से सम्बन्ध रखने वाली 
घटनाओं का ही अनुसरण करें। मैं पहले ही कह चुकी हूँ कि माँ जब काली मूर्ति 
के आसन से सट कर वेठीं तव उनके शरीर में अकस्मात्‌ परिवर्तन हो गया। 
उस मूर्ति को देख कर वावा भोलानाथ जी तक विस्मित हो गये। वे आसन पर. 
बैठ कर दोनों हाथों से माँ को पुष्पांजलि देने लगे। देखते ही देखते फिर माँ 
के मुख और नेत्रो का भाव वदल गया। वे आसन पर ही मुख के वल सुक कर 
इस प्रकार भूमि पर पड़ी रहीं कि उन्हें देख कर एक कपड़ा भूमि पर इस तरह 
पड़ा है ऐसा प्रतीत होता था। भोलानाथ जी ने माँ के इशारे से सव से आँखें 
बन्द करने के लिए कहा | उनके कथनानुसार सबने नेत्र बन्द कर लिये। माँ ने 
फिर उसी तरह पड़े पड़े अस्पष्ट शब्दों में कहा-“शुकदेइया से आंखें बन्द करने 
को कहो, उसने आँखें बन्द नहीं की हैं ।” शुकदेइया शाहवाग के एक माली की खी 
थी । वह पूजास्थान से बहुत दूर एक पेड़ के नीचे खड़ी हो कर ये सब वाते देख 
रही थी । वह उत्तर भारत की थी, अतएव उसकी समझ में ये सव बातें नहीं आ 
रही थीं। चारां ओर लोगों की अपार भीड़ लगी थी, उसके वीच में माँ मुंह के 
बल पट होकर पड़े पड़े ही शुकदेइया देख रही है यह कैसे जान सकीं यह माँ ही 
जानें | शुकदेइया से नेत्र बन्द करने के लिए कहने पर उसने नेत्र बन्द कर लिये | 
कुछ क्षणों के बाद माँ के संकेतानुसार फिर सब से नेत्र खोलने के लिये कहा 
गया | उस समय हम लोगों ने फिर माँ की पहले की मूर्ति नहीं देखी। उन्होंने 
कपड़े यथा स्थान पहन लिये थे और राजराजेश्वरी की मूर्ति में प्रतिमा के पास 
पूर्ववत्‌ बैठी थीं । भोलानाथ जी पुष्पांजलि द्वारा माँ की पूजा करने लगे | पुष्प 
और वेलपत्रों से आच्छन्न होकर माँ ने एक अपूवे शोभा धारण की। 
पूजा समाप्त होने पर हवन आरम्भ करने की वात उठी। माँ ने अस्पष्ट 

स्वर में धीरे से कहा--“आज की इस पूजा में हवन अनावश्यक & V बास्वच Ñ 
जो पूजा आदि से अन्त तक अलौकिक रूप से सम्पन्न हुई E इसम NK alg 
प्रणाली के अनुसार होमादि वाह्य अनुष्ठान के लिए स्थान कहाँ था | किन्तु जिन्होंने | 
उस पूजा का आयोजन किया था उन्होंने पहले से ही होम की व्यवस्था कर रक्खी 
ft माँ से यह कहा गया, तो माँने कुछ देर मौनं रद्द कर अपनी तात्कालिक गंभीर । 
मुद्रा को और गम्भीर वना कर कहा-“अच्छा, ऐसी बात है. तो हवन आरम्भ 
करो P ०० 50 SO 

हवन आरम्भ हुआ। इसी बीच में माँ फिर एक अद्भुत भाव म।चभार | 
हो पड़ी रहीं | जव पूर्णाहुति का समय आया तब उक्त भावावस्था में रहने पर भी 
माँ ने हाथ ऊपर उठाया | सव की दृष्टि उधर आकृष्ट हुईै। सब को मालूम हुआ 
कि माँ पूर्णाहुति देने का निषेध कर रही हैं। अतएव पूर्णाहुति नहीं दी गई | 
अग्नि भी नहीं बुमाई गई। स्थूल दृष्टि में यज्ञ अपूणं प्रतीत हो सकता है किन्तु | 
वास्तव में ऐसी बात नहीं है। इससे पहले भी माँ की शुभ सन्निधि में किसी | 
पूजादि अनुष्ठान के होने पर माँ कभी कभी अपने भाव में विभोर रह कर उस पूजा | 
के दो एक gb को छोड़ देने को कहतीं एवं अभिज्ञ पण्डित जन भी माँ का. 
आदेश मान लेते थे । हमलोग भी माँ इन्हें स्वयं ही पूर कर दे रही हैं ऐसा सभभ | 
लेते थे | बहुधा इसका उदाहरण भी हम माँ में प्रत्यक्षरूप से देखते थे । कभी कभी | 
माँ इन सब बातों को प्रकाश में लाने का निषेध कर देती थीं । यज्ञ में पूर्णाहुति | 
देने का निषेध कर माँ ने सावित्री यज्ञ का क्या श्री गणेश नहीं किया यह कौन | 
बतलावे ? | | 
थोड़ी देर बाद माँ उठ बैठी एवं अग्नि के समीप जाकर उन्होंने हाथ से | 
अग्नि का स्पशं किया तथा ओर भी कुछ किया ऐसा प्रतीत हुआ । उक्त पूजा और 
हवन समाप्त करने में रात प्रायः समाप्त हो चुकी थी। भक्तजन अपने अपने घर 
चले गये थे। बाबा भोलानाथ जी विश्राम कर रहे थे। श्री माँ के समीप भाई श्री. 
वीरेन्द्र, भाई श्री अटल जी, कमलाकान्त आदि और-भी अनेक लोग बैठे थे और 
मैं भी बैठी थी। इसी समय माँ अकस्मात्‌ बोल उठीं--“एक बर्तन में हवन की 
अग्नि उठा लाओ तो ।” मैं जाकर अग्नि ले आई । माँ ada को हाथ में लेकर 
बच्चों की तरह उसे नचाने लगीं एवं हँसते हँसते एक अदूभुत भावभङ्गी से बोल 

sat “देखती क्या है! इस यज्ञकी अग्नि को महायज्ञ में लगा दूँगी ।” चिररहस्य- 
मयी माँ ने कितनी वार क्रीड़ाओं के वहाने जो कितनी ही गम्भीर वातें कह डालीं 
उन पर माँ के भक्तों में से प्रायः किसी का भी ध्यान न जा सका। उस दिन 
की माँ की इस भविष्यवाणी के छिपे हुए अद्‌भुत भविष्य को हम लोगों में से 
कितने लोग ताइ सके थे? 
अगले दिन मूर्ति-विसजन होने वाला था। ढाका के इनकम टैक्स कमिशनर 

श्रीयुक्त निरंजन वावू की स्त्री के आग्रह से मूर्ति का विसजन नहीं हुआ। मूर्ति 
रख दी गई। अग्निदेव भी रह गये। जिस कमरे में मूर्ति थी उसी में कुछ दिनों 
तक एक ada में अग्नि की रक्षा की गई थी | उस समय एक आदमी मौन धारण 
कर अग्नि के पास बेठे-बैठे जप करते थे | तदनन्तर शाहबाग में एक तालाब के कि- 
नारे कुण्ड बनाकर अग्नि स्थापित की गई । एक दिन बाबा भोलानाथ जी के साथ 
उक्त तालाब के किनारे जाकर माँ ने भोलानाथ जी से बट के तीन पत्ते मेंगाये। 
पत्ते लाने पर माँ ने यज्ञाग्नि के कोयले से उन पर कुछ लिखा । क्या लिखा बह 
माँ ही जानती E. लिखने-पढ़ने का झमेला तो माँ को कभी नहीं था फिर भी 
आवश्यकतानुसार वह. कभी कभी हो जाता था । माँ ने कहा था--“उस दिन तीन 
पत्तों पर अपने आप ही सुन्दर तथा स्वाभाविक रूप से लिखा गया (क) 1” 
हम आज तक न जान सके कि उस दिन उन पत्तों पर क्या लिखा गया था ? 
जो हो, माँ ने उन तीन पत्तों को जमीन में गाड़ कर, उनके ऊपर और भी न 
` मालूम क्या क्या रख कर पीछे उनके ऊपर कुण्ड बनाने को कहा था। वही किया 
गया था। मूर्ति की कोठरी से यज्ञाग्नि लाकर उस कुण्ड में स्थापित की गई | 
श्रीयुक्त कुलदा बन्द्योपाध्याय जी को कुळ दिनों तक उस अग्नि में नित्यक्रिया 
करने की आज्ञा हुई । किस तरह नित्य क्रिया करनी होगी यह माँ ने उन्हें वतला 
दिया था | उस यज्ञाग्नि में कभी कभी चरु इत्यादि का पाक होता था एवं कुलदा 
भाई जी नित्य क्रिया की समाप्ति पर उसे लेते थे । इसके अतिरिक्त माँ के लिए भी. 
यदा-कदा उस अग्नि में कुछ पाक किया जाता। माँ ने उक्त अग्नि में पका हुआ 
जो कुछ ग्रहण किया वह सब शास्त्रानुमोदित है यह पीछे मालूम हुआ। 

` इसी तरह कुछ दिनों तक चला, तदुपरान्त जब ढाका में माँ के आश्रम की 


( क) माँ के मुख से मैंने सुना कि उक्त लेख हम लोगों की लौकिक भाषा में न था | 

स्थापना हुईं तब अग्निदेव आश्रम में लाकर स्थापित किये गये और आश्रम के 


ब्रह्मचारी अग्नि की रक्षा करने TT | 

एक बार माँ ने ढाका से बाहर जाते समय ब्रह्मचारियों को बुला कर कहा: 
“देखो, यदि यह अग्नि साधारण लोगों की दृष्टि से ओझल हो जाय ( तुम लोग 
इसे तिरोहित देखो) तो तुम लोग इसे इस प्रकार अज्वलित करना |? इससे 
पहले ढाका से रवाना होते समय इस प्रकार की शिक्षा मॉ ने कभी नहीं दी थी। 


केवल इसी वार दी थी। माँ काक्स बाजार होकर आदिनाथ गई । एक दिन 
आदिनाथ के शिव-मन्दिर के पास के एक कमरे में माँ पूव की ओर सिर करके 
लेटी थीं: उसी समय अकस्मात्‌ “अग्निदेव, अग्निदेव” बोल उठी | कह कर 


ही माँ ने वतलाया कि अग्निदेव लहर की तरह केसी टेढ़ी मेढी गति से माँ के परां 
की ओर अग्रसर हुए थे । माँ बतलाती थीं--“तुम लोगों का इस शारीर क निकट 
जिस प्रकार आना जाना होता है, अग्निदेव का आविभांव भी ठीक उसी तरह 
TAT, प्रत्यक्ष और सुन्दर रूप में होता है।” पीछे मालूम हुआ कि जिस समय 
अग्निदेव माँ के निकट प्रादुभूत हुए थे ठीक उसी समय ढाका के यज्ञ-कुण्ड के 
अग्निदेव का भी अन्तर्धान हुआ था | तदुपरान्त ब्रह्मचारियों ने माँ के द्वारा निर्दिष्ट | 
प्रक्रिया के अनुसार अग्निदेव को पुनः प्रज्वलित किया था। और दूसरी बार माँ | 
जब हावड़ा थीं तव भी एक दिन पूर्वोक्त घटना घटी थी । उस समय वीरेन्द्र भाई 
आदि माँ के साथ थे। उस समय रात्रि के रया ३ बजे होंगे। माँ वैठे बैठे 
वीरेन्द्र भाई जी के साथ आध्यात्मिक विषय पर विचार कर रही थीं इसी बीच में | 
अकस्मात्‌ अग्निदेव के प्रकट होने की बात कह उठीं। यद्यपि इस बार भी 
प्रकाश का रूप पहले के समान था तथापि आकृति दूसरी तरह की थी। पीछे 
खबर मंगाने पर मालूम हुआ कि उस दिन ठीक उसी समय ढाका के अग्नि-कुएड 
से अग्निदेव का तिरोधान हुआ । इसके वाद भी ब्रह्मचारियों ने पूर्वोक्त रीति से | 
अरिनदेव को जाग्रत्‌ कर कुण्ड में स्थापित किया था। जिस समय ढाका में यहं | 
घटना घटी थी ठीक उसी समय अग्निदेव माँ के समीप उपस्थित दिखाई दिये थे। | 
इस सम्बन्ध म॑ माँ ने एक दिन कहा था-“देखो, कैसा सुन्दर चमत्कार है ! 
जिस अवस्था म अग्निदेव अन्तर्हित होते हैं उस समय अग्निदेव की जैसी sme 
रहती & उसी आकृति में यह शरीर जहाँ रहता है वहीं इस शरीर के सामने आकर 

उपरिथत होते हैं । जैसे कि तुम लोग आते हो ।” 

“तुम लोगों के मुख से सुनती हूँ कि ऋषि भी पहले अग्नि की उपासना 
ही आरम्भ करते थे। अग्नि ब्रह्म का प्रतीक है। तुम लोगों में से कुछ लोग 
अग्नि को ज्ञान का प्रतीक भी कहते हैं। उस एक के ही अनन्त रूप हैं । अनन्त 
का ही एक रूप है; अनन्त में अन्त, अन्त में अनन्त हैं |” 

“फिर यदि सम्प्रदाय कहो, तो सभी सम्प्रदाय तो तुम्हारे हैं | तुम लोगों का 
अलग से सम्प्रदाय और उपासना कहाँ ?” | 

इसके बाद अग्निदेव को २-३ भागों में बांट कर रक्षा करने की व्यवस्था 
की गई । 

संवत्‌ १९८४ की दीपावली को शाहबाग में जो काली-पूजा हुई थी उसे 
साधारण काली-पूजा एवं उसमें जो हवन हुआ था उसे साधारण काली-पूजा 
का हवन समझना बड़ी भूल होगी। कारण कि जो काली-मूर्ति श्री 
माँ के निकट प्रकट हुई थीं वे महाकाल के वत्तःस्थल में विलास करनेवाली, 
नृत्यप्रिया, घोर ऋष्णवर्णा, कराल मुख वाली काली नहीं थीं; वे थीं श्री माँ की 
गोद में बैठने की अभिलाषा . करनेदाली, स्नेह चाहनेवाली, आकाशगामिनी 
श्यामा। ढाका के आश्रम में जब अज़पूर्णा की मूर्ति की स्थापना हुई तव यही 
काली-मूर्ति अन्नपूर्णा की बगल में स्थापित की गई एवं ये सब मूर्तियां अब काशी 
के आश्रम में पूजी जा रही हैं। और इस काली-पूजा के समय जो होमाग्नि 
प्रज्वलित gi थी उसे भी केवल इस पूजा की विशिष्ट होमाग्नि समझना निष्कारण 
है, क्योंकि इस अग्नि का व्यापक प्रभाव देख कर ही माँ ने बहुत वर्षा के वाद 
एक दिन कहा था कि इस अग्नि से केवल सावित्री यज्ञ ही क्यों, विष्णुयज्ञ, 
रुट्रयज्ञ आदि प्रत्येक यज्ञ हो सकते हैं । दूसरे किसी दिन इस अग्नि के नामकरण 
को लेकर जिस समय सावित्री यज्ञ के आचार्य श्री age भाई जी के साथ 
चर्चा चल रही थी उस समय माँ ने हँसते हँसते कहा था-“ठुम लोग इस अग्नि 
का जो नाम रक्खोगे वही इसका नाम होगा। पर इसको 'विश्वरूप? भी तो कह 
सकते हो ।” माँ की यह वात सुन कर aga भाई विस्मित होकर बोले--“माँ, 
ma में भी मैने अग्नि का ‘aw’ भी एक नाम देखा E आपकी बात सुन कर 
मैं दङ्ग रह जाता हूँ । आपकी सभी बातें शाख-घम्मत होती है.। मेने आपके मुख 

से एक बात भी शाख-विरुद्ध नहीं सुनी | शास्त्र के राशि राशि विषयों को निर्दिष्ट 
रूप से वार-वार आपके श्रीमुख से सुन कर में वास्तव में स्तम्मित a जाता हँ p 
२४ qd पहले एक काली-पूजा के लिए जो अभि प्रकट हुई वही सावित्री 
महायज्ञ की अभि है । इस सम्बन्ध में इस समय हमें और सन्देह करने की आव- 
श्यकता नहीं थी, क्योंकि माँने खयं कहा था कि इस अग्नि को एक महायज्ञ में लगा 
AL अतएव हम कह सकते हैं कि वीजरूप में इस महायज्ञ का जन्म उसी समय 
हो चुका था। फिर भी यह स्मरण रखना होगा कि वह वीजमात्र था, डच नहीं | 
उस समय उस बीज को देख कर सावित्रीयज्ञरूप विशाल वृक्ष ने अपने को इस वीज 
में छिपा रक्खा है यह सममना हममें से किसी के लिए भी सम्भव नहीं था | 
धीरे-धीरे किस तरह इस वीज से अङ्कुर आदि उगे थे और पूर्ण वृत्त के रूप में 
' इसका प्रादुर्भाव हुआ था, यहां पर में उसीका उल्लेख कर रही हूँ | 
यह बात आज से लगभग १० वर्ष पहले की है, उस समय माँ विन्ध्याचल 
आश्रम में थीं। एक दिन वह श्रीयुक्त महेश भद्टाचाय जी के “भजनालय” में बैठी 
At | इसी बीच एक सजन माँ के दर्शन करने आये | उनका नाम श्रीयुक्त महादेव 
` झालंवीय था। उन्होंने अत्यन्त आग्रह के साथ अनुनय-विनय कर माँ से कहा-“माँ, 
` आप सावित्री महायज्ञ क्यों नहीं करतीं ? आप में तो सामर्थ्यं है ।” जिस समय की 
' बात मैं कह रही हूं उस समय विन्ध्याचल के आश्रम में नित्य नियमितरूप से गायत्री 
' होम हो रहा था | ढाका के आश्रम से elf का कुछ भाग लाकर वहां स्थापित 
' किया गया था। एवं उसी अग्नि में उस समय नित्य होम हो रहा था। अस्तु, 
मालवीय जी के बार-बार प्रार्थना करने पर भी माँ कुछ उत्तर नहीं दे रही थीं 
मालवीय जी भी माँ से कुंछ उत्तर पाये बिना हटने वाले व्यक्ति नहीं थे। उनके 
अत्यन्त आग्रह करने से माँ ने मुसकिराकर कहा-“यज्ञेश्वर का यदि विशेषरूप 
' से आविर्भाव होनेवाला होगा तो वह भी होगा |” माँ का यह उत्तर पाकर 
उक्त सजन चले गये। उनके चलते समय माँ ने मुझसे उनका नाम, पता एवं 
उस दिन की तारीख लिख लेने को कहा। बाहर से यज्ञ के लिए यही एक अनु- 
, रोध पहले पहल प्राप्त हुआा। ये सञ्जन हम लोगों के सर्वथा अपरिचित थे । 
यज्ञ क सम्वन्ध d उनकी तीब्र उत्कण्ठा हमसे छिपी नहीं थी, किन्तु वे कौन थे 
एव किस उद्दश्य से एक यज्ञ करने के लिए उन्होंने माँ से इतना अनुरोध किया था 

' केवल यही हम नहीं जान सके । फिर मजा यह कि इस समय जव कि बहुत वर्षा 
'के बाद काशी के आश्रम में सचमुच सावित्री यज्ञ आरम्भ हुआ उसके ठीक 
` पहले माँ ने एक दिन कुंतूहल से कहा था, “वह आदमी जो पता दे गया था 
यदि तुम से हो सके तो एक वार उसकी खोज कर देखो ।? हमारे आदमियों ने 
' जाकर पते के अनुसार कोना कोना छान डाला किन्तु उक्त महादेव मालवीय का 
कुछ पता नहीं चला । इसी कारण बहुधा मन में विचार उठता कि वे सज्जन 
कौन थे और किसकी प्रेरणा से विन्ध्याचलवासिनी माँ के निकट आये थे 
एवं सवप्रथम इस भावी यज्ञ का सन्देश लाये थे | 
उसके वाद्‌, संभवतः सन्‌ १९४४ के आरम्भ की बात होगी, काशी आश्रम 
के लिए भूमि खरीदी गई थी। स्वामी करपात्री जी ने अस्सी घाट के निकट 
एक विराद्‌ यज्ञ आरम्भ कर दिया, माँ उस यज्ञ को देखने के लिए काशी आई 
एवं किराए की नोका कर कई दिन गङ्गा के ऊपर रहीं। एक दिन रात को 
स्वामी परमानन्द, नेपाल ब्रह्मचारी, साधन ब्रह्मचारी आदि माँ के पास बैठ थे 
विविध प्रकार की चर्चाएँ हो रही थीं, इसी बीच साधन ब्रह्मचारी ने अत्यन्त 
आग्रह के साथ माँ से कहा “माँ, हमें एक यज्ञ करना चाहिये UU उसकी बात 
सुन कर नेपाल ब्रह्मचारी बोल उठे “यदि यज्ञ हो तो में आजीवन उस यज्ञ में 
लगा रह सकता EO x इन लोगों की ये सब बातें सुन कर माँ ने हम लोगों 
से विन्ध्याचल में हुई महादेव मालवीय की वात कही-थो एवं महादेव मालवीय से 
जो कहा उसी को दोहरा कर बोलीं- “देखो यज्ञेश्वर की क्या इच्छा है? | 
इस प्रसंग में विन्ध्याचल की एक दूसरी घटना की बात याद आ रही है। 
. उसका भी किसी न किसी रूप में यज्ञ के साथ सम्बन्ध जानकर यहां पर में उसका 
उल्लेख कर रही हूँ । विन्धाचल आश्रम के निकट एक बहुत विशाल आमका 
पेड़ था। वह अपनी डालियों और टहनियाँ को चारों ओर छत्राक्रार फैलांकर 


# यथार्थ में वैसा ही हुआ था । यज्ञ आरम्म होने पर ये भाई नेपाल ब्रह्मचारी 
जीनाना प्रकार की विध्नबाधाश्रों की कोई परवाह न कर यजमान के रूप में तीन वषे 
तक इस यज्ञ को चला ले गये। यज्ञ की समाप्ति पर पूर्णाहुतिं के बाद जो श्रग्नि रख ली 
गई थी उसमें विरजा होम कर उसी होमाग्नि में अपनी श्राहुति देकर अ्रत्र उन्होंने 
नारायणानन्द्‌ तीर्थ स्वामी के रूप में नूतन जन्म ग्रहण किया है | 

प्रायः सबकी दृष्टि अपनी ओर आकृष्ट करता था । प्रायः माँ भक्तजनों के साथ 
sui नीचे जाकर बैठतीं एवं नाना प्रकार के सत्संग करती थीं । कभी कभी माँ 

अपने भाव में विभोर होकर अकेली ही उसके नीचे लेट कर या बैठ कर समय 

विताती at) एक दिन माँ कई भक्तों के साथ उस पेड़ के नीचे से घूमने जा रही 

थीं इसी समय स्वा० अबुद्धानन्द जी ने पेड़ से तथा पेड़ के नीचे से कुछ कच्चे 

आम वीन लाकर कहा “इनकी माँ के लिये चटनी बनाना। मैं भी प्रसाद पाऊँगा ।? 

यह सुन कर माँ वोलीं “साधु का वीना हुआ और गिराया हुआ आम, अच्छा 

ऐसा ही हो a कह कर माँ पेड़ की ओर कुछ देर तक ताकती रहीं। माँ के 

मुख से एक वार मैंने सुना था कि महापुरुष भी प्रायः वृक्षरूप धारण कर रहते È | 

माँ को इंस प्रकार पेड़ की ओर निहारती देखकर मेरे मन में आया कि क्या 

यह पेड़ भी कोई we ges तो नहीं है, शायद इसालिए माँ इसे इस प्रकार 

देख रही हैं । दूसरी वार जब हम फिर माँ के साथ बिन्ध्याचल लौट कर गये तब 

हमने उसे भूमि पर पड़ा पाया। उसका तना भीतर से खोखला होकर फट गया 
था | जीवितावस्था में वह जिस तरह छत्राकार खड़ा था धराशायी होकर भी उसने 
उसी तरह अपनी डालियां छत्राकार फैला रक्खी थीं। तने के अन्दर एक दम 
खोखला था। महापुरुषों की आत्मा जैसे ब्रह्मरन्ध्र को भेद कर महाप्रस्थान 
करती है वैसे ही ब्रहमरन्प्ररूपी तने को भेद कर उसकी आत्मा भी बाहर निकल 
गई थी। लेकिन बृक्ष देखने में भला चंगा और मजबूत था एवं उसका ऐसा 
अवसान हो सकता & ऐसी हममें से कोई कभी कल्पना तक नहीं कर सका था | 
कुछ लोग उसे TION महापुरुष समझते थे। उनका ख्याल था वह केवल माँ 
` की कृपादृष्टि की प्रतीक्षा में अब तक यहां पर एक पैर से खड़ा होकर तपस्या 
कर रहा था एवं माँ की कृपादष्टि पाते ही कृतकृत्य होकर किसी ऊर्ध्व लोक को 
चला गया। साँ ने गिरे हुए पेड़ के प्रति समादर व्यक्त किया एवं यह देख कर 
हम सव लोगों ने पेड़ को प्रणाम किया। माँ ने हम लोगों से कहा “इस पेड़ 
से सूखा काठ का टुकड़ा रख दो |” किस लिए माँ ने वैसा करने को कहा इसका 
उस वक्त हमें कुछ भी परिज्ञान नहीं हुआ। ब्रह्मचारी कमलाकान्त ने उस पेड़ d 
. थोड़ी सी लकड़ियाँ वटोर कर रख दीं। और स्वामी अखण्डानन्दजी ने 
विन्ध्याचल आश्रम में नित्य होम करने के लिए सारा पेड़ खरीद कर रख लिया d 

इस घटना के कई वर्ष बाद जव काशी में सावित्री-यज्ञ आरम्भ हुआ था तव 
कमलाकान्त द्वारा वटोर कर रक्खी हुई आम की लकड़ियों की सहायता से ही 
यज्ञ की अग्निज्वाला सर्वप्रथम देदीप्यमान हुई थी। इसी से प्रतीत होता है 
कि वह TT कोई साधारण वृक्ष नहीं था। 
इन सब घटनाओं के बाद यज्ञ करने के सम्बन्ध में दूसरा नूतन अनुरोध 
प्राप्त हुआ श्री योगेश ब्रह्मचारी से ( जो द्विदलानन्द के नाम से परिचित हैं )! 
सन्‌ १९४६ में नोआखाली के हिन्दुओं विशेष कर . हिन्दू रमणियाँ पर मुसलमानों 
के अमानुषिक तथा अकथनीय अत्याचार अपनी आँखों से देखकर उन्होंने उक्त 
अत्याचार से हिन्दुओं की रक्षा करने की चेष्टा की, मुसलमानों ने उनका दण्ड 
तोड़ डाला। वे क्षोभ से, दुख से ओर अपमान से दूसरा दण्ड लिये विना ही 
काशी चले आये। माँ ने सान्त्वना देकर पुनः दण्ड लेने के लिए उनसे 
अनुरोध किया तब जाकर उन्होंने काशी के आश्रम_में mars विधि के अनुसार 
प्रायश्चित्त कर पुनः दण्ड ग्रहण किया था। इस अवसर पर उन्होंने भी ब्रह्म- 
चारियाँ के द्वारा भली भाँति विधि-विधान से एक यज्ञ कराने के लिये माँ से अत्यन्त 
अनुरोध किया | | 1 | 
इस समय तक ढाका में जिस अग्नि की रक्षा हो रही थी एवं जिसे एक दिन 
महायज्ञ में लगा दू'गी ऐसा माँ ने कहा था वह बात मैं भी एकदम भूली न थी। 
इसीलिए बीच बीच में में भी माँ से कहती “माँ, तुमने जिस महायज्ञ की बात 
कही थी उसके होने में अब कितना विलम्ब है? कई दिन तो बीत चुके हैं।” माँ 
मेरी ये बातें सुन कर कुछ उत्तर नहीं देती थीं। पीछे जब एक यज्ञ करने के लिए 
अप्रत्याशित रूप से कई लोगों की प्राथनाएँ माँ के पास आने लगीं तब एक दिन 
माँ ने मुझसे कहा था “बिटिया, देख, तुम बीच बीच में जिस यज्ञ की चर्चा करती 
हो न उसो का पूर्वाभास इन सव लोगों के अन्दर से आ रहा है!” श्रीमाँ के 
सुख से यह सुनकर मेरे मन में आया कि जिस यज्ञ का स्वप्न में आज तक देख 
रही थी, उसके प्रत्यक्ष होने का समय मालूम होता है अब आगया है। जिस वर्ष 
यज्ञ आरम्भ हुआ है उसके एक वर्ष पूर्व ही यह यज्ञ करने का प्रस्ताव हम लोगों के 
बीच उठा था, किन्तु कुछ लोगों ने.यह आपत्ति खड़ी की कि पर्याप्त धन और योग्य 


`१-“खुकुनी? का अनुवाद है। खुकुनी प्रस्तुत प्रसव लेखिका का प्रायः नाम सा दोगया है । 

कार्यकर्ताओं का पहले संग्रह किये विना इस प्रकार के महान्‌ कायो में हाथ डालना 
उचित नहीं EI फलतः उक्त प्रस्ताव अपनी शैशवावस्था में. ही विनष्ट हो गया | 
इतने दिनों के वाद माँ के श्रीमुख से मनोवांछित. बाणी सुनकर मैने मन ही मन 
निश्चय किया था कि इस वार यह यज्ञ आरम्भ करने में में प्राणप्रण से प्रयत्न 
करूंगी । उसके बाद माँ की जो इच्छा होगी वही होगा | 
इसी बीच हम लोग एक वार इलाहाबाद “कृष्ण कुञ्ज” में कुछ दिनों के लिए 
गये थे | इस कुञ्ज के मालिक श्री कन्हैयालाल जी का माँ के भक्तों में विशिष्ट स्थान 
है। उन दिनों वे विन्ध्याचल के पास एक बहुत वड़ा ढाक का वन खरीद कर 
लकड़ी का व्यापार कर रहे थे। वहां पर यज्ञ की चर्चा छिड़ने पर कन्हैयालाल 
जी ने कहा था कि यज्ञ यदि आरंभ हुआ तो उसमें जितनी: भी लकड़ी की आव- 
SAGA होगी उसकी व्यवस्था में अकेले ही कर सकूंगा | विविध विघ्नं के कारण 
कार्यतः समय पर वे केवल एक ट्रक लकड़ी देने में समथ हुए थे तथा लकड़ियों के 
"लिए पीछे उन्होंने कुछ रुपये भी दिये थे । अस्तु, यज्ञ की लकड़ियों के सम्बन्ध में 
'उनकी आश्वासनपूरण वाणी ने मुझे.इस वार यज्ञ करने के लिए अत्यन्त प्रोत्साहित 
किया था। यह वात सन्‌ १९४६ के अन्त की है । 
उसके वाद ही हम लोगों का काशी आना हुआ। कई योम्यतम are 
'कर्त्ताओं तथा माँ के भक्तों के साथ फिर यज्ञ के सम्बन्ध में चर्चा छिड़ी । इस बार 
उन लोगों ने किसी प्रकार की विघ्नवाधा उपस्थित नहीं की। इसके अतिरिक्त 
मैंने भी एक संकल्प कर लिया था कि जैसे भी हो शीघ्र ही यज्ञारंभ करना ही 
होगा । हम सवने परामश कर निश्चय किया कि संवत्‌ २००३ की पौष संक्रान्ति: 
को ( दिनांक १४-१-४७ को ) यज्ञारम्भ किया जायगा ।  आहुतियां कितनी पड़ेगी 
SE प्रश्‍न उठने पर माँ ने हम लोगों से पूछा “क्या एक करोड़ आहुतियां हो 
सकेगी !” श्री माँ के श्रीमुख से 'एक करोड़' शव्द निकला था; अतएव हमने भी 
निश्चय किया कि एक करोड़ आहुतियाँ का संकल्प लेकर ही यह यज्ञ आरंभ 
करेंगे। यज्ञ करना निश्चित हो गया एवं उसके आरंभ का दिन भी ठीक कर 
लिया गया। बस, इतना ही। एक करोड़ आहुतियां पूरी करना कोई खिलवाड़ 
न i था। उसके लिए विपुल धन की आवश्यकता थी। पास में पूँजी कुछ भी 
नहीं थी, समय भी वहुत थोड़ा रह गया था। फिर भी आगे पीछे का कुछ विचार 

उद्योग पर्व २३ 


न कर इस विराद्‌ व्यापार में हम कूद पड़े | माँ ने इस समय हँसते हँसते मुझसे 

कहा था “तू तो समुद्र में कूद पड़ी है, इस साहस का कोई ठिकाना है ।” मैंने भी 

उस समय उत्तर दिया था “मुमे तुम्हारे चरणों का ही एकमात्र भरोसा है 17 इसी 

समय कविशुरु रवीन्द्रनांथं की निम्नलिखित वाक्यावली का मुझे स्मरण हो उठा- 
“अपनी पताका जिसे दो उसे उसके रक्षण की शक्ति दो, 


अपनी सेवा के महान्‌ प्रयास को सहने की भक्ति दो” 
इन सव बाता का चिन्तन करते करते मेरे नेत्र सजल हो उठे थे । 


(२) 
उद्योग gF 


यज्ञ करना तो निश्चित हुआ, अब यज्ञ आरम्भ के आयोजन में तत्पर 
होना था। सर्वश्रथम यज्ञशाला और यज्ञ-कुण्ड तैयार करने की आवश्यकता थी | 
इस कार्ये के लिए श्री माँ की कृपा से, श्रीयुक्त मनोमोहन घोष मिल गये | ये ढाका 
विश्वविद्यालय के ware इञ्जिनियर तथा माँ के एक विशिष्ट भक्त हैं। जिस 
समय का वृत्तान्त मैं लिख रही हूँ उस समय ढाका में हिन्दू-मुसलमानों का दंगा 
हो रहा था। उस दंगे के कारण भाई मनोमोहन जी ने अपने परिवार के लोगों 
को काशी पहुँचा दिया था। पीछे स्वयं भी एक महीने की छुट्टी लेकर काशी आये 
थे । उनसे यज्ञशाला और यज्ञ-कुण्ड का निर्माण कराने के लिए प्रार्थना की गई, वे 
इसके लिए सहष सहमत हो गये | इस समय हम कुण्ड कहाँ बनाया जाय BN 
सम्बन्ध में माँ के संकेत की प्रतीक्षा कर रहे थे। किन्तु माँ से इस विषय में हमें कोई 
संकेत नहीं मिल रहा था। इन सब विषयों में माँ का स्पष्ट संकेत पाना कठिन है 
यह तो हमें मालूम ही था, फिर भी आशा में रहे। इस प्रकार के विराट कार्य में 
अपनी बुद्वि-विवेचना के ऊपर निर्भर होकर आगे बढ़ने का साहस हमें नहीं हुआ। 
इतने में माँ विन्ध्याचल से लोट आई | मैंने माँ से यज्ञ कुण्ड दिखा देने के लिये 
अनुरोध किया, किन्तु कुछ उत्तर नहीं मिला | एक दिन माँ अपने आपही आश्रम 
के आँगन में घूमते घूमते एक जगह जा कर खड़ी हो गई। मेरे सन में आया 
कि यज्ञ कुण्ड कहाँ बनेगा यही मालूम होता है माँ ने संकेत द्वारा बतला दिया है। 


पीछे भाई मनोमोहन जी के साथ परामश करने पर मालूम हुआं कि कुए्ड-निर्माण 

के लिए यही स्थान सर्वोत्तम है। उसके अतिरिक्त इस “स्थान के सम्वन्ध में और 
भी जो मैंने सुना है उसका यहाँ पर उल्लेख कर रही हूँ | z र 
काशी आश्रम के लिए खरीदी गई जमीन की जिस समय रजिस्ट्री की गई 

उस समय माँ अलमोड़ा थीं। माँ ने उस दिन वहीं से आश्रम की इस भूमि के 
ऊपर १०। १२ सूक्ष्म शरीरधारी पुरुषों को एक जगह खड़े दो घूम घूम कर 
glad देखा था। उनका शरीर देखने में लगता था कि मानो वह चन्द्रमा की 
किरणों से गडा हो । उनकी मूर्ति एकदम दिगम्बर थी, वर्चा का सा सरल स्वभाव 
था और नेत्र भाव में विभोर थे। एक अदूभुत भोले भाव म तल्लीन हो कर थे 
सब HAHA पुरुष अपनी अपनी जगह पर खड़े हो नृत्य कर रहे I ओर साथ 
ही शंख-घंटों की ध्वनि भी हो रही थी। माँ ने बतलाया था, “उनके रूप और 
भाव का भाषा द्वारा वर्णन नहीं किया जा सकता |” वे महापुरुष कौन थे यह 
केवल माँ ही जानती हैं। अस्तु, जिंस स्थान पर माँ ने इन सब महापुरुषों को 
नृत्य करते देखा था आगे चलकर वहीं पर यज्ञशाला और यज्ञ-कुण्ड का 

निर्माण हुआ | 

EE वाद माँ के काशी आने पर मेरी इच्छा हुई कि माँ को उस. जमीन 
पर ले जाकर माँ का श्री चरण स्पर्श करा लाऊँ। उसी के उपलच्य में वहाँ मैने 
कीर्तन की मी व्यवस्था की थी। माँ ने जव यह सुना कि xm उस जमीन d 
जाना होगा तब उन्होंने भाई नेपाल त्रह्मवारी जी को गुप्त रूप से बुलाकर कहा, 
: “अच्छा, काशी में आश्रम के लिए तुम लोगों की जो जगह हुई है, देखो तो वहाँ 
“पर कोटि होम का कुण्ड बन सके ऐसा प्रशस्त स्थान है या नहीं। यदि हो तो 
तुम चूते से उतत जगह पर चिउ कर देना और चिह के चारों कोनों में चार इटे 
रख देना एवं उसके ऊपर दरी विछा देना । ऐसा करने से और किसी को पता 
'नहीं लग सकेगा। यदि तुम चूने के चिह्न के चारों ओर घूम आगे तो मैं जान 
जाऊँगी ।” वैसा ही किया गया । भाई नेपाल जी का विश्वास है कि जहां पर चूने 
से चिह्न किया गया था वहीं पर यज्ञशाला का निर्माण हुआ। माँ ने भाई नेपाल 
जी से जो वातें कही थीं उनका हमें कुछ भी पता न था मैंने श्री माँ में एक विशेषता 
देखी है. बह यह कि यदि उन्हें कोई विशेष काम कराना होता है तो जिसके द्वारा 
'चह काम हो सकनेवाला हो केवल उसी के प्रति उसे प्रकट करती हैं । जब वह 

कारये सिद्ध हो जाता है तभी और लोगों को उसका पता चलता है । जिस समय 
भाई नेपाल जी से ये बातें कही गई थीं उस समय काशी में यज्ञ करने की कोई 
चर्चा ही न थी। इसी लिये मुझे प्रतीत होता है कि इस विराट महायज्ञ का पहले 
से ही निश्चय हो चुका था । हम लोग तो उसमें केवल निमित्त मात्र EU 
यज्ञ-स्थान का निर्देश होने के उपरान्त भाई श्रीमनोमोहन जी बडी तत्परता 
के साथ थज्ञशाला ओर यज्ञकुण्ड के निर्माण में जुट गये। उस समय भाई मनो 
मोहन जी का निवास स्थान आश्रम से बहुत दूर, मानमन्दिर के निकट, था । 
वे प्रातःकाल अपने डेरे से आश्रम में चले आते एवं दिन भर कारीगरों के साथ 
रह कर यज्ञशाला एवं यज्ञकुण्ड, का काम देखते थे। सन्ध्या होने. परं फिर 
अपने डेरे को वापस चले जाते थे । दिन पर दिन वे इसी प्रकार अथक परिश्रम 
करते गये । इस कार्य की सर्वाङ्ग सुन्दर तथा निर्दोष रूप से समाप्ति करना ही 
4j मानो उनकी केवल एकान्त तपस्या थी । उन्हें निरन्तर एकाग्ररूप से काम पर 
जुटे रहते देख कर स्वामी शङ्करानन्द्‌ जी ने एक दिन उनसे कहा था- “मनो 
( मोहन बावूं , जैसे आप एकाग्रता से इस यज्ञेशांला के निर्माण कार्य में व्यस्त रहते 
i.» हैं वैसे यदि कोई भगावान को पाने के लिए तपस्या कर सकता तो मैं दावे के साथ 
4 कह सकता हूँ क्रि उसकी अभिलाषा अवश्य पूरी हो जाती ।” यथार्थ में उनके 
मनोयोग के कारण ही यज्ञशाला और यज्ञकुण्ड शांस्रीयं विधि के. अनुसार सर्वथा 
निर्दोष बन सके थे । यहां तक कि श्री माँ ने उस यज्ञकुण्ड को देख कर कहा था, 
Cog प्रकार का सर्वाङ्ग सुन्दर और निर्दोष यज्ञकुएड शायद ही कहीं दृष्टिगोचर 
होता हो |? : किन्तु ये सब काम आधे भी नहीं हो पाये थे कि भाई मनोमोहन जी 
की छुट्टी समाप्त हो गई, वे ढाका वापस जाने की तैयारी करने लगे। मुमे चारों 
ओर अन्धकार दिखाई देने क्षणा । यंज्ञ के आरम्भ का दिन भी बहुत दूर न था। 
ऐसी अवस्था में. यदि यज्ञशाला अधूरी रह गई तो फिर निर्दिष्ट समय पर यज्ञारम्भ 
की सम्भावना ही कहाँ रही । किसी दूसरे आदसी से यह काम नहीं हो सकता यह 
में अच्छी तरह जानती थी। ये सब बातें मेंने आँखों में आंसू भर कर भाई श्री 
+ मनोमोहन जी से कहीं। मेरे कहने पर उन्होंने आगे पीछे का कुछ विचार न कर 
उसी दिन अपनी छुट्टी एक मास और बढ़ा देने के लिए ढाका को टेलीग्राम कर 
दिया। मैंने भी सुख की सांस लेकर छुट्टी पाई । भाई श्री मनोमोहन जी और 

२६ खण्ड महायज्ञ 
एक मास रह कर यज्ञशाला और कुण्ड का काम पूरा कर गये। केवल यज्ञशाला 
को छाना बाकी रह गया। 


समय की कमी के कारण यज्ञशाला के ऊपर छप्पर न देकर एस्बेस्टेस्‌ से 
छाने का निश्चय हुआ। इसके लिए मैं एक बार कलकत्ते जा कर वैरिस्टर श्रीयुक्त 
एन० आर० दास जी से कुछ एस्वेस्टेस्‌ सीटों का अपने लिए प्रबन्ध करा देने का 
अनुरोध कर आई थी । उन्होंने भी मेरा अनुरोध स्वीकार कर एक इञ्जिनियर से. 
उनका संग्रह कर देने के लिए कहा था। उस समय बाजारों में ये वस्तुएँ प्रायः 
gena थीं। इधर यज्ञशाला.का निर्माण कार्य प्रायः समाप्त हो चुका था। यज्ञ 
के आरम्भ में भी कोई विशेष विलम्ब न था। किन्तु तब तक एस्बेस्टेस्‌ सीटों 
की कुछ खबर नहीं मिली । संभवतः उनका उस समय तक भी संग्रह नहीं हुआ 
था। मैंने चिट्टी पत्री में और बिलम्ब न कर स्वयं कलकत्ते जाने का निश्चय 
किया। उस समय चित्त इतना व्यग्र था कि कलकत्ते जाकर वहाँ से उन वस्तुओं 
को लाकर समय पर यज्ञशाला तैयार की जा.सकेगी या नहीं यह . विचार भी में न 
कर सकी । में तुरन्त कलकत्ते को रवाना हो गई । गाडी के मोगलसराय पहुँचने पर 


ऊपर की सीट पर लेटे लेटे HA सुना कि एक रेलवे का कर्मचारी गुरुप्रिया C 


देवी कौन है इसकी खोज में घूम रहा है एवं घूमते घूमते ae में जिस डिब्बे में बैठी 
थी उसके सामने आ खड़ा हुआ । उसे मेरा परिचय देने पर उसने कहा -“काशी 
से फोन आया है कि आप जिस काम के लिए कलकत्ता जा रही हैं अब उसकी 
आवश्यकता नहीं है। आप काशी लौट आवें।” मैंने सोचा यह क्या है। 
पर करती क्या ! काशी,लौट आई। काशी आने पर मुझे मालूम हुआ कि मेरे 
कलकत्त को रवाना होने पर श्री पटल ( सत्येन्द्रनाथ बसु ) ने आश्रम में आकर 
जब में एस्बेस्टेस्‌ सीटों का प्रबन्ध करने के लिए कलकत्ते को रवाना हो गई यह 
सुना तब उन्होंने कहा--“इसके लिए दीदी को कलकत्ता जाने का कष्ट करने की 
क्या जरूरत थी ! मुझ से कहा होता में यहीं से दीदी को दे सकता था ।? यह कह 
कर उन्होंने तुरन्त फोन कर पूवोक्त रीति से मेरी कलकत्ता यात्रा रोक दी । श्रीपटल 
स्थानीय एक विद्यालय के सेक्रेटरी हैं। उस विद्यालय के काम के लिए कुछ 
एस्बेटेस्स्‌ सीटें खरीदी गई थीं। श्री पटल ने कहा-“उन्हें यज्ञशाला के काम में 
लगा लीजिये और कलकत्ता से जब आपकी सीटें आ जायंगी तब वे स्कूल के काम 

में लगा दी जायंगी ।” वैसा ही किया गया । पीछे मुझे मालूम हुआ कि कलकत्ते 
से उन्हें लाकर यज्ञारम्भ के पूर्व यज्ञशाला का काम पूरा करने की. कथमपि संभा- 
वना न थी। श्री माँ सदा ही कहती रहती हैं कि जो होने वाला होता है वह इस 
प्रकार के योगायोग से निष्पन्न हो जाता है। : 

यहाँ पर यज्ञशाला और कुण्ड का संक्षिप्त विवरण दिया जा रहा है। aa- 
शाला लम्बाई-चोड़ाई में सोलह हाथ चौकोर मण्डप के रूप में वनी थी एवं उसके 
मध्य में कुण्ड बना था। उसकी लम्बाई-चौड़ाई दस हाथ थी। यहाँ पर जो 
हाथ दिया गया है उसकी माप निम्न निर्दिष्ट रीति से निश्चित की गई थी। 
भाई ब्रह्मचारी श्री नेपाल जी को, जिनका इस यज्ञ में यजमान के रूप में वरण हुआ 
था, पेर के अंगूठे के ऊपर खड़ा कराकर उनकी दाहिनी बाँह को ऊपर फैला कर 
जो लम्बाई हुईं उसका एक पञ्चमांश एक हाथ माना गया। यथार्थ में देखा 
गया दो यह एक पळ्चमांश ही भाई नेपाल जी और श्री माँ के हाथ के हूबहू 
-बरावर निकला। 

यज्ञशाला के बीच में जो कुण्ड बनाया गया था वह भी चौकोर था एवं 


“= उसमें तीन अन्तर्मेखलाएँ, करठनाभि और योनिपीठ थे। इस कुण्ड के विभिन्न 


+. 


भागों की नाप भी शास्त्रीय विधि के अनुसार रक्खी गई थी । यज्ञशाला की सम- 
तल भूमि से कुण्ड की ऊँचाई १५ अंगुल थी। कुण्ड के चारों sat पर आठ 
हाथ ऊँचे त्रिबलीयुक्त चारं खम्भे थे। उनके अधिदेवता थे ब्रह्मा, विष्णु, रुद्र और 
इन्द्र | इन चारों खम्भों के चारों ओर पांच हाथ ऊँचे बारह और खम्भे थे; 
जिनके अधिदेवता थे-सूर्य, गणेश, यम, शेष, स्कन्द, वायु, सोम, वरुण, अष्ट 
वसु, धनद, बृहस्पति और विश्वकर्मा । इनके अतिरिक्त यज्ञशाला के तोरणयक्त 
चार द्वार थे जिनमें चारों ओर शाङ्क, चक्र, गदा, पद्य और त्रिशूल अंकित थे । 
उन सब द्वारां के अधिपति थे धुव, धरा, वाकूपति और विघ्नेश। चारों तोरण 
विभिन्न काठों के बने थे। कोई अश्वत्थ काथा तो कोई उदुम्बर का, कोई 
प्लक्ष का था तो कोई बट का, एवं उनके अधिदेवता थे gee, विकट, सुभीम और 
सुप्रभ। चारों तोरणां में चार कलश स्थापित किये गये थे, जिनमें ऋगू , यजु, साम 
अर अथर्व वेद्‌ की पूजा होती थी । शास्त्रीय विधि के अनुसार यजमान पश्चिम 
द्वार से यज्ञशाला में प्रवेश करते थे। आचार्य और ऋस्विगगण qH द्वार से 

प्रवेश करते थे । हवन सामग्री भी पूर्व द्वार से लाई जाती थी, पूजा तथा दान की 
वस्तु उत्तर द्वार से आती थीं । | होम-समाप्ति होने के बाद होता लोग पूर्वे द्वार 
से बाहर जाते थे । 

यज्ञशाला के अन्दर कुण्ड के सिवा चार कोनों पर चार वेदियाँ बनाई गई 
ft । वे भिन्न भिन्न देवताओं के लिए आसन थीं । अभ्निकोण की वेदी पर गणेश, 
घोडश मातृका ( क ) तथा वसुधारा का आसन था । नैऋत्य कोण पर पैंतालीस 
'घारतु।देवृताओं के (ख) आसन थे। वायुकोण परं चौसठ योगिनियों .(रा) 


_ (क) घोडश मातृका--१ गौरी, २ पद्मा, ३ शची, ४ मेघा, ५ सावित्री, 
६ विजया, ७ जया, ८ देवसेना, ६ STA, १० स्वाद्मा, ११ शान्ति, १२ पुष्टि, १३ धृति, 
१४ तुष्टि, १५, ATARI, १६ कुलदेवता | 

(ल) वास्तुदेवता--१-शिखी, २ पजन्य, ३ जयन्त, ४ कुलिशायुध, ५ सूर्य, ६ 
सत्य, ७ भश, ८ आकाश, ६ वायु, १० पूषा, ११ वितथ, १२ gT, १३ यम, १४ 
गन्धर्व, १५ अङ्गराज, १६ मृग, १७ पितर, १८ दौवारिक, १६ सुग्रीव, Yo पुष्पदन्त, २१ 
वरुण, २२ ग्रसुर, २३ शेष, २४ पाप, २५ रोग, २६ ग्रहि, २७ मुख्य, २८ भल्लाट, २६ 


सोम, ३० सर्प, ३१ अदिति, ३२ दिति, ३३ ब्रह्मा, ३४ waar, ३५ विवस्वान्‌ , ३६ मित्र . 


३७ प्रथिधीधर, ३८ सावित्री, ३६ सविता, vo विघुधाधिप, ४१ जय, ४२ राजयक्ष्मा, ४३ 
द्र, ४४ आप, ४५ आपवत्स | 

(ग) चौसठ योगिनियां-१ दिव्ययोगिनी, २ महायोगिनी, ३ सिट्धयोगिनी, ४ माहे- 
शरी, ५ प्रेताची, ६ डाकिनी, ७ काली, ८ कालरात्रि) e निशाचरी, १० gend, ११ 
तिद्धिवेतालीं, १२ REA, १३ भूतभ्रामरी, १४ ऊर्ध्वकेशी, १५, विरूपाक्षी, १६ शुप्काङ्गी; 
१७ नरभोजना, १८ फूत्कारी, १६ बीरमद्रा; २० धूम्राक्षी, २१ कलहप्रिया, २२ राक्षसी, 
२३ TEA, २४ विशालाक्षी, २५ कोमारी, २६ चण्डी, २७ वाराही, २८ मुण्डधारिणी, 
२६ AGH, ३१ वीरा, ३१ भयङ्करी, ३२ बङ्रधारिणी, ३३ क्रोधा, ३४ दुमुखी, ३५ प्रेत- 
वाहिनी, ३६ कर्का, ३७ दीव लग्बोष्टी, ३८ मालिनी, ३६ मन्त्रयोगिनी, ४० कालाग्नि, 
vi मोहिनी), ४2, चकरा, ४२ कुएडलिनी, ४४ बालुका, ४५ कोवेरी, ४६ यमदूती, ४७ 
करालिनी, ४८ कोशिका, ve यक्षिणी, ५० भक्षिणी, ५१ कुमारिका,.५.२ मन्त्रव दिनी, 
५३ विशाला, ५४ कामु की, ५५ sat, ५६ महाराक्षुसी; ५७ प्रंतमल्िणी; ५८ धूर्जटी, 
५९ विकटा, ६० घोररूपा, ६१ कापालिका, ६२ विकला, ६३ ग्रमला, ६४ सिद्धिप्रदा | 

तथा उनचास क्षेत्रपाला (घ) के आसन थे। इशानकोण पर नवग्रह 
अर रुद्रों के आसन थे। इशान और पूर्व के वीच की वेदी पर प्रधान 
देवता का आसन था। उस बेदी पर waaay वना कर उसमें मण्डल 
के छप्पन देवताओं (S) का आवाहन कर उसके ऊपर कलश स्थापित 
किया गया था । कलशा के ऊपर यन्त्र तथा उसके ऊपर सिंहासन पर स्वणंमयी 
गायत्री देवी की मूर्ति रक्खी गई थी | गणेशा जी की मूर्ति भी चाँदी की वनी 
थी। यज्ञशाला'के चारों ओर दस दिक्पाल देवताओं के दस कलशों की स्थापना 
हुईं थी । यज्ञशाला का ऊपरी भाग चारों ओर पताकाओं से सुशोभित किया 
गया था। जहां पर दस Rend के कलश स्थापित हुए थे। ठीक उसी के 
ऊपर छत पर ध्वजा और पताकाएँ लगाई गई थीं। वे तत्‌ तत्‌ देवताओं के 
रंग से रंगी थीं | प्रत्येक कलश के ऊपर त्रिकोण ध्वजा में प्रत्येक देवताओं के वाहन 
४ (घ) च्चेत्रपाल--१ AI, २ व्यापक, ३ इन्द्रचोर, ४ इन्द्रमूति, ५ उच्षामिध, 
___ ६ कूष्माण्ड, ७ वारुण, ८ वाहुकाख्य, ६ विमुक्त, १० लिंतक, ११ ललोक, १२ usd, 
५ १३ ऐरावताख्य, १४ MAAA, १५ बन्धनाख्य, १६ दिव्याय, १७ कम्बलाख्य, १८ 
trm, १६ गर, २० घण्टामिध, २१ फटाटोप, २२ AAAS, २३ चन्द्रवारुण, २४ 
—4 AN, २५ जटाल, २६ ऋतु, २७ घण्टेश्वर, २८ विटङ्क, re मणिमति, ३० ayes 
३१ डामर, ३२ efter, ३३ स्थविर, ३४ दन्तुर, २५ धनद, ३६ ATH, ३७ मारीगण, 
३८ फेत्कार, ३६ चीकर, vo सिंहाकृति, ४१ मृग, ४२ यक्ष्मप्रिय, ४३ मेववाहन, ४४ 
तीक्ष्णोष्ठ, ४५ अनल, ४६ शुक्लठुण्ड, ४७ AART, ४८ बर्वरक, ४६ पावन | 
(ङ) सर्वतोभद्र मण्डलाधिप--१ ब्रह्मा, २ सोम, ३ ईशान, ४ इन्द्र, ५ अग्नि, 
६ यम, ७ fafa, ८ वरुण, ६ वायु, १० ATIG, ११ एकादश रुद्र, १२ द्वादशादित्य 
१३ ग्रश्चिनीकुमार, १४ सपैतृक विश्वे देव, १५ सप्तयक्ष, १६ अ्रष्टकुलनाग, १७ गन्धर्वा- 
वप्सर, १८ स्कन्द, LE वृषभ, २० शूल, २१ महाकाल, २२ दक्षादि स्तगण, २३ दुर्गा, २४ 
विष्णु, २५ स्रधा, २६ TAT, २७ गणपति, २८ आप, २६ गरुत्‌, ३० एथिवी, ३१ 
` गङ्गादिनदी, ३२ सप्त सागर, ३३ मेरु, ३४ गदा, ३५ त्रिशूल, ३६ वज्र, ३७ शक्ति, ३८ 
दरड, ३६ खङ्ग, Yo पाश, vi अंकुश, ४२ गौतम, ४३ भरद्वाज, ४४ विश्वामित्र) ४५ 
कश्यप, ४६ यमदर्नि, vo वसिष्ठ, ४८ wf, ४६ श्ररुन्धती, ५० कोमारी, ५.१ ऐन्द्री, 
५२्‌ ब्राह्मी, wR वाराही, ५४ चामुण्डा, ५५ वेष्णुवी, ५६ माहेश्वरी | 

और चौकोर पताका में प्रत्येक देवता के अख् अंकित थे। ये सव वाहन और 
अज्ज विशेष विशेष रंग से अंकित किये.गये थे। यज्ञशाला के मध्य में सोलह 
हाथ लम्बे एक बांस के ऊपर विचित्र वणे की महाध्वजा सदा फहराती रहती थी । 
उसके छोर पर घुघुरू बंधे थे अतएव जिस समय वह वायु के भाँके से झूलती थी 
उस समय उसमें से मधुर ध्वनि सुनाई देती थी । ये ध्वजा और पताकाएँ प्रति- 
वर्ष वार्षिक उत्सव के समय बदल दी जाती थीं । तीनों वेषं ऐसा ही क्रम चलता 
रहा । बन्दर, बिल्ली, चूहे, गौरैया आदि से यज्ञशाला की रक्षा करने के हेतु 
यथासम्भव . सतकता बरती जाती थी | | | 

यज्ञशाला जिस समय तैयार हो रही थी उसी समय यहु प्रश्‍न उठा था 
कि इस यज्ञ-कम को निभायंगे कौन !--कौन आचार्ये होंगे, कोन यजमान बनेंगे 
एवं कौन होता होंगे ? कोटि आहुतियों की पूर्ति करने के लिए पर्याप्त लोगों की 
आवश्यकता थी। फिर इस यज्ञ का एक नियम यह भी था कि होताओं की 
संख्या में वृद्धि तो हो सकेगी पर कमी नहीं की जा सकेगी । यह भी विचारणीय 
था कि केवल होताओं की संख्या बढ़ाने से ही काम नहीं चलेगा--हृवन-सामग्री, 
लकड़ियां इत्यादि की भी पर्याप्त मात्रा में आवश्यकता होगी । दूसरी वात यह थी ५ 
कि यज्ञशाला निर्माण आदि कार्य ऐसी अवस्था में आरम्भ किया गया था जबकि 
पल्ले में एक कोड़ी भी नहीं थी। बहुत दिन पहले माँ के एक भक्त ने माँ की 
सेवा के लिए कुछ धन देना चाहा था। इस यज्ञ के लिए वह धन मिल सकता 
है या नहीं यह पता लगाने पर मुझे मालूम हुआ कि दाता सज्जन की आर्थिक 
अवस्था में परिवर्तन हो गया है इसलिए बे इसी समय संकल्पित धन देने में 
असमर्थ हैं। अवश्य ही पूर्णाहुति के समय.उन्होंने वे रुपये दे दिये थे। ga- 
लिए अपनी आर्थिक स्थिति की ओर दृष्टिपात कर हमें आरम्भ से होताओं की 
संख्या में वृद्धि करने का साहस नहीं हुआ। माँ ने कहा था, “एक आदमी 
अथवा तीन आदमियों से ही यज्ञ का आरंभ कर दो, उसकी पूर्ति में चाहे कितने 
हो दिन क्‍यों न लगें। किन्तु स्मरण रहे कि यथासंभव शाखीय विधान और 
निष्ठा के साथ ही कार्य हो ऐसा प्रयत्न करना | यदि हंसी खेल में जैसे तैसे ये सब 
काम किये.जाते हैं तो पूणता नहीं होती । यथाशक्ति तथा यथासंभव आनन्द के 
साथ इन सब कामों में लगना चाहिये |” हिसाब लगाकर मालूम हुआ कि यदि 

तीन आदमियों को लेकर काम आरंभ किया जाय तो यज्ञ की पूर्ति होने में लगभग 
नौ वषे लगेंगे | किन्तु किया क्या जाता | हमने तीन आदमियों को लेकर ही क्य 
आरंभ करने का संकल्प कर लिया । श्रीयुक्त अग्निष्वात्त शास्त्री मन्त्राचाय का 
( श्री भाई WES जी का ) इस यज्ञ के आचार्यं पद्‌ पर वरण किया गया। वे 
*शाञ्जज्ञ तथा वेदिक कर्म काण्ड के विशेष पारंगत विद्वान्‌ हैं। वाल्यावस्था में वे 
श्रुतिधर ( केबल एकवार सुनने से कण्ठस्थ कर लेनेवाले ) ' और जातिस्मर ( पूर्व 
जन्म के वृत्तान्त का स्मरण करने वाले) थे। श्रीयुक्त नेपालचन्द्र चक्रवर्ती 
यजमान बनाये गये । वे भी बड़े निष्ठावान्‌ और बाल ब्रह्मचारी हैं।। उनकी माँ 
के साथ जव पहले पहल भेंट हुई तभी से वे माँ के आदेशानुसार आज २२। २३ 
वर्षो से आश्रम-जीवन के तुल्य पवित्र जीवन विताते आ रहे हैं तथा प्रतिदिन 
शालिग्राम का पूजन किये और भोग लगाये विना कुछ भी ग्रहण नहीं करते। 
& यजमान के अतिरिक्त ओर दो आदमी होता हुए--ब्रह्मचारी कमलाकान्त और 
श्री सदानन्द । ब्रह्मचारी कमलाकान्त बाल्यावस्था Feet घर-द्वार ( परिवार ) 
त्याग कर माँ के आश्रम में आये एवं इतने सुदीघ काल तक माँ के विभिन्न आश्रमाँ 
में, रहकर पूजा और साधना. करते आ रहे हैं। शास्त्रीय विधि के अनुसार नियम 
बनोया गया था कि होता प्रतिदिन आहुति देने के पश्चात्‌ मध्याह में केवल एक. 
` बार हविष्यान्न भोजन कर सकेंगे एवं रात्रि में Brg फलाहार ले सकेंगे । इस 
तरह संयम का अभ्यास कर होताओं को यज्ञ-समाप्ति पयन्त उसका पालन करना 
होगा | शरीर यदि अस्वस्थ हो जाय तो आयुर्वेदीय SAT ली जा सकेगी, किन्तु 
डाक्टरी दवा लेना एकदम निषिद्ध होगा। फिर भी अस्वस्थता के कारण वाध्य होकर 
यदि किसी को डाक्टरी दवा लेनी ही पड़े तो आरोग्य होने के बाद उसको . 
प्रायश्चित्त करना पड़ेगा। माथा मुड़ा कर मन्त्रपूत गङ्गाजल में स्नान और दस 
हजार गायत्री जप करना प्रायश्चित्त का रूप निश्चित हुआ था। 
यज्ञ के लिए कुछ लकड़ियाँ श्रीयुक्त, कन्हैयालाल जी से मिल गई sti 
लकड़ियों के अतिरिक्त चावल, तिल, जौ, चीनी इत्यादि का भी थोड़ा-बहुत 
प्रबन्ध किया गया था। उसके बाद उपस्थित हुई घी की समस्या | हमारा विचार 
"Sa के घी से ही आहुति देने का था। ढाका के पोस्टमास्टर श्री सुरेन्द्रनाथ वन्द्यो- 
पाध्याय जी ने माँ के सेवन के लिए wa fea WR पांच सेर विशुद्ध गोघृत भेजा 

था। बह उस समय तक माँ के उपयोग में नहीं आया था। माँ ने कहा था, 
«इस घी से ही यज्ञ आरंभ कर सकती है, उसके बाद जैसा होगा देखा जायगा ।” 

माँ के इस कथन से मेरे मन में आया कि गोघृत से ही यज्ञ हो ऐसी माँ की इच्छा 
मालूम होती है। पहले गोघृत, उसमें भी विशुद्ध गोघृत, काशी ऐसी जगह में 
इकट्टा करना कितना कठिन है यह सब विदित है | किन्तु एक बार जब माँ के “ ] 
मुंह से गोघृत की वात निकल चुकी तब मैंने ठाना कि हम लोगों को उसका संग्रह 
करने की प्राणप्रण से चेष्टा करनी ही चाहिये । चेष्टा करना हम लोगों के हाथ में 

है, फलाफल माँ देखेंगी । 

मैं पहले ही कह चुकी हूँ कि हम लोग धन का संग्रह किये बिना एक प्रकार 
रिक्त हाथ से ही यज्ञ के काम में अग्रसर हुए थे। जिस स्थान से कुछ ध॑न 
मिलने की आशा कर रक्खी थी वहाँ से भी निराश होना पड़ा था। ऐसे 
आर्थिक संकट के समय अकस्मात्‌ एक दिन अहमदाबाद के ला कालेज के प्रिसिपल ^ 
से एक हजार रुपयों का एक ड्राफ्ट ( Draft)sm हुआ | उन्होंने लिखा था; 
“श्री माँ की सेवा में ये रुपये खच . किये जायें ।? उन रुपयाँ से ही यज्ञ का 
प्रारम्भिक कायं शुरू हुआ था। जब तक यह यज्ञ चला तब तक धन अथवा, 
अन्यान्य वस्तुओं की प्रचुर मात्रा में कभी प्राप्ति नहीं हुई । कभी कभी तो ऐसा , 
प्रतीत होता कि मानो हाथ रूक हीं जायगा । - किन्तु माँ की ऐसी कृपा रही कि 
किसी न किसी उपाय से हाथ में रुपया आ जाता और जटिल स्थिति सुल 
जाती । यज्ञ समाप्त होने के बहुत दिन बाद श्री माँ ने एक दिन हँसते हँसते कहा 
था, “यज्ञ काये में यज्ञेश्रर इन्हें ऐसी अवस्था के बीच लाये कि सभी विषयों में इन्हे 
मानो केवल यन्ञेश्वर के ही मुखापेत्ती होना पड़ा था। इनके निश्चिन्त मन से 
और किसी के ऊपर निर्भर रहने का कोई उपाय ही न था ।? 
यज्ञारम्भ का प्रायः सारा ही आयोजन बहुत सी विन्न-बाधाओं के मध्य से 

गुजर कर सम्पूणं हुआ । उस समय प्रश्न उठा कि यज्ञाग्नि किस प्रकार तैयार की 
जायगी | संवत्‌ १९८३ की दीपावली के दिन कालीपूजा के निमित्त जिन अग्नि देव 
का agata हुआ था, जिनकी इतने दिनों से बड़े जतन के साथ श्री माँ के ढाका 
के आश्रम में रखवाली होती आ रही थी एवं जिनके सम्बन्ध में माँ ने उसी समय 
“उन्हें एक महायज्ञ में लगा दू'गी' यह कहां था । बीस वर्ष बाद जिस समय वहीं 

यज्ञ वास्तविकता में परिणत होने जा रहा था उस समय मुझे उन अग्निदेव की 
विस्श्रति हो गई थी। विस्मृति होना कुछ अस्वाभाविक न था, कारण कि 
उस समय मन यज्ञ के विविध विषयों में उभा रहता था। अस्तु, wh विस्मृति 
होने पर भी जो इस यज्ञ के कणेधार के रूप में सदा जागरूक थीं उन्होंने ढाका 
से उन अग्निदेव को सँगाने की व्यवस्था कर दीं थी। ढाका के आश्रम के 
केशव ब्रह्मचारी को उन अग्निदेव को ले आने के लिए लिखा गया था। माँका 
आदेश पाते ही वह एक वतन में अग्नि लेकर स्वयं काशी को रवाना हुआ था । 
मार्ग में पटना से इधर दानापुर स्टेशन पहुँचने पर उसे ज्ञात हुआ .कि अग्नि 
बुझ गई है। इसलिये उसे पुनः ढाका लौट जाना पड़ा। शुभ कार्य में बहुत 
से विघ्न आते हैं। यज्ञेश्वर ने विविध fast के द्वारा ही हम लोगों की 


® कमक्षमता बढ़ा कर हमें अपनी सेवा के योग्य बनाया था। केशव पुनः बड़े 


| 


॥ जतन से अग्नि लेकर यज्ञारम्भ के पहले दिन काशी आ पहुंचा | 


यद्यपि ढाका की अग्नि से ही सावित्री-यज्ञ सम्पन्न होगा यह पहले से ही 
निश्चित था तथापि माँ तो अपने को कर्ता-धर्ता मान कर कभी भी स्पष्ट आदेश 
Sara किसी को भी किसी कमे में प्रेरित करती नहीं। इसीलिये उन्हाने यज्ञ के 


_» आचार्ये भाई श्री बटुक जी को बुला कर पूछा, “शास्त्रीय विधि के अनुसार यज्ञ 


|] 
|] 


| 


| 


| 
| 


की अग्नि किस प्रकार प्रज्वलित की जा सकती है |” भाई बडुक जी ने उत्तर 
दिया कि अरणि के द्वारा ही यज्ञ की अग्नि प्रज्वलित करने की शास्त्रीय विधि है । 
उस समय ढाका से जो अग्नि लाई गई थी उसका पहले का इतिहास बटुक 
जी से विस्तारपूर्वक कह कर माँ ने पूछा, “अच्छा, क्या इस अग्नि से यज्ञ का 
आरम्भ नहीं किया जा सकता ?” श्री बटुक जी माँ के सम्पक में बहुत कम रहे 
ài इस यज्ञ कार्य में सम्मिलित होकर माँ का जैसा उन्हें परिचय हुआ उससे 
पूर्व बैसा परिचय पाने का उन्हें सौभाग्य प्राप्त नहीं हुआ था । इसलिये वे माँ की 
बात सुनकर कुछ देर तक मौन रहे। उनकी यह मौन-मुद्रा हम लोगों को 
अच्छी ही लगी थी, .क्यों कि उससे उनकी metas का परिचय मिला था | 
उन्हें सन्देहाक्रान्त देख कर माँ ने फिर कहा, “देखो दूसरा भी एक रास्ता 
निकाला जा सकता है। वह यह कि अरणि द्वारा जो अग्नि प्रज्वलित होगी 


| उसको और ढाका के यज्ञ की अग्नि को भली भाँति जलाकर दोनों अग्नियों को 

एक वर्तन में साथ ही साथ रख कर उनकी सम्मिलित शिखा से कयां इस यज्ञ के 
लिए अग्नि नहीं ली जा सकती !” माँ की ये सव बातें सुन कर .भाई बढ़क जी 
को प्रतीत हुआ कि शायद ढाका की अग्नि से ही सावित्रोऱ्यज्ञ हो ऐसी 
माँ की इच्छा है । इसलिये उन्होंने ` कहा, “बहुत ठीक, ढाका की अग्नि से ही 
यज्ञ आरम्भ किया जायगाः। 

- उधर हमारे कमलाकान्त ब्रह्मचारी की इच्छा हुईं कि किंस प्रकार अरणि 
से अग्नि पैदा की जाती है यह देख कर सीख we! इसलिए वह अपनी 
मर्जी से ही.बाजार से अरणि ख़रीद लाया था। भाई बढुकजी अरणि की 
लकड़ियाँ देखते ही बोल उठे कि यतः अरणि आ ही गई है, इसलिये. उसके द्वारा 
ही अग्नि उत्पन्न की जायगी। .यह सुनकर माँ ने. कहा, “ठीक है, यज्ञेश्वर जो 
करे | , देखो उनकी क्या इच्छा है। यहाँ पर तो सभी काम शास्रीय विधि के 
अनुसार ही हो रहे हैं ।” = 

` प्रातःकाल ४ या ४॥ वजे यज्ञ की अग्नि प्रज्वलित की. जायगी, ऐसा 
निश्चय हुआ । भाई श्रो-बढुक जी ने उस समय उपस्थित रहने का माँ से अनुः 


रोध किया । माँ ने तनिक हंस कर अपनी सहमति प्रकट की । निश्चय हुआ 
कि कमलाकान्त जाकर उस समय. माँ को बुला लायेगा । ढाका से जो अग्नि 
आई थी वह भी एक बाल्टी में रक्खी गई-थी-। -बाल्टी एक तांबे के बतन के ऊपर 
भली भांति जमा कर एक जगह रख दी-गई थी) - - ; 3 
ये सब वातें जिस दिन हुई थीं उसके अगले दिन ही.यज्ञ आरंभ. होने वाला 
SIT] सन्ध्या के बाद ही भाई श्री बटुक जी तथा कमलाकान्त यज्ञशाला- में नाना 
प्रकार के मण्डल बनाने में लग गये । ये सव काम पूरे करने में रात्रि का १ बज 
TH) माँ उस समय -विश्राम करने ऊपर चली गई'-। भाई श्री बुक जी तथा 
क्रमलाकान्त ने अरणि को भींगी देख कर उसे दुमंजिले के स्मृति-मन्दिर में एक 
अंगेठी के ऊपर रख दिया, यह इसलिए कि कुछ सूख जाने पर उससे अग्नि उत्पन्न 
करना सहज होगा। अंगेठी में बहुत थोड़ी अग्नि थी एवं जो लकड़ियाँ उसके 
ऊपर. रक्खी गई थीं वे भींगी.और अधिक थीं। अत्यन्त मंन्द एक प्रकार से 
बुती हुई सी यह अग्नि इन लकड़ियों को भली भांति गरम कर सकेगी ऐसी 
धारणा भी कमलाकान्त ब्रह्मचारी न कर सका था | | 

रात में ४॥ वजे स्वयं ही भाई श्री बटुक जी तथा कमलाकान्त के समीप 
आकर माँ ने तनिक हंस कर पूछा, “क्या समाचार है?” उन्हें देख कर कमला- 
कान्त ने साष्टाङ्ग प्रणाम किया। भाई श्री बडुकजी ने भी माँ को प्रणाम कर 
कहा, “जो होना था वह हो गया। अव अरणि से यज्ञ की अग्नि उत्पन्न नहीं 
की जायगी, क्‍यों कि अग्नि के ताप से वह दूषित हो गई है। इस समयं ढाका के 
यज्ञ की अग्नि से ही कार्य आरंभ करना पड़ेगा ।” अरणि परीक्षा द्वारा देखी गई । 
उसका मध्य भाग जल कर काला कोयला हो गया था। किस प्रकार ऐसा हो सका 
यह विचार कर हम सभी लोग विस्मित ge इसके वाद श्री माँ ने कमलाकान्त 
से कहा था, “तुमने इतने दिनों तक उस अग्नि की परिचर्या की है, तुम्हें समझना 
चाहिये था कि स़ाविन्री-यज्ञ के लिए उस अग्नि के अतिरिक्त दूसरी अग्नि की 
आवश्यकता नहीं है। प्रयत्न करके तुमने देखा न! यज्ञेश्वर की जो इच्छा थी 
बही ga 

संबत्‌ २००४ पौष संक्रान्ति के दिन ( ता० १४-१-४७ ) यह यज्ञ आरम्भ 
हुआ था। चिरकाल की आशा, आकांक्षा, उत्साह और उमंग से दीर्घकाल के 
“बाद-विवाद तथा कल्पना-जाल को छिन्न-मिन्न कर हमारे चिर अभिलषित 
महायज्ञ ने उस दिन वास्तविक रूप धारण किया था। इस खुशी में सारा 


आश्रम उत्सव में मस्त हो उठा था। रंग-विरंगे फूल-पत्ते, पेड़ आदि के द्वारा * 


सारा आश्रम सजाया गया था। यज्ञशाला भी बड़ी सुन्दर दिखाई देती थी । 
उसके तीन ओर आश्रम की बड़ी-बड़ी अट्टालिकायें थीं, सामने ga की ओर 


कल्मपनाशिनी उत्तरवाहिनी गङ्गा कल-कल ध्वनि से बह रही थीं। उसके smt 


ही गङ्गा का Reda सैक्रत-प्रदेश तथा हरी-हरी वनराजि की मनोरम शोभा 
दशकों की दृष्टि को अपनी ओर बलात्‌ खींचती थी । 

यज्ञारम्भ के कारण आश्रम में लोगों का आना-जाना कम नहीं हुआ था । 
हरिबावा अपने भक्तों के साथ उपस्थित हो चुके थे। आचाय गोपालचन्द्र 
चट्टोपाध्याय जी इलाहाबाद से आये थे, इनके अतिरिक्त डा० पन्नालाल आदि 
अनेक गण्य-मान्य सज्जन विभिन्न स्थानों से आश्रम में आये थे। काशी-तेत्र में 
गंगाजी के ऊपर कोटि आहुतियाँ पूण करने का संकल्प लेकर यज्ञ का आयोजन 
किया गया था। शास्रीय विधिका शत-प्रतिशत पालन कर निष्ठावान्‌ ब्राह्मण 
ब्रह्मचारियों द्वारा उसे सम्पन्न करना था वर्ष चाहे कितने ही क्यों न लगें। उस 
अनुष्ठान की गम्भीरता और महत्ता का सभी उस दिन अनुभव कर सके थे या 
नहीं यह में नहीं जानती पर इन सब विषयों का विचार कर मेरे हृदय में एक 
अपूव भाव का संचार हुआ था | 

पहले दिन यज्ञ के उद्योग का आयोजन करने में ही बहुत रात बीत गई 

थी। कार्यकर्ता श्रान्त होकर बिश्राम कर रहे थे; किन्तु रात्रि खुलने के पहले 
ही आश्रम में निवास करनेवाले एक दलने ब्राह्म मुहूत की निस्तञ्धता को चीरते 
इए मृदङ्ग ओर करताल के साथ अतिमधुर स्वर में कीतेन आरम्भ कर दिया था। 
पहल उन्हाने कीतन करते करते यज्ञशाला की प्रदक्षिणा की तदनन्तर आश्रम के 
चारों ओर घूम घूम कर कीतन किया। उनके कीतन की ध्वनि सुनकर सभी 
लोग शय्या त्याग कर उठ खड़े हुए। उस दिन सभी आश्रमवासियों का मन उत्साह 
से ओत-प्रोत था, Bega आनन्द की आभा से उनके मुखमण्डल दमक 
रहे थे। वे लोग प्रातःकत्य समाप्त कर पहले से निर्धारित अपने अपने कार्य 
में दत्तचित्त हो गये थे । गुग्गुल धूप की सुगन्ध से प्रातःकालीन पवन गमक उठा 
था। यज्ञ के होता गंगास्नान के बाद सन्ध्या-बन्द्नादि से निवृत्त होकर हवन 
आरम्भ करने के लिये तेयार हो गये थे। उनके पहनने के कपड़े पीले थे, सिर 
पर रंगीन साफा ओर गले में रुद्राक्ष की माला शोभा पा रही थी। उन्हें देखकर 
प्रचीनकाल के ऋषिछुमारों का स्मरण हो उठा था। ऋषिकुमारों के समान ही 
चे भी एक महा तपस्या में दीक्षित होने की प्रतीक्षा कर रहे थे | 
सूर्योदय के उपरान्त यज्ञ के आचार्य भाई श्री बटुक जी तथा यजमान और 
प्रधान होता भाई श्री नेपाल त्रह्मचारी आये। शालिम्राम-शिला' ऊपर से नीचे 
उतारी गई एवं चण्डी-मण्डप में पहले नारायण-पूजन हुआ उसके बाद नान्दीमुख, 
गणेश, षोडशमाठका, वसोर्धारा आदि की पूजा विधिपूर्वक हुई । तदनन्तर 
यज्ञशाला में यज्ञारंभ तथा विविध देव पूजाओं का समय उपस्थित हुआ । चारों 
ओर शङ्ख-ध्वनि तथा उलू-ध्वनि# (आनन्द ध्वनि) होने लगी और नाना प्रकार के 
बाजे बज उठे। आचार्य, यजमान आदि सभी माँ की प्रतीक्षा कर रहे थे। FA 
माँ का मुँह धुला कर वस्न बदल दिये! माँ नीचे आते आते बोलीं, “बेटी, क्या 
तुम लोगों में से किसी को भी ऐसी धारणा हुई थी कि जिस अग्नि की बीस वषे 
से रखवाली हो रही है वह आज काशी चेत्र में गङ्गा जी के तट पर अपने को इस 
प्रकार प्रकाशित करेगी ?” यह कहते कहते माँ के दोनों नेत्र सजल हो उठे। में 


स्वयं भी माँ की बात सुन कर अंपने आँसू न रोक सकी । 


# बङ्गदेश में माङ्गलिक. medi के अवसर पर स्त्रियां जो मधुर ध्वनि करती हैं उसे उलू- 


ध्वनि कहते हैं । 

प्रातःकाल ही ढाका से मेंगाई गई अग्नि एक ताँबे के पात्र में रख कर 
पुष्पमाला द्वारा सजाई गई थी। माँ के नीचे उतर आने पर ब्रह्मचारी कमला. 
कान्त ने उक्त ताँबे के पात्र को हाथ में उठा लिया। अन्य दो व्यक्तियों ने 
सोने की गायत्री की और चाँदी की गणेशजी की प्रतिमा ले लीं। उसके वाद 
आचार्य, यजमान, ब्रह्मचारी गण, श्री माँ, हरि बावा, श्रीयुत गोपालजी आदि 
महात्माओं ने एक साथ विविध बाजे गाजे, शब्ड-ध्वनि, उलू-ध्वनि ( मधुर आनन्दः 
ध्वनि ) और कीतन के साथ तीन वार यज्ञशाला की प्रदक्षिणा कर पश्चिम द्वार पर 
प्रथ्वी पूजा करते हुए पश्चिम द्वार से ही यज्ञशाला में प्रवेश किया । इन सबके 
यज्ञशाला में प्रवेश करने पर यज्ञशाला के चारों द्वारों से चारों वेदों का उद्घोष होने 
लगा | उस समय का दृश्य जिन्होंने प्रत्यक्ष देखा था वे ही उसकी गम्भीरता और 
पवित्रता के सम्बन्ध में धारणा कर सकेंगे। तदुपरान्त विभिन्न वेदियों के ऊपर 
विभिन्न देवताओं की स्थापना और पूजा हुई । आचाय जी के यह पूछने पर कि 


4 


यज्ञ में कितनी आहुतियों का संकल्प करना होगा? मैंने कहा “एक बार माँ. 


ने कहा था--'एक कोटि आहुतियाँ हो सकंगी क्या?! एक कोटि शब्द माँ के 


` à A A w ० C. 
श्रीमुख से जव निकल चुका है तब एक कोटि आहुतियों का ही संकल्प किया 


जाय।” वही किया गया । आचार्य जी ने पुनः पूछा, यज्ञारंभ के पूवे संकल्प | 


करना चाहिये | यहां पर क्या संकल्प लेकर यज्ञारंभ करना होगा? निष्काम 
यज्ञ में भी संकल्प करना पड़ता है। श्रीमाँ के संकेत के अनुसार मैंने कहा, 
“मनुष्य, पशु-पक्षी, कीट-पतङ्ग, वृक्ष-लता इत्यादि सकल ब्रह्माण्ड के जो इष्ट देव हैं 
उनकी प्रीति के लिए यह यज्ञानुष्ठान है।” यह सुनकर आचार्य ने यथाविधि 
MAGA संकल्प-वाक्य पढ़ा | | 

यज्ञशाला तथा यज्ञ-कुएड के पूजादि संपूण कार्या के सुसम्पन्न होने पर 
ताँबे के कुण्ड में रक्खी हुई .उस यज्ञार्न की यज्ञ-कुण्ड में स्थापना की गई । 


विन्ध्याचल के उ Cu qi PES. o 
विन्ध्याचल के आम के पेड़ की जो लकड़ियाँ संचित कर के -रक्खी गई थीं उन्हीं 


से यंज्ञ-कुएड स्थित अग्नि प्रज्वलित की गई। किसलिये माँ ने कमलाकान्त a 


उक्त ES के पेड़ की लकंड्याँ इकट्टी करने को कहा था यह इतने दिनों के बाद 
हम लोगों की समझ में आया । जो वृक्ष का रूप धारण कर विन्ध्याचल पर खडे 


थे वे कौन थे या क्यों अप्रत्याशित रूप से वह वृक्ष SE गया था अथवा क्‍यों उस 

बृत्त की लकड़ियों से सवेप्रथम इस महायज्ञ की अग्नि प्रदीप्त की गई थी यह सव 
एकमात्र माँ ही जानती हैं । उसके सम्बन्ध में हमारा कुतूहल होना स्वाभाविक 
&, किन्तु दारिद्र क मनोरथ क समान वह हृदय में उठ कर तुरन्त वहीं विलीन 
| होने को वाध्य होता हे | 

इसक पश्चात्‌ Al कन्ह्यालालजी की भेजी हुई पलाश की लकड़ियों से अग्नि 
को खूब भड़का कर होताओं ने उसमें, प्रतिदिन जितनी आहुतियाँ देना निर्धारित 

[ उतनी, आहुतियां दीं। इस तरह हम लोगों के चिरकांक्षित महायज्ञ का 

श्रीगणेश हुआ । अर्निस्थापन ओर हवन समाप्त करने में रात्रि के लंगभग ८ बज 
गये थे। 

इस यज्ञ के आचाय तथा यजमान के नाम और परिचय का उल्लेख पहले हीं 
हो चुका हे | आचाय ने स्वयं ही चार द्वारपाल, सदस्य, उपद्रष्टा और गाणपत्य का 

ये सम्पादन किया था। होताओं में ब्रह्मचारी कमलाकान्त ने ब्रह्मा का काम 

किया था। अग्नि की रक्षा करने के लिए श्री स्वरूप ब्रह्मचारी नियुक्त हुए थे | 
यह अवश्य कुछ दिन पीछे की बात है। ये अति शान्त स्वभाव तथा चरित्रवान्‌ 
एक महारराष्ट्र-त्रह्मचारी हैं | - 

केवल तीन होताओं को लेकर यह यज्ञ आरम्भ हुआ था, किन्तु धीरे-धीरे 
होताओं की संख्या में जिस प्रकार वृद्धि की गई थी उसका आगे यथाक्रम उल्लेख 
किया जायगा । वतमान समय में निष्ठावान त्रह्मचारियों को जुटाना कोई सरल 
काम नहीं है, किन्तु इस कार्य में वह भी श्रीमाँ की कृपा से अनायास हो 
गया Atl भाई जी के संकल्पित विद्यापीठ के छात्रों से हमें होम करने के 
लिए निष्ठावान्‌ ब्राह्मण ब्रह्मचारी मिल सके थे। इस सिलसिले में विद्यापीठ की 
स्थापना के इतिहास का वणन कर देना मेरी समझ में अप्रासंगिक न होगा | 

एक बार मसूरी में श्री माँ भाई जी को साथ लेकर घूमने के लिए निकलीं d 
घूमते घूमते वे लेन्डर बाजार के समीप एक जगह विश्राम करने लगे। इसी बीच 
स्थानीय एक विद्यालय के आँगन में खूब शोर-गुल मचा कर खेलते हुए बहुत 
से छोटे छोटे बच्चों को उन्होंने देखा। उनकी दौड़-धूप ओर शोर-गुल से वह 
स्थान मुखरित हो रहा था। इतने में स्कूल की घण्टी बजी। उस घण्टी ar 
शब्द सुनते ही खेल-कूद छोड़ कर वे सब झटपट चुपचाप अपनी कक्षा में घुस 

पड़े। जो स्थान बच्चों हो-हल्ले से इतनी देर तक गुलजार था वह मानो 
अकस्मात्‌ स्वप्न के समान अदृश्य हो गया । यह देख कर माँ ने कहा, “वाह! 
यह तो खूब रहा ! यदि मान लिया जाय कि घण्टे का शब्द सुन कर बच्चों ने 
सोचा कि हमारी प्राथना का समय उपस्थित हुआ एवं यह विचार आते ही वे 
खेल-कूद छोड़ कर भगवान्‌ को पुकारने के लिए जल्दी-जल्दी कमरे में घुस रहे 
हैं तो कितना सुन्दर हो |? माँ की यह बात सुनते ही भाई जी के मनमें एक 
आश्रम-स्थापना का शुद्ध संकल्प जाग उठा था। उन्होंने माँ से अपने संकल्प 
की चर्चा की । माँ ने कहा, आश्रम तो वहुतेरे हैं फिर एक नया आश्रम खोल कर 
क्या होगा ?? इसके उत्तर में भाई जी ने कहा था, “माँ, यह आश्रम और 
Saat के तुल्य नहीं SAT] इस आश्रम का उद्देश्य साधु तयार करना न 
होगा, बल्कि केवल सेवाभाव से ही आश्रम चलाते जाना इसका उद्देश्य होगा। 
में यदि ८ से १२ वर्षे तक के कुछ बच्चे पा जाऊं तो उन्हें धर्म-पथ पर चलने में' 
सहायता दे सकता हूँ। वे बड़े होकर यदि साधु बनना चाहें तो अच्छा है। 
यदि साधु न बन कर गृहस्थ ही वने तो उसमें भी क्या हानि है? क्योंकि छोटी 
अवस्था में यदि TA की छाप उनके मन ।र पड़ जायगी तो वे गृहस्थ हो कर भी 
आजकल के ग्रृहस्थो की अपेक्षा कहीं अच्छे गृहस्थ होंगे ।” इस अभिप्राय से 
ही भाई जी ने किशनपुर आश्रम की स्थापना की। किन्तु उनके जीवन काल में 
वहाँ छात्रों के अध्यापन का कोई प्रबन्ध नहीं हुआ । उनके देहत्याग के पश्चात्‌ 
संवत्‌ १९९८ वि २ री जेठ ( १६-४-४१ ) को वतमान विद्यापीठ की नीव 
पहले पहल पड़ी। सोलन के राजा साहब श्रो दुर्गासिह जी, जिन्हें राजर्षि 
कहने में तनिक भी अत्युक्ति नहीं है, इस विद्यापीठ की स्थापना के समय उपः 
स्थित थे एवं उसी समय से बरावर उसका समस्त व्ययभार चलाते आ रहे हैं। 
यही कारण है कि इस विद्यापीठ में कतिपय आह्मण-बालक निष्ठा के साथ 
' अह्मचर्याश्रम के होम, सन्ध्यावन्दनादि कर्मा का पालन कर विविध लौकिक 
विषयों में शिक्षा प्राप्त करते आ रहे हैं। इन सब सुकुमार बालकों में से ही 
इस यज्ञ के होता चुने गये थे। इस महायज्ञ में इन लोगों की आवश्यकता होगी: 
यह सोच कर ही मानो यज्ञेश्वर ने उन्हें इस प्रकार इतने दिनों से तयार कर 
रक्खा था। यज्ञारम्भ के Ux वर्ष बाद एक बार जव माँ काशी से दिल्ली जा 


: 

श्री श्री मा के साथ कन्यापीठ के शिक्षयित्री ak छात्रिगण 

रही थीं तब होताओं के माँ को प्रणाम करने के लिए उनके समीप आने पर 
माँ ने कहा था, तुम लोग खूब उत्साह से यज्ञ किये जाओ। बड़े सौभाग्य से 
तुम लोगों को यह सेवा का सुयोग मिला है । इस प्रकार के महायज्ञ में फिर 
Pratt को कभी दीक्षित होने का अवसर मिलेगा या नहीं यह कौन जाने ?” 


विद्यापीठ क वालकों क सिवा ढाका आश्रम के अन्यान्य ब्रह्मचारियों को 
भी इस यज्ञ में दीक्षित होना पड़ा था। उनमें योगेश ब्रह्मचारी, कमलाकान्त 
ब्रह्मचारी एवं अतुल ब्रह्मचारी के नाम उल्लेखनीय हैं। ये सभी अपना 
परिवार छोड़ कर श्री माँ के आश्रम में रहते हुए पूजा, हवन आदि कार्या का 
अत्यन्त निष्ठा के साथ नित्य पालन कर लगभग २५ वष से दिव्य जीवन-लाभ 
के लिए प्रयत्न कर रहे हैं। पर्वोक्त ब्रह्मचारियों के अतिरिक्त जो लोग किसी 
न किसी समय इस यज्ञ में होता के रूप से नियुक्त हुए थे उनके नाम और वय 
का यहां पर उल्लेख किया जा रहा है। श्री सदानन्द ब्रह्मचारी (१६), श्रीसनन्दन 
ब्रह्मचारी (१७), श्री तपनकुमार ब्रह्मचारी (१५), श्री स्वरूपकुमार ब्रह्मचारी (२२), 
श्री रामनरेश ब्रह्मचारी (१७), श्री चित्तरञ्जन ब्रह्मचारी न्याय-वेदान्ततीर्थ (३५), 
श्रीवासुदेव ब्रह्मचारी (१४), श्रीअमूल्य ब्रह्मचारी (१९), श्रीराजेन्द्र ब्रह्मचारी (१४), 
श्री सोहन ब्रह्मचारी (१३), श्रीपरिमल ब्रह्मचारी (१३), श्रीभूपेन्द्र ब्रह्मचारी (२२), 
श्री विभुपद ब्रह्मचारी (२७), श्रीदासू ब्रह्मचारी (१७) और श्री नवकुमार ब्रह्मचारी 
(२०) । इनमें से रामनरेश, भूपेन्द्र तथा चित्तरञ्जन के सिवा सभी पूर्णाहुतिपर्यन्त 
यज्ञ कार्य में दीक्षित रहे। इनमें से ४ .या ५ व्यक्तियों को छोड़ कर सभी 
विद्यापीठ के छात्र थे। विसु ब्रह्मचारी ओर स्वरूप ब्रह्मचारी विद्यापीठ के 
शिक्षक थे। होता लोग : प्रतिदिन प्रातःकाल तड़के गङ्गास्नान कर अपने अपने 
सन्ध्यावन्दनादि आह्निक कृत्य से निवृत्त हो यज्ञशाला में इकट्रे हो जाते थे। 
उनमें से प्रत्येक के लिये होमकुण्ड के चारों ओर छोटी-छोटी काठ की चौकियों के 
ऊपर पीतल अथवा लकड़ी के बतेनों में आहुतिसामग्री सजी सजाई तयार 
रहती थी। प्रधान होता के सामने ताम्रपात्र में आहुति के लिए घृत रक्खा 
रहता था। होम के समय प्रत्येक होता ae हाथ में कुशमुष्टि और गिनती के 
लिए माला लिये रहते थे। वे प्रायः रेशमी धोती, गले में रुद्राक्ष की माला, 
सिर पर साफा, भाल पर भस्म का त्रिपुण्ड और wed पर दुपट्टा धारण कर 

समान स्वर से विशुद्धरूप में गायत्री मन्त्र का उच्चारण करते हुए कुण्ड d 
आहुतियां छोड़ते थे । उस समयंका दृश्य देखने पर वैदिकयुग की एक 
मनोहर मलक सैकड़ों शताव्दियों के अन्धकार को चीर कर काशीपुरी में गङ्गाजी 
के तटपर प्रांदुभत ES ऐसा प्रतीत होता था | 
यज्ञशाला क वीच में एक ब्रह्मचारी आसन लगा कर श्री माँ क आदेशानु 
सार आहुति के साथ साथ अलग से गायत्री-मंत्र का जप करता जाता था। 
दिन भर में जितनी आहुतियाँ पड़ती थीं उनका उतना जप भी हो जाता था। 
पहले श्री विजयशङ्कर व्यास इस काम में नियुक्त हुए थे। वे एक गुजराती 
ब्राह्मण हैं। उनका जन्म पंडित कुल में हुआ है । वे भी बालत्रह्वाचारी हैं । उनकी 
प्रकृति उदार और स्वभाव बडा सुन्दर है | उनकी अनुपस्थिति में ब्रह्मचारी कुसुम, 
ब्रह्मचारी मण्मय और ब्रह्मचारिणी उदास का इंस कार्य में नियोग हुआ था। 
श्री कुसुम उच्च शिक्षा प्राप्त करने पर भी बालत्रह्वाचारी रहकर त्रह्मचय व्रत का निष्ठ 
के साथ पालन करने की चेष्टा कर रहे हैँ। ब्रह्मचारी प्रणमय ने यज्ञ के बाद 
परमहंस संन्यास ग्रहण कर लिया है। ब्रह्मचारिणी उदास ने चिरकाल से ही 
श्री माँ की सेविका के रूप में आत्मेसमपंण कर रक्खा है। उनका वैदिक रीति 
के अनुसार उपनयने संस्कार हुआ है। यज्ञ के होताओं में अधिकांश होता 
अल्पवयस्क बालक थे। वे इस शीत और ग्रीष्म प्रधान काशीपुरी में किस 
प्रकार लंगातार तीन वर्ष तक यज्ञ कर्म में संलग्न रह सके इस विषय में 
विचार करने पर आश्चर्यचकित होना पड़ता है। लगातार तीन चार घंटे तब 
एक ही मंत्र की पुनः पुनः आवृत्ति करते करते कुछ समय के बाद किसी किसी 
को तन्द्रा और आलस्य न धर दबावें। इसके लिये यज्ञशाला के भीतर एक 
घंटा लटका रकंखा था एवं बीच वीच में घंटा वजाकर होताओं को सतर्क कर 
दिया जाता था । इन सब कामों का निरीक्षण करने के लिए आश्रम के दो एक 
ब्रह्मचारी नियुक्त रहते थे । 
होता लोंग प्रतिदिन जितनी आहुतियाँ देते थे उतना ही गायत्री मन्त्र का जप 
पृथक्‌ रूप से दिन में जब कभी कर लेते थे। पर्णाहुति तक यही क्रम चला था। 
प्रत्येक पूर्णिमा और अमावास्या को यज्ञशाला को ध्वजा और पताकाओं से 
SISTI कर कुण्ड म॑ चरु आदि द्वारा आहुतियाँ दी जाती थीं] उस चरु के लिए 

aaa में धान कूट कर चावल तयार किये जाते थे | तदनन्तर उनसे नई तिपेरी 
ओर डेगची में होमाग्नि द्वारा चरु पका कर आहुतियां दी जाती थीं। उक्त दो 


feat में वेदी के सब देवताओं का विशेष रूप से सजा कर पजन होता था एवं 
पूजा के अन्त में नित्य होम आरंभ होता था। और दिन आहुति देने के पहले ही 


वेदी के देवताओं की तथा कुण्ड स्थित अग्नि की पूजा होती थी। अग्निदेव की 
पजा के बाद सभी महांव्याहृति आहुतियां प्रदान पवक एक स्वर से गायत्री-भन्त्र का 
' उच्चारण कर होम आरम्भ करते थे c i i 


ˆ आहुति-सामग्री में तिल, जौ, चावल, चीनी, घी, पन्चमेवा ( na, पिस्ता, 
किसमिसं, गरी और खजूर ) एवं सुगन्ध द्रव्यो का चूण ( जटामांसी, अगरु, 
गुग्गुल, तगर, कपूर, चन्दनचूरा आदि ) इत्यादि बस्तुएँ थीं ।: होम के पश्चात्‌ 
पुनः महाव्याहृति तथा अग्नि देव की स्तुति और प्रणाम करने का-नियम था। 
तदनन्तर होम-संख्या के अनुरूप तपण, माजन आदि कर .देनिक आंहुतियों का 


` काम परा होता था | 


यज्ञ क लिये नित्य प्रचुर मात्रा में हवन: सामग्री की आवश्यकता होती 


sri वह पहले से ही इकट्रा कर ओर शास्रोक्त रीति से साफ कर आहति के 
' लिए तयार रक्खी जाती थी। -वह भी एक परिश्रमसाध्य काम -था१. जिस 


समय यह यज्ञ आरम्भ हुआ था उस समय प्रायः सभी वस्तुएँ अत्यन्त दुलभ थीं 
मूल्य बेहिसाब चढ़े थे और उनपर सरकार का कन्ट्रोल था। श्री माँ का आदेश 


- था कि काले बाजार से कोई वस्तु न खरीदी जाय और हवन-सामग्री एक मुट्ठी भी 


कम नं होनी चाहिये । ऐसे संकट के समय किस प्रकार उतनी प्रचुर यज्ञ-सामग्री 
संगृहीत हुई यह विचार कर मुझे आश्चय्ये होता है। .यह असाध्य काय-सिद्धि 
एकमात्र यज्ञेश्वर की कृपा से ही हो संकी थी, यह निर्विवाद है । 

श्री श्री माँ ने पहले से ही हमें सांवंधान करें दिया था कि esum में 
कीड़ेमकोड़े आदि कुछ न रहने Wa | माँ ने कहा.था, . “तुम लोग अपने भोजेन 
के पंदार्थो को जैसे He बीन कर साफ सुथरा करते हो यज्ञ की'वस्तुआं को भी 


. वैसे ही साफ करो, क्मोकि यह भी तो ठाकुर के भोग के लिए है। बाजार से 


चीजें खरीद लाकर उनकी बिना छीटे बीने ऐसे ही आहुतियाँ दी जायें, उनके साथ 
कितनी विजातीय वस्तुएँ और कितने कीड़े-मकोड़े आदि अग्नि में पड़े इस ओर यदि 

ध्यान न दिया जाय तो वह अबैध काम है। हृवनीय वस्तुओं को यथा साध्य 
धो बीन साफ कर सुन्दर और शुद्ध रूप से आहुति के लिये रख देना |” श्रीमाँ 
के इस निर्देश के कारण हवन-सामग्री के बाजार से आने पर मेवे आदि एक एक 
करके भली भाँति बीन कर रक्खे जाते थे। तिल आदि छींट बीन कर पहले . 
गङ्गाजल में धो कर धूप में सुखाये जाते थे। सूखने पर वे परात और थालों में | 
रुल कर भली भांति बीन लिये जाते थे। परात और थाल भी गङ्गाजल से घो 
लिये जाते थे एवं जो इन सब कामों में नियुक्त रहते थे उन्हें भी गङ्गाजल से हाथ 
धो लेने पड़ते थे। जितने समय तक यहद सब बीनने का काम चलता था उतने 
समय तक इस काय में संलग्न लोग बातें नहीं कर सकते थे, कारण कि बातें करने 
पर उनके मुंह के थूक के छीटे यज्ञ-सामग्री पर आ पड़ते यदि ऐसा होता तब 
_तो-सभी सामग्री अशुद्ध हो जाती। इसी लिये सब लोग चुपचाप मन ही मन 
AMAA भगवान्‌ का नाम-स्मरण करते हुए यह सब काम करते थे । 
क्रमशः जब आहुतियों की संख्या बढ़ने लगी नित्य हवन-सामग्री को मात्रा 
भी तदनुरूप बढ़ने लगी । उस समय उन सत्र चावल, जौ, तिलों को छींटना 
बीनना एक बिराट काम हो जाता था । क्‍योंकि चावल एवं जो में धान, गेहूँ, चने, 
ककर आदि न मालूम क्या क्या रहता था। उन सबको एक एक करके बीन लेना . 
दो चार व्यक्तियों का काम न था। परन्तु श्री माँ की कृपा से किसी बात की कमी 
नहीं रहती थी । बहुत से नर नारी अपने आप शुद्धभाव से यह काम करने आते 
थे। बहुत सी स्त्रियां ये सव वस्तुएँ अपने घर ले जातीं एवं वहाँ यथासाध्य शुद्ध- 
रीति से इन्हें छींट बीन कर आश्रम में दे जाती थीं | कन्यापीठ की कन्याएँ भी 
अपने देनिक काम से निवृत होकर अवसर के समय यह सब काम करती थीं | 
बहुधा होताओं में से कोई कोई होता तथा जो आश्रम. तथा यज्ञ देखने के लिए 
आते थे उनमें से भी कुछ लोग इन सब कामों में लग जाते थे। इन सब वस्तुओं को 
बीनते समय मन ही मन भगवान्‌ का नाम-स्मरण करना होगा ऐसा माँ का आदेश 
था। इसके अतिरिक्त माँ उपदेश देती थीं कि यह सब काम भगवान्‌ की सेवा के 
रूप में हो रहा है इस बात का. सर्वदा स्मरण रखना चाहिये। माँ कहती थीं, । 
“जो काम आरम्भ करो उसमें एकाग्र रहने की चेष्टा करो ।” जिस प्रकार कार्य 
निर्दोष रूप से सम्पन्न हो जी जान से वैसी चेष्टा करनी चाहिये। भगवान के 

सिद्ध श्वरी आश्रम, ढाका 


गङ्गा जो से काशी आश्रम का दृश्य 

निमित्त जो काम किया जाता है वह तो लोगों के दिखाबे के लिये नहीं है, व्यर्थ 
की धारणा लेकर गप्प या तमाशा करने के लिए भी नहीं है। जो काम आरंभ 
करो वह जिस तरह साङ्गोपाङ्ग रूप से सम्पन्न हो केवल उसी ओर मन लगाने की 
' नेष्टा करनी चाहिये। स्मरण रक्खो कि यज्ञेश्वर की कृपा से हम आज इस सेवा 
काये में दीक्षित हुए हैं। भगवान्‌ की कितनी दया है कितनी करुणा है कि उन्होंने 
हमें यह अधिकार दिया है। यज्ञ के निमित्त जिनके ऊपर जिस किसी कार्य का 
भार सौंपा गया है उन सबको सोचना चाहिये कि वे उसे सम्पन्न कर केवल 
यज्ञेश्वर की ही सेवा कर रहे हैं। सदा पवित्र भाव की रक्षा करो और मन में 
ez विश्वास रक्खो कि सेवा ही परम धमे है।” 

जब यज्ञ की समाप्ति होने आई तब तिल, जौ, चावल इत्यादि सब मिला 
कर लगभग डेढ़ मन सामग्री की प्रति दिन आवश्यकता होती थी,--तिल lise, जौ 
jg और चावल jo के अतिरिक्त चीनी, घी, पंचमेवे आदि रहते थे। प्रतिदिन 
सन्ध्या समय होता लोग उनका निरीक्षण कर यज्ञशाला में पवित्रता से रख आते 
थे । दूसरे दिन होम के लिए उनमें भली भाँति धी मिला कर प्रत्येक होता के हवन- 
सामग्री रखने के काष्ठ अथवा पीतल के पात्र में वे प्रथक्‌ प्रथक रख दिये जाते थे। 
यज्ञकुण्ड के ऊपर महीन छेद वाला एक तांबे का वतन घी से भर कर रक्खा 
रहता था और उसमें से रात दिन बूंद बूंद करके घी अखण्डरूप से यज्ञाग्नि में टप- 
कता रहता था; उस घी की सुगन्ध से आश्रम सवेदा ही मंहकता रहता था | 

यज्ञ के निमित्त आश्रम में हवन-सामग्री की छींटाई बीनाई का काम जिन 
दिनों चल रहा था उन दिनों का दृश्य भी बड़ा अद्भुत था । अरुणोदय के साथ ही 
साथ यज्ञशाला के सामने के चौतरे पर तुरन्त धोये हुए काले तिलाँ की विशाल 
शय्या लग जाती थी। चिड़ियों तथा बानरों से उनकी रखवाली करने के लिए 
कई बालक और बूढ़े हाथ में लाठी लेकर प्रहरी के रूप में खड़े रहते थे । कुछ 
लोग वहां पर चावल, जौ आदि दींटने बीनने के लिए बैठ जाते थे । इसी बीच 
बगीचे के फूलों के पेड़ों की डालियों पर गौरैयाँ का एक झुण्ड फुदुक फुदुक कर 
HALT करता हुआ इधर उधर घूमता था और अवसर goat था कि कब भण्डार 
का दरवाजा खुले, कब चौतरे के प्रहरी अन्यमनस्क atl वे सोचते थे कि यह्‌ 
सारा भण्डार हमारा ही है। कभी कभी वे यज्ञशाला के अन्दर भी घुसने की 

चेष्टा करते थे । इसी लिए यज्ञशांला चारों ओर तार की ,जाली से घेर दी गई 
थी। दैनिक यज्ञ की समाप्ति होने पर, जो सव हवन-सामग्री इधर उधर गिरी 
रहती थी वह एक ada में उठाकर उन संव चिड़ियों को दी जाती थी। वे सव 
बड़े चाव के साथ उसे चुगः चुर कर खाते थे। कोई भी वस्तु .व्यथ न जाय, इस 
ओर ध्यान रखने के लिए माँ ने हम लोगों को सतक. कर रक्खा था | 
चिड़ियों के सिवा आश्रम की छत तथा चद्दारद्रिवारी के ऊपर बन्द्र दृष्टि- 
गोचर होते रहते थे । वे.कभी अकेले दुकेले, कभी दल बांध कर आते थे । उनके 
आने पर सभी त्रस्त हो उठते. थे, क्योंकि चारों ओर खाद्य सामग्री विखरी हुई 
देख कर खाली हाथ वापस जाना उनका अपने लिए लज्जा की बात समझना 
स्वाभाविक था। सतकता के कारण हवन-सामग्नी में से अपना भाग न हथिया 
सकने पर भी आश्रमवासियों के: खाद्य पदार्थों से कुछ न कुछ लिये बिना वे 
टस से मस नहीं होते थे। जिस दिन वह भी नहीं मिल सकता उस दिन अवसर 
पाते ही आश्रमवासियों के कपड़े आदि फाड़ कर अथवा दूसरे प्रकार की हानि कर 
वे अपना तीत्र असंतोष व्यक्त कर जाते थे । कन्या पीठ के ऊपर ही उनकी mr 
दृष्टि विशेष रहती थी, क्योंकि वहां मुँह बना कर दाँत दिखा कर जितनी सरलता 
से मतलब सिद्ध हो जाता था अन्यत्र वह संभव न था | | 
में पहले ही कह चुकी हुँ कि विशुद्ध गोघृत से इस यज्ञ की समाप्ति हो ऐसा 
माँ का संकेत सुमे प्राप्त हुआ था एवं मैंने भी संकल्प किया था कि यथाशक्ति गोघृत 
संग्रह करने का प्रयत्न करूंगी । इतना बड़ा यज्ञ आरंभ हुआ था केवल पांच 
सेर धी का संवल बांध कर। यह भानो सीप से समुद्र सींचने के समान एक 
wale ही था। यज्ञ के आरंभ में कन्हैयालाल जी ने अपने पलाश-वन से यज्ञ के 
लिए लकड़ियाँ दी थीं यह बात एक वार लिखी जा चुकी हे । उनका पलाश-वनः 
विन्ध्याचल के निकट ही कहीं था। वहां लकड़ियों.का संग्रह करते समय इस 
अचल म॑ उत्तम गोघृत मिलता है ऐसी खबर लगी। साधन ब्रह्मचारी को वहां 
भेजा। वह पहली बार तो कुळ घी इकट्ठा कर सका था। पीछे घी बेचने बालों ने 
हमारी आवश्यकता का सुयोग पाकर घी का मूल्य इतना बढ़ा दिया कि फिर वहां 
से घी का संग्रह करना हमारे लिए संभव नहीं हुआ | 


इसके वाद धीरे धीरे सांतरागाळी के जमींदार श्री सुकुमार भट्टाचार्य और 

बरहमपुर के जमींदार श्री रामरञ्जन चौधरी जी के यहां से थोड़ा बहुत घी . 
मिला। इस तरह अनेक स्थानों से कुछ mu घी का संग्रह कर यज्ञ का काम 
निभा जा रहा था। यह रही यज्ञारम्भ की प्रारम्भिक अवस्था की वात। उन 
दिनों घृत की दैनिक आवश्यकता बहुत अधिक न थी। फिर भी उसके लिए मेरे 
मन में एक विशेष चिन्ता सदा ही जागरूक रहती थी। विशुद्ध घी कहां मिलता 
है यह खबर लगना भी कठिन था। जहां वह मिलता है ऐसी खबर मुझे मिलती 
बहीं से कुछ न कुछ संग्रह कर रख छोड़ती थी। इसी प्रकार किसी न किसी तरह 
यज्ञेश्वर अपना काम चलाते गये । 
पश्चिम अञ्चल में गोघृत अत्यन्त दुलभ है। इसी लिए मैंने ढाका से घी 
मँगाने की व्यवस्था की। एबं एक वार वहां से कुछ घी मंगाया भी । किन्तु 
उसके बाद ही बंगाल में विशेषतः ढाका में हिन्दू मुसलमानों के दंगे का तांता बँध 
गया। उसका.परिणाम यह्‌ हुआ कि वहाँ से घी मँगाना संभव न रहा । इधर 
से मुके खबर मिली कि संचित घी समाप्त हो चुका हे। कहाँ उत्तम घी प्राप्त हो 
इस चिन्ता से में अधीर हो उठी। मैंने निश्चय किया कि कलकत्ता जाकर एक 
बार प्रयत्न कर देखूँ। BAHT पहुँच कर मैंने यशोहर, पवना आदि स्थानों से 


ga संग्रह करने का प्रयत्न किया। उस समय रुपये.पैसों की भी खूब तंगी चल 


c 


रही थी । इस कारण यह प्रयत्न भी विशेष सफल नहीं हुआ | 

एक दिन कलकत्ता आश्रम में माँ के कमरे में बैठकर में सोचने लगी कि 
मुझे कलकत्ता आये ८।१० दिन हो गये हैं, इस बीच में धन और घृत दोनों में से 
किसी का भी में प्रबन्ध न कर सकी । दोनों में से किसी एक का प्रबन्ध करना तो 
आवश्यक है। यह सोचकर सन्ध्या के समय घृत की खोज में बाहर निकल पड़ी, 
मानो रास्ते में कोई मेरे लिये घी हाथ में लेकर खड़ा हो। उस समय की बात का 
स्मरण होने पर हँसी आती है। क्या मैं पागल तो नहीं हो गई! और माँ ने 
ही क्या अघटित घंटना की | 

अस्तु, कुछ देर रास्ते रास्ते भटक कर रात्रि में जब में आश्रम में लौटी तब 
मेंने भाई श्री शशधर, भाई श्री मनोरञ्जन जी एवं माँ के अन्यान्य भक्तों को घी के 
सम्बन्ध में चर्चा करते सुना। अवश्य उनकी यह चर्चा अपनी व्यक्तिगत निध- 
नता के सम्बन्ध में थी। इस चर्चा के प्रसंग में भाई श्री शशधर जी से मैने सुना 

कि उनके एक आत्मीय पवना में धी का व्यवसाय कर रहे हैं. एवं उनके पास 
अच्छा घी मिलता है । यह संवाद पाते ही मैंने उसी SU वसी वहा 
भेज दिया। क्योंकि ३४ दिनों के भीतर ही मुझे घी का संचय कर काशी लौट 
आना था । अस्तु, यज्ञेश्वर की कृपा से पबना सें कई टीन, कुछ टाकी से, कुछ 
रामनिरञ्जन बावू के यहां से--इस तरह कुल आठ टीन घी का संग्रह हुआ। मैंने 
सोचा कि चलो कुछ दिनों के लिये निश्चिन्त हुई इसके अनन्तर भी भाई शश- 
घर जी के आत्मीय की दूकान से कभी कभी आवश्यकतानुसार ऊँचे मूल्य में ( ९) 
रु० सेर) घी खरीदने को gp वाध्य होना पड़ा था, क्‍यों कि आवश्यकता तो 
बाजार की दर नहीं देखती। इस तरह कार्य चला जा रहा था। चारों ओर 
आर्थिक तंगी से खींचातानी चल रही थी, किस तरह से क्या करूंगी यह भी मेरी 
समझ में नहीं आ रहा था | | 
देखते देखते दुर्गापूजा आ पहुंची | इस बार कलकत्त के भक्तगण विशेष 
आग्रंद कर माँ को पूजा के समय कलकत्ता ले गये । पहले एक बार जयकिशन 
झाँझरिया ने माँ को बेलडांगा ले जाने के लिए अत्यन्त अनुरोध किया था । माँ 
को कलकत्ते में पाकर इस वार भी वह अत्यन्त आग्रह दिखलाने लगा । माँ ने 
कहा; “योगायोग होगा तो. चल चलूँगी ।” दुर्गापूजा के बाद बेलडाँगा जाना 
हुआ। जहां हम जाते वहीं काशी के यज्ञ की चर्चा चलती । बेलडांगा में भी 
यज्ञ की चर्चा चली। जयकिशन ने भी यज्ञ का आद्योपान्त विवरण सुन कर 
मुझसे कहा; “में यथाशक्ति सहायता करूंगा, तुम होताओं की संख्या बढ़ा दो |” 
मेंने उससे कहा; “एक बार होताओं की संख्या बढ़ाने पर फिर बह घटाई नहीं 
जायगी ।” उसने अत्यन्त आग्रह दिखाकर कहा, “तुम बढ़ाओ तो सही, में यज्ञ 
का सारा व्यय भार उठाने का यथाशक्ति प्रयत्न करूंगा ।” उसके कथनानुसार 
चार होता और बढ़ाकर कुल सात करने की बात स्थिर हुई । हिसाब लगाकर 
देखा तो मालूम हुआ कि मासिक व्यय बहुत बढ़ जायगा किन्तु जयकिशन ने 
इस प्रकार आग्रह व्यक्त किया कि जिससे प्रोत्साहित होकर मैंने होताओं की संख्या 
बढ़ाने का उत्साह कियां। 
जयकिशन नें यज्ञ के लिए घी तथा अन्यान्य सामग्री खरीदने के लिए पहले 
एकमुश्त ५०००) रुपये दिये एवं “यज्ञ का सारा व्यय भार में उठाउँगा' याँ माँ से 

अपनी इच्छा प्रकट की । क्रमशः दो वार और भी उसने कुल ४०००) रुपये दिये 
थे। कुल मिला कर ९०००) रुपये देने के बाद उसने हम लोगों को सूचित किया 
कि में और आर्थिक सहायता नहीं कर सकूंगा। समय के फेर से उसकी आर्थिक 
स्थिति ऐसी डांवाडोल हो उठी थी कि उसमें फिर यज्ञ के लिए धन व्यय करने की 
क्षमता नहीं रही । जयकिशन का यह वृत्तान्त सुन कर में फिर अगाध जल में 
गिर पड़ी। तीन होताओं का ही व्यय बड़े कष्ट से चल रहा था, अब वे बढ़कर 
सात हो गये। होताओं की संख्या अब घटाई भी नहीं जा सकती। अब उपाय 
क्या) किन्तु विचार करने का समय ही कहाँ था? जिस प्रकार से भी होगा 
यज्ञश्वर इसकी व्यवस्था करेंगे इस प्रकार मन को आश्वासन देने की उस समय 
मैंने चेष्टा की । 

उस समय यज्ञ-कार्य के सम्बन्ध में मुझे विशेष चिन्तित देखकर माँ ने कहा 
था, “तू चिन्ता क्‍यों करती है? यज्ञेश्वर के ऊपर fae होकर अपना कत्तेव्य 
यथाशक्ति किये जा। कत्तव्य में यदि त्रुटि नहीं आई तो कार्य सम्पन्न हुआ ही है । 
चिन्ता किस बात की ? फिर यदि ऐसी ही अवस्था रही कि तुम्हारे हाथ में कुछ 
भी नहीं तो एक काम करना, इस शरीर की सेवा के लिए इस आश्रम में 
आलमारी आदि जो सव वस्तुएँ लोगों ने दी हैं उन्हें बेच कर यज्ञ में लगा देना। 
फिर जिन्हें तुम अपनी समझती हो ऐसी जो भी वस्तुएँ हैं उन सभी को इस 
काम में लगा कर एक वख धारण कर यज्ञश्वर के निकट यों निवेदन करना-- 
“हे यज्ञेश्वर, जो तुमने कराया यथाशक्ति इस शरीर से जितना संभव था तुम्हारा 
काम किया । अब अपना काम तुम्हीं कर लो। तुम्हारी इच्छा पूणं हो।” क्या 
यह नहीं कर सकेगी ?” हंसते हंसते माँ ने यह कह कर मुझे समझाया था। 
माँ ने उस दिन यह भी कहा था, “यज्ञेश्वर यदि तुम्हारी सदिच्छा तुम्हारे मन के 
अनुसार पूणे करें तो तुम्हें चिन्ता ही क्या है? कभी भी उनके सिवा दूसरे 
किसी का चिन्तन न करो। यदि चिन्तन करना है तो उन्हीं का करो जिनका 
चिन्तन करने पर सव मनोरथ पूणं होते हें । वे अपने पक्के सेवक की वासना 
अपूण नहीं रहने देते, क्योंकि वे स्वयं पूणं हैं।” माँ की ये सब बातें सुनकर 
बहुधा मन में आता कि माँ साङ्गोपाङ्ग रूप से ही इस यज्ञ को हम लोगों के द्वारा 
qui करा लेंगी। वत्तमान समय में हम लोगों को जो परीक्षा में डाला है वह 

केवल हम लोगों के कर्मों का क्षय करने के लिए। जब हम लोग सवथा उन पर 
निर्भर हो सकेंगे, जब वे ही हमारे एकमात्र अवलम्बन हैं यह भीतर ही भीतर 
समक लेंगे तभी तुरन्त सब समस्याएं सुलक जायगी | 
एक बार यह भी प्रश्‍न उठा था कि किन्ही किन्ही महन्तों के पास प्रचुर 
धन है उनको इस यज्ञ के सम्बन्ध में सूचित करना चाहिये या नहीं । क्योंकि 
यह यज्ञ तो किसी एक व्यक्ति का है नहीं । यह सभी का यज्ञ हे । इसका संकल्प 
हुआ हे सकल ब्रह्माण्ड के WET को प्रीति | मेरी यह बात सुन कर मां ने कहा था, 
“तुस एक विशेष सद्चुष्ठान कर रही हो, इसलिए इसमें उपस्थित वस्तुओं का 
अभाव, जिनके पास वह प्रचुर मात्रा में हैँ ऐसा सोचती हो, उनसे कह कर लेना 
चाहती हो क्या! मैंने उत्तर दिया था, “मेरे मन में यह भाव क्षणिक रूप से 
आया भी तो क्या हुआ। तुम तो सदा ही कहती हो कि घर तो केवल एकही 
हे,--एक घर का ही तो काम है । किन्तु सभी इस महान्‌ भाव को क्या उपयोग 
में ला सकते हैं ? तुम्हारे राज्य में तो किसी को भी असन्तुष्ट कर अथवा किसी के 
ऊपर दबाव डाल कर कुछ लेना निषिद्ध है। कोई लज्जा से अथवा विवशता से 
कुछ दे यह भी मालूम होता है तुम्हारी इच्छा नहीं है । में भी. ag नहीं चाहती | 
फिर भी में सोचती हूँ कि यह यज्ञ जब सभी का है तब एक वार इसकी वर्तमान 
अवस्था से सवको परिचित करा दूं। पीछे कोई यह न कह सके कि उसकी ऐसी 
अवस्था की खबर हमें लगती तो हम व्यवस्था कर सकते ।” माँ के साथ कभी 
कभी इस प्रकार की चर्चा होती थी। मैं जो भी कहती थी उसके उत्तर में माँ 
कहती थीं, “जो हो जाता है वही ठीक है।” बहुत प्रयत्न करके भी में माँ को 
अपनी चिन्ता का अंश न दे सकी | उनका सदा ही बही निश्चिन्त और सदा- 
नन्दय भाव रहा । इन सब वातचीतां के परिणामस्वरूप बल्कि मैं ही धीरे धीरे 
निश्चिन्तता की ओर बढ़ने लगी | 
अहमदाबाद के भक्त माँ को अहमदाबाद ले जाने के लिए बहुत दिनों से 
प्रार्थना कर रहे थे। किन्तु उस ओर जाना नहीं हुआ था। जयकिशन भी 
माँ को बम्बई ले जाने के लिए बहुत दिनों से आग्रह कर रहा था।: इस बार भी 
वह विशेष रूप से माँ के पीछे पड़ा। उसके आग्रह से इस वार माँ बम्बई जाने 
को सहमत हो गई | कुछ दिन बम्बई रह कर नासिक आदि स्थानों में धूम 

याई | बम्बई पहुँचते ही मुकुन्दभाई तथा कान्तिभाई मुन्सा माँ को अहमदावाद 
ले जाने के लिए बहुत अधिक आग्रह करने लगे। उस वक्त यह निश्चय हुआ कि 
माँ कुछ दिन वाद अहमदाबाद जायँगी । 
ara में माँ मूलजी भाई के निवास सस्थान में ठहरी थीं। नन्दूभाई 
आकर वहां से माँ को अपने निवास स्थान में ले गया। वहां पर बातचीत के 
सिलसिले में नन्दूभाई ने स्वयं कहा कि मेरा घी का कारवार है। यह बात सुन. 
कर में अवाक हो गई। मैंने सोचा कि मालूम होता है यज्ञेश्वर ही कृपा कर 
मुभे यहां ले आये हैं, क्योंकि कहाँ बिशुद्ध घी प्राप्त हो इस चिन्ता से मैं व्याकुल हो 
उठी थी । हम लोग एक शिक्षा सदा से ही माँ के निकट पाते आ रहे हैं । माँ 
सर्वदा ही हम लोगों से भगवान्‌ के ऊपर निभर रहने को कहती हैँ। इस यज्ञ- 
काये में भी माँ ने हम लोगों से कहा था, “यदि यज्ञ के सम्वन्ध में कोई प्रश्‍न उठे. 
तो समभना चाहिये कि वह यज्ञेश्वर के संकेत से ही उपस्थित हुआ, एवं जो यज्ञ, 
सम्बन्धी जितनी वात जानना चाहे. उससे केवल उतनी ही कहो । - कोई कुछ दे: 
इस इच्छा से काम न करना । अमुक के निकट इस तरह की बातें करने से कुछ 
प्राप्ति की सुविधा होगी ऐसा भाव भी कदापि न रक्खो एवं इस तरह की बातें भी 
न करो। अपनी बुद्धि को निरन्तर भगवच्चिन्तन के अनुकूल रक्खो, अन्य किसी 
विषय में नहीं । उन्होंने कहाँ क्या व्यवस्था की है, वे कव किस रूप में अपने को 
व्यक्त करेंगे, यह कौन जाने ? उनके उपर निभर रह कर काम-करते जाओ |? . 
पहले कभी एक बार एक आदमी ने माँ से कहा था, “माँ आप जरा उधर 
निकल जातीं तो इधर हमें सुविधा प्राप्त होती!” माँ ने हँस कर कहा I, 
“अच्छा, इसीलिए जाने को कहते EDO इस शारीर का तो ऐसा होता नहीं UU 
उसके बाद वास्तव में ही ऐसी घटना घटो कि .उस वार फिर उधर जाना ही नहीं 
हुता | इन सव उपदेशों के कारण हम पीछे पड़कर किसी से भी यज्ञ के सम्बन्ध 
में विस्तार के साथ कुछ भी नहीं कहते थे। जो जितना जानना चाहते थे उनसे 
केवल उतना ही कहा जाता AT | 
.- अस्तु, यज्ञ के फण्ड के कुछ थोड़े से रुपये उस समथ भी मेरे पास थे । इन 
रुपयों का यहाँ से कुछ घी ले जाऊंगी ऐसा मैंने मन में विचार किया । नन्दूभाई के. 
निकट यह प्रस्ताव .रखने पर उसने अपनो ओर से ही दो टीन घी मुके दे दिया 

आर उसका मूल्य नहीं लिया । नन्दूभाई ने यह भी कहा था कि यदि सुविधा 
हुई तो मैं कभी कभी घी भेज gar) मूलजी भाई भी उस समय वहाँ उपस्थित 
था। उसने भी इस विषय में मुझे पूणं आश्वासन दिया था। बाद में मूलजी 
भाई तथा नन्दूभाई-दोनों ने यथेष्ट घी भेज कर हमारी सहायता की थी एवं 
उसका सारा व्यय उन्होंने स्वयं ही उठाया था। अन्यान्य स्थानों से जो धन 
मिलता था उससे यज्ञसम्बन्धी अन्यान्य saat का निर्वाह होता था। 
कलकत्ते से श्रीयुक्त चारु. घोष मासिक ३००) wo की सहायता कर 
रहे थे । वे कुळ दिन इस प्रकार चला कर पीछे अर्थाभाव के कारण 
सहायता बन्द करने को वाध्य हुए । कुर लोग दस रुपये, पांच रुपये, दो 
रुपये, एक रुपये की भी सहायता कर रहे थे । मासिक सहायता के अतिरिक्त 
अनियमित रूप से भी दो चार रुपयों से लेकर पचास सो रुपये भी कभी कभी 
मिले जाते थे कुछ लोग यज्ञ की सामग्री भी कुछ कुछ खरीद कर दे जाते थे | 
इस प्रकार यज्ञेश्वर दी कृपा से दैनिक व्यय चला जा रहा था | 
जयकिशन ने कुछ दिन माँ को समुद्र के तट पर ठहराया। उसके वाद 
. कान्तिभाई और सुकुन्दभाई आकर माँ को अहमदाबाद ले गये। अहमदाबाद 
में एक दिन वे हम लोगों को एक जगह घूमने को ले गये। वहाँ जाकर देखा वह 
एक विशाल डेइरी (Dairy) है। वहाँ गोघृत तैयार होता था। कान्तिभाई 
और मुकुन्दभाई - दोनों ही को यज्ञ के सम्बन्ध में कुछ कुछ जानकारी थी एबं 
गोघृत के लिए मैं इतस्ततः चारों ओर भटकती रही यह भी कुछ कुछ उनके 
कानों में पड़ चुका था। डेइरी जो हमने देखी उसका विस्तार लगभग चार मील 
का था। वहाँ हमें एक भी भैंस नहीं दिखाई दी। सव गौएँ हृष्ट-पुष्ट और अति- 
सुन्दर थीं। वे सब बहुत अधिक दूध देती थीं और उससे यथेष्ट परिमाण में. 
बिशुद्ध घी बनता था। गो-सेवा का प्रबन्ध भी बहुत ही सराहनीय था । वहाँ 
की सभी वस्तुएँ साफ सुथरी थीं मानो लक्ष्मी अचला हो कर वहाँ विराजमान 
हों। यह देख कर मेरी छाती पर से एक भारी बोझ उतर गया । मैंने सुख की 
सांस ली। चलो, विशुद्ध गोघृत प्राप्ति का एक स्थान तो मिल गया । यज्ञ के 
लिए उस समय भी प्रचुर घो की आवश्यकता थी। कोटि आहुतियों का अर्थाश 
भी पूण नहीं हुआ था। यद्यपि उस समय घी खरीदने के लिए हमारे पास पंजी 

नहीं थी फिर भी यहाँ पर विशुद्ध घी मिलता है एवं आवश्यकतानुसार हम यहाँ 
से यथेष्ट मात्रा में घी खरीद सकेंगे यह सब विचार कर मेरा हृदय आनन्द और 
कृतज्ञता से भर उठा । में मन ही मन माँ के श्री चरणों में प्रणाम करने लगी d 
| अहमदावाद में कान्तिभाई और मुकुन्दभाई के साथ वार्तालाप के प्रसङ्ग में 
यज्ञ की बात भी उठी थी । उन्होंने आग्रह के साथ यज्ञ से सम्बन्ध रखने वाले 
सत्र कृत्या की एक एक करके जानकारी प्राप्त कर ली। यदि कोटि आहुतियाँ 
भलीभांति विधि-विधान से पूणं करनी हाँ तो कितना व्यय लग सकता है सभी 
बातें सीढ़ी दर सीढ़ी पूछ कर जान लीं । बात बात में. मैंने उन लोगों से कहा 
था, “तीन आदमियों को लेकर जो यज्ञ आरम्भ किया था वही अच्छा था उस 
स्थिति में भले ही नौ वर्षों में यज्ञ समाप्त होता । इस समय होताओं की संख्या 
Nea स्त के मैं एक विचित्र भामट में फंस गई हूँ । इतने दिनों तक यज्ञेश्‍वर ने 
मेरे मुँह से जिन जिन के निकट इस यज्ञ की बात प्रकट कराई है उन्होंने 
ही अवतक यज्ञ की व्यवस्था की है। इस समय जब यज्ञेश्वर ने व्यय इस तरह 
बढ़ा दिया है में सोचती हूँ कि हमें अपनी ओर से भी विशेष प्रयत्न करना 
चाहिये, यदि हम प्रयत्न न करें तो संभव है ag हमारी त्रुटि रह जाय । यज्ञ के लिए 
जितनी सामग्री संचित है उससे एक मास या डेढ़ मास और चल जायगा। यदि 
अभी से चेष्टा न की जायगी तो आगे बड़ी कठिनाई का सामना करना पड़ेगा। 
इतने दिनों तक तो इन सब विषयों में किसी के साथ परामश करने की सुविधा 
नहीं रही। तुम्हारे साथ ही यह पहला सुयोग मिला है। मेरे मन में जो आया 
उसे मैंने स्पष्टतया आप लोगों से कह दिया है। इसके अतिरिक्त एक और बात 
मेरे मन में आ रही है, वह यह है कि इस यज्ञ के लिए सबके दरवाजे जाकर विशेष 
रूप से चेष्टा करना मेरे लिए उचित होगा या नहीं? यदि तुम लोगों से कुछ न 
कह कर मैं इस काम में लग तो संभव है तुम लोग यह कह कर मुझे दोषी बनाओ 
कि हमसे कुछ पूछे और परामश लिये बिना ही तुमने इतना बड़ा गुरुतर कार्य 
पूर्णरूप से अपने ऊपर क्यों लिया। जो माँ का काम है उसको जानने का 
१ अधिकार माँ की सभी सन्तानों को है एवं इस सम्बन्ध में उनका कत्तव्य भी है | 
` ये सब बातें मेरे मन में आई' अतएव मैने तुमसे कही हैं।” उन लोगों ने मेरी 
बातें सुन कर कहा, “दीदी, तुम इस विषय में कोई चिन्ता मत करो एवं इसके 

सम्बन्ध में तुम कहीं बाहर भी मत जाओ । देखो, हम क्या कर सकते E] g 
का काम माँ ही करावेंगी। जब जिस बस्तु की आवश्यकता पड़े उसके सम्बन्ध 
में हमको खबर देना।” उन्होंने उक्त डेइरी से बीच बीच में धी भिजवा देने के 
wel ये सब बात चीत होने के बाद मैंने सब बातें माँ से कहीं । कान्तिभा! 
आदि ने भी, मालूम होता है, इस सम्बन्ध में माँ से कुछ कहा था । wy 
कुछ निश्चिन्त हुई । 
ga दिन. बाइ माँ अहमदाबाद से भीमपुरा (नर्मदा) गई” एवं वहां से 
फिर काशी लौट आई । कान्तिभाई ने हमारे साथ ही कुळ धी भेज दिया था। 
उससे कई दिन खूब निश्चिन्त खूप से बीते ।. मैंने भी सोचा, हे यज्ञेश्वर, तुमने 
मुझे इतनी विघ्नवाधाओं; दुश्विन्‍्ताओं के भीतर डालकर इतने दिनों के qn. 
'निश्चिन्त किया | gai तो ऐसी आशा नहीं थी ! जो तुम्हारे काम में Soa पुन्ह 
'ऊपर निभर होकर रहता है, मालूम होता है, तुम उसे इसी तरह निश्चिन्त करते हो। 
तुम्हारी करुणा धन्य है।” प्राणों के qa वेग और कृतज्ञता से पूर्वोक्त बिचार 
मेरे मन में आया था । मेरी इस दुश्चिन्ता पर यज्ञश्वर अवश्य ही अदृश्य मुख से 
हँसे होंगे ।. .. . ze 
. गुजरात में बहुत समय तर्क दृष्टि नहीं हुई इस कारण उस डेइरी की फिर, 
अधिक दिनों तक रक्षा न हो सकी, वह उठा दी गई । यह खबर जिस समय 
' सुमे मिली. उस समय फिर मैं दुश्चिन्ता-सागर ga गई । मैंने सोचा; “नने 
श्वर ने यह क्या किया ?. मैं उस तरह का विशुद्ध गो घृत अब कहाँ पाऊंगी !” 
किन्तु कान्तिभाई और मुकुन्दभाई ने gÀ अधिक दिनों तक इस दुश्चिस्ता में रहने 
नहीं दिया; उन्होंने स्वयं. ही. छोटी सी डेइरी खोल दी। देश में गउओं के लिए 
घास की नितान्त कमी देख कर दूर दूर देशों से घास तथा खरी का प्रबन्ध किया | 
उनका सेवा-भाव धन्य है। यज्ञेश्वर के प्रति उनका प्रबल अनुराग तथा अनन्य 
साधारण सेवा-भाव देख कर में स्तब्ध रह गई | इसीलिए मालूम होता है कि गीता 
में कहा गया है-- | 
ह tint श्रीमतां गेहे *योगश्रष्टोडसिजायते ।” मुकुन्दभाइ के सम्बन्ध । 
मे और एक वात का यहाँ उल्लेख किये बिना मैं नहीं रह सकती । सभी कामें 
म उसका निएभिमानता का भाव मूर्तिमान्‌ हो उठता था। उसने माँ के लिए जब जर्ष 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


न "o युज्ञारस्भ. ४५ 


रूपये भेजे थे तव तव लिखा था “आनन्दमयी रूपये भेज रही है आनन्दमयी के 
पास 17 

इसके बाद से ही इस डेइरी में जो घी तयार होता था उसे वे नाना .उपायों 
से काशी पहुँचा देने लगे ag घी भेजना भी उस समय एक बड़ी भारी समस्या 
के रूप में सामने खड़ा हुआ। इसके लिए सरकारी अनुमति-पत्र आदि न 
जाने कितने बखेड़ों की आवश्यकता पड़ती थी। बहुधा हवाई जहाज से भी 
घी यहाँ भेजना पड़ा। यहाँ इसके पहुँचने में यदि तनिक बिलम्ब होता तो में इधर- 
उधर से थोड़ा बहुत घी का संग्रह कर काम चलाती थी। अस्तु, कान्तिभाई और 
मुकुन्दभाई के प्रयत्न के कारण कुछ ही दिनों में हमारी घी को समस्या हल हो 
गई थी। अन्त में हम ऐसी स्थिति पर पहुँच गये कि पूणाहुति के समय समा- 


न्स sri महात्माओं के लिए लगभग डेढ़ मास तक हम केवल गोधृत से ही 


b 


इफ़रात के साथ सेवा व्यवस्था कर सके थे। 

कान्तिभाई तथा मुकुन्दभाई ने हमें केवल घृत के ही भंमट से निश्चिन्त 
किया सो बात नहीं, उन्होंने यज्ञ का सारा व्यय स्वयं उठाकर हमें सब प्रकार की 
चिन्ताओं से मुक्त कर दिया था। उनकी सहायता के अनन्तर यज्ञ विशेष 
सुविधा और आनन्द के साथ चलने लगा। उस समय मरे मनमें यही आता 
कि जयकिशन ने होताओं की संख्या बढ़ाकर तथा पीछे आर्थिक सहायता बन्द 
कर हमारा उपकार ही किया। हाँ; उस समय तो मेंने अपने को बड़ी भारी 
विपत्ति में फंसी समझा था। किन्तु वह यदि इस प्रकार होताओं की संख्या न 


: बढ़ा देता तो यह यज्ञ तीन वर्षों में कदापि पूर्ण नहोता। यज्ञेश्‍वर ने ये तीन 


वर्षों में. यज्ञ समाप्त करें, इसीलिए हमें इस व्यवस्था में डाला था । हमारी 

श्चिन्ता और दुर्भावना के अन्दर ही जो उन्होंने अपनी कृपा प्रकट करने की 

व्यवस्था कर रक्खी थी उसे हम लोग अपनी जीवबुद्धि और अंध-दृष्टि से उस 

समय नहीं जान सके थे। किन्तु इतने दिनों के बाद इसका अनुभव कर बार 
बार उनके श्रीचरणों में हमारा मस्तक नत हो रहा है । 3 

एक वार कान्तिभाई और एक बार मुकुन्दभाई काशी आकर यज्ञ देख 

गये। उन्होंने होताओं की संख्या में और वृद्धि करने को कहा। यह है यज्ञ के 


“अन्तिम at की बात। उसी वर्ष पौष संक्रान्ति के दिन यज्ञ - की समाप्ति करनी 

होतो प्रतिदिन कितनी आहुतियाँ पड़नी चाहियें इसका हिसाव लगाया गया | 
होताओं की संख्या बढ़ा दी गई एवं शास्त्रोक्त विधि के अनुसार तपण, माजन 
आदि कृत्य उसी समय से आरम्भ FT | 
यज्ञ के आचार्य श्री भाई बटुक जी से पूछने पर सुभे ज्ञात हुआ कि इस यज्ञ 
के अङ्गरूप में ब्राह्मण-भोजन भी आवश्यक है। भाई श्री बडुक जी ने कहा था 
कि qui कल्प में एक कोटि आहुतियों के लिए दस हजार ब्राह्मण भोजन कराने की 
विधि है । यदि ऐसा न हो सके तो गौण-कल्प में एक हजार बाह्मण-भोजन कराने 
से भी काम चल जायगा। कान्तिभाई से यज्ञीय त्राह्मण-भोजन के विषय में 
पूछा गया तो उसने कहा, “माँ जो कहेंगी वही होगा ” | संवत्‌ २००४ दोला पूर्णिमा 
- के अवसर पर श्री हरि बाबा के अनुरोध से श्री माँ बृन्दावन गई थी। इधर 
प्रतिवर्ष हरि बाबा श्री महाप्रभु का -जन्मोत्सव मनाते हैं एवं mm 
में वे गत कई वर्षों से माँ को अपने यहाँ ले जाते हें । इस वार उन्होंने यह उत्सव 
वृन्दावन में मनाया था, इसलिए माँ को भी वृन्दावन ले गये थे। इस अवसर 
पर कान्तिभाई और मुकुन्दभाई थोड़े समय के लिए माँ के दर्शनार्थ आये, फिर 
. ब्राह्मण भोजन की बात छिड़ी । कान्तिभाई और मुकुन्दभाई दोनों ने ही. 
“कहा था कि माँ जो कहेंगी बही होगा । यह मैंने माँ से कहा, “दस हजार ब्राह्मणा 
-के भोजन का खच तो कम नहीं है, ये यज्ञ के लिए इतना कर रहे हैं तब क्या: 
गौणं कल्प में एक हजार ब्राह्मण भोजन-कराने का ही निश्चय करें। उस समय 
यही स्थिर हुआ कि एक हजार ब्राह्मण-भोजन ही संकल्प में रहे। उसके बाद 
: जैसा होगा देखा जायगा। ये सब बातें सुनकर कान्तिभाई और मुझुन्दभाई 
चले गये । 
. २८०१ को श्री माँ के जन्मोत्सव का आयोजन देहरादून के भक्तों ने किशन 
पुर आश्रम में किया था । उस अवसर पर सेवाजी ने भी (श्री मती सारदा शर्मा 
ने भी) भागवत सप्ताह का पारायण किया । इसके उपलक्ष्य में खन्ना के श्री त्रिवेणी 
पुरी जी, हरि बाबा, अवधूत जी, अखण्डानन्द जी, चक्रपाणि जी, शरणानन्द जी, 
स्वामी रामदेवानन्द आदि महात्मा, सोलन के राजा साहब, डा० पन्नालाल आरि. 
गण्यमान्य सब्जन किशनपुर आश्रम में सम्मिलित हुए थे । मैने इन सज्जनों सै 
पूर्णाहुति के समय काशी आश्रम में उपस्थित होने की प्रार्थना की तो सभी ने ae 

सहमति प्रकट की । जन्मोत्सव के अवसर पर कान्तिभाई मुन्सा भी देहरा- 
दून आया था । उस समय उसका स्वास्थ्य विशेष अच्छा न था। हाथ में सर्वदा 
ही dia वेदना रहती थी । चिकित्सा आदि और औषध आदि से कोई विशेष 
लाभ नहीं हो रहा था। उसके अतिरिक्त उस समय उसकी कुछ पारिवारिक 
` असुविधाएँ भी चल रही थीं । तथापि कान्तिभाई उपस्थित था, इसलिए इस 
बार भी ब्राह्मण-भोजन के विषय में पुनः विचार विमश हुआ किन्तु उस समय 
कितने ब्राह्मणों को भोजन कराया जायगा यह निश्चित नहीं हुआ। केवल मेरे ही 
मन में ऐसा विचार हो रहा था कि यदि दस हजार ब्राह्मणों को भोजन कराया 
जाता तो उत्तम होता, किन्तु उसके लिए लगभग पचीस हजार रुपयाँ की आव- 
d थी । इतने रुपयों का प्रबन्ध करना भी कोई सहज काम न था। अस्तु 
“Seles माँ को प्रणाम कर विदा हो गया तब मैंने माँ से कहा, “मुकुन्द- 
ओर कान्तिभाई वार बार कह रहे हैं कि ब्राह्मणभोजन के विषय में जो 
माँ कहेंगी वही होगा । किन्तु माँ, मेरे मनमें सवेदा ही यह बात आ रही है कि 
दस हजार व्राह्मण-भोजन कराने पर ही यज्ञ साङ्गोपाङ्ग होता। आज यदि 
कान्तिभाई का स्वास्थ्य अच्छा होता तो में ही इस विषय में उससे कहती ।” यह 
कहते कहते में अपनी आँखों के आँसू रोक न सकी, माँ मेरी बात सुनकर कुछ 
बोली नहीं । पहले भी जव एक दिन इस तरह की चर्चा चली थी तब माँ ने 
कहा था, “उन्होंने ( अर्थात्‌ कान्तिभाई और मुकुन्दभाई ने ) तो तुम्हारी इतनी 
अधिक सहायता कर दी। यज्ञेश्वर की जो इच्छा है वही होगा। देख, यज्ञेश्वर 
क्या करते हैं। तू तो केवल अधिंक खर्च के लिए ही कटिबद्ध U किन्तु 
उस दिन मेरे नेत्रों को अश्रपूणं देख कर माँ और कुछ नहीं बोलीं | 
इससे पहले जब माँ काशी से बाहर गई तब कह गई थीं कि वैशाख के 
आरम्भ से ही प्रतिदिन एक ब्राह्मण के भोजन की व्यवस्था हुई है। श्रीयुत 
वैद्यनाथ शास्त्री जी को इसके लिए निमन्त्रण दे रक्खा था । ये एक निष्ठावान्‌ 
ब्राह्मण, बाल ब्रह्मचारी हैं और हैं स्वर्गीय महामहोपाध्याय do प्रमथनाथ तक- 
» भूषण जी के सुपुत्र। हमें खबर मिली कि शास्त्री जी वैशाख मास के आरम्भ से 
ही प्रतिदिन दोपहर को आश्रम में आकर भोजन कर रहे है. । माँ के निर्देशा- 
नुसार भोजन के पूर्व उनके चरण TAR जाते और भोजन के पश्चात्‌ दक्षिणा दी 

जाती थी, शास्त्रीय विधान के अनुसार ही सव कुछ होता था । अतिदिन एक 
ब्राह्मण भोजन की व्यवस्था से माँ ने. जो भित्ति रची थी उसके ऊपर ही ग्यारह 
हजार ब्राह्मणों का भोजन पूरणे होगां यह उस समय किसको ज्ञात था। जिस यश 
की एक कोटि आहुतियों से पूर्ति होने वाली थी .उसका जैसे तीन होताओ और 
पाँच सेर गोघृत से माँ ने आरम्भ करा दिया था qu ही जहाँ पर ग्यारह हजार 
से भी अधिक ब्राह्मणों को भोजन कराया गया था उसका भी श्री गणेश हुआ था 
प्रतिदिन केवल एक ब्राह्मण के भोजन से। धन्य है माँ की लीला, हम लोग 
उसकी कल्पना तक नहीं कर सकते। फिर भी माँ एक वात प्रायः प्रतिदिन ही 
हुम लोगों से कहती थीं, “सत्यस्वरूप भगवान्‌ सत्य संकल्प को निश्चय ही पूणं 
करते हैं | संकल्प यदि सत्य हो तो कर्म अवश्य पूर्ण होता है ।” 
पूर्णाहुति के समय बहुत लोगों के शुभागमन की बात थी | इसलिए sot 
कभी मेरे मन में विचार आता कि हम लोगों के पास सेवा करने वाले आदमी कहाँ 
हैं ? धन-बल भो कहाँ है? अथवा कोई काम सुचारू रुप से सम्पन्न करने कीजो 
निपुणता होती है बह भी कहां है ? इन सब कमियों की ओर यदि किसी बहाने से मैं 
माँ का. ध्यान आकृष्ट करती तो माँ कहतीं, “सवदा ही तो यह शरीर .कहता है कि 
“जो हो जाय वह ठीक है |! तुम चिन्ता क्यों करती हो ? यदि सीमा की ओर दृष्टि 
डालकर कहती हो तो सारा विश्व केवल एक घर ही तो है । इस घर में. इस राज्य | 
में क्या नहीं हे। वे सब तो तेरे हैं। समम ले कि हम सब एक परिवार के हैं। 
हम लोगों का अनिष्ट कौन करेगा ? अनिष्ट करने वाला क्या कोई है ? इष्ट किसे 
कहते हैं जानती हे ? जहाँ अनिष्ट नहीं होता, जहाँ अनिष्ट होने की जगह नहीं । 
एकमात्र इष्ट ही हैं एवं वे विश्वव्यापक PO इसलिए प्रत्येक घर में तुम्हारा 
सच्चिदानन्द स्वरूप है और वही सुबुद्धि-दाता है, इसलिए प्रत्येक घर में महाधन से. 
धनी तुम्हारे धनवान, लोग d | जिस आकार में जव जहाँ आविर्भाव होने की | 
कप जता 7 TRI फिर जनवल की वात जो तू कहती 
अभाव है। एकमात्र बे ही = = ee ie R2 ae a 
SUE cee ही ह सा मान) तव जान सकेगी कि सभी लोग | 
: FIT का मान अपमान होने से ही तो अपमान और संमान 

A 
हैं। तुम्हारा जो मन है उससे एकमात्र उसको (अर्थात्‌ उनको) मान, ऐसा होने पर 


_ तुम्हारा अपमान भाग जायगा। एवं एकमात्र सत्य भगवान का प्रादुर्भाव होगा 
i 3 


C 


जो सत्य एवं स्वयंप्रकाश B 
इस प्रकार की बातें तो प्रायः ही माँ से सुनती रहती हूँ, किन्त उन्हीं को 
दुद्रा कर क्या मन को स्वस्थ रख सकती हूँ । यही तो हमारी स्वाभाविक दलता है। 
श्री माँ ने जैसा जैसा उपदेश दिया है काम भी वैसा ही होते मैंने देखा है। यह 
जो विराट्‌ यज्ञ सुसम्पन्न हो गया, उसके लिए पहले से हमने क्या प्रवन्ध कर रक्खा 
था ? इस तरह के काम करने में लोग कितनी सामग्री, कितना धन और कितना 
जनबल इकट्ठा करते है और हम लोगों के पास कोई भी बल न था। केवल थीं 
हमारी माँ । वे ही थीं हमारा बल, वल और महावल | 
“Sal में मुझे दस हजार ब्राह्मण भोजन की चर्चा करते देखकर एक 
दिन माँ ने कहा, “ठीक है, तेरा जब इतना आग्रह, इतनी लालसा है तो एक 
बार प्रयत्न कर देख । यज्ञेश्वर जिस प्रकार जो करायेंगे वही तो होगा। वही 
तो एकमात्र कर्ता हैं। यज्ञारम्भ के समय तुमने क्या किया था। वह तो समुद्र में 
कूदने के समान ही हुआ था |” माँ इत्यादि कई वातें कह कर चप हो गई, किन्तु 
उन्हें सुनकर मेरे हृदय में आशा का संचार हुआ। मैंने सोचा माँ की कृपा से 
यह्‌ काम भी सुचारु रूप से ही सम्पन्न हो जायगा | उसी दिन से मैंने प्रयत्न शुरू 
कर दिया । माँ की उपस्थिति में बहुत से लोगों का समागम हुआ था, उन लोगों में 
से जो माँ के विशेष भक्त थे, उन्हें एकान्त में बुलाकर मैने कहा, आगामी पौष 
संक्रान्ति को सावित्री यज्ञ की. पूर्णाहुति होगी । इस यज्ञ के अङ्करूप से ब्राह्मण 
भोजन का विधान है--गौण कल्प में एक हजार और मुख्य कल्प में दस हजार | 
यदि अर्थाभाव वश हम गौण कल्प का .आश्रयण करने को बाध्य हों, तो शायद्‌ 
तुम लोग हमसे प्रश्‍न करो कि यदि हमें. पहले ही यह बात ज्ञात होती तो हस मुख्य 
कल्प करने की चेष्टा करते। इसलिए समय पर तुम लोगों को यह्‌ बात जता दी 
a S मेरी यह बात सुनकर कुछ लोगों ने Ges कहा, “आजकल समय अच्छा 
i 1 ६ इसलिए साहस नहीं होता ।.यदि समय अच्छा होता तो दस हजार त्राह्मण- 
भाजन को व्यवस्था हम स्वयं कर डालते | अस्तु, हम सव लोग सम्मिलित रूप से 
प्रयत्न कर देखेंगे |" 

यद्यपि वहत थोड़े लोगों ने यह बात कही थी तथापि उसका फल सुदूर 
व्यापी हुआ | जिन्होंने यह बात सुनी वे ही दो, चार, Ta ATT के भोजन का 
खर्च देने लगे । मानो इस महायज्ञ में सहयोग देने का उनको माग मिल गया | 
जो माँ के भक्त न थे, यहां तक कि जिन्होंने माँ को देखा तक न था और उनकी | 
बातें भी नहीं सुनी थीं उन्होंने भी इस काय में सहषं योग दिया | ओर तो और 
घर के नौकर चाकर तक दो एक ब्राह्मण भोजन का खच दे गये। सभी के 
दर एक अद्भुत हलचल देखकर मेरी आँखों में आँसू भर आये। मॉ सवदा . 
ही कहती हैं कि घर भी यदि कहती है तो सब घर एक ही MEE यज्ञ सभी. का | 
है इसका मानो हम प्रत्यक्ष उदाहरण पाने लगे। ऐसी आशा मुझे भी न थी। 
भगवान्‌ की लीला ऐसी ही अद्भुत है । | 
किशनपुर में माँ के जन्मोत्सव के समाप्त होने के वाद राजा सः ae 
` के आग्रह से हम सोलन गये थे । उस समय बे देवीभागवत का नवाह ओर 
प्रदोष ब्रत का उद्यापन कर रहे थे। हरिबाबा, अवधूत जी और -्रिवेणीपुरी जी 
भी उस अवसर पर सोलन गये थे। हम लोग सोलन लगभग.१ महीना रहे। . 
उस समय हमने राजा साहव के चरित्र में जो विशेषता देखी उससे हमने उन्हें | 
प्राचीन राजर्षियों के ज्वलन्त प्रतीक के रूप में पहचाना था । उक्त ब्रतोद्यापन के ' 
निमित्त जो सव यज्ञ, दानादि कृत्य हुए थे वे तो राजोचित थे ही । उनके अतिरिक्त 
जो सब ब्राह्मण उस यज्ञ में उपस्थित हुए थे उनके चरण पखारना आदि सब काम | 
स्वयं राजा साहब ने अपने हाथों से किये थे । एवं दीन से भी दीन बनकर उन 
सव अतिथि-अभ्यागतों की सेवा शुश्रषा और मनोरञ्जन करने का प्रयत्न. किया 
था। सचमुच सोलन के राजा साहब के तल्य राजा आजकल अत्यन्त दुलभ È | 
सोलन से आपाढ़ महीने के मध्य में हम लोग काशी लौट आये। लोटती 
बार हम लखनऊ होकर आये । उस समय हरीराम ( जोशी ) भाई ने एक सौ 
राह्मण के भोजन के लिए मेरे हाथ में २५०) दो सौ पचास रुपये दिये थे । काशी 
पहुँचने पर माँ ने तुरंत ब्राह्मण भोजन का काम आरम्भ कर देने को कहा | स्वामी 
THES ने इसपर आपत्ति प्रकट कर कहा था कि आगामी दुर्गा-पूजा के अवसर 
पर दृहरादून जाना होगा, इसलिए वहां से लोट आने.पर ही. ब्राह्मण भोजन का 
काम आरभ करना उत्तम होगा | किन्तु माँ ने जरा जोर देकर कहा, “नहीं, इस समय 

तुम्हारे पास जितना धन है और जितनी तुम में क्षमता है उससे जितना निभ सके. 
उतना कर डालो ।” स्वामी जी भी “तथास्तु” कहकर कार्य में जुट गये । हरिराम 
भाई के २४०) रुपयों से सर्वप्रथम एक सो ब्राह्मणों को भोजन कराया गया | इसके 

५ पश्चात्‌ माँ के निर्देशानुसार कभी पचास, कभी एक सौ, उसके अनन्तर दो सौ, तीन 
सौ, कभी उससे अधिक या कम ब्राह्मणों को भोजन एक एक बार में कराया जाने. 
लगा। इस प्रकार ब्रह्मणां की संख्या जिस समय तीन हजार पूरी हो चली थी 
wu समय एकाएक सुनने में आया कि सरकार पुनः खाद्य पदार्थों को नियन्त्रित 

' करने जा रही है। स्वामी परमानन्द के परामश के अनुसार जितने में दस हजार 
ब्राह्मणों का भोजन हो सके, उतने चावल, गेहूं रुपये उधार लेकर खरीद कर रख 
a लिये | उसके अनन्तर फिर हमें ब्राह्मण-भोजन के सम्बन्ध में किसी तरह की 
चिन्ता decal | श्री माँ के कथनाचुसार आषाढ़ के महीने से ब्राह्मण-भोजन की 
व्यवस्था हुई थी । इसीलिये पीछे खाद्य पदार्थों पर नियन्त्रण होने पर भी इतने 
अधिक ब्राह्मणों को भोजन कराया जा सका था। यदि ऐसा न होता तो शायद 
हम धन रहते भी खाद्य पदाथों का संचय न कर सकते। पद पद पर श्री माँ की 

सब दयापूर बातें सुन कर नतमस्तक होना पड़ता है | 

जिस समय ब्रामण-भोजन चल रहा था उस समय माँ ने कहा था, “देख, 

काशी में नाना देशों के ब्राह्मण हैं। यदि उन सभी के भोजन की व्यवस्था की 
जाय तो कैसा हो ? माँ के इस कथन पर हमने महाराष्ट्र, मद्रासी, बङ्गाली, सरयू- 
पारी, गौड़, गुजराती, पञ्जाबी आदि ब्राह्मणों को खतन्त्ररूप से निमन्त्रण देकर 
भोजन कराया था। काश्मीरी, नेपाली, उड्या, यहाँ तक कि पर्वतीय ब्राह्मण भी 
बाकी नहीं रहे । ब्राह्मणों के साथ अत्राह्मण भी न घुस पड़ें इसके लिए भोजन के 
पहले दिन हमारे आदमी जाकर काशीवासी इन ब्राह्मणों को टिकट दे आते थे । 
दूसरे दिन उनके आश्रम में आने पर टिकटों की परीक्षा कर उनका सत्कार किया 
जाता था। हमारे ब्रह्मचारी प्रत्येक निमन्त्रित ब्राह्मण को चरण धोकर आसन 
पर बैठा देते थे । ब्राह्मणों में से कुछ लागो को इतनी सेवा ग्रहण करने में संकोच 
होता था। एक दिन उनमें से एक ने माँ के समीप जाकर माँ से निवेदन किया, 
माँ, ये सब निष्ठावान्‌ ब्राह्मण ब्रह्मचारी हमारे पैर धोते है, हम उनकी यह सेवा 
कैसे अहण करे ?” माँ ने उत्तर दिया था, “तुम लोग भी तो ब्राह्मण हो, आज 


va 

तुम्हें विशेष रूप से आमन्त्रित कर बुलाया गया है। यह सेवा ग्रहण करने की 
योग्यता और अधिकार तुम लोगों को है ।” 

ब्राह्मण-भोजन के काम में होताओं ने बहुत अधिक सहायता की थी । कोई 
ब्राह्मणों के चरण-प्रक्षालन कर देते थे, कोई उन्हें माला, चन्दन से विभूषित करते 
थे, उनके लिये आसन बिछाना, पीने का पानी देना तथा भोजन परोसना; ये सब 
काम होताओं के द्वारा ही सम्पन्न होते थे। वे होम, तपण आदि समाप्त कर 
बिना भोजन किये ये सब काम करते थे । वे इन सब कामों को जिस संयम और 
उत्साह के साथ करते थे वह वास्तव में सराहनीय था। जब तक निमन्त्रित 
ब्राह्मणों की संख्या कम थी तब तक उन्हें इन सब कामों को करने में विशेष कष्ट नहीं 
हुआ, किन्तु जव क्रमशः ब्राह्मणों की संख्या बढ़ने लगी तब यह काम निभाने में 
उनका प्रायः सारा दिन बीत जाता था। होमादि कार्य करने के बाद एना मार्जने 
किये दिन भर सेवा काय में व्यस्त रहना बालकों के लिए क्केशावह होने 
लगा। इसके अतिरिक्त उन्हें आहुतियों की संख्या के अनुसार गायत्री-मन्त्र का 
जप भी पूरा करना पड़ता था। यह सब बिचार कर माँ ने ऐसी व्यवस्था की कि 
होता लोग रात्रि में जो फलाहार करते हैं उसे वे होम काय समाप्ति के बाद दिन में 
ले सकेंगे और अन्नादि भोजन रात को ग्रहण करेंगे ag व्यवस्था सभी के लिए ; 
सुविधाजनक gi, एवं वही अन्त तक जारी रही । 
दुरगापूजा के बाद से तो प्रत्येक सप्ताह में एक दिन, दो दिन. कभी कभी तीन | 

दिन भी ब्राह्मण भोजन होता रहा । एवं वह भी नित्य कृत्य के समान स्वाभाविक 
हो गया था। आश्रम के निकटवतीं स्थानों में जो सब माँ के भक्तों के घर थे, 
उनके परिवारके लोग ही आकर ब्राह्मण-भोज की सब तरकारियाँ काटजाते थे। घण्टे 
घण्टे पर आकर वे यह काम कर जाते थे। ये सब मानो उनके निज के ही काम . 
थे। सायंकाल के समय जो सब भक्त महिलाएँ आश्रम में घूमने के लिए आती 
थीं वे भी स्वेच्छा से उसमें योग देती थीं। इस सेवा कार्य में हम हाथ बँटा सक 
रही हैं. यह जान कर उन्हे बहुत अधिक आनन्द होता था। इस तरह ब्राह्मण- । 
भोजन के पहले दिन सब तरकारियाँ अलग अलग काट दी जाती थीं । दूसरे दिन / 
परिचित AUT द्वारा रसोई बनाना आरंभ होता था। जो सब ब्राह्मण अपनी 
रसोई की व्यवस्था स्वयं ही करना चाहते थे उनके लिए वैसी ही सब तरह से 

सुविधा कर दी जाती थी। प्रातः काल से ही सन्नाटे से इस तरह जो जिसका 
काम होता उसे लेकर वह जुट जाता था। हो हल्ले या किसी को बुलाने-पुकारने 
की कुछ भी जरूरत नहीं होती थी । ग्यारह वारह बजे के बीच में ही निमन्त्रित 
ब्राह्मण आकर उपस्थित हो जाते थे। उनका सत्कार कर भोजन आदि कराने में 
दो तीन घण्टे लग जाते थे। तदनन्तर उन्हें भोजन-दक्षिणा देकर बिदा किया 
जाता था। मद्रासी, गुजराती और महाराष्ट्रीय ब्राह्मणों को एक एक रुपया तथा 
अन्यान्य सव लोगों को चार चार आना दक्षिणा दी जाती थी। पूर्वोक्त ब्राह्मणों 
को दूर से आना पड़ता था, इसलिए उन्हें बारह आने मार्ग व्यय के लिए दिये जाते 
थे। भोजन-दक्षिणा सभी की चार आना ही थी । , महाराष्ट्रीय, गुजराती तथा 
मद्रासी ब्राह्मणों के भोजन में यह विशेषता थी कि वे अपना भोजन स्वयं ही बनाते 
थे। जिस प्रकार का भोजन करना चाहते थे उसकी एक सूची बना कर भोजन के 
दो या एक दिन पहले हमें दे जाते थे। उसके अनुसार बाजार से सामग्री मेंगा कर 
रख दी जाती थी। भोजन के दिन बे लोग रसोई बनाते थे। इसमें हमें यह 
सुविधा होती थी कि उन्हें सामग्री आदि देकर ही हम निश्चिन्त हो जाते थे। 
भोजन बनाने या परोसने में यदि कोई त्रुटि होती तो उसके लिए हमें अपराधी नहीं 
होना पड़ता था। 

महाराष्ट्रीय ब्राह्मणों का भोजन हमारे लिए एक दर्शनीय वस्तु बन गया था। 
जिस दिन उन लोगों को निमन्त्रण दिया जाता था उस दिन उन लोगों का भोजन 
देखने के लिए दशकों की संख्या भी कुछ कम नहीं होती थी । केले के पत्तों पर सब 
खाद्य पदार्थ सजा कर प्रत्येक के आसन के सामने रख दिये जाते थे एवं प्रत्येक 
आसन के सालने धूपवत्ती जलती रहती थी। एक आसन को दूसरे आसन से 
प्रथक्‌ करने के लिए रोरी आदि से सुन्दर सुन्दर क्यारियाँ बनाई रहती थीं । 
ब्राह्मण लोग रेशमी मुकटे पहन कर मस्तक पर चन्दन, गले में माला धारण कर 
अपने अपने आसनों पर बैठकर पारापारी से शाखा सहित चारों वेदों के कतिपय 


NW मन्त्रों की आवृत्ति करते थे । जो ऋग्वेदी थे वे सब एक जगह बैठ कर समस्वर से 
* ऋग्वेद के मन्त्रों की आवृत्ति करते थे । उनकी आवृत्ति समाप्त होने पर यजुवंदी 


यजुर्वेद के मन्त्रां की आवृत्ति आरम्भ करते थे । इसी तरह एक दल के बाद दूसरा 


TU वृत्ति करते जाता था। इसमें लगभग एक घंटा लगता था। जो यह्‌ सब 

देखते और सुनते थे उनके हृदय में भी एक सात्त्विक भाव का उद्य होता था। 


sew समाप्त हो जाने पर भोजन आरंभ होता था । उस समय भी धीरे धीरे 
परोसना जारी रहता था। हमारे बंगाल में भोजन के समय जेसे बाल्टी से कर- 


gw द्वारा दाल परोसी जाती है वैसे ही उनके भोजन के समय एकाधिक बार घृत 
परोसा जाता था । जो सुन्दर सुन्दर पद्य पढ़ कर वे भोजन करते थे वह प्रायः 
हम सभी लोगों के लिए नवीन विषय था I किस तरह से वे भोजन तैयार करते यो 
बह भी हमारी जानकारी के बाहर की बात थी | महाराष्ट्रीय ब्राह्मणों के भोजन के 
समय काशी संस्कृत कालेज के तत्कालीन अध्यक्ष श्रीयुत नारायण शास्री खिस्ते जी 
उपस्थित रह कर उस भोजन कार्य को निभा कर अन्त में स्वयं भी साधारण फला- 
हार कर जाते थे | 
ब्राह्मण-भोजन के वाद जो अवशिष्ट रहता वह निमन्त्रण का समाचार 
पाकर स्वयं आये हुए भिखारियों में थोड़ा थोड़ा बांट दिया जाता था। उनकी 
संख्या भी कभी कभी बहुत अधिक हो जाती थी। माँ त्राह्मण-भोजन आर 
भिंखारी-योजन कभी भी एक नहीं करने देती थीं। माँ कहती थीं, “ब्राह्मण्‌ 
भोजन के संमय भिखारी-भोजन नहीं होना चाहिये एवं भिखारी-भोजन के समय 
भी ब्राह्मण-भोजन नहीं होना चाहिये। जिस समय जिस रूप में वे प्रधान हो 
कर प्रकट हाँ उस समय उसी की सेवा करनी चाहिये।” दस हजार से अधिक 
्राह्मणों का भोजन समाप्त हो जाने पर एक दिन भिखारियों को भोजन कराया 
गया था। उस समय माँ ने कहा था, “इस समय भिखारी ही मुख्य हैं । दरिद्र 
नारायण समझ कर इनकी सेवां कर ।” 
त्राह्मण-भोजन के सम्बन्ध में माँ का ऐसा उपदेश था कि वहन तो बहुत 
संक्षिप्त रूप से हो और न बहुत विरादरूप से ही हो । ब्राह्मण-भोजन कर A- 
लाभ कर सके ऐसा प्रयत्न करना चाहिये। हम लोग भी वैसी ही चेष्टा करते थे | 


जिन लोगों को निमन्त्रण दिया जाता था उनकी साधारण रुचि के अनुसार भोजन 


का प्रबन्ध किया जाता था। कभी पूरी, तरकारी आदि, कभी दाल, भात, साग 
आदि उसके साथ दही, रायता, लड्डू, वूदिया अथवा मिठाई प्रचुर मात्रा में रहती 
थी । कन्हैयालाल जी ने ब्राह्ण-भोजन के लिए कुछ धन तो दिया ही था, उसके 
अतिरिक्त एक दिन उन्होंने नाना प्रकार की मिठाई और पूरी तरकारी द्वारा सौ से 

अधिक quei को छक कर भोजन कराया था। 
त्राह्मण-भोजन के लिए जो धन प्राप्त होता था वह माँ के उपदेशानुसार 
अलग रक्खा जाता था । उसके लिए बनाई गई मिठाई आदि कोई सामग्री यदि 
बच जाती तो मूल्य देकर आश्रमवासियों के लिए खरीद ली जाती थी, क्योंकि माँ 


E कहती Ce C(O काम के लिए जो दान A को था ४ काम में 
कहता था, TIE काम क लए दन हं उसको यथासंभव उसी काम में व्यय 


करना चाहिये ।? 


त्राह्मण-भोजन का काम जिस समय धीरे धीरे चल रहा था उस समय मैं 
एक बार कलकत्ता गई थी । कलकत्तावासी माँ के भक्तों ने जव मेरे कलकत्ता आने 
का कारण जानना चाहा तब मैंने उनसे काशी के यज्ञ के उपलक्ष्य में जो ब्राह्मण- 
भोजन चल रहा था उसके सम्बन्ध में विस्तार से कहा। यज्ञारम्भ के समय जब. 
इस यज्ञ के सम्बन्ध में कलकत्ता, जमशेदपुर, बरहमपुर आदि स्थानों में कहा गया 
था तव इस विषय में कोई उल्लेखनीय सहायता नहीं मिली थी । किन्तु ब्राह्मण- 
भोजन की बात सुन कर बहुत से लोगों ने उत्साह प्रकट किया । आश्चयं की बात 
तो यह है कि जहाँ से मुझे इस विषय में अच्छी सहायता मिलने की आशा थी वहाँ 
से कोई उल्लेखयोग्य सहायता नहीं मिली । किन्तु जिनकी मैंने कोई गणना नहीं 
कर रक्खी थी अथवा अपरिचित होने के कारण जिनकी गणना करने का कोई 


` साधन न था, उनसे बिना माँगे सहायता आने लगी। कोई सौ, कोई पचास, 


कोई पचीस, कोई दो, कोई एक ब्राह्मण के भोजन का खच मुमे दे जाने लगे। 
किसी किसी ने स्वयं जो सहायता कर सकते थे बह तो की ही उसके अतिरिक्त. 
अपने आत्मीय जनों से भी थोड़ा बहुत संग्रह कर के दिया था । इन सब विषयों में 
श्रीयुक्ता सुनीति नियोगी विशेष रूप से अग्रसर रहीं। यहाँ तक कि जो एकदम 
निधेन थे वे भी आठ आना या चार आना पैसा देकर मेरे कार्य में सहायक हुए । 
उनके इस दान को मैंने बहुमूल्य समझ कर शिरोधाय किया। यह ब्राह्मण-भोजन 
की सूचना देने आई यह जान कर बहुतों ने मेरे प्रति कृतज्ञता प्रकट की, क्योंकि 


wa मेरा जाना न होता तो इसकी उन्हें जानकारी प्राप्त न होती एवं इस मन्नलकाय में 
i “उनके सहयोग की कोई भी संभावना नहीं रहती । श्री माँ की कृपा से आशातीत 


l 


सफलता प्राप्त कर मैं काशी लौट आई । एवं इसके बाद थोड़े ही समय में ग्यारह 
हजार से भी अधिक ब्राह्मणों का भोजन पूर्ण हो गया । ब्राह्मण-भोजन समाप्त 

होने के वाद भी बहुत से परिचित और अपरिचित व्यक्तियों से इस काय के लिए 
सहायता प्राप्त हुई, जो अन्त में पूर्णाहुति के काम में लगा दी गई | 

यज्ञारम्भ के एक वर्ष या डेढ़ वर्ष बाद से ही एक दो आदमियों को नाना 
प्रकार के अद्भत दृश्य दिखाई देने लगे थे । इन सब दृश्यों के आमूल-चूल विवरणां 
का उल्लेख कर पुस्तक की कलेवर-बृद्धि करना में उचित नहीं समझती एवं इसकी 
विशेष सार्थकता भी मुमे प्रतीत नहीं होती । कारण कि अलौकिक व्यापारों को 
बहुधा लोग सन्देह की दृष्टि से देखते हैं । यहाँ तक कि स्वयं दर्शक भी बहुधा इन 
सब दृश्यों का वास्तविक रहस्य जानने में असमथ हौ कर इन्हें वायु की प्रबलतावश 
हुए विकृत दर्शन समभते हैं । फिर भी, यज्ञ के यजमान श्री नेपालचन्द्र चक्रवर्ती à 
आहुति प्रदान करंते समय जो सब दृश्य देखे थे उनका संक्षेप में यहाँ पर उल्लेख 
कर रही हूँ, क्‍योंकि वे इस यज्ञ से सम्बद्ध प्रतीत होते हैं. :-- 

भाई नेपाल जी ने मुझसे कहा था कि जिस दिन छः लाख आहुतियाँ पूरी 
हुई! उसी दिन उन्होंने सवेप्रथम होमाग्नि की प्रज्वलित ज्वाला के ऊपर दो सुन्दर 
चरण प्रकट हुए देखे। यदि कोई आदमी पैर सटाकर बैठे तो पैर के नीचे का 
हिस्सा जैसा दिखाई देता है वे भी ठीक वैसे ही थे। दो चरण खूब सुन्दर और 
गुलाबी आमा युक्त थे | अधिकाँश में वे मोम के age के पैरों से मिलते-जुलते थे। 

किसी दूसरे दिन उन्होंने श्री माँ को अपनी ats ओर खड़ी देखा था । माँ 
का जो रूप उनके दृष्टिगोचर हुआ था उसके साथ माँ के तत्कालीन चेहरे से कुछ 
भी साम्य न था । भाई नेपालजी ने माँ को एक षोड़शी युवती की मूर्ति में देखा था । 
माँ लाल रंग की साड़ी पहने थीं, मस्तक पर साधारण घंघुट था, कपाल में सिन्दूर 
लगा था और मुंह में स्नेहभरी मधुर मुसकान थी । वह मानो माँ की मोहनी 
मूर्ति थी | 

एक दूसरे दिन भाई नेपाल जी को अपनी दोनों ओर दो गउएँ खड़ी दिखाई 
दीं। उनमें एक गऊ का रंग सफेद था और दूसरी का काला । दोनों गउएँ जीभ 
निकाल कर मानो भाई नेपाल जी के हाथ से होम के पदार्थ लेने की चेष्टा कर रहीं 
थी एवं वे भी अत्यन्त सावधानी के साथ बार बार उनकी जीभ बचाकर आहुति दै 
रहे थे। | 
और एक दिन उन्होने देखा कि कुण्ड*स्थित यज्ञाग्नि के बीच से कोई मानो 

लाल जीभ बाहर निकाल कर उनसे दी गई आहुतियाँ म्रहण कर रही हो। 

इनके अतिरिक्त उन्होंने आहुति देते समय कभी कभी यज्ञशाला के भीतर 
आश्रम स्थित श्री अन्नपूर्णा तथा श्री काली जी की मूर्ति को आकाश में खड़ी इई 
तथा टहलती हुई देखा था, कभी कभी शिव, दुर्गा, श्रीकृष्ण एवं श्रीरामचन्द्र जी को 
~ भी खड़े हुए देखा था | 

पूर्वोक्त दृश्यों को भाई श्री नेपाल जी ने शुभ दृश्य समझा था, किन्तु उनके 
सिवा उन्होंने और भी कितने ही दृश्य ऐसे भी देखे थे जिन्हें उन्होंने विपत्ति 
अथवा अमङ्गल सूचक समभा था । जैसे एक दिन उन्होंने केवल एक काला मुरड 
देखा। वह मुख, नेत्र और दाँत बनाकर मानो उन्हें भय दिखा (चिढ़ा) रहा हो । 

एक दूसरे दिन उन्होंने जो दृश्य देखा था वह और भी अद्भुत था। उन्होंने 
कुण्ड की भड़क रही अग्नि ज्वाला से एक छोटी सी देवी जी की मूर्ति 
आविभू त होते देखी । वह कुण्ड की अन्तमेंखला को पकड़ कर ऊपर आई एवं 
, यज्ञशाला के पूव द्वार से बाहर चली गई। उस मूर्ति को रोकने के लिए उसके 
पीछे पीछे एक दूसरी मूर्ति दौड़ी आ रही थी । किन्तु दूसरी देवी जी की मूर्ति 
| यज्ञशाला छोड़कर गई नहीं । 
re श्री नेपाल जो का विश्वास है कि ये सब अद्भुत दृश्य संभवतः किसी 
। बालक ब्रह्मचारी के अनजाने एवं अनचाहे नियमभंग के कारण हुए थे । उन्होंने 
| जब इन सब दृश्यों के सम्बन्ध में माँ से निवेदन किया तब माँ ने यज्ञशाला और 
' यज्ञ-कुए्ड को गङ्गाजल तथा गङ्गामत्तिका द्वारा भलीभाँति लीपने तथा गायत्री 
देवीकी तृप्ति के लिए विशेष भोग लगाने की व्यवस्था कर दी थी। 
पहले ही उल्लेख किया जा चुका है कि होताओं की संख्या धीरे धीरे बढ़ा 
कर वारह तेरह व्यक्ति कर दिये थे। उनमें अधिकांश वालक ब्रह्मचारी थे। वे 
कष्ट के साथ जिस तरह यज्ञ-कार्य सुचारु रूप से निभा ले गये बह सचमुच सरा- 
हनीय है । यज्ञ के प्रथम दो वर्षों तक वे खूब स्वस्थ शरीर से सब कार्या का 
अनिर्वाह करने में समथ हुए थे। कभी कभी दो एक आदमी अस्वस्थ न हुए हों यह 
वात नहीं है, फिर भी वह अस्वस्थता नगण्य रही । बृहत्‌ यज्ञको समाप्त करने 
` भें प्रायः विघ्न उपस्थित होते ही हैं एबं ऐसा होना स्वाभाविक ही है । इसीलिए 
पूणाहुति से लगभग छः मास पहले से ही भाई श्री बटुक जी ने विध्नविनाशन के 

लिए महामद्युव्जय के मन्त्र-जंप की व्यवस्था की थी । श्रीयुक्त विश्वेश्वर भट्टाचाय 
इस काम में नियुक्त हुए थे । बे एक अत्यन्त निष्ठावान्‌ ब्राह्मण हैं और माँ के भक्त 
हैं। लगातार छः महीने तक उन्होंने प्रतिदिन चार घंटा उक्त मन्त्र का जप 
किया। किन्तु ऐसी व्यवस्था के रहते भी एक के बाद एक होता अस्वस्थ होने 
लगे । प्रतिदिन निर्धारित आहुतियों की पूर्ति करना भी दिन पर दिन कष्टसाध्य 
होने लगा। इसी बीच श्री माँ स्वयं कुछ अस्वस्थ हो पड़ीं। adi, ज्वर, पेट 
दर्दी आदि उपद्रव दिखाई दिये । आश्चर्य यह कि माँ के अस्वस्थ होने के अनन्तर 
ही होताओं में से जिन्होंने रोगशय्या पकड़ cet थी वे एक एक करके चंगे हो 
उठे एवं पहले की नाईँ नियमित रूप से दैनिक कार्य सुसम्पन्न करने लगे | 
इधर माँ को अस्वस्थ देखकर हम सब लोग घबड़ा उठे यद्यपि माँ अपने 
रुग्ण शरीर से ही नियमित रूप से हरिबाबा आदि महात्माओं के सत्संग में सबेदा 
उपस्थित रहतीं, यह सब होते हुए भी हम लोगों की अथवा आमन्त्रित साधु महा- 
त्माओं की चिन्ता कुछ भी कम नहीं हुई । हरिबाबा माँ से स्वस्थ हो उठने के लिए 
बार बार प्रार्थना करने लगे। इसके लिए उन्होंने चण्डीपाठ की भी व्यवस्था 
की। किन्तु फल कुछ भी नहीं हुआ । चिरहास्यमयी माँ ने हरिबावा को सान्त्वना 
देते हुए कहा था, “पिता जी, रोग भी तो उन्हीं का एक रूप है, उसके लिए इतनी 
चिन्ता क्‍यों ?” अन्त में एक दिन माँ ने हम लोगों से कहा था, “इस शरीर के 
थोड़ा उलट पुलट (अस्वस्थ) होने पर यदि वे भली भाँति स्वस्थ शरीर से यज्ञश्वर ' 
की सेवा कर सकते हैं तो वह भी क्या बुरा है!” माँ की यह बात सुनकर हमें 
मालूम हुआ कि यज्ञ-रक्ता करने के लिए ही माँ ने अपने शरीर में सब का भोग 
ले रक्खा है। द v | 
इसी बीच और भी एक घटना घटी थी उसका भी यहाँ पर उल्लेख कर रही 
हँ । एक दिन किसी काम से में बाहर गई । में अपने विचार में तन्मय होकर | 
माग के एक किनारे से जा रही थी । उसी समय अत्यन्त कोलाहल सुनकर मैंने 
दृष्टि डालकर जो देखा उससे मेरे प्राण पखेरू उड़ गये, कण्ठ सूख गया। A 
दो घोड़ों को अपनी ओर भीषण वेग से दौड़ कर आते देखा। में एक ड्रेन के 
किनारे पर थी । ऐसा कोई स्थान भी न था जहाँ पर खड़ी होकर अपनी रक्षा 
कर सकती । आश्चय की बात यह हुई कि दोनों घोड़े इस तरह दौड़ते दौड़े 

मेरे पास आते ही अकस्मात्‌ खड़े हो गये । यदि वे रुकते नहीं तो सम्भवतः मैं उनके 
खुरों से कुचल जाती । पीछे इस घटना का जिक्र करके माँ ने भाई श्री अमूल्य 
जी आदि से कहा था, “देखो तमाशा भी ऐसा कि जिस समय सब भले चंगे at 


a ऐसा मैंने कहा था ठीक उसी समय खुकुनी के ऊपर दो घोड़े आ पड़े 


कु 


थे। खुकुनी किसी काम से शहर गई एवं वहीं यह दुःखद घटना घटी । किन्तु 
“अच्छे हो जायें', यह बात स्वाभाविक रूप से मुँह से निकली थी इसी लिए उसको 
नुकसान नहीं पहुँचा DU 

आज यज्ञ के संस्मरण लिखने बैठकर कितनी ही बातों का मुझे स्मरण हो 
रहा है । पद पद पर माँ ने हमारी एवं यज्ञ की रक्षा की थी, इसी कारण यह विराट 
यज्ञ इस प्रकार सुचारु रूप से सम्पन्न हो सका था । i 


“न च दैवात्‌ परं quu" 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


| (४) 
साघु-समागम तथा कीतनाढि Sr | 


दस हजार ब्राह्मणों का भोजन समाप्त होने के साथ ही साथ यज्ञ समाप्ति 
का दिन भी करीब-करीव समीप आ पहुंचा । पूर्णाहुति के कुछ अधिक एक मास 
पहले से ही आश्रम में साधु-शुभागमन आरम्भ हुआ था। इसके पहले से ही 
हरिबाबा जी, पञ्जाव के त्रिवेणी पुरी जी और अवधूत जी, उत्तर काशी के देवी- 
गिरि जी, बम्बई के कृष्णानन्द जी, वृन्दावन के चक्रपाणि जी, रामदेवानन्द जी, 
अखण्डानन्द जी, रामदास जी, माँसी के प्रभुदत्त ब्रह्मचारी जी, अन्ध साधु 
शरणानन्द जी, स्वरूपानन्द्‌ जी, विन्दुमहाराज जी, इलाहाबाद के आचार्य गोपाल 
चट्टोपाध्याय जी आदि महात्माओं को यज्ञ में उपस्थित होने के लिए आमन्त्रण 
दिया गया था । इस प्रकार के यज्ञ में साधु-सन्त और महात्माओं की उपस्थिति 
यज्ञ का आवश्यक अङ्ग माना जाता है । आमन्त्रित महात्माओं में केवल रामदास 
बावा जी को छोड़ कर प्रायः सभी ने mug यज्ञ में सहयोग देकर उसकी शोभा 
बढ़ाई थी। सेवकों के साथ सबसे पहले पधारे थे अवधूत जी, उसके वाद दो 
एक शिष्य और सेवकों को साथ ले कर हरिबात्रा जी का शुभागमन हुआ एवं 
बृन्दावन के स्वामी अखण्डानन्द जी और पण्डित सुन्द्रलाल आदि साथ ही 
पधारे। पण्डित सुन्दरलाल जी यद्यपि बृद्ध हैं तथापि माँ के साथ उनका वालको- 
चित आलाप और व्यवहार देखने योग्य है । इन सब महात्माओं के आगमन के 
उपलक्ष में आश्रम पताकाओं द्वारा सुन्दर ढङ्ग से सजाया गया था । आश्रम के, 
दरवाजे पर केले के खम्भे और मङ्गल-कलशा स्थापित किये गये थे। आश्रम के 
ब्रह्मचारी रंग-विरंगी पताकाओं को हाथ में लेकर कीर्तन करते हुए उन्हें सड़क से 
आश्रम में लिवा लाये थे। हरिवाबा तथा स्वामी अखण्डानन्द जी के आश्रम में 
पधारते समय माँ ने दरवाजे पर खड़ी होकर उनका स्वागत किया था । ERG 

के साष्टाँग प्रणाम करने पर माँ ने भी हरिबाबा के हाथ के ऊपर अपना मस्तक 
रखा था। माँ के सबको लेकर आश्रम में प्रवेश करते ही त्रह्मचारिणियों ने ऊपर 
Wert और उलूध्वनि करते हुए साधुओं के ऊपर पुष्पवृष्टि की थी | बह भी 
-एक क्या ही अपूवे दृश्य था। महात्मा त्रिवेणीपुरी जी के पधारने पर भी ऐसा 
ही किया गया था। 
हरिबावा आदि महात्माओं को नीचे के हाल कमरे में लाकर उत्तम-उत्तम 
आसना पर बैठाने पर सावित्री यज्ञ के आचार्य श्री अग्निष्वात्त शर्मा ने ( भाई श्री 
बडुक जी ने ) ऊँचे स्वर से स्वस्ति-वाचन पाठ किया .था। .यजमान श्रीयुत 
-नेपालचन्द्र चक्रवर्ती ( नारायण स्वामी ) ने माला, चन्दन आदि द्वारा हरिवावा 
प्रश्नति महात्माओं को विभूषित कर धूप-दीप द्वारा उनकी आरती उतारी थी | 
हाल का कमरा लोगाँ से ठसाठस भरा तथा फूल और धूप की सुगन्ध से सुगन्धित 
था। उस समय की स्तब्ध गम्भीरता ने दर्शकों के हृदय में सात्त्विकता की एक 
गहरी रेखा खींच दी थी । उसके अनन्तर कुछ देर तक कीर्तन हुआ। फिर 
साधु-महात्माआं के स्नानाहार की व्यवस्था की गई। यह स्वागत-समारोह 
अधिकांशातः माँ के निर्देशानुसार ही हुआ था। साधुसन्तों का किस प्रकार 
A^ सम्मान करना चाहिये इसकी हम लोगों को रित्ता देने के लिए ही सम्भव है माँ 
ने यह व्यवस्था की थी । 
हरिबाबा के शुभागमन के कुछ दिन बाद अवधूत जी स्वयं खन्ना जाकर 
त्रिवेणीपुरी जी महाराज. को बुला लाये थे। उन्होंने बृद्ध होते हुए भी इतनी दूर 
से काशी आते में कुळ आपत्ति नहीं की । सत्र के आने के बाद अन्त में आये 
उत्तरकाशी के देवीगिरि जी महाराज । उनकी अबस्था अस्सी वर्ष से अधिक 
है। माँ का आह्वान उनके निकट पहुँचते ही वे भी भीषण शीत के मौसम में 
दुर्गम पर्वतीय माग को लाँघकर माँ के दरवाजे पर उपस्थित हुए थे । उनके आने 
/ की हमें आशान थी । उन्होंने यहाँ आकर कहा था, “मेरी आने की इच्छा न 
थी, किन्तु माता जो मुझे खींच.खींच कर लाई है ।” उन्होंने यज्ञ के विराट आयो- 
` जन को देखकर यह भी कहा था, “आजकल एक पाव चीनी नहीं मिल रही है 
और यहाँ देखो लओं का पहाड़ बन रहा है-यह 'सब माँ की लीला का विलास 
है ।” इन सब महात्माओं के चरण-स्पशे से आश्रम की शोभा चरम सीमा में पहुँच 

गई थी । 
'हरिबाबा तथा अखण्डानन्द जी के आगमन के बाद आश्रम में 
पाक्षिक भागवत पाठ की व्यवस्था हुईँ। पहले केवल भागवत की व्याख्या ही 


हो, यह्‌ स्थिर हुआ था, किन्तु पीछे विचार बदल. गया, इसलिए पाठ और व्याख्या : 


दोनों की ही व्यवस्था gil श्रीयुत अग्निष्वात्त शर्मा अपने यज्ञंसम्बन्धी नित्य 
कमै की समाप्ति के बाद पाठ आरम्भ कर १२ बजे तक पाठ करते थे तथा स्वामी 
अखण्डानन्द . जी व्याख्या करते थे। इसलिए पास ही पास अगल बगल में दो 
आसन लगाकर, विचित्र पुष्पमालाओं से सजा दिये गये थे । जहाँ पर भाग- 
बत पाठ होता था वहां पर शास्रीय विधि के अनुसार कलशस्थापन, नित्य पूजा, 
जप आदि की व्यवस्था की गई थी। यदि किसी शुभ कर्म का अनुष्ठान होता है 
तो वह चाहे किसी के ही कथनानुसार क्यों न हो वह सर्वाङ्ग सुन्दर हो इस ओर 
माँ की dieu दृष्टि रहती है। sth 

आश्रम के दाल के कमरे में ही भागवत की व्याख्या और सत्सङ्ग होता था | 
इस सत्सङ्ग की व्याख्या करने के लिए जाकर माँ ने कहा था, “सत्सङ्ग माने सत्स्व- 
रूप स्वयं भगवान्‌ । स माने तो आत्मा हे जो नित्य स्वयं प्रकाशमान है। इस 


आत्मा के प्रकाश में जहां जो लोग सम्मिलित होते हैं वही सत्संग है । ` 


सत्सङ्ग ही संग है और सब असत्सङ्ग है। जहाँ पर सत्‌ नहीं है ऐसा मन में 
आवे वही नश्वर है। उस नश्वर का परित्याग कर असंग नि:संग होकर उसी 
स्वप्रकाश की ओर दृष्टि रखना मलुष्यमात्र का कत्तेव्य है। इसलिए केवल 
सत्संग ही करना चाहिये 1" e 

हाल का कमरा फूल-मालाओं तथा फूल के. गुच्छों-गमलों से नित्य नये 
नये.ढंग से सजाया जाता था। . हाल.की दीवारों पर लगे विविध देव देवियों के 
चित्रों के ऊपर तो मालाएँ पहिनाई रहती थीं ही, उनके अतिरिक्त भगवान्‌ के विभिन्न 
नाम एक लम्बे रंगीन कपड़े पर लिख कर वह माला की तरह हाल के चारों ओर 
टाँग दिया गया था। दोनों व्यासासन भी एक दर्शनीय वस्तु बन गये थे। न 
बहुत ऊँची और न बहुत नीची चौकियो के ऊपर मुलायम ae बिछा कर ये आसन 
बनाये गये थे। गद्दे की एक ओर भागवत की पुस्तक रखने के लिए पुष्पों से 
आच्छादित एक छोटी चौकी रक्खी गई थी और दूसरी ओर पाठकर्ता के सहारे के 

लिए जरीदार रेशमी वस्न से ढका हुआ एक बड़ा तकिया रक्खा गया था। छोटे 


: छोटे केले के पेड़, फूलों के गुच्छे, गमले-तथा फूलों की मालाओं से ये आसन 


छोटे से निकुञ्ज बन गये थे । उनके सामने सङ्गल-कलश और एक तुलसी चौतरा 
था। वह्‌ भी प्रतिदिन नई नई फूल मालाओं से सजा दिया जाता था.। गुग्गुल 
की सुगन्ध से कमरा सदा ही मॅहकता रहता था । साधुओं के वैठने के लिए Grae 
सुन्दर गलीचों के ऊपर रंग-विरंगे बहुमूल्य आसन विछा दिये जाते थे। ud 
साधारण के बैठने के लिए दरियाँ और गलीचे थे । सारा कमरा विचित्र. आसन 
अर विष्छौनों से सुशोभित रहता था। समय पर इन सव विछोनों को विछा देना 
और उठा देना एक ब्रह्मचारी (श्री ur) के जिम्मे था । वहु प्रतिदिन कल की 
तरह सब काम करता जाता था | 


अखण्डानन्द जी की भागवत-व्याख्या प्रातःकाल ९॥ वजे से ११॥ बजे तक 
मध्यान्होंत्तर ३ बजे से.& dup तक होती थी किन्तु उक्त निर्धारित समय से बहुत 
पहले से ही जगह जगह से श्रोता लोग आकर इतने बड़े कमरे को भरकर बैठे रहते 
थे। स्थानाभाव के कारण, वहुत से. लोगों को निराश होकर लोट जाना पड़ता 
था। इसके.प्रतीकारार्थ आश्रम में तीन ओर लाउडस्पीकर.लगा दिये गये थे । 


> इसका परिणाम यह हुआ कि जो हाल के कमरे में स्थान न पा सकते थे वे चौतरे 


x 


के ऊपर बैठ कर भी भागवत की व्याख्या, व्याख्यान, संगीत आदि सुन लेते थे । 
गङ्गाजी के घाट में स्नानाथी और मनोरञ्जनार्थी लोग भी एकाग्र मन से खड़े खड़े 
ये सब संगीत, व्याख्यान, उपदेश आदि सुनते दिखाई देते थे। पाक्षिक भागवत- 
पाठ और व्याख्या के समाप्त होने पर भी पूणाहुति के पहले तक अविच्छिन्नरूप से 
प्रतिदिन गीता आदि शाखीय ग्रन्थों का पाठ, अवधूत जी के ज्ञानमाग क उपदेश 
तथा कीतन आदि में प्रायः सारा दिन बीत जाता था D प्रातःकाल से ही यज्ञोत्सव 
की सहनाई बज उठती थी। उसके प्रभाती स्वर के राग तथा रागिनियाँ अध- 
निद्रित नर नारियों के कानों में कर कर अमृत वर्षा करती atl ब्राह्ममुहूत म 
ब्रह्मचारी लोग प्रातःकालीन कीर्तन और नगर-कीतन समाप्त कर गज्ञास्नान आदि 
दैनिक कृत्य से निवृत्त होकर यज्ञशाला में सम्मिलित हो समान स्वर से गायत्री मन्त्र 
का उच्चारण करते हुए यज्ञकुण्ड में आहुति देना आरंभ कर देते थे। गायत्री-मन्त्र 
से सम्पुटित हव्यवाहक वह यज्ञधूम प्रभात के गङ्गावायु से चारों दिशाओं के वायु- 

मण्डल को पवित्र बनाता हुआ महाकाश के माग में प्रस्थान करता था । प्रतिदिन 
यज्ञ समाप्त होने के पहले से ही हाल के कमरे में भागवतं-पाठ आदि आरंभ होता 
था एवं १२ बजे तक चलता था। फिर मध्याह्न के बाद धम-चर्चा एवं पाठादि 
आरंभ होकर सन्ध्या को ५ बजे तक चलते थे । सन्ध्या के बाद भी हरिवावा के . 
कीन आदि में रात के नौ वज जाते थे । साधु महात्माओं के शुभागमन के बाद से 
ही आश्रंम के भीतर रात दिन सात्त्विक भाव की धारा वह चली थी । उसके पवित्र 
जल में गोता लगा कर न जाने कितने असंख्य नर-नारी धन्य और कृतकृत्य हुए। 
सन्ध्या को होनेवाला कीतन तो नित्य होता ही था। उसके अतिरिक्त 
वृन्दावन : से श्री सरयू जी कीतनियाँ के आने के बाद रात्रि में ९ बजे से उनकी 
लीला और कीतेन आरंभ होते थे । उन्होंने उस कीर्तन का नाम “नारदीय कीर्तन? 
रख छोड़ा था। वह साधारणतः भगवान्‌ के नाम, गुण और कीर्तन के प्रचार के 
रूप में किया जाता है। बहुत अंशों में बंगाल की कथकता से मिलता जुलता है। बार 
हाथ की अंगुलियों से दो छोटे छोटे मंजीरे पकड़ कर ZW टुन शब्द करते हुए वे 
कीतंन करते थे | उनका वह कीर्तन सभी का. चित्त हर लेता था. एवं इस देश के 
Wwe के gue लोग उस कीतन के सुनने के. लिए हाल के कमरे में आकर भीड़ 
लगा. देते थे | | x 


इसके सिवा कलकत्ते से श्रीयुक्त रत्नेश्वर मुखर्जी भी आश्रम में आकर तीन 
दिन बँगला में लीला कीतैन कर गये थें । माँ ने मुझसे भाई श्री रत्नेश्‍वर जी को 
काशी gem के लिए चिट्टी लिखने को कहा था । भाई रलेशबर जी आफिस का 
काम करते है एवं अवकाश के बिना उनका यहाँ आना संभव नहीं है, यह सोचकर 
मेंने उनको चिट्ठी देना व्यथ समभा था | किन्तु एक दिन मैंने उन्हें यहाँ उपस्थित 
इए देखा। उन्होंने माँ से कहा था, “इस अवसर पर मेरी यहाँ आने की 
उत्कट इच्छा थी, किन्तु नाना प्रकार की झॅझटों के कारण मैं आने में असमर्थ था। 
इस बीच में मेरे एक मित्र अप्रत्याशित रूप से एकवारगी काशी का टिकट खरीद 
लाये आर उसे मुझे देकर बोले कि तुम्हें आज ही काशी जाना पड़ेगा। इसी 
कारण में आया हूँ ।” माँ के मुंह से यदि कोई बात निकल जाती है तो वह अवश्य " 
होकर ही रहती हे । यही बार वार देख कर मैं स्तम्भित हो रही हँ । अस्तु, भाई 
श्री र॒त्नेश्वर 'जी का कीतन सुनकर यहाँ के सभी प्रवासी बंगालियों की प्रसन्नता की 

सीमा नहीं रही, क्योंकि इस प्रकार का कीर्तन यहाँ अत्यन्त दुर्लभ है | 
एक दिन दिल्ली से माँ के भक्तों का शुभागमन होने पर नाम-कीर्तन करने 

| की बात Stl क्योंकि वे सभी कीर्तनम्रेमी थे। उनके उत्साह से दो दिन नाम- 
)_ कीतेन हुआ था। उसके वीच में एक दिन विराट्‌ रूप से आठों पहर नाम-कीर्तन 
gan था। आश्रम के चौतरे के ऊपर चाँदनी के नीचे एक मञ्च तैयार कर उसे 
आर सारे आंगन को रंग विरंगी बिजली के प्रकाश से सुन्दर ढंग से सजा दिया 
al हरिवावा, त्रिवेणीपुरी महाराज, अखण्डानन्द जी, देवीगिरि महाराज आदि 
साधु-सन्त कीर्तेन की वैठक d उपस्थित रहते थे। नाम-कीर्तन के समाप्त होने के 
कुछ क्षण पहले शहर से एक दूसरा कीर्तनकारियों का दल आश्रम में आकर दिल्ली 
के भक्तों के साथ मिल कर कीर्तन में रम गया। भाई.मनोज जी के अनुरोध 
ओर आग्रह से हरिवावा ने भी अपने भक्त तथा शिष्यां के साथ इस कीतेन में योग 
दिया था। उस समय भक्तजनों में अद्भुत उमंग थी । अन्त में नगर-कीर्तन कर 
आने के वाद उस कीर्तन की समाप्ति की गई थी | 


लड़कों का नाम-कीतेन-यज्ञ हो जाने के वाद लड़कियाँ ने भी एक दिन ११ 
वजे से ४ बजे तक कीतन किया था । कीतेन के अन्त में वे भी लड़कों के समान 
ही नगर-कीतन के लिए निकली थीं। पर वे आम सड़क से न जा कर्‌ आश्रम के 
चारों ओर गलियों में कीर्तन कर आश्रम में लौट आई थीं। उनकी यह शोभा- 
यात्रा छोटी परिधि में निष्पन्न होने पर भी लड़कों के नगर-कीर्तन की अपेक्षा बहुत 
अंशों में भड़कीली हुई थी । इसका कारण यह था कि गङ्गा बहनजी आदि अधिः 
कांश महिलाओं ने रंग.बिरंगी पताकाएँ हाथ में लेकर कीर्तन किया था। मुझे भी 
कीर्तन के आगे एक बड़ी सी पताका लेकर चलना पड़ा था। छोटी छोटी 
लड़कियाँ ने मानो आत्मविस्मृत हो कर गायन और नाच किया था। उनमें जो 

¦ एक दिव्य उमंग आई थी उसका पता उनके गाने और अपने आप हो रहे नाच से 

| चल रहा था। सबके पीछे बेंड बजाने वालों का दल बाजे से आस पास के घरों 

| को कंपाता हुआ चल रहा था। इस प्रकार कीर्तन का दुल जब आश्रम में वापस 

| लोटा तब माँ झुसकिराती हुई उनके सम्मुख आई । माँ की इस दिव्य geen 
को ही उन्होंने अपने आधे दिन के नाम-कीर्तन का महाफल समझ कर परम 
सन्तोष प्राप्त किया था । | 

यज्ञोत्सव के कारण जो आनन्द का स्रोत माँ के भक्तों के हृदय के 
अन्तःस्तर से स्वतः आविभत हो उठा था वह जैसा असीम था वैसी दी उसकी 
विचित्रता भी निस्सीम प्रतीत हुई थो । जिन्हें जो भाव शुद्धतम ओर पवित्रतम 
प्रतीत होता था वे उसीको माँ के श्रीचरणां में समर्पित करने के लिए अत्यन्त 
उत्सुक हो उठते थे । गुजरात से जो धनाढ्य ओर सम्भ्रान्त महिलाएं आई था 
उन्होंने भी एक दिन रात्रि में माँ को अपना गरवा नृत्य दिखलाया था । यह नृत्य 
कन्यापीठ के सामने हुआ था । लगभग १४-२० महिलाओं ने सुन्दर वेष में सज- 
धज कर वदन पर चन्दन लगा और गले में पुष्पमाला धारण कर माँ के सामने 
मण्डलाकार में गरबा नृत्य किया था। उसकी समाप्ति पर उन्होंने अधेचन्द्राकार 
से माँ के सामने खड़ी हो कर भजन गाये थे। माँ ने उन सबको प्रसादरूप फल 
से आप्यायित किया था | 
पाठ, कीतन आदि के साथ साथ अन्यान्य माङ्गलिक कृत्य भी चल रहे थे । 
चर्चा चली कि वेदमाता गायत्री का यज्ञ हो रहा है, इसलिए काशी के वेद- 
पाठियों का भी आश्रम में आह्वान करना चाहिये । तदनुसार ब्राह्मण पण्डित तथा 
वेदपाठियों को निमन्त्रण दिया गया। सव मिलाकर १२४ व्यक्ति निमन्त्रित हुए 
थे। वे एक दिन दो पहर को आश्रम में आकर एकत्र हुए | पणिडतों ने कुछ देर ` 
तक द्वैत और Bad वाद के सम्बन्ध में संस्कृत भाषा में विचार किया । यद्यपि वह 
विचार सवसाधारण के लिए सुगम न था फिर भी उसकी नवीनता के प्रति बहुत से 
लोग आकृष्ट हुए थे । वेदपाठियों ने भी कुछ देर तक स्वर के साथ वेदमंत्रों की 
आवृत्ति की थी | तदनन्तर उनकी बिदाई की पारी आई | सोलन के राजा साहब श्री 
gnifas जी के हाथ से ही बिदाई का कृत्य सम्पन्न किया गया था । राजा साहब 
ने प्रत्येक पण्डित और वेदपाठी को एक पीतल के ada Ñ कुछ फल, सन्देश 
ओर एक 'सद्बाणी? और “श्री माँ आनन्दमयी” पुस्तक (हिन्दी अनुवाद) तथा चार 
चाँदी के रुपये दक्षिणारूप में प्रदान किये थे । माला चन्दन से विभूषित परिडत- 
बृन्द जव गुलाव के फूलों से आच्छादित एक पात्र को हाथ में लेकर सुसकुराते हुए 
विदा हो रहे थे उस समय का दृश्य भी खूब चित्ताकषक हुआ AT | 


सावित्री-यज्ञ में सावित्री का मन्त्राथ भी प्रासंगिक समझा गया। राजा 
साहव के ही उत्साह से एक पण्डित द्वारा उसकी आलोचना भी कराई गई थी | 

कुछ दिनों के वाद श्री माँ के निर्देशानुसार १०८ कुमारियाँ के भोजन की 
व्यवस्था की गई थी । उस सिलसिले में कुमारी किसे कहते हैं एवं सावित्री-यज्ञ 
के साथ कुमारी-पूजा का क्या सम्बन्ध हे इन सव प्रश्ना के उठने पर माँ ने कहा था, 
“जिसमें कुभाव नष्ट हो चुका, वही तो कुमारी है । वे ही अरूपा, अनन्तरूपा महा- 


ˆ शक्ति हैं। वे स्वयं ही तो हैं, इसलिए उनमें “सु', 'कु' का कोई प्रश्‍न ही 


of 


नहीं है । एक अद्वितीया आद्या शक्ति कुमारी ही कही जाती है । सेवा-पूजा द्वारा 
उन्हीं का प्रकाश होता हे । और प्रकाश-अग्रकाश दोनों ही उनमें S| यह जानने 
के लिए ही ये सब सेवा पूजा की व्यवस्थाएँ हैं ।” 

“तुम लोग सावित्री-यज्ञ और कुमारी-पूजा को अलग अलग क्यों समभते 
हो ? जो सावित्री, गायत्री हैं वे ही आद्याशक्ति, परा शक्ति हैं। इसमें प्रथकृता का 
कोई भाव नहीं है। क्यों कि खण्ड होकर भी वे एक स्वयं-प्रकाश नित्य सत्य 
अनन्त महासत्ता रूप में सदा विराजमान हैं । केवल अज्ञान--आवरण--वश 
उनमें भेद दिखाई देता है। जिस क्रिया द्वारा वह आवरण नष्ट हो जाता है उसीका 
सबको ग्रहण करना चाहिये । कुमारी-पूजादि जो किये जाते हैं वे भी उक्त आव- 
रण-नाश के लिए ही हैं ।” 

“आवरण नष्ट करने के मागे भी अनन्त हैं। इसीलिए साधना का भी 
अन्त नहीं है। साधना का अथ है आवरण नष्ट करने की चेष्टा। आवरण कां 
नाश होने पर जो नित्य हैं, जो एक होते हुए भी अनन्त हैं और अनन्त होने पर 
भी जो एक हैं उनका प्रादुर्भाव होता है। अन्तहीन साधना का अर्थ क्या है 
सुनोगे ? जिस ओर से भी तुम उस प्रकाशमान सत्ता की ओर दृष्टिपात क्यों न 
करो उसका अन्त कहाँ है? उसके सम्बन्ध में चाहे जो कुछ भी क्यों न कहो 
उसकी समाप्ति कहाँ है? एक एक दिशा भी अनन्त है। मान लो, किसी ने तुम्हें 
एक आम की शुठली दी। तुमने उसे जमीन में वो दिया। कुछ दिनों के बाद 
उस बीज से पेड़ पैदा होगा, उससे कितने ही पत्त और कितने फल होंगे । बीजों 
से पेड़ों की उत्पत्ति होगी । फिर पेड़ों से बीजों (फलों) की उत्पत्ति होगी । बीज 
प्राप्ति का अर्थ फलःप्राप्ति भी हुआ, क्योंकि बीज के अन्दर फल न रहता तो वह 
आता कहाँ से ? और वृक्ष-प्राप्ति का अर्थ भी बीज-प्राप्ति हुआ | इस तरह देखने पर. 
एक के अन्तर में ही अनन्त Ba जिस समय बीज की ओर दृष्टि डाली जाय, उस 

समय बह एक है । किन्तु जिस समय उसकी क्रिया अथवा गति की ओर दृष्टि 
डाली जाय उस समय वह अनन्त है । इसी तरह जब हम लोग परमात्मा की 
ओर लक्ष्य करते हैं उस समय वह एक, अद्वितीय, अखण्ड, स्वप्रकाशा, सत्तामात्र 
है। किन्तु जब उसकी शक्ति अथवा क्रिया की ओर दृष्टिपात किया जाता हे उस 
मय वह अनन्त गति, अनन्त स्थिति और अनन्त प्रकाशमय अनुभूत होता है | 
इसीलिए कहा जाता है-एक में अनन्त है और अनन्त में एक हे | 
तुम लोग कहते हो न जिस पूण से पूण लेने पर पूण ही अवशिष्ट रहता S] इस 
प्रकार से साधन और क्रियाएँ अनन्त कही जाती हैं । चाहे कुमारी-पूजा हो, चाहे 
यज्ञ हो, इस तरह का जो कुछ कर्म किया जाता है उसका एकमात्र उद्देश्य आवरण 
को नष्ट करना है । आवरण के विनष्ट होने पर ही जो कुछ है वही है यह ज्ञात 
होता है। उसे एक कहने पर वह जैसे सत्य है फिर उसे अनेक या अनन्त कहने 
पर भी वह वैसे ही सत्य है । फिर सत्य है, मिथ्या है, नहीं है इन सब प्रश्नों में 
कोई भी प्रश्‍न यहाँ नहीं उठता। इसीलिए कहा जाता है जो हे वही है ।? अस्तु 
हमने अपने परिचित सभी से कुमारी-पजन के दिन निदिष्ट समय पर कमारियाँ को 
लेकर आने को कह दिया था एवं इसी प्रकार १०८ Barat की व्यवस्था की 
गई थी | निर्धारित दिन लगभग ११/१२ बजे कुमारियों के सजधज कर आते पर ' 
उन्हें आसनों पर बैठा कर खूब तृप्ति के साथ भोजन कराया गया। उस समय 
स्वयं माँ भी उपस्थित थीं। उन्हीं के निर्देश के अनुसार आरती के विभिन्न साज- 
सामान मंगाकर हम लोगों में से प्रत्येक व्यक्ति ने प्रत्येक वस्तु से एक ही समय में 
कुमारियों की गीत वाद्य के साथ आरती उतारी थी । वह्‌ दृश्य भी कितना सुन्दर 
हुआ था इसका अनुभव केवल दर्शक ही कर सके थे । कुमारियों की सेवा समाप्त 
होने पर प्रत्येक कुमारी के हाथ में वसन्ती रंग के रुमाल के साथ भोजन की 
दक्षिणा देकर उन्हं साष्टाङ्ग प्रणाम किया गया था | 
१०८ कुमारियों के भोजन के पश्चात्‌ एर अलंकृता कुमारी की पूजा करने 
की वात माँ के साथ हुई थी; किन्तु उस समय भण्डार में पर्याप्त धन न था। 
आश्चर्यं की बात तो यह है कि श्री माँ का खयाल उस ओर होने के साथ ही साथ 
एक महिला ने आकर अपने शारीर के कई आभूषण माँ को देकर निवेदन 
किया कि माँ इन्हें यज्ञ-कायं में लगा दें। माँ ने उनसे पूछा कि इनसे यदि किसी 

कुमारी की पूजा की जाय तो इसमें आपको कोई आपत्ति तो न होगी ? कुछ 
| आपत्ति करना तो दूर रहा, महिला ने आग्रह के साथ उसमें अपनी सहमति सूचित 
की | तढुपरान्त माँ न उन आभूषणों को मुझे देकर कुमारी-पजा की व्यवस्था करने 
को कहा | थोड़े ही दिनों में उन सव आभूषणों से कुमारी के लिए आभूषण तयार 
किये गये तथा एक कुमारी को उन सच अलङ्कारों से सजाकर उसकी पजा की गई | 
उस पूजा में अलङ्काराँ के सिवा वस्न, वतन, शय्या आदि सामग्री भी कमारी को 
दी गई थी। 
कुमारी-सेवा के अतिरिक्त काशीधाम के मुख्य मुख्य देवालयों में विशेष 
| रूप से पूजा करने का प्रस्ताव जब माँ के समीप उपस्थित किया गया तब माँ ने 
हा था, “जिनकी प्रसन्नता के लिए यह यज्ञ हो रहा है एकमात्र उन्हीं की तो 
भिन्न भिन्न मूर्तियाँ भिन्न भिन्न देवालयों में पजी जा रही हैं, इसलिये यदि तस्हें 
इच्छा हो तो तुम लोग उन सब देवालयों में पजा दे सकते हो |” माँ की अनुमति 
लेकर हमने वेसा ही किया था । ये सब पूजाएँ देने का भार श्री arga ( विनय- 
कुमार वसु ) के जिम्म किया गया था । उसने भो अत्यन्त दक्षता के साथ श्री विश्व 
नाथ, श्री अन्नपणा, श्री केदार तथा श्री कालभेरव की पजा और भोग का बन्दोबस्त 
किया था । 


r 


काशी के सब दण्डी स्वामियाँ और परमहंसों का एक दिन अण्डारा किया 
गया था। आंगन के ऊपर SAT वस्न पहने हुए संन्यासियों की पंक्ति जिस समय 
भोजन करने बैठी थी उस समय वह दृश्य भी खूब मनोहर लगा था | 
किसी दूसरे दिन बानरों को भोग दिया गया था। वह काम भी माँ की 
व्यवस्था के अनुसार हुआ था। अक्सर माँ हँसी SZ में ये सब निर्देश कर देती 
थीं, किन्तु जो निर्देश पालनीय होता उसे समभने में हमें कोई दिक्कत नहीं होती 
थी। एक दिन प्रातःकाल माँ भक्तों के साथ कन्या-पीठ के नीचे बरामदे में बैठी 
थीं | उसी समय एक छोटा सा बंदर रसोई घर में घुस रहा था । उसे देख कर दो 
तीन आदमियाँ ने उस पर प्रहार किया, यह देखकर माँ ने हँसते हुए कहा था, “बह 
« बेचारा खाने को आया और तुम उसे दुरदुराते हो एवं उस पर प्रहार करते हो। एक 
काम करो, एक दिन त्राह्मण-भोजन के लिए जो प्रबन्ध करो उसके साथ कुछ अधिक 
रसोई बना देना एवं उसी से बानरों को भोग दे देना। इसी बीच में वहाँ से जा 

रही थी। सुमे देखकर माँ ने मुझसे भी यही बात gd कर यह सी कहा, “जिस 
दिन बानरो को खाना दो, उसके पहले दिन रात्रि में महावीर जी को मन ही मन 
निमंत्रण दे देना । दूसरे दिन कन्यापीठ की छत के ऊपर ११ बता में भोजन 
और ११ गिलासों में जल दे देना | देखना ये खाना खाते है या नहीं । पहले ११ 
बर्तनों में खाना सजा देता तदनन्तर आवश्यकता होगी तो ओर भी feat जायगा |” 
माँ की बात सुनकर भाई अमूल्य जी ने माँ से पूछा, “ग्यारह बतनों. में खाना 
देने के लिए क्‍यों कहा ! ” 
माँ। (हँस कर) वैसा ही खयाल आया, इसलिए कह दिया । ( कुछ देर 
बाद ) तुम लोग ग्यारह रुद्र कहते हो न? महावीर का जन्म भी रुद्रांश से है, यह 
बात भी कही जाती है । इसीलिए ग्यारह वर्तनों में खाना देने को कहा | 
माँ के आदेशानुसार लगभग दस सेर भात तथा उसके अनुरूप दाल, साग 
और मिठाई एक परात में सजाकर भोग दिया गया था एवं ग्यारह आसनों में 
अलग अलग ग्यारह पत्तलों में भोग दिया गया था। एकादश रुद्रों ने ग्यारह 
पात्रों से भोग ग्रहण कर प्रत्येक पात्र में. कुछ प्रसाद भी छोड़ दिया था | इस प्रकार 
ग्यारह रुद्रों की सेवा हुई थी । 
एक दिन माँ के निर्देशानुसार कौओं के लिए भी एक थाल में भात, दाल 
अर साग सजा कर भोग दिया गया था। हमारी स्थूल दृष्टि की पहुँच से परे वह 
किन्दों ने ग्रहण किया था यह केवल माँ ही जानती हें । हम लोगों ने तो केवल माँ 
की आज्ञा का पालन कर दिया था और मनमें यह सोचा था कि वही हमारी इष्ट हैं। 
एक दिन गो माता की पूजा और गङ्गा जी की पूजा की गई थी । विधिः 
पूर्वक गङ्गा-पूजा करने के वाद्‌ गङ्गा जी की बीच धारा में सबा मन दूध चढ़ाया 
गया था एवं गङ्गा माता को इस पार से उस पार तक फूलों की एक प्रकाण्ड माला 
पहनाई गई थी | अन्तिम काम श्रीमान्‌ पटल ( सत्येन्द्रनाथ वसु ) की सहायता से 
सम्पन्न हुआ था। 
प्रत्येक अमावास्या, पूर्णिमा तथा संक्रान्ति के दिन गायत्री देवी के विशेष 
भोग की व्वयस्था तो थी ही, उसके अतिरिक्त बीच में एक दिन भात, दाल, साग) 
खिचड़ी, पूरी, मिठाई इत्यादि वस्तुओं से गायत्री देवी के भोग की व्यवस्था की 
गई थी | उस अबसर पर आश्रम में बहुत से लोगों ने प्रसाद पाया था। इस काम 

| को सुचारु रूप से निभाने में सन्तदास बाबा की शिष्या वहन श्री गङ्गाजी की सहाः” 
| यता भी:&वुर मात्रा में प्राप्त हुई थी। वे जेसी धम-प्राण हैं. वैसी SST 
| कें) उत समय उन्होंने कन्यापीठ की लड़कियों को संस्कृत पढ़ाने का भार लिया है। 
८४०८८ धु-समागम के बाद से पूणाहुति के पहले तक कोई न कोई उत्सव आश्रम 
में चलता ही रहता था एवं झुण्ड के झुण्ड लोगों की भीड़ का नदी की वाढ़ के 
| समान सदा ही रैम में आना जाना लगा ही रहता था। आश्रम के फाटक 
| पर फल फूलों की .कितनी ही दूकानें लग गई थीं, क्योंकि at आश्रम में आते थे 
| उनमें से प्रायः अधिकांश लोग कभी माँ के लिए, कभी अन्यान्य महात्माओं के 
| लिए फल अथवा पुष्प-माला लेकर आते थे । इतना बड़ा महोत्सव चल रहा था 
किसी आश्रमवासी को निश्चिन्त होकर उसे देखने का अवसर न था। आश्रम के 
' ब्रह्मचारी, विद्यापीठ के छात्र तथा शिक्षक ओर कन्यापीठ की त्रह्वाचारियाँ ये सब के 
सव सदा ही यज्ञ अथवा साधु सन्तों के सेवाकार्य में व्यग्र रहते थे एवं उन्होंने 
अत्यन्त सुश््वङ्खलता तथा आनन्द से इन सब सेवाकार्यो का सुचारु रूप से सम्पा- 
दून किया था । महात्मा लोग हमारी सेवा ग्रहण कर जो आनन्द प्रकट कर 
गये उससे हमें प्रतीत हुआ कि हम लोगों ने संभवतः उनके श्री चरणां में कोई 
 शुरुतर सेवापराध नहीं किया अथवा यदि किया भी होगा तो वे अपनी स्वाभाविक 
_ उदारता से हमारे सब अपराधों को क्षमा कर गये हैं | 

साधु-महात्माओं के शुभागमन के बाद से ही काशी के आश्रम में भक्तों का 
ताँता लगना आरम्भ हो गया था । बम्बई, गुजरात, अहमदाबाद, पञ्जाव, दिल्ली, 
देहरादून, अल्मोड़ा, कानपुर, लखनऊ, इलाहाबाद, पटना, जमशेदपुर, कलकत्ता, 
ढाका तथा पूर्वी बंगाल के अन्यान्य स्थानों से झुण्ड के झुण्ड भक्तगण आने लगे | 
इन भक्तों में सभी वण और सभी श्रेणियाँ के लोग थे । एक ओर सोलन और 
सुकेत के राजा तथा अहमदाबाद के करोड़पति जैसे लोग थे और दूसरी ओर 
मध्यवित्त साधारण गृहस्थ, निधन तथा पूर्वी बंगाल के सर्वख गँवाये हुए लोगों 
का दल भी था। माँ के भक्तों में अधिकांश लोग आधुनिक शिक्षा में उच्च शिक्षित 
हैं किन्तु अधशिक्षित एवं अशिक्तितों की संख्या सवेथा नगण्य है सो वात भी नहीं 
है। सम्मिलित भक्तों में जैसे सर्वोच्च न्यायालय के जज, Hex, अटनी से लेकर 
स्कूल कालेजों के छात्र, अध्यापक आदि थे वैसे ही वतमान सभ्यता से सर्वथा STR, | 
स्वच्छन्द प्रकृति की गोद में लालित पालित, शुद्ध सरल हृदय पर्वतीय स्त्रियों का दल | 
भी था। sens से आठ पर्वतीय खियाँ आई थीं, जिन्हें हम लोग “माँ की अष्ट 
सखियाँ” कहते थे। वे माँ को “चित्तचोर” कहती थीं । उनकी वेष-भूषा की कोई 
शबला न थी, सहज सरल स्वभाव था। वे सब माँ के लिए अपने यहाँ से 
कोई न कोई वस्तु लाई थी-कोई तिल, कोई चावल, कोई च्यूड़े इत्यादि । उन्होंने 
ये सब तिल, चावल आदि अपने खेतों में पैदा किये थे। वे स्वयं ही छीट बीन | 
कर लाई थीं । यज्ञ के लिए छोटे छोटे. टीन के डिब्बों में घी एवं दीपक बी” 
Sit Wt साई ची। उन सव बत्तियाँ की संख्या भी कम नथी। कोई एक 
लाख, कोई २५ हजार, कोई १० हजार और कोई २/१ हजार बत्तियाँ लाई थीं | माँ 
ने भी उनकी बड़ी इन्दर व्यवस्था की थी। पूर्णाहुति के दिन उन सब वत्तियों d. 
धी में भिगा कर कई वड़ी बड़ी परातो में रख कर उनसे अग्निदेव की आरती कर | 
k 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS (e 


ni 


quisi प्र 
उन्हें माला के आकार में ARMA में सजा कर रखा गया | उस दिन चे भी.ए/ 
दरांनीतयस्तु बन गये थे । न जाने कितना अधिक हृदय का आकर्ष रहने के 
सली माँ के लिए उन सब वस्तुओं को अपने हाथ से तयार कर जाडे में दुर्गम 
Saati पार कर इतनी दूर से उनका आना सम्भव हुआ यह भी विचारणीय 
(विषय है | उनका उक्त उपहार देख कर किसी किसी ने उसकी विदुर ( सुदामा ? ) 
के चावल की किनकियाँ से तुलना की थी । किन्ही ने उन्हें धनाढ्यो के बहुमूल्य 
उपहारां की अपेक्षा अधिक मूल्यवान्‌ समभा था। उन सव विचित्र जन-संघों 
को देख कर जैसे आश्चर्यान्बित होना पड़ता है वैसे ही माँ की जो एक विराट 
आकर्षिणी शक्ति हे उसका भी कुछ कुछ पता लगता &I 
पाष मास क आरम्भ से ही छिट-फुट रूप से भक्तों का समागम होने लगा 
था। पूर्णाहति का दन ज्या-ज्या निकट आने लगा त्या-त्या भक्तों की भीड बढ्ने 
लगी । उस समय नित्य नये आये हुए लोगों की संख्या ५०-६० से आरम्म 
GUC अन्त में २००-२५० तक पहुंची थी। इस प्रकार आश्रम में प्राय हजार से 
अधिक भक्ता का आगमन हुआ था। इतने लोगों को आश्रम में स्थान देना 
सम्भव न देख कर हमने आश्रम के आस-पास तथा आश्रम से कुछ दूर भी 
» लगभग २५-३० मकान किराये पर लिये थे। शीतकाल होने के कारण थोड़ी 
जगह में अधिक लोगों का समावेश करना सम्भव हो सका था। अधिकाँश 
मकानों में बिजली का प्रकाश न था, इसलिए हमें हैरीकेन, लालटेन, मोमवत्ती 
आदि की व्यवस्था करनी पड़ी थी । कहीं-कहीं चौकी, खटिया, चटाई आदि का भी 
प्रबन्ध करना पड़ा था। जल आदि रखने के लिए सैकड़ों बाल्टियाँ, घड़े आदि 
देने पड़े थे। जिन्होंने आश्रम में प्रसाद न पा कर अपनी रसोई अपने आप ही 
बनाने का निश्चय किया था, उनके लिए ada, चूल्हा, कोयला, लकड़ी आदि 
का भी प्रबन्ध कर देना पड़ा था। 
आश्रम में एक समय प्राय; हजार आदमी प्रसाद पाते थे। हाल के कमरे 
के नीचे जो तीन कोठरियाँ हैं उनमें से एक में रसोई बनाने का और दो में बैठ कर 
4, असाद्‌ पाने का प्रबन्ध किया गया था। इसके सिवा अन्यान्य स्थानों में भी 
रसोई बनाने का प्रवन्ध था । श्री अन्नपूर्णा का जो भोग बनता था उससें से सौ 
सवा-्सा लोग प्रसाद पाते थे। वहाँ साधारणतः विधवाएँ ही प्रसाद पाती थीं। 

के पीठ में अधिक मात्रा में रसोई बनाने की व्यवस्था कर वहाँ fundi के भोजन 

“की सुविधे कर दी गई थी । श्री श्री माँ के लिए जो भोग बनता MUR से 
भी भक्तजन प्रसाद पाते थे। उसके अतिरिक्त हमारे आश्रम से सटे हुए अवो, 
जैन-मन्दिर हैं, उनके अधिकारियों ने भी कृपा कर वहाँ हमारे भक्तों SS 
कोठरियाँ खाली कर दी थीं। वहाँ जो रसोई बनती थी उसमें से भी सैकड़ों | 
लोग प्रसाद पाते थे । पर आश्रम के हाल के कमरे के नीचे ही श्रधिक संख्या | 
में लोग भोजन करते थे। श्री अन्नपूर्णा, कन्या-पीठ तथा श्री माँ के भोग के 
अतिरिक्त सव रसोइयाँ रसोइयो के द्वारा तयार कराई जाती थीं । जिस समय वे 
बड़े-बड़े हंडों तथा कड़ाहों में रसोई ढक देते थे उस समय उसे देख कर ही मन 
के ऊपर बिराद भाव की छाप पड़ती थी। एक बड़े भारी कड़ाह में सम्भवतः 
एक टीन तेल उड़ेल दिया जाता था। उसके पश्चात्‌ उसमें नाना प्रकार की 
तरकारियाँ, जो काट-कूट कर तयार रखी रहती थीं, एक बार में लगभग ४ मन 
छोड़ कर जब बड़े बड़े करछुलों से उसे घोटते थे तव उस दृश्य को देख cus 
महाभारत के यक्ष-युधिष्ठिर के संवाद की याद आ जाती थी। यक्ष ने ( यक्ष- 
रूपधारी धर्म ने ) युधिष्ठिर से प्रश्‍न किया था-“का वार्ता”--बात क्या है? 
युधिष्ठिर ने उसके उत्तर में कहा था, “काल सूर्यरूपी अग्नि से रात्रि दिन रूपी 
लकड़ियाँ जला कर महा मोहरूपी कड़ाह में मास ऋतुरूपी करछुलों से चला कर 
प्राणियों को पका रहा है |-यही वार्ता है।? यह ठीक है कि हमारी वार्ता 
यद्यपि वैसी नहीं थी तथापि पाक-प्रणाली जगत्‌ की विराट्‌ वार्ता का स्मरण करा 
देने के लिए पर्याप्त थी। उत व्यापार के प्रधान कणंघार थे स्वामी परमानन्द | 
इन सव कामों के लिए धन की आवश्यकता भी बिराद प्रकार की ही होती है। 
किन्तु पहले ही कहा जा चुका है कि जितने दिनों तक यज्ञ चला उतने दिनों 
तक कभी भी हमारे पास धनका प्राचुय नहीं रहा। हाँ; धनाभाव से कभी हाथ 
भी नहीं रुका। जिस समय आश्रम में aes झुण्ड भक्तगण आने लगे उस 
पत कमल ब्रह्मचारी ने ( जो इस यज्ञ का हिसाब किताब रखते थे एवं विशेष 
रूप से आगन्तुको की देख रेख करते थे ) एक दिन दिन पर दिन खाली हो रहे , 
अपने भण्डार को देख कर मेरे पास आकर कहा, “दीदी, ये जो झुण्ड के झुण्ड 
साइ तथा भक्तजन आश्रम में आ रहे हैं इनकी सेवा का साधन क्या है ? भण्डार 

3 प्रायः खाली है ।” उसे हताश देख कर मैंने कहा था, “चिन्ता क्‍यों करते हो > 
अबन्ध .त्रे. ही जायगा। Fade ही हो कि माँ की कृपा से RS Eq 
1 fast होती है वह पूरी हो जा रही a. जिस दिन यह वात हुई थी उसी 

उसके दूसरे दिन इलाहाबाद से नीरज बावू की खी आई | [SES आते 

1 ही २४०) रुपये मेरे हाथ में देकर कहा कि इन रुपयों को आप यज्ञ के की काम 

Ham दीजिये। मैने भी वे रुपये कमल को देकर हँसते हुए कहा था; तुम्हें तो 
घन के लिए बडी चिन्ता हो रही थी यह लो धन। इसे साधु-सेवा में लगा दो। 
यह सुन कर कमल ने हँसते हुए उत्तर दिया था, “दीदी, ये २४०) रुपये ढाई द्नि 
भी नहीं चलेंगे। यथार्थ में बात, ऐसी ही थी। पीछे जब अधिक संख्या म॑ 
भक्तजन आने लगे तब तो हमारा दैनिक खे ४००) रुपये से २०००) रुपये हो 
चला था। यद्यपि-इस यज्ञ के खच का पूरा पूरा हिसाब नहीं रखा गया फिर भी 
खुब संयम के साथ कम से कम खर्च He तो मालूम होता है लगभग ३ लाख रुपये 
इचु दोगे | र 

उत्सव तथा भोजनादि के व्यय के अतिरिक्त माँ के निर्देशानुसार आश्रम में 


nN 


जब जो कुळ हुआ वह सब मानो राजसी ठाठ से हुआ। जा सन महात्मा ओर 


भक्तजन यज्ञ के अवसर पर आश्रम में पघारे थे उनको माँ के आदेशानुसार आशी- 
f 


वादी वख दिये गये थे Pret किन्ही को रेशमी धोतियाँ और चादर; महि- 
लाओं में किन्हों को रेशमी और सिल्क की साड़ियाँ, Pet को हेण्डलूम और 
मिल की सुन्दर सुन्दर साड़ियां, छोटी कुमारी लड़कियों को ती और गरम फ्राक, . 
बडी लड़कियों को साडी, गरम फ्राक, कुर्ती आदि, त्रह्मचारियों को कक 
नामी तथा शाल आदि दिये गये थे। यह सच है. कि माँ भण्डार oben 
ध्यान में रखकर कोई आदेश नहीं देती थीं किन्तु यह्‌ सदा ही मेरे देखने में आया 
है कि जब जब माँ ने जो कुछ भी करने की आज्ञा दीं है उसे कार्यरूप में परिणत 
करने के लिए उपयुक्त सहायता अपने आप ही आकर उपस्थित हुई है। उन सब 
आशीर्वादी बस्त्रों को खरीदने में हजार रुपये से अधिक व्यय हुआ था । उनके 


अतिरिक्त भक्त जनों ने माँ को समय समय पर जो सव p ES 
a ~ AS hes e Cos र 
चादर, कम्बल, स्वीटर आदि दिये थे वे सब्‌ भी उनके साथ बांट दिये गाय न | 


उनकी संख्या भी सौ से अधिक ही होगी । पूर्णाहुति के दिन अधिकांश भक्त ईन ' 

वेत्र आाशीर्वादी Tal को ही पहन कर उत्सव देखने आये थे। माँ के द्वारा प्रदत्त 
PRs सुसज्जित प्रसन्नवदन इन सब भक्तों ने उत्सव की शोभा T 


भी उज्ज्वल कर दिया था। 
आश्रम में सवेरे शाम दोनों समय हजार से भी अधिक eT wes 


थे। उसके सिवा प्रातः काल से रात के बारह बजे तक सत्सङ्ग और कीतनादि 

में समय बीत जाता था। इस कारण आश्रम में खूब कोलाहल हो सो बात नहीं | 
रही। जिनके ऊपर उन सब कामों का भार था वे मानो यन्त्र की तरह उन सव | 
कामों को कर डालते थे | इसके कारण उनमें विरक्ति या थकावट का लेश भी नहीं 
दिखाई देता था। सब विषयों में मानो वे निश्चिन्त और निर्भय थे। वह भी 

श्री माँ की कृपा से ही हो सका था, यह कहना व्यर्थे है। श्रीमाँ उन लोगों की 
कर्तेव्यपरायणता और उत्साह के लिए बीच बीच में कहती थीं, “तुम जिस समय 

जो काम करो उसे सेवा की भावना से ही करो। याद रखो, यज्ञेश्वर ने ही नाना 
अकारो से सेवा-प्रहण करने की व्यवस्था की है। सब रूपों में एक-मात्र वेन्हीलको 
है। तुम उनके सेवकमात्र हो। इसलिए तुम लोगों.में जिस प्रकार आलस्य, | 
शिथिलता अथवा क्रोध आदि का भाव न झलके, उस ओर सदा लक्ष्य रखो। | 
सदा संयमी होकर रहने की चेष्टा करो एबं सदा इस भावना को मन में जागरूक 
रखो कि. यज्ञश्वर ने कृपा कर हमें इस सेवा का ब्रती बनाया है तथा इस सेवा 
में अधिकार दिया है। एवं यज्ञेश्‍वर से ऐसी प्राथना करो कि वे तुम्हारी सेवा को 
निर्दोष रूप. से परिपूर्ण atl ध्यान रखो, निर्दोषरूप से सेवा होने पर सब 
( अर्थात्‌ नानात्व ) निवृत्त हो जाता है। इसीलिए सेवा में आनन्द प्रकट करने 
की आवश्यकता & ।” 

“यदि तुम कर्म की दृष्टि से इस सेवा को देखो तो aes ज्ञात होगा कि यह 
भी एक प्रकार का यज्ञ ही है; क्योंकि कर्ममात्र ही यज्ञ है। कर्म का पहले मन 
में उद्य होता हे । उसके वाद उसे काय का रूप देने की जो चेष्टा की जाती है 
वही हुई आहुति। कमं करके जो Genie होतीं है उसी को तम यज्ञ-फल कह 
सकते हो | इस प्रकार देखने पर सम्पूण ब्रह्माण्ड में सदा यज्ञ चल रहा है। छोटी- , 
मोटी कामना को पूण करने के लिए जो कमे किये जाते हैं थे हुए सकाम यज्ञ एवं 
उक्त कर्मा क फल से कामनाएँ भी पूण होती है, क्योंकि क्रिया का फल तो अवश्य 


N 

होगा ही, किन्त समस्त जगत्‌ के इष्ट की प्रीति के लिए जो कमे या यज्ञ किया " 
जाता है. वही हुआ महायज्ञ | उस कम की पूर्णता ही हुई पूर्णाहुति कक उरा” 
BEL YAM यज्ञेश्वर का आविर्भाव, इष्ट का प्रादुभाव। इष्ट क्या है? देखो, जहाँ 
इरि स्थान नहीं है अथवा जहाँ इष्ट-अनिष्ट का कोई प्रश्न नहीं है। एकमात्र 
जो सदा प्रकाशित हैं उनका स्पर्श से ही सरस हैं। तीन वर्ष से जो यह यज्ञ 
चल रहा है, इसमें तम लोगों में से जिसने जो काम किया वह्‌ चाहे साधारण हो 
चाहे महान्‌, वह सभी यज्ञ रूप में किया ऐसा समको ।” 
इस सिलसिले में एक भक्त ने माँ से पूछा था, “AT, इस यज्ञ का फल क्या 
है ?” af ने उसका उत्तर स्पष्ट रूप में न देकर कहा था, “देखो, अग्नि-देव जो इस 
तरह प्रकट gu और इतने समय तक उन्होंने जो सेवा ग्रहण की, क्या वह सवथा 
निष्फल है ? जिस अग्नि को 'एक महायज्ञ में लगा दू'गी? ऐसी वाणी अपने आप 
मुंह से निकल पड़ी थी वह क्या केबल कल्पनामात्र हे ! यह निश्चय जानो कि जो 
कुछ-दो रहा है वह उनके राज्य के, निखिल ब्रह्मार्ड के, E अस्पष्ट सभी को लेकर 
कोई ATA व्यापार & | वे यह जो कुछ करा रहे हैं उसे बच्चों का खेल मत समभो | 
योगायोग की ओर क्या तुम तनिक दृष्टिपात नहीं कर रहे हो? लोक में इच्छा 
करने पर ही क्या ऐसे योगायोग की सृष्टि कर सकते हो ? देख ही तो रहे हो वे इस 
तरह से प्रकाशित होने के लिये जिस वस्तु की आवश्यकता हे उस अपने 
आप ही ला रहे हैं । सत्रके भीतर स्थित होकर वे ही कृपा कर रहे S| इस प्रकार 
देखने का अभ्यास करने पर एक दिन इस सारे व्यापार की साथकता तुम्हें प्रतीत 
हो जायगी ut के ये सब उपदेश काय-कताओं के हृदय में रसायन को भाँति 
असर कर उनकी कम शक्ति को उज्जीवित करते रहते थे, यह कहना तो अधिक 
है। इसीलिए वे लोग संयत मन सं एवं परम आनन्द क साथ अपने अपने 
कर्तव्यों. का रात दिन पालन करते जाते थे । 
पर्णाहुति का दिन ज्यों ज्यों निकट आ रहा था त्यां त्यो भक्ता तथा काय- 
कर्ताओ का उत्साह बढ़ता जा रहा था। सभी लोग किसी न किसी रूप में अपने 
को इस यज्ञ कार्य में नियुक्त कर सकने पर मानो अपने को कृत-कृत्य समक रहे 
थे। पर्णाहति के दिन नवीन ध्वज तथा पताकाए लगानी थीं, इसलिए लड़कियाँ 
3 बड़े उत्साह के साथ उन्हें नये सिरे से तयार करने में लग गई । श्रीमती रेणुका 

“बरी ने सुन्दर सुन्दर साटीन के ध्वज तथा पताकाओं पर कूची से विभिन्न देवी 
"Bas. वाहून और अख-शाख्ों को अंकित कर दिया एवं काढ्ने में पारंगत 
कुमारी वीथिका देवी ने उन्हें विभिन्न रंगो के रेशमी डोरों से भर कर प्रत्येक चित्र 
को दर्शनीय रूप दे डाला। सब ध्वज और पताकाएँ तयार करने का *र us; 
उनका व्यय अकेले लक्ष्मी रानी ने ही उठाया था। लगभग सौ से अधिक व्यय से. 1 
विचित्र रंग की वनारसी साड़ी के टुकड़ों से महाध्वज बना कर उसके छोर पर 
जरी का झालर और एक गुच्छा चाँदी के धूघुरुओं का लगा दिया था। इसका 
व्यय श्रीमती शीला एवं उदास ब्रह्मचारिणी ने उठाया था। | 
पूर्णाहुति के दिन गायत्री देवी की राजोपचार से पूजा करने की व्यवस्था 
हुई थी। उसके लिए देवी को वख और अलङ्कार जो जो चढ़ाने थे वे सभी धीरे 
धीरे इकट्रे हो गये। देवी के पहनावे में काँचुली का उल्लेख मिलता है, किन्तु वह 
क्या चीज है यह हमें ज्ञात न था। श्रीमाँ की कृपा से किसी प्रकार की भी 
अङ्गानि होने का अवसर नहीं आया । इसलिए हमें कांचुली का भी e 
गया | गुजराती महिलाओं में शान्ति देवी नाम की एक महिला सदा ही आश्रम 
म॑ आती atl वे कांचुली बनाना जानती हैं. यह सुनकर उन्हीं पर उसके 


बनाने का भार दे दिया गया था। उन्होंने भी उसे बहुत सुन्दर ढंग से तयार कर _ | 


दिया था | उसके तयार होने पर मालूम हुआ कि कांचुली शरीर में पहनने की 
एक तंग कुर्ती के सिवा और कुछ नहीं है। पर उसकी काट छाँट और सिलाई में 
~" A YA (e ~ 
अवश्य है । वस्न और अलङ्कारा क सिबा देवी जी के लिए पलंग, शय्या, 
सवा सेर वस्तु जिसमें समा सके ऐसी चाँदी की एक बार्ट चाँदी के एक से 
बतेन, इकट्टे किये गये । चन्दन के काठ में पूणाहुति हो क a : d = 
I MM प Welt हो इसके लिए कोई १० सेर, 
i १ ० नाड़ा-सा चन्दन काठ लाकर देने लगे। इस प्रकार पूर्णाहुति 
का आयोजन चलने लगा | | s 
en A A x 
gh के पहले दिन रात्रि के समय, जब सत्संग समाप्त हो गया, माँ के 
शानुसा NC 
REL सारे आश्रम को झाडू से साफ कर उसके ऊपर गङ्गाजल छिडक 
देया गया ते > uil 
4 ; एवं उसी “मय सं आश्रम और यज्ञशाला को फूलों से सजाना शुरू 
p" a अनेक लोगों ने इस काम में आनन्दपूर्वक योग दिया । यज्ञशाला 
बाहर फूलां iT से कि दर से उसे दे 
| (र फूलों की मालाओं से ऐसी सजाई गई कि दूर से उसे देखने पर 

गह एक फूलों का गुच्छा हे ऐसा भ्रम होने लगा। आश्रम की धवल प्रासाद-पंक्ति 
दीवारों में लहरों की तरह फूल पत्तियों की विचित्र मालाएँ नाना SENE २ चला 
has थीं । आश्रम के आंगन के ऊपर बड़ी बडी पुष्प-मालाएँ शोभा पाने लगीं । 
rey देखती आश्रम एक पुष्पोद्यान के रूप में बदल गया । ऊपर नीचे इधर उधर 
॥जिधर ही दृष्टि डालिए प्रफुल्ल फूलों का समा वंधाथा। इस यज्ञ के निमित्त 
“लगभग दो हजार रुपये की फूल मालाएँ खरीदी गइ थीं। उनके सिवा अन्यान्य 
लोगों ने जितनी मालाएँ खरीद कर माँ को अथवा अन्यान्य साधु-महात्माओं को 
चढ़ाई थीं उनकी गिनती की जाय तो कहना पड़ेगा कि इस यज्ञ के अवसर पर 
आश्रम में लगभग ५-६ हजार की केवल पुष्प-मालाएँ ही व्यवहार में आइ' । 
यज्ञशाला की दक्षिण ओर एक स्थान दिखाकर माँ ने वहां पर महात्माओं. 
के वैठने का प्रवन्ध करने को कहा था। माँ के आज्ञानुसार उस ओर एक आड़ : 
लगा कर महात्माओं के लिए उच्च आसन की व्यवस्था की गई एवं विशिष्ट 
safest faa वहीं पर गलीचे आदि rer दिये गये। अन्यान्य लोगों के लिए. 
भी यथायोग्य बैठने की व्यवस्था की गई । . तदनन्तर माँ के निर्देश के अनुसार ही: 
दान की AGE यज्ञशाला के उत्तर द्वार से यज्ञशाला के अन्दर लाकर रक्खी गई | 
कहाँ पर कौन वस्तु रखनी चाहिये यह सव माँ ने ही खड़ी हो कर बतला दिया-। . 
à पूर्णाहुति के qd दिन रात्रि में सोना नहीं चाहिये । गीत वाद्य के साथ 
आमोद-प्रमोद कर रात्रि व्यतीत करने की ही शाखीय विधि है। हम लोगों ने.भी 
उसी का अनुसरण किया -था। उसी रात्रि में गुजराती महिलाओं ने. माँ को 
“गरवा? नृत्य दिखाया था । उनका नृत्य समाप्त होने पर लड़कियों ने हाल के कमरे 
में रात्रि के १ बजे तक्र कीतेन किया था । किसी किसी ने यज्ञशाला के चारों ओर 
लीप कर ऐपन दिये थे । इस काम में विशेष रूप से अग्रसर थीं श्रीमती इला।- 
रात्रि में एक बजे के बाद से लड़कों ने भी कीतन कर सारी रात बिता दी। हम 
लोगों में से किसी के भी नेत्रों में निद्रा का लेशमात्र भी न था, किन्तु उसके कारण 
शरीर में किसी प्रकार को थकावट भी नहीं आई। श्री माँ ने हम लोगों के बीच: 
घूम फिर कर आवश्यकतानुसार काम काज का निर्देश कर सारी रात बिता दी | 
इस प्रकार रात्रि के ४ बजने पर ब्रह्मचारी गङ्गा स्नान. करने उतरे। वे लगातार 
तीन वर्षो से. उसी समय गङ्गा स्नान कर प्रातः कृत्य सम्पन्न करते आ रहे थे ।' 

भक्तां में से भी अनेक लोग गङ्गा स्नान कर आये। उन्होंने धूप आदि जला कर 
Ais आरम्भ कर दिया । देखते देखते पूर्वाकाश तपे हुए सोने की तरह 


~ 
(cd 


गीतिमा लिये हुए लाल हो उठा एवं रात्रि सुप्रभात में बदल गई | 
- ३० पौष वि० २००६ संवत्‌ तदनुसार १४-१-४० पूर्णाहुति का दिन था. 
सुदीघ काल से ( तीन वर्षों से ) जो महायज्ञ चला आ रहा था उस दिन उसकी 
समाप्ति होने वाली थी । इस कारण एक ओर हृदय जैसे मारे आनन्द के थिरक 
उठा दूसरी ओर वैसे हो आडम्बर विहीन दूसरे दिन की कल्पना कर बीच बीच में 
उदास होने लगा | क्योंकि लगातार तीन वर्षों तक चलने वाले इस साहचर्य से यज्ञ 
हमारे जीवन का एक अपरिहार्य अङ्ग बन चुका था । प्रभात होते न होते ही झुण्ड 
के भुण्ड नरनारी आश्रम में आकर इकट्रे होने लगे जो पिछली रात आश्रम में 
उपस्थित न थे वे आश्रम की सजावट देख कर चोक पड़े। रातोंरात मानो 
आश्रम फूलों से सज धज कर मायापुरी बन गया था। यनज्ञशाला के ऊपर XD 
fata के रेशमी ध्वज और पताकाएँ प्रभातकाल के वायु में लहरा eof 
महाध्वज जिसमें चाँदी के घंघरू जुड़े थे गौरव के साथ महाकाश में खड़ा होकर 
रुनमुन शब्द से मानों अद्भुत मधुर वाणी का प्रसार कर रहा था। यज्ञशाला के 
मध्य में चार कोनों की चार वेदियों के ऊपर जरीदार रेशम के [TY शोभा पा रहे 
Sp] यह सब देख कर सभी लोग अपने अपने हृद्यमें अनुभव करने लगे कि 

आज और कल के बीच महान्‌-अन्तर है । 

एक घण्टे में ही आश्रम लोगों से ठसाठस भर गया। महात्मा आकर 
अपने अपने निर्दिष्ट आसना पर e गये। उनके भाल पर चन्दन का तिलक 
ओर गले में फूलों की माला पहना दी गई । महात्माओं के सिवा और भी अनेक 
गण्यमान्य लोगों ने वहां पर आसन ग्रहण किया । उनका भी उसी तरह चन्दन 
तिलक और पुष्प माला द्वारा सत्कार किया गया। आश्रम के आंगन में तिल 
रखने को भी स्थान नहीं रहा। आश्रम के दूसरे और तीसरे खंडो के बरामदों में 
भी अगणित नरनारीगण खड़े थे | सभी उत्सुक नेत्रों से यज्ञराला की ओर एक टक 
से देख रहे थे। बीच वीच में नर-नारियों की उलूध्वनि ( मधुर आनन्द ध्वनि ) 
और कुमारियों की पञ्च शङ्खध्वनि होने लगी तथा वैरड बाजा बजने लगा। इस 
पूर्णाहुति के अवसर पर ब्रह्मचारी शैलेश ने एक गाना बनाया था। श्रीमती वेलून 

ने उसमें स्वर साधना कर अन्यान्य लड़कियों के साथ उसे गाया। उसे सुन क 
सभी लोग प्रसन्न हुए थे । ८ Qc gE 
उधर यज्ञशाला के भीतर सव देवताओं की षोडशोपचार पूजा के लिए 
ज्जा की#प्तामग्री और फलों को परातों में सजा सजा के लाकर ढेर लगा दिया गया 
था। ब्रह्मचारी लोग माँ की दी हुई आशीर्वादी रामनामी ओढ़ कर उन सव 
वस्तुओं को यथास्थान रखकर पूजारम्भ की व्यवस्था कर रहे थे । यज्ञ के आरम्भ 
से लेकर पूर्णाहुति के दिन तक जिन्होंने किसी न किसी समय इस यज्ञ में 
आहुतिःप्रदान में भाग लिया था उन सब को बुलाकर माँ ने उस दिन एकत्र किया। 
पूर्णाहुति के कई दिन पहले माँ ने मुझसे कहा था, “देख, किसी ने इस शरीर को 
पीतल की एक बडी पिचकारी दो थी ser पिचकारी को ठीक करके रखना तो oU" 
माँ ने क्यों यह बात कही यह मैं उस समय नहीं समझ सकी थी। फिर भी माँ 
के आदेशानुसार मैंने पिचकारी एक निर्दिष्ट स्थान पर रख दी थी। पूर्णाहुति के 
fazanai में जिस समय विभिन्न देवताओं की पूजा हो रही थी उस समय 
माँ ने वह पिचकारी तथा एक बाल्टी गंगाजल लाने को कहा । मैंने श्रीमती वूनी 
को पिचकारी लाने के लिए ऊपर भेजा, वह भी अत्यन्त अनिच्छा के साथ ऊपर 
गई, क्योकि उसे भय था कि कहीं मेरे परोक्ष d पूर्णाहुति न हो जाय। अस्तु, 


' पिचकारी और गङ्गाजल लाने पर भाई WEG जी ने जब उन्हें देखा तो वे अत्यन्त 


आश्वर्यान्वित gc! उन्होंने मुह से कुछ न कह्‌ कर उसी समय गङ्गाजल म दूध 
मिलाकर प्रस्तुत पूजा कम में मनोयोग दिया, देवताओं की. पूजा समाप्त होने 
में प्रायः दस बज गये। उस समय ब्रह्मचारी गण यज्ञ कुण्ड के चारों ओर वठ 
कर सावित्री मन्त्रों से आहुति देने लगे। उनके अतिरिक्त हम भी कई महिलाएँ 
जिन्होंने शास्रीय विधि के अनुसार यज्ञोपवीत धारण किया ई,-जसे उदास 
ब्रह्मचारिणी, निरुपमा (आचाय सहधर्मिणी) एवं में - उनके साथ सम्मिलित थीं- 
हम लोगों ने भी यज्ञ में आहुतियाँ दी थीं । उसके बाद ही पूणाहुति का आयोजन 
होने AM | घृत और चन्दन काष्ठ के संयोग से यज्ञाग्नि धड़ धड़ करके भड़क 
उठी। माँ के निर्देशानसार ब्रह्मचारिंयों ने एक बनारसी साड़ी से यज्ञकुण्ड को 


^ चारों ओर से घेर रखा था। मानो इस प्रकार यज्ञकुएड स्थित गायत्री देवी को 


साड़ी पहनाई गई थी एवं साथ ही साथ पलक भर में अग्निदेव ने उसे अदृश्य 

s.t डाला । . उक्त साडी परलोकगत सोलन की रानी साहिबा ने माँ को बहुत: 


feared ढी.थी | उसके पश्चात्‌ एक नारियल को घी से. भर. कर, चाँदी के SUD 


GASH, लाल वस्त्र से आच्छांदेत कर तथा खुवा क बीच म बठाकर वेदमन्त्रो 


` 


च्चारणपर्वक उससे पर्णाहुति दी गई। तदुपरान्त स्वणे की जिह्वा वाले (क De 


अग्नि में घृतधारा देना आरम्भ हुआ । लगभग १६ सर घी से उक्त धारा दी गई 
थी। एक तो यों. ही अग्निदेव कुण्ड में धड़ धड़ करके धधक रहे थे ऊपर से घृत 
धारा पाकर उन्होंने सेकड़ों ज्वालाओं में बड़े वेग के साथ ऊपर की ओर दौड़कर 
महाध्वज-दण्ड के मूल का स्पशे कर लिया। वहाँ पर जो पुष्पमालाएँ, चेँदवे 
के सामान, लगी थीं वे तत्त्तण भस्म हो गई | यज्ञशाला के ऊपर जो काठ का 
छोजन था उसमें भी अग्नि का सम्पक होने लगा। आचार्य जी ने तुरन्त पिच- 
कारी मार कर वहाँ अग्नि नहीं लगने दी। इस प्रकार दीघकालीन महायज्ञ की 
पूर्णाहुति सम्पन्न हुई । पूर्णाहुति देकर आचारं जी श्री माँ के चरणों में साष्टाङ्ग 
प्रणाम कर बोले, “माँ, आज आपने पुत्र की लाज रख दी। पूर्णाहुति Wurm. 
कभी कभी अग्निकांड हो जाने की आशंका रहती है यह मुझे ज्ञात था। उसके 
प्रतीकार के लिए शास्त्रीय विधान के अनुसार गङ्गाजल में दूध मिला कर रख 
छोड़ना आवश्यक था, किन्तु विस्मृतिवश मेने उसकी व्यवस्था पहले से नहीं की | 
यह व्यवस्था आपने हा की, एवं इसीलिए आज .एक विषम संकट से हम लोगों 


n 
^ 


k 


` 
b 


का त्राण हुआ। यदि आप ऐसा न करतीं तो जो विपत्ति आती उप्तका वर्णन ^ 


नहीं हो सकता | इसके अतिरिक्त कल प्रातःकाल जब दान की वस्तुएँ यज्ञशाला : 
में लाई गई तब आपने ही बतला कर उन सब वस्तुओं को यज्ञशाला में उत्तर द्वार 
से पठवाया था। यही शास्र की विधि है, यह कहना व्यर्थ है । जब जो निर्देश 
आपके श्रीमुख में निकले मैंने उन सभी को शाख्रानुसारी पाया । विस्मृतिवश यज्ञ के 


सम्बन्ध में किसी साधारण अंश का मेरे द्वारा परित्याग होने की सम्भावना देख - 


कर सदा जागरूक रहने वाली आपने उसे तुरन्त पणे कर दिया। “इसलिए में 


सोचता हूँ कि जो में इस यज्ञ के आचायपद्‌ का अधिकारी हुआ यह मेरा परम: 


सौभाग्य है। आज तक मैंने कई यज्ञ कराये हैं किन्तु यह सब होते हुए भी कुछ 


भी नमक मिच मिलाये बिना में यह कह सकता हूँ कि इस तरह का दूसरा यज्ञ न 


भूतो न भविष्यति.।? आचायं का अपने आप निकला हुआ यह आत्म-निवेदन 

का उद्गार सुन कर माँ ने ge mg कर स्नेहभरी दृष्टि से उनपर अमृततदृष्टि की | 
पूर्णाहुति के बाद श्री माँ के आदेशानुसार एक कुमारी को सोने कौर चाँद 

के आभूषणों से विभूषित कर रेशमी वखों तथा पुष्प माला से सजा कर यज्ञशाला 

से नाया TA एवं वदां पर शय्या और बतन देकर उसकी षोडशोपचार से पूजा की 


mii उसके पश्चात्‌ गायत्री देवी को दाल, साग आदि उपकरणों के साथ सवा 


सन चावल का अन्न भोग लगाया गया एवं वह भोग चाँदी के थालो और बाटियों 


में सजा दिया Tal अपराह् के वाद माँ ने अपने हाथ से उसका वितरण 
किया at | 

में एक और घटना का उल्लेख कर इस महायज्ञ के विवरण को समाप्त 
करना चाहती हूँ । पूर्णाहुति के समय जव अग्नि देव लपलपा रही ज्वालाओं का 
विस्तार कर ऊपर की ओर दौडे थे तभी श्री माँ के आदेश से उस ज्वाला से नई 
अग्नि लेकर रख ली गई एवं उसी दिन वह आश्रम स्थित हृवन-मन्दिर में हवन- 
anak. विधिपर्वक स्थापित की गई । सावित्री यज्ञ के २३ वर्ष पहले से ही 
जिस प्रकार अग्नि देव नित्य हवन द्वारा सत्कृत होते आ रहे थे उसी प्रकार इस 
महायज्ञ की समाप्ति के बाद भा उनका नित्य होम द्वारा सेवा की व्यवस्था हुई हे | 
यह सब कुछ माँ के आदेशानुसार हुआ है । न जाने यह सब किस उद्देश्य से किया 


, a 
'जारदाहे? 


महायज्ञ के बाद मगरकीतेन की व्यवस्था है। इसलिए पूर्णाहुति के दूसरे 

दिन श्री माँ को लेकर भक्तजन नगर-कीतेन के लिए निकले। माँ को एक बड़ी 
घोडा गाड़ी में वैठाया गया। माँ के साथ थे स्वामी शरणानन्द, स्वामी परमानन्द, 
भाई गोपालजी, नानी जी, भाई श्री बढुकजी एवं भाइ श्री नेपालजी। साथ म॑ 
और भी दो तीन गाड़ियां थीं । उनमें अन्यान्य साधु बैठे थे। हरिबावा गाड़ी म॑ 
बैठ कर माँ के अन्यान्य भक्तों के साथ पैदल ही कीतन करते करते गये थे। 
हरिबावा के भक्तों ने भी उन्हीं का अनुसरण किया था । सब भक्तों की संख्या 
लगभग एक हजार से अधिक थी। पुरुषों के समान ही बङ्गाली, हिन्दुस्थान 
गुजराती आदि संश्रान्त घरों की लड़कियाँ रास्ते में कीतेन करते करते गई थीं । 


' कीतैनकारियों की यह बड़ी भीड़ पहले दशाश्वमेध घाट पहुँची थी । फिर वहाँ से 


रा 
रामापुरा, Bara होकर लौट आई थी। लगभग तीन घण्ट तक WT लो 

Ada कर माँ को शहर घुमा लाये थे । माँ जिस समय आश्रम में लौटीं, उस 


Qi. ` YANA [$ 
` संभय उनका मस्तक छोटी छोटी फूल की पॅखुरियाँ से इस प्रकार ढका हुआ था कि 
देखने से मालूम पड़ता था कि मानो माँ रंगीन ओढ़नी ओढ़ कर बेठी हों | इस 


प्रकार सावित्री यज्ञ की समाप्ति हुई थी । A 

एक शारदीय अद्धरात्रि में भाव Pree नरनारियों के सामने जिन्होंने : 
अग्निरूप में अपने को प्रकट किया था, जिन्होंने deu वर्षों से हम लोगों कौ 
दीनता ओर अक्षमता की उपेक्षा कर हम लोगों की सदोष और त्रुटिपूण सेवा! 


स्वीकार कर अन्त में हमारे द्वारा ही इस यज्ञ की पूर्णाहुति कराई उन्हीं असीम. 
शक्तिसम्पन्न, अनन्त महिमाशाली, सकल करुणा निधान ARIAT को हम वार वार 


प्रणाम करते हैं. एवं हाथ जोड़ कर उनसे प्रार्थना करते हैं-“हे यज्ञेश्वर, हे देवेश, 
हे जगन्निवास, आप इस दानव-निपीड़ित वसुधा का उद्धार कीजिये। सारे विश्व 
में आज दम्भमानमदान्वित महा असुर का ताण्डव नृत्य चल रहा है। हे कंस- 
केशि-निषूदन, प्रत्येक युग में नवीन नवीन रूप धारण कर आप जो कर जाथे है, 
जो मैं सदा करूँगा? यह कह कर आपने असहाय जीव को आश्वासन दिया है, इस 
भीषण काल में अपनी उस वाणी को सफज्ञ कीजिये। जगत्‌ के लिए ऐसा भीषण 


EY ~ २७ ७ ७ ` 
काल मालूम होता हे पहले कभी नहीं आया था। असुरों के हुंकार से आज सव | 


काँप रहे हैं। चरम सीमा में पहुँची हुई अथ-लिप्सा आज जगत्‌ को निगल चुकी | 


Jig 


है। चारों ओर सुलग रही विद्वेषबहि जीव के अन्तःकरण को जला कर WE | 


प्रलय की सूचना दे रही है। मानव-समाज आज दैवी सम्पत्ति से परिञ्रष्ट है, 
वञ्चित है। दीनता के भीषण भार से सब लोग आज शुष्ककण्ठ और रुद्धश्वास 
होकर इधर उधर भटक रहे हैं। हे दीनवत्सल, इनके gf तापित वक्तःस्थल में 
आपके सिवा और कौन शान्तिरूपी जल की वृष्टि करेगा ? इस जले हुए ऊषर 
खेत को आपके बिना कौन सस्यश्यामल करेगा ? इसीलिए हम पुनः पुनः प्रार्थना 
कर रहे हैं, आपका पाञ्चजन्य फिर बज उठे । उसके वज्र के से गंभीर निर्घोष से 
जगत्‌ का जो अमङ्गल है, जो दुःख-दारिद्यू है, वह दूर भाग जाय | हम सब समष्टि 
एवं व्यष्टि रूप से यही ग्रार्थना करते हैं 

हरे युरारे मधुकैटभारे गोपाल गोविन्द मुकुन्द शोरे | 

TRENT नारायण कृष्ण विष्णो निराश्रयं मां जगदीश रक्ष ॥ 

